| | 
| 


rate LVI E25 
३ 


OA 0 
दुहा-वनवास 
( करुणरस प्रधान महाकाव्य) 

१४ © ८८ ICN 


BC त - ८ र 
डे. ३ 


Library 


| agar, 
लेखक FSR अरे ~ 


साहित्यवाचस्पति, साहित्यरत्न, कबिसम््राट ` 


पण्डित अयोध्यासिंह उपाध्याय 'इरिओधः 


ल बिक 


—०%) १०, 02०--- | 
0” क र " 


प्रकाशक 
हिन्दी - साहित्य - कुटीर 
बनारस 


— oe — 


- प्रथम संस्करण } वसंत पञ्चमी, १९९६ वि० ई मूल्य २।) | 
१ ) शं 


(0-0. In Public Domain. An eGangotri Initiative, , 


ह > 


करुणरस 
करुणरस द्रवीभूत हृदय का बह सरस-प्रवाह है, जिससे 
सहृदयता क्यारी सिञ्चित, मानवता फुलवारी विकसित और 
छोकहित का हरा भरा उद्यान सुसज्जित होता है । उसमें 
दयालुता प्रतिफलित दृष्टिगत होती है, और भावुकता-विभूति- 


९४. 


भरित । इसी लिये भावुक-प्रवर-भवभूति की भावमयी लेखनी 
यह्‌ लिख जाती है-- 
एकोरसः करुण एव निमित्त भेदादू। 
भिन्नः पथक्‌ प्रथिगिवाश्रयते विवर्तीन्‌॥ 
आवत्तेबुद्बुदतरंग मयान्‌ विकारान्‌। 
अम्भो यथा सलिलमेवहि तत्‌ समस्तम्‌ ॥ 
एक करुणरस ही निमित्त भेद से श्रंगारादि रसों के रूप 
सें प्रथक्‌ पथक प्रतीत होता है। श्वंगारादि रस करुणरस के ही 
विवत्ते हैं, जैसे भँवर, बुलबुले और तरंग जळ के ही विकार 
हैं। वास्तव में ए सब जल हीं हैं, केवल नाम मात्र की भिन्नता 
है। ऐसा ही सम्बंध करुणरस और शंगारादि रसों का है । 
संभव है यह विचार सर्वसम्मत न दो, उक्तउक्ति मे. 
अत्युक्ति दिखलाई पड़े, किन्तु करुणरस की सत्ता की व्यापकता 
और महत्ता निर्विवाद है। रसों में श्रंगाररस और वीररस 

को प्रधानता दी गई है। श्वंगाररस को रसराज कहा जाता 
है। उसके दो अंश हैं, संयोग श्रृंगार और वियोग श्रृंगार अथवा 
विप्रलम्भ झूंगार । वियोग शगार में रति की ही प्रधानता है, | 
अतएव प्राधान्य उसी को दिया गया है। दूसरी बात यह कि 
आचाय्ये भरत का यह कथन है-- 
“य॒त्किव्रिज्लोके शुचि सेध्यमुज्वळं दशंनीयं वा तत्सर्व | 
श्ंगारेणोमपीयते ( उपयुज्यतेच )” । i 
“लोक में जो कुछ मेध्य, उज्वल और दशनीय है, उन सब 
का वर्णन श्रंगाररस के अन्तर्गत है” । 
` श्रीमान्‌ विद्या वाचस्पति पण्डित झालिप्राश शास्री इसकी 
“यह व्याख्या करते हैं-- 
“छओं ऋतुओं का वर्णन, सूय्ये और चन्द्रमा का वर्णन, 
उदय और अस्त, जलविहार, वन-विहार, प्रभात, रात्रि-क्रीड़ा, 
चन्दनादि लेपन, भूषण धारण तथा और जो कुछ स्वच्छ, उज्वल 
. वस्तु हैं, उन सब का वर्णेन $ंगार रस में होता है” । | 
ऐसी अवस्था में श्रृंगार रस की रसराजता अप्रकट नहीं, * 
परंतु साथ ही यह भी कहा गया है-- 
(न बिना विप्रलम्भेन संभोगः पुष्टि मश्चृते’ । 
“बिना वियोग के सम्भोग श्रृंगार परिपुष्ट नहीं हो पाता? । 
“यत्रतुरतिः प्रकृष्टा नाभीष्ट सुपैतिविप्रलम्भोसो? । 
“जहाँ अनुराग तो अति उत्कट है, परन्तु प्रिय समागम नहीं: 
होता उसे विप्रळम्भ कहते हैं? । 

“स॒ च पूर्वराग सान प्रवास करुणात्मकश्चतुधा स्यात? । 
“बह विप्रलम्भ १-पूर्वराग २-मान ३-प्रवास और ४-करुण 

इन भेदों से चार प्रकार का होता है? । 
इन पंक्तियों के पढ़ने के उपरान्त यह स्पष्ट हो जाता है कि 
शंगार रस पर करुण रस का कितना अधिकार है और वह 
उसमें कितना व्याप्त है। यह कहना कि बिना विप्रलम्भ के संभोग 
की पुष्टि नहीं होती, यथार्थ है और अक्षरशः सत्य है। प्रज्ञा 
चक्षु श्रृंगार साहित्य के प्रधान आचार्य्य श्रीयुत्‌ सूरदासजी की 
लेखनी ने श्रृंगार रस लिखने में जो कमाल दिखलाया है, जो 
रस की सरिता बहाई है. उसकी जितनी प्रशंसा की जाय थोड़ी 
है। किन्तु संभोग झंगार से विप्रम्भ आंगार लिखने में ही 
उनकी प्रतिभा ने अपनी हृदय-ग्राहिणी-शक्ति का विशेष परिचय 
दिया है। उद्धव सन्देश सम्वंधिनी कवितायें, श्रीमती राधिका 
और गोपबालाओं के कथनोपकथन से सम्पर्क रखनेवाली 
मार्मिक रचनायें, कितनी प्रभावमयी और सरस हैं, कितनी 
भावुकतामयी और मम्सस्पर्शिनी हें । उनमें कितनी मिठास, 
कितना रस, कैसी अलौकिक व्यंजना और कैसा सुधास्रवण 
है, इसको सहृदय पाठक ही समझ सकता है। वास्तव बात 
यह्‌ है कि सूरसागर के अनूठे रत्न इन्हीं पंक्तियों में भरे पड़े 
हैं । नवरस सिद्ध महाकवि गोस्वामी तुलसीदासजी के कोटिशः 
जन-पूजित रामचरितमानस में जहाँ जहाँ उनकी हत्तंत्री के 
तार विप्रलम्भ कर से झङकृत हुए हैं, वहाँ वहाँ की अवधी 

भाषा का हृदय-द्रावक राग कितना रस-वर्षणकारी और विमुग्ध- 
कर है, कितना रोचक, तज्लीनतामय और भावुकजन विमोहक 
है, उसको बतलाने में जड़ लेखनी असमर्थ है । रामचरितमानस 
के वे अंश जो अन्तस्तल में रस की धारा बहा देते हैं, जिनमें 
उच्च कोटिका कवि-कम्म पाया जाता है, जिनकी व्यंजना सें 
भाव-व्यंजन की पराकाष्ठा होती है, उसके विप्रलम्भ श्वंगार 
सम्वंधी अंश भी वेसे ही हैं। मलिक मुहम्मद जायसी का 
“पद्मावत? भी हिन्दी-साहित्य का एक उल्लेखनीय ग्रंथ हे, उसमें 
भी पद्मावती का पूर्वाचुराग और नागमती का विरह-वर्णन ही 
अधिकतर हृदयग्राही ओर मसम्मस्पर्शी है। प्रज्ञाचक्षु सूरदास 
और महात्मा गोस्वामी तुलसीदास जेसे सहाकवि हिन्दी-संसार 
में अब तक उत्पन्न नहीं हुए। इन सहानुभावों की लेखनी में 
अलौकिक और असाधारण क्षमता थी। इन लोगों की लेखन- 
कला से विप्रलस्भ श्रृंगार को जो गौरव प्राप्त हुआ है, उससे 
सिद्ध है कि आंगार रस पर विप्रलम्भ श्रृंगार का कितना अधिकार 
है। आंगार रस के बाद वीर रस को ही प्रधानता दी जाती है, 
किन्तु इस रस में भी करुण रस की विभूतियाँ दृष्टिगत होती 
हें । बीर रस की इतिश्री युद्ध-वीर और घस-वीर में ही नहीं हो 
जाती, उसके अंग द्या-चीर ओर दान-बीर भी हैं, जो अधिकतर 
करुणाद्र-हृदय द्वारा संचालित होते रहते हैं । रमझान का कारुणिक- 
दृश्य निर्वेद का ही सजन नहीं करता है, भयानक और वीभत्स 
रस का प्रभाव भी हृद्य पर डालता है। वसुंधरा के पाप-भार 

से पीड़ित होने पर किसी विभूतिमत्‌ सत्व का धरा में अवतीणे 
होना क्या करुण रस का आह्वान नहीं है? क्या ग्राह से गज- 
मोक्ष सम्बंधिनी क्रिया में कारुणिकता नहीं पाई जाती और 
क्या यह अद्भुत रस के काय्ये-कळाप का निदर्शन नहीं है? 
-कान्त-कवितावली के आचाय्ये जयदेवजी ने जिन बुद्धदेव को 
“कारुण्यमातन्वते? वाक्य द्वारा स्मरण किया है, उनका वसुंधरा 
'की एक तृतीयांश जनता के हृदय पर केवळ करुणा के बल से 
अधिकार कर लेना क्या अतीव-अद्भुत-काय्य नहीं है ? एक 
बहुत बड़ा सम्राट भी आज तक इतनी बड़ी जनता पर अख् शास्त्र 
अथवा पराक्रम बल से अधिकार नहीं कर सका । अतएव बुद्धदेव 
“के कारुणिक-काय्य-कलाप में अद्भुत रस का कैसा समावेश है, 
इसको प्रत्येक सहृदय व्यक्ति समझ सकता है। रही रौद्र रस 
की बात, उसके विषय में यह कहना है कि क्या उपहास-मूछक 
हास्य उस रोद्र-भाव का सजनकत्तो नहीं है, जिसकी संचालिका 
“कारुणिक खिन्नता होती है । आतताइयों, अत्याचारियों, देश जाति 
के द्रोहियों, छोकहित-कंटकों की विपन्न दशा क्या मानवता के 
'अनुरागियों, संसार के शान्ति सुख के कामुकों ओर लोकोपकार 
'निरतों को हर्षित नहीं करती, और क्या उनके उत्फुल्ल आननों 
पर स्मित की रेखा नहीं खींचती, और क्या यह करुण रस 
का विकास हास्य-रस में नहीं है ? अब तक जो कुछ कहा गया 
“उससे भवभूति प्रतिभा प्रसूत तछोक की वास्तवता मान्य और 
-करुण रस की महनीय महत्ता पूर्णतया स्वीकृत हो जाती हे । 

यह विचार-परम्परा भी करुण रस को विशेष गौरवित 
बनाती है, कि कविता का आरंभ पहले पहल इसी रस के द्वारा 
हुआ है। कवि-कुल-गुरु कालिदास लिखते हैं-- 
“निषाद्विद्धाण्डजदशनोत्थः इलोकत्वमापद्यत यस्य शोक: ।, 
निषाद के वाण से विद्ध पक्षी के दर्शन से जिसका ( महर्षि 
वाल्मीक का) शोक शोक में परिणत हो गया। वह इलोक यह है-- 
मा निषाद प्रतिष्ठांत्वमगम: शाश्वतीः समा । 
यत्क्रोंच मिथुनादेक मवधी: काम मोहितम्‌ ॥ 
हे निषाद तू किसी काल में प्रतिष्ठा न पा सकेगा। तू ने व्यथ 
काम मोहित दो क्रोंचा में से एक को मार डाला । 
वाल्मीक-रामायण में लिखा हे कि यही पहला आदिम 
पद्य है, जिसके आधार से उसकी रचना हुई । वाल्मीकः 
रामायण ही संस्कृत का पहला पद्य-ग्रंथ है। और उसका आधार 
करुण रस का उक्त छोक ही है । अतएब यह माना जाता है 
है कि कविता का आरंभ करुण रस से ही हुआ है। आश्चर्य 
यह्‌ है कि फ़ारसी के एक पद्य से भी इस विचार का प्रतिपादन 
होता है । वह पद्य यह है-- 
आंकि अव्वल शेरगुफ़्त आदम शफ्रीअल्ला बुवद । 
तवा मोजू हुतेकरजंदिये आदम बुवद ॥ 
जिसने पहले पहल शेर कहा वह परमेश्वर का प्यारा आदम 
था। इसलिये आदमी, का मोजंतबा ( कवि) होना “आदम, 
की संतान होने की दलील ० 

बाबा आदम के एक लड़के का नाम 'हावील' था और दूसरे 
का नाम क्राबील, दूसरे ने पहले को जान से मार डाला । इस 
दुर्घटना पर बाबा आदम के शोक संतप्त हृदय से अनायास 
जो उद्गार निकला, वही करुण वाक्य कविता का आदि प्रवर्तक 
बना । उक्त शेर का यही मम्मे है। हमारे मनु ही मुसलमान और 
ईसाइयों के “आदम, हैं। 'मनुज” और “आदमी” पर्यायवाची 
शब्द हैं, जैसे हम लोग मनु भगवान को आदिम पुरुष 
मानते हैं, वैसे ही वे लोग “बाबा आदम? को आदिम पुरुष कहते 
हैं। आदिम शब्द और आदम शब्द में नाम मात्र का अन्तर 
है। फारसी ईरान की भाषा है। ईरानी एरियन वंश के ही हैं । 
ईरानियों के पवित्र ग्रंथ जिन्दावस्ता में संस्कृत शब्द भरे पडे 
हैं । इसलिये इस प्रकार का विचार-साम्य असंभव नहीं है। 
भाषा के साथ भाव-प्रहण अस्वाभाविक व्यापार नहीं है । 

पद्यःप्रणाली का जो जनक है, वाल्मीक-रामायण जेसे 
लोकोत्तर महाकाव्य की रचना का जो आधार है, उस करुण 
रस की महत्ता की इयत्ता अविदित नहीं। तो भी संस्कृत तोक 
के भाव का प्रतिपादन एक अन्यदेशीय प्राचीन भाषा द्वारा हो 
जाने से इस विचार की पुष्टि पूणंतया हो जाती है कि करुण 
रस द्वारा ही पहले पहल कविता देवी का आविभाव मानव 
हृदय में हुआ है । और यह एक सत्य का अद्भुत विकास है । 

करुण रस की विशेषताओं और 39 मम्मस्पर्शिता की 
ओर मेरा चित्त सदा आकर्षित रहा, इसका ही परिणाम 'प्रिय- 

'अवास” का आविर्भाव है । 'प्रिय-प्रवास” की रचना के उपरान्त 
मेरी इच्छा 'वेदेही-चनवास” प्रणयन की हुई । उसकी भूमिका में 
सैंने यह बात लिख भी दी थी । परन्तु चौबीस वर्ष तक मैं हिन्दी- 
देवी की यह सेवा न कर सका। कामना-कलिका इतने दिनों 
के बाद ही विकसित हुई। कारण यह था कि उन दिनों कुछ 
ऐसे विचार सामने आये, जिनसे मेरी प्रबृत्ति दूसरे विषयों में 
ही छग गई। उन दिनों आजमगढ में झुशायरों को धूम थी। 
-बन्दोबस्त वहाँ हो रहा था। अहळकारों की भरमार थी। 
“उनका अधिकांश उदू-प्रेमी था । प्रायः हिन्दी भाषा पर आवाजा 
-कसा जाता, उसकी खिल्ली उड़ाई जाती, कहा जाता 
`हिन्दी-वालों को बोलचाल की फडकती भाषा लिखना ही नहीं 
आता। वे मुहावरे लिख ही नहीं सकते । इन बातों से मेरा 
हृदय चोट खाता था, कभी कभी मैं तिलमिला उठता था । «उदू- 
“संसार के एक प्रतिष्ठित मौलवी साहब जो मेरे मित्र थे और 
आजमगढ़ के ही रहने वाळे थे, जब मिळते, इस विषय में 
“हिन्दी को कुत्सा करते, व्यंग बोलते । अतएव मेरी सहिष्णुता 
की भी हद्‌ हो गई। मैंने बोलचाल की मुहावरेदार भाषा में 
"हिन्दी-कविता करने के लिये कमर कसी । इसमें पाँच-सात 
बरस लग गये ओर “बोल चाल” एवं “चुभते चौपदे” और 
“चोखे चोपदे? नामक ग्रन्थों की रचना मैंने की । जब इधर से 
छुट्टी हुई, मेरा जी फिर “वेदेही-वनवास” की ओर गया। परन्तु 
इस समय एक दूसरी धुन सिर पर सवार होफैगई । इन दिनों 

मैं कांशी विश्वविद्यालय में पहुँच गया था । शिक्षा के समय योग्य 
विद्यार्थी-समुदाय” ईश्वर अथच संसार-सम्बन्धी अनेक विषय 
उपस्थित करता रहता था । उनमें कितने श्रद्धालु होते, कितने 
सामयिकता के रंग में रँगे शास्रीय और पौराणिक विषयों पर 
तरह तरह के तक वितर्क करते । मैं कक्षा में तो यथाशक्ति जो 


` उत्तर उचित समझता दे देता । परन्तु इस संघर्ष से मेरे हृदय 


मैं यह विचार उत्पन्न हुआ कि इन विषयों पर कोई पद्म-प्रंथ 
क्यों न लिख दिया जाये । निदान इस विचार को मैंने काय्यं 
सें परिणत किया और सामयिकता पर दृष्टि रखकर मैंने एक 
विशाळ ग्रंथ लिखा । परन्तु इस ग्रंथ के लिखने में एक युग से 
भी अधिक समय लग गया । मैंने इस ग्रंथ का नाम “पारिजात”, 
रखा । इसके उपरान्त “वे देही-वनवास' की ओर फिर दृष्टि फिरी । 
परमात्मा के अनुग्रह से इस कार्ये की भी पूर्ति हुई । आज 
“बेदेही-बंनवास? लिखा जाकर सहृदय विद्वजनों और हिन्दी-संसार' 


के सामने उपस्थित है। महाराज रामचन्द्र मय्योदा पुरुषोत्तम, 


लोकोत्तर-चरित और आदर्श नरेन्द्र अथच महिपाल हैं, श्रीमती 
जनक-नन्दिनी सती-शिरोमणि और लोकःपूज्या आय्यं-बाला हैं । | 
इनका आदर्श, आय्ये-संस्कृति का सर्वस्व है, मानवता की मह- 
नीय विभूति है, और है स्वर्गीय-सम्पत्ति-सम्पन्न। इसलिये इस 
ग्रंथ में इसी रूप में इसका निरूपण हुआ है। सामयिकता पर दृष्टि 
रखकर इस ग्रंथ की रचना हुई है, अतएव इसे बोधगम्य और 
बुद्धिसंगत बनाने की चेष्टा की गई है। इसमें असंभव घटनाओं 

और व्यापारों का वर्णन नहीं मिलेगा। मनुष्य अल्पज्ञ है, 
उसकी बुद्धि और प्रतिभा ही क्या ? उसका विवेक ही क्या ९ 
-उसकी सूझ ही कितनी, फिर मुझ ऐसे विद्या-विहीन और अल्प- 
मति की । अतएव प्रार्थना है कि भेरी भ्रान्तियो और दोषों पर 
दृष्टिपात न कर विद्वज्जन अथच महञ्जन गुण-प्रहण की ही चेष्टा 
-करेंगे । यदि कोई उचित सम्मति दी जायेगी तो वह 
'शिरसाधाय्य होगी । 


कवि-कर्म्म 

कवि-कम्म कठिन है, उसमें पग-पग पर जटिलताओं का 
सामना करना पड़ता है। पहले तो छन्द की गति स्वच्छन्द 
बनने नहीं देती, दूसरे मात्राओं और वणो की समस्या भी दुरूहता- 
रहित नहीं होती । यदि कोमल-पद-विन्यास की कामना चिन्तित 
करती रहती है, तो प्रसाद-गुण की विभूति भी अल्प वांछित 
नहीं होती । अनुप्रास का कामुक कौन नहीं, अन्त्यानुप्रास के झमेळे 
तो कितने शब्दों का अंग भंग तक कर देते हैं या उनके पीछे एक 
पूँछ लगा देते हें । सुन्दर और उपयुक्त शब्द-योजना कविता 
की विशेष विभूति है, इसके लिए कवि को अधिक सावधान 
रहना पड़ता है, क्‍योंकि कविता को वास्तविक कविता वही 
बनाती है। कभी कभी तो एक उपयुक्त ओर सुन्दर शब्द के लिये 
कविता का प्रवाह घंटों रुक जाता है। फारसी का एक शायर 
कहता है-- न 

बराय पाकिये छफ़्ज़े शबे बरोज आरन्द । 
कि झुगा माहीओ बाशन्द खुफ़ता ऊ वेदार ॥ 

“एक सुन्दर शब्द को बैठाने की खोज में कवि उस रात को 
जागकर दिन सें परिणत कर देता है, जिसमें पक्षी से मछली 
तक बेखबर पड़े सोते रहते हैं!-- 

इस कथन में बड़ी मार्मिकता है। उपयुक्त और सुन्दर शब्द 
कविता फे भावों की व्यंजना के लिये बहुत आवश्यक होते हैं । 
एक उपयुक्त शब्द कविता को सजीव कर देता हे और अनुपयुक्त 
'शब्द मयंक का कलंक बन जाता है। शब्द का कविता में 
वास्तविक रूप में आना ही उत्तम समझा जाता है। उसका 
तोड़ना-मरोड़ना ठीक नहीं माना जाता। यह दोष कहा गया 
है, किन्तु देखा जाता है कि इस दोष से बड़े बढ़े कवि भी नहीं 
बच पाते । इसीलिये यह कहा जाता है, “निरंकुशाः कवयः, कौन 
कवि निरंकुश कहलाना चाहेगा, परन्तु कवि-कम्मे की दुरूहता ही 
उसको ऐसा कहलाने के लिये वाध्य करती है। आजकल हिन्दी- 
संसार में निरंकुशता का राज्य है। ब्रज-भाषा की कविता में 
शब्द-विन्यास की स्वच्छन्दता देखकर खड़ी बोली के सत्कवियों 
ने इस विषय में बड़ी सतकता ग्रहण की थी, किन्तु आजकल 
उसका प्रायः अभाव देखा जाता है । इसका कारण कवि-कम्मे 
की दुरूहता अवश्य है। किन्तु कठिन अवसरों और जटिळ 
स्थलों पर ही तो सावधानता और काय्ये-दक्षता की आवश्यकता 

वी है। हीरा जी तोड़ परिश्रम करके ही खनि से निकाला 


भू०-२ 

जाता है। और चोटी का पसीना एड़ी तक पहुँचा कर ही 
ऊसरों में भी सुस्वादु तोय पाया जा सकता है । 


खड़ी बोली की विशेषता ये 


इस समय खड़ी बोली की कविता में शब्द-विन्यास का 
जो स्वातंत्र्य फैला हुआ है, उसके विषय में विशेष लिखने के 
लिये मेरे पास स्थान का संकोच है। मैं केवळ 'बेदेही-वबनबास? 
के प्रयोगों पर ही अर्थात्‌ उसके कुछ शब्द-विन्यास की प्रणाली 
पर ही प्रकाश डालना चाहता हूँ । इसलिये कि हिन्दी-भाषा के 
गण्यमान्य विद्वानों की उचित सम्मति सुनने का अवसर मुझको 
मिल सके । मैं यह जानता हूँ कि कितने प्रयोग वाद-ग्रस्त हैं, 
मुझे यह भी ज्ञान है कि मत-भिन्नता स्वाभाविक है, किन्तु यह 
भी विदित है कि “वादे? “वादे? जायते तत्व बोधः, । 

हिन्दी-भाषा की कुछ विशेषतायें हैं, वह तद्भव शब्दों से 
. बनी है, अतएव सरल और सीधी है। अधिक संयुक्ताक्षरों का 
` प्रयोग उसमें वांछनीय-नहीं, वह उनको भी अपने ढंग में ढाछती 


` रहती है। वह राष्ट्र-भाषा-पद्‌ पर आरूढ़ होने की अधिकारिणी . 


है, इसलिये ठेठ प्रान्तीय-शब्दों का अथवा ग्राम्य-शब्दाँ का 
प्रयोग उसमें अच्छा नहीं समझा जाता । त्रज-भाषा अथवा 
अवधी शब्दों का व्यवहार गद्य में कदापि नहीं किया जाता। 


परन्तु पद्म में कवि-कर्म्म की दुरूहताओं के कारण यदि कभी | 


कोई उपयुक्त. शब्द खड़ी बोळचाल की कविता में प्रहण कर 

लिया जाता है, तो वह उतना आपत्तिजनक नहीं माना जाता, 
किन्तु क्रियायें उनकी कभी पसंद नहीं की जातीं। कुछ सम्मति 
उपयुक्त शब्दू-प्रहण की भी विरोधिनी है, परन्तु यह अविवेक है । 
यदि अत्यन्त प्रचलित विदेशी शब्द ग्राह्म हे, तो उपयुक्त सुन्दर . 
ब्रज-भाषा और अवधी के शब्द अग्राह्य क्यों ? वह भी पद्य में, 
और माधुय्य उत्पादन के लिये । बहुत से प्रचलित विदेशी शब्द 
हिन्दी-भाषा के अंग बन गये हैं, इसलिये उसमें उनका प्रयोग 
निस्संकोच होता है । वह अवसर पर अब भी प्रत्येक विदेशीय 
भाषा के उन शाब्दो को ग्रहण करती रहती है, जिन्हें उपयोगी 
और आवश्यक समझती है, इसी प्रकार प्रान्त-विशेष के शब्दों 
को भी। किन्तु व्यापक संस्क्रत-शब्दावळी ही उसका सर्वस्व है 
और इसीसे उसका समुन्नति-पथ भी विस्तृत होता जा रहा है | 
हिन्दौी-भाषा की विशेषताओं का ध्यान रख कर ही उसके 
गद्य पद्य का निमोण होना चाहिये । जब तद्भव शब्द ही उसके 
जनक हैं, तो उसमें उसका आधिक्य स्वाभाविक है। अतएव 
जब तक हम आँख, कान, नाक, मुँह लिख सकते हैं, तब तक 
हमें अक्ष, कणे, नासिका, और मुख लिखने का अनुरक्त न होना 
चाहिये, विशेषकर मुहावरों में । मुहावरे तद्भव शब्दों से ही 
वने हैं। अतएव उनमें परिवत्तन करना भाषा पर अत्याचार 
करता होगा । आँख चुराना, कान भरना, नाक फुलाना और 
मुँह चिढ़ाना के स्थानपर अक्ष चुराना, कणे भरना, नासिका 
फुळाना ओर मुख चिढ़ाना हम लिख सकते हैं, किन्तु यह 

आषाभिज्ञता की न्यूनता होगी। कुळ छोगों का विचार है कि खड़ी 
बोली के गद्य और पद्य दोनों में शुद्ध संस्कृत शब्दों का ही प्रयोग 
होना चाहिये, जिसमें उसमें नियम-वद्धता रहे। वे कहते हैं, 
चित के स्थान .पर चित्त, सिर के स्थान पर शिर ओर दुख के 
स्थान पर दुःख ही लिखा जाना चाहिये । किन्तु वे नहीं समझते 
कि इससे तो हिन्दी के मूल पर ही कुठाराघात होगा। तद्भव 
शब्द जो उसके आधार हें निकल जावेंगे और संस्कृत-शब्द ही 
अर्थात्‌ तत्सम शब्द ही उसमें भर जायेंगे, जो दुरूहता और 
असुविधा के जनक होंगे और मुहावरों को मटियामेट कर 
देंगे। तद्धव शब्दों को तो सुरक्षित रखना ही पड़ेगा, हाँ 
अर्द्ध तत्सम शब्दों के स्थान पर अवश्य तत्सम शब्द ही रखना 
समुचित होगा। तद्भव शब्द चिरकालिक परिवत्तन के परिणाम 
और बोलचाल के शब्दों के आधार हैं, इसलिये उनका त्याग 
तो हो ही नहीं सकता। 'कम्मे' शब्द बोळचालं के प्रबाह से 
पड़ कर पहले कम्म बना ( पंजाब में अब भी 'कम्म? बोळा जाता 
है ) । यही “कम्म? इस प्रान्तमें अब काम बोळा जाता है । उसको 
हटाकर उसकी जगह पर फिर कस्मे को स्थान देना वास्तवता 
का निराकरण करना होगा, हाँ गद्य पद्य लिखने में यथावसर 
आवश्यकतानुसार दोनों का व्यवहार किया जा सकता है, 
यही प्रणाली प्रचलित भी है। यही बात सब तद्भव शब्दों के 
लिये कही जा सकती है । रही अड़े तत्सम की बात । प्रायः ऐसे 
शब्द ब्रज-भाषा और अवधी-भाषा के कवियों के गढे हुये हैं, 

वे वांळचाळ में कभी नहा आये, कविता ही में उनके व्यवहार 
उन भाषाओं के नियमानुसार उस रूपमें होते आये हैं, अतएव 
उनको तत्सम रूप में व्यवहार करने में कोई आपत्ति नहीं हो 
सकती । कत्तौर, हृदय, निर्दय का प्रयोग आज भी सर्वसाधारण 
में नहीं है, पहले भी नहीं था, परन्तु उन भाषाओं की कविताओं 
में इनका प्रयोग करतार, हिरदय, निरदय के रूप में पाया 
जाता है, इसलिये इनका प्रयोग खड़ी बोली की कविता में शुद्ध 
रूप में होना ही चाहिये, ऐसा ही होता भी है। 

संयुक्ताक्षरों की ठुरूहता निवारण और उनकी छिपि-प्रणाळी 
को सुगम बनाने के लिये धर्म्मे, मम्मे, कम्मे को धर्मे, मर्म, कर्म 
लिखा जाने लगा है। इसी प्रकार गत्ते, आवत्ते, कैवत्त आदि 
को गर्त, आवर्त, कैवत । वात यह्‌ है कि जब बणे के द्विव का 
उपयोग नहीं होता, एक वणे के समान ही वह काम देता है 
तब उसको दो क्यों लिखा जाये । उत्पत्ति में “त्ति? के द्वित्व का 
उच्चारण होता है, इसी प्रकार सम्मति में म्स का, इसलिये उनमें 
उनका उस रूप में लिखा जाना आवश्यक है, अन्यथा शब्द का 
उच्चारण ही ठीक न होगा । किन्तु उक्त शब्दों में यह बात नहीं 
है, अतएव उनमें द्विव की आवश्यकता नहीं ज्ञात होती । 
इसलिये प्रायः हिन्दी में अब उनको उस रूपमें लिखा जाने भी 
लगा है। संस्कृत के नियमानुसार भी ऐसा लिखना स-दोष नहीं 
है। मुनिवर पाणिनि का यह सूत्र इसका प्रमाण है । “अचोरहा- 
भ्यां हे” इसी प्रकार पंचम वणे के स्थान पर अनुस्वार से काम 

लेना भी आरंभ हो गया है। कलङ्क, कञ्चन) मण्डन, बन्धन 
और दम्पति को प्रायः लोग कलंक, कंचन, मंडन, वंधन और 
दंपति लिखते हैं। बहुत लोग इस प्रणाली को पसंद नहीं करते, 
संस्कृत रूप में ही उक्त शब्दों का लिखना अच्छा समझते हैं । 
यह अपनी-अपनी रुचि और सुविधा की बात है। कथन तो यह 
है कि उक्त द्वित्व वर्ण और पंचम वर्ण के प्रयोग में जो परिवत्तन 
हो रहा है वह आपत्ति-मूलक नहीं माना जा रहा है। इसलिये 
जो चाहे जिस रूप में उन शब्दों को लिख सकता है। खड़ी 
बोली के गद्य पद्म दोनों में यह प्रणाली शृहीत है, अधिकतर 
पद्च में । श्रुतबोधकार लिखते हैं-- 
संयुक्तायं दीर्घं सानुस्वारं विसगे संभिश्रं । 
विज्ञेयमक्षरं गुरु पादान्तस्थं विकल्पेन ॥ 
संयुक्त अक्षर के पहले का दी, सानुस्वार, विसर्ग संयुक्त अक्षर 
गुरु माना जायेगा, विकल्प से पादान्तस्थ अक्षर भी गुरु कहलाता है। 
इस नियम से संयुक्त अक्षर के पहले का अक्षर सदा गुरु 
अथवा दीर्घं माना जावेगा। प्रश्न यह है कि क्या हिन्दी में भी 
यह व्यवस्था सर्वथा स्वीकृत होगी ? हिन्दी में यह विषय वाद- 
ग्रस्त है। रामप्रसाद को रामप्रसाद नहीं कहा जाता, सुख क्रोध 
से लाल हो गया को सुखक क्रोध से छाल हो गया नहीं पढ़ा 
जायगा । पवित्र प्रयाग को न तो पवित्रप्प्रयाग कहा जायगा, 
न काय्य क्षेत्र को का्य्यच्षेत्र पढ़ा जायगा। संस्क्रत का विद्वान: 
अले ही ऐसा कह ले अथवा पढ़ ले, परन्तु सवंसाधारण अथवा 

हिन्दी या अन्य भाषा का विद्वान्‌ न तो ऐसा कह सकेगा, न 
पढ्‌ सकेगा। वह तो वही कहेगा और पढ़ेगा, जो लिखित 
अक्षरों के आधार से पढ़ा जा सकता है या कहा जा सकता है । 
संस्कृत का विद्वान्‌ भी न तो गोविन्दप्रसाद को गोविन्दप्पसाद 
कहेगा न शिवप्रसाद को शिवप्रसाद, क्योंकि सर्वसाधारण के 
उच्चारण का न तो वह अपछाप कर सकता है, न बोलचाल की 
भाषा से अनभिज्ञ बन कर उपहास-भाजन बन सकता है। 
अवधी और व्रज-भाषा में इस प्रकार का प्रयोग मिळता ही नहीं, 
क्योंकि वे बोलचाल के रंग में ढली हुई हें । प्रभु तुम कहाँ न 
प्रभुता करी, के “न” को दीर्घ बना देंगे तो छन्दो-भंग हो जायेगा । 
हिन्दी-भाषा की प्रकृति पर यदि विचार करेंगे और लिपि- 
प्रणाली की यदि रक्षा करेंगे, यदि यह चाहेंगे कि जो लिखा हे 
वही पढ़ा जावे, थोड़ी विद्या-बुद्धि का मनुष्य भी जिस वाक्य को 
जिस प्रकार पढ़ता है, उसका उच्चारण उसी प्रकार होता रहे 
तो संयुक्त वणे के पहले के अक्षर को हिन्दी में दीघे पढ़ने की 
प्रणाली गृहीत नहीं हो सकती, उसमें एक प्रकार की दुरूहता है । 
अधिकांश हिन्दी के विद्वानों की यही सम्मति हे । परन्तु हिन्दी 
के कुछ विद्वान्‌ उक्त प्रणाली के पक्षपाती हैं ओर अपनी 
रचनाओं में उसकी रक्षा पूणतया करते हें । संयुक्ताक्षर के पहले 
का अक्षर स्वभावतः दीघ हो जाता है । जैसे--गल्प, अल्प, उत्तर, 
विप्र, देवस्थान, शुभ्र, सुन्दर, गर्व, पर्वे, किञ्चित, महत्तम, मुद्वर 
आदि । ऐसे शब्दों के विषय में कोई तक-वितक नहीं है, गद्य 

पद्म दोनों में इनका प्रयोग सुविधा के साथ हो सकता है और 
होता भी है। परन्तु कुछ समस्त शब्दों में ही झगड़ा पड़ता है 
और वाद उन्हीं के विषय में है। ऐसे शब्द देवन्रत, धर्म्मेच्युति, 
गर्वप्रहारी, सुकृति-स्वरूपा आदि हें । संस्कृत में उनका उच्चारण 
देवव्त्रत, धम्संच्च्युति, गर्वेप्रहारी और सुकृति-स्स्वरूपा होगा । 
संस्कृत के पण्डित भाषा में भी इनका उच्चारण इसी प्रकार करेंगे । 
परन्तु हिन्दी-भाषा भिज्ञ इनका उच्चारण उसी रूप में करेंगे 
जिस रूप में वे लिखे हुए हैं। अब तक यह विषय वादग्रस्त है । 
गद्य में तो संयुक्त शब्दों के पहले के अक्षर को दीर्घ बनाने में 
कोई अन्तर न पड़ेगा, किन्तु पद्य में विशेष कर मान्निक-छन्दों 
में उसके दीर्घ उच्चारण करने में छन्दो-भंग होगा, यदि पद्य- 
कत्तो ने उसको दीर्घे मान कर ही उसका प्रयोग नहीं किया है । 
परन्तु केवल भाषा का ज्ञान रखनेवाळा ऐसा न कर सकेगा; 
हाँ, संस्क्रतज्ञ ऐसा कर सकेगा । किन्तु हिन्दी कविता करनेवालों 
में संस्कृतज्ञ इने गिने ही हें । इसीलिये इस प्रकार के प्रयोग के 
विरोधी ही अधिक हैं, ओर अधिक सम्मति उन्हीं के पक्ष में है । 
मेरा विचार यह है कि विकल्प से यदि इस प्रयोग को मान 
लिया जावे तो वह उपयोगी होगा । जहाँ छन्दोगति बिगड़ती 
हो वहाँ समास न किया जावे, ओर जहाँ छुन्दोगति को सहायता 
मिलती हो वहाँ समास कर दिया जावे। प्रायः ऐसा ही किया 
भी जाता है। परन्तु समास न करनेवालों की ही संख्या अधिक 
है, क्योंकि सुविधा इसी में है । 

अज-भाषा और अवधी का यह नियम है-- 
“लघु गुरु गुरु लघु होत है निज इच्छा अनुसार। 
गोस्वामी तुलसीदास जी से समर्थ महाकवि भी लिखते हैं-- 
'बन्दों गुरु पद पदुम परागा । सरस सुवास सुरुचि अनुरागा ॥ 
अमिय मूरिसय चूरन चारू। समन सकल भवरुज परिवारू॥ 
पराग को परागा, अनुराग को अनुरागा, चारु को चारू 
और परिवार को परिवारू कर दिया गया है । 
प्रज्ञाचक्षु सूरदासजी लिखते हें-- 
जसुदा हरि पालने झुलावै । 
दुळरावै हलराइ मल्हावै जोई सोई कछु गावे । 
मेरे छाल को आउ निंदरिया काहे न आनि खोआवे ॥ 
जसोदा को जसुदा, जोई के 'जो' को सोई के “सो? 
और मेरे के 'मे” को लघु कर दिया गया है। गोस्वामीजी के 
पद्य में लघु को दीघ बनाया गया है । 
उदू में तो शब्दों के तोड़ने-मरोड़ने की परवा ही नहीं की 
'जाती । एक शेर को देखिये-- 
कोई मेरे दिल से पूछे तेरे तीर नीमकश को। 
यह खलिश कहाँ से होती जो जिगर के पार होता ॥ 
जिन शब्दों के नीचे लकीर खिंची हुई हैं वे बेतरह तोड़े- 
-मरोड़े गये हैं। लघु को शुरु बनाने तक तो ठिकाना था, पर उक्त 
शेर में अक्षर तक उड़ गये हैं, शेर का असली रूप यह होगा । 


CC-0. In Public Domain. An eGangotri Initiative 


Co”) 


कड मेर दिल स पूछे तर तीर नीमकश को। 

य खलिश कहाँ स होती ज जिगर क पार होता । 
खड़ी बोली की कविता में न तो लघु को दीर्घे बनाया जाता 
है और न दीर्घ को लघु । उर्दू की कबिता के समान उसमें शब्दों 
का संहार भी नहीं होता । परन्तु कुछ परिबत्तेन ऐसे हैं जिनको 
उसने स्वीकार कर लिया हे । 'अमृत' शब्द तीन मात्रा का है, 
परन्तु कभी कभी उसको लिखा जाता हे अमृत' ही, परन्तु पढ़ा 
जाता है 'अम्मृत? । बोलचाल में उसका उच्चारण इसी रूप में 
होता है। बहुत लोगों का यह विचार है कि “छ संयुक्त वर्ण है 
इसलिये उसके आदि के अक्षर (“अ”) का शुरु होना स्वाभाविक 
है। इसलिये दो, “म” अमृत में नहीं लिखा जाता। परन्तु क्र? 
युक्त वणे संयुक्त वर्ण नहीं माना जाता, इसलिये यह विचार 
ठीक नहीं है। परन्तु उच्चारण लोगों को भ्रम में डाळ देता है। 
इसलिये उसका प्रयोग प्रायः अमृत के रूप में ही होता है। 
कभी कभी छन्दो-गति की रक्षा के लिये 'अस्रत? भी लिखा जाता 
है। संस्कृत का हलन्त वण हिन्दी में विशेष कर कविता में प्रायः 
हलन्त नहीं लिखा दिखळाता, उसको सस्वर ही लिखते हैं। 
“विद्वान! को इसी रूप में लिखेंगे, इसके “न? को हलन्त न करेंगे । 
इसमें सुविधा समझी जाती है। संस्कृत में वणें-वृत्त का प्रचार है, 
उसमें हलन्त वर्ण को गणना के समय बण माना ही नहीं जाता । 

“रामम्‌ रामानुजम्‌ सीताम्‌ भरतम्‌ भरतानुजम्‌ । 

सुग्रीवम्‌ बालि सूनुम्‌ च प्रणमामि पुनः पुनः॥ 

अनुष्टुप छन्द का एक एक चरण आठ वणे का होता है । 
यदि इस पद्य में वर्णों की गणना करके देखें तो ज्ञात हो जायगा 
कि सब हलन्त वणं गणना में नहीं आते। परन्तु मात्रिक छन्दाँ 
में बह लघु माना ही जावेगा, इसलिये उसे हलन्त न करने की 
प्रणाली चळ पड़ी है । परन्तु यह प्रणाळी भी वादग्रस्त है । हिन्दी- 
लेखक प्रायशः पद्य में हलन्त न लिखने के पक्षपाती हैं, परन्तु 
संस्कृत के विद्वान्‌ उसके लिखे जाने के पक्ष में हें । ब्रज-भाषा 
और अवधी में भी हलन्त वणे को सस्वर कर देते हैं, जैसे-- 
मर्म को मरम, भ्रम को भरम, गर्व को गरब, पर्वे को परव, 
आदि । हिन्दी में चंचळ लड़की, दिव्य ज्योति, स्वच्छ 
सड़क, सरस बातें, सुन्दर कळी, कहने और लिखने की प्रणाली 
हे । कुछ लोग समझते हैं कि इस प्रकार लिखना अशुद्ध है। 
चंचला लड़की, दिव्या ज्योति, स्वच्छा सड़क, सरस! बातें और 
सुन्दरी कली लिखना शुद्ध होगा। किन्तु यह्‌ अज्ञान है। 
संस्कृत-नियम से भी प्रथम प्रयोग शुद्ध है। मुनिवर पाणिनि का 
निम्नलिखित सूत्र इसका प्रमाण है-- 

“पुंबत्‌ कम्मेधारय जातीय देशेषु' 

दूसरी बात यह कि संस्कृत के सब नियम यथातथ्य हिन्दी 
में नहीं माने जाते, उनमें अन्तर होता ही रहता है। आत्मा, 
पवन, वायु संस्कृत में पुलिंग हैं, किन्तु हिन्दी में वे ख्री-लिंग 
लिखे जाते हैं । भारतेन्दु जी जैसे हिन्दी भाषा के प्रगल्भ विद्वान्‌ 
लिखते हैं-- 

“सन सन लगी सीरी पौन चलन, 
सहृद्यवर बिहारोळाळ कहते हैं 
“तुमहुँ लागी जगत गुरु जगनायक जगवाय' 
कविवर बृन्द का यह कथन है— 
विना डुलाये ना मिलै ज्यों पंखा की पौन, 
मैं पहले कह आया हूँ कि हिन्दी-भाषा की जो विशेषतायें 
हैं उन्हें सुरक्षित रखना होगा, वास्तवता यही है अन्यथा उसमें 
कोई नियम न रह जावेगा । समय परिवत्तेनशील है, उसके साथ 
संस्कृति, भाषा, विचार, रहन-सहन, रंग-ढंग, वेश-भूपा आदि 
सब परिवर्तित होते हैं । परन्तु उसकी भी सीमा है और उसके 
भीतर भी नियम हैं। वैदिक-काल से अब तक भाषा में परि- 
वत्तेन होते आये हैं। संस्कृत के बाद प्राकृत, प्राकृत के उपरान्त 
अपभ्रंश; अपभ्रंश से हिन्दी का प्रादुभीव हुआ। एक संस्कृत 
से कितनी प्राकृत भाषायें बनीं और परस्पर उनमें कितना 
रूपान्तर हुआ यह भी अविदित नहीं है। अन्य भाषाओं को 
छोड़ दीजिये, हिन्दी को ही गवेषणा-दृष्टि से देखिये तो उसके 
ही अनेक रूप दृष्टिगत होते हैं। शौरसेनी के अन्यतम रूप 
अवधी, त्रज-भाषा और खड़ी बोली हैं, किन्तु इन्हींमें कितना 
-विभेद दिखलाता है। “अवधी? जिसमें गोस्वामीजी का लोकः 
पूज्य रामचरितमानस सा लोकोत्तर ग्रंथ है, जायसी का मनोहर 
“ग्रन्थ पद्मावत हे, आज उतनी आहत नहीं है। जो त्रज-भाषा 
अपने ही प्रांत में नहीं, अन्य प्रान्तों में भी सम्मानित थो; पंजाब 


ME me 

से बंगाल तक, राजस्थान से मध्य हिन्द तक जिसकी विजय- 
वैजयन्ती उड़ रही थी, जो प्रज्ञाचक्षु सूरदास की अलौकिक 
रचना ही से अलंकृत नहीं है, समादरणीय संतों और बड़े बड़े 
कवियों अथवा महाकवियों की कृतियाँ से भी माला-माल हे । 
पाँच सौ वर्ष से भी अधिक जिसकी विजय-दुंदुभी का निनाद 
होता रहा है, आज वह भी विशाल कविता क्षेत्र से उपेक्षित हे, 
यहाँ तक कि खड़ी बोली कविता में उसके किसी शब्द का 
आ जाना भी अच्छा नहीं समझा जाता। इन दिनों कविता- 
क्षेत्र पर खड़ी बोली का साम्राज्य है और उसकी विशेषताओं 
की ओर इन दिनों सबकी दृष्टि है। हिन्दी-भाषा के अन्तर्गत 
ब्रज-भाषा, अवधी, बिहारी, राजस्थानी, बुन्देलखंडी और मध्य 
हिन्द की सभी प्रचलित बोळियाँ हैं । किन्तु इस समय प्रधानता 
खड़ी बोली की है । यथा काळ जैसे शौरसेनी और त्रज-भाषा का 
प्रसार था, वेसा ही आज खड़ी बोली का बोलबाला है। आज 
दिन कौन सा प्रान्त है, जहाँ खड़ी बोली का प्रसार ओर विस्तार 
नहीं । हिंन्दी-भाषा के गद्य रूप में जिसका आधार खड़ी 
बोली है, भारतवर्ष के किस प्रधान नगर से साप्ताहिक और 
दैनिक पत्र नहीं निकलते । उसके पद्यग्रंथो का आदर 
भारत व्यापी है इसलिये खड़ी बोली आज दिन मेज गई है 
और उसका रूप परिमार्जित हो गया है । ब्रज-भाषा 
और अवधी आदि कुछ बोलियाँ अब भी समादरणीय हैं, 
अब भी उनमें सत्कविता करने वाले सञ्जन हैं, विशेष कर ब्रज- 

भाषा में । परन्तु उन पर अधिकतर प्रान्तीयता का रंग चढ़ा 
हुआ है। यदि इस समय भारत-व्यापिनी कोई भाषा है तो 
खडी बोली ही है। पचास वर्ष में वह जितनी समुज्ञत हुई, 
उतनी उन्नति करते किसी भाषा को नहीं देखा गया । उदू. के 
प्रेमी जो कहें, पर वह हिन्दी की रूपान्तर मात्र है और उसीको 
गोद में पळी है। और इसीलिये कुछ प्रान्तों में समाद्रित भी 
हे । हिन्दी-भापा के योग्य एवं गण्यमान्य विवुधों ने खड़ी बोली 
को जो रूप दिया है और जिस प्रकार उसे सवे गुणालंक्रत 
बनाया है वह उल्लेखनीय ही नहीं असिनन्दनीय भी है। अब 
भी उसमें देश काल की आवश्यकताओं पर दृष्टि रख कर उचित 
परिवर्तन होते रहते हैं। वास्तव बात यह है कि खड़ी बोली 
की हिन्दी का स्वरूप इस समय संतोषजनक और सबांग पुष्ट 
है। इधर थोड़े दिनों से कुछ लोगों की उच्छुंखलता बढ़ गई है, 
मनमानी होने लगी है । मुहावरे भी गढ़े जाने लगे हें और 
कुछ मनमाने. प्रयोग भी होने लगे हैं, किन्तु इसके कारण 
अनभिज्ञता, अपरिपक्तता और प्रान्तीयता हैं। भाषा में ही नहीं 
भावों में भी कतर-ब्योंत हो रहा है, आसमान के तारे तोड़े जा 
रहे हैं, स्वतंत्रता के नाम पर मनस्विता का डिडिम नाद कर कळा 
को विकल बनाया जा रहा है या प्रतिभा उद्यान में नये फूल 
खिलाये जा रहे हैं । किन्तु ए मानस-उदधि की वे तरंगे हें जो 
किसी समय विशेष रूप में तरंगित होकर फिर यथा काळ अपने 
यथार्थं रूप में विलीन हो जाती हैं । भाषा का प्रवाह सदा ऐसा 

ही रहा हे और रहेगा । परन्तु काल का नियंत्रण भी अपना 
प्रभाव रखता है, उसकी शक्ति भी अनिवाय्ये है । 

मैंने हिन्दी-भाषा के आधुनिक रूप ( खड़ी बोली ) के प्रधान 
प्रधान सिद्धान्तों के विषय में जो थोड़े में कहा है, वह दिग्दर्शन 
मात्र हे। अधिक विस्तार संभव न था। उन्हीं पर दृष्टि रखकर 
मैंने “बे देही-वनवास” के पद्यों की रचना की हे । कवि-कम्म की 
दुरूहता मैंने पहले ही निरूपण की है, मनुष्य भूल और न्ति 
रहित होता नहीं । महाकवि भी इनसे सुरक्षित नहीं रह 
सके । कबितागत दोष इतने व्यापक हैं कि उनसे बड़े बड़े 
प्रतिभावान्‌ भी नहीं बच सके। मैं साधारण विद्या, बुद्धि का 
मनुष्य हूँ, इन सब बातों से रहित केसे हो सकता हूँ । विवुध- 
बुन्द और सहृदय सज्जनों से सविनय यही निवेदन है कि ग्रंथ 
में यदि कुछ गुण हो तो वे उन्हें अपनी सहज सदाशयता का 
प्रसाद्‌ समझेंगे, दोष ही दोष मिलें तो अपनी उदात्त चित्त-वृत्ति 
पर दृष्टि रखकर एक अल्प विषयामति को क्षमा दान करने की 
कृपा करेंगे । 

दोहा 
जिसके सेवन से बने पामर नर-सिरमौर । 
राम रसायन से सरस है न रसायन ओर ॥ 


हरिओध 


४-२-४० 

राला 
लोक - रंजिनी उषा - सुन्दरी रंजन - स्त थी। 
नभ-तल था अलुराग-रँगा आभा-निर्गत थी ॥ 
धीरे धीरे तिरोभूत तामस होता था। 


~ 


ज्योति-चीज प्राची-प्रदेश में दिव बोता था॥ १॥ 


किरणों का आगमन देख ऊषा सुसकाई। 
मिळे साटिका - छेस- टँकी लसिता बन पाई ॥ 
अरुण-अंक से छटा छलक क्षिति-तळ पर छाई । 
भंग गान कर उठे विटप पर बजी बधाई ॥ २॥ 

वेदेही-वनवास 


दिन सणि निकले, किरण ने नवल ज्योति जगाई । 
मुक्तमालिका विटप तृणावळि तक ने पाई ॥ 
शीतळ वहा समीर कुसुम-कुछ खिले दिखाये। ' 
20 
तरु-पल्लण जगमगा उठे नव आमा पाय॥३॥ 


सर-सरिता का सलिल सुचारु बना लहराया । 
विन्दु-निचय ने रवि के कर से मोती पाया॥ 
उठ उठ कर नाचने लगी वहु-तरल-तरंगें । 
दिव्य बन गई वरुण-देव की विपुल उमंगें ॥ ४॥ 


सारा-तम टल गया अंधता भव की छुटी। 
प्रकृति-कंठ-गत मुग्ध-करी सणिमाला टूटी॥ 
बीत गई यामिनी दिवस की फिरी ठुहाई। | 
वनीं दिक्षाये दिव्य प्रभात प्रभा दिखलाई ॥ ४॥ 


एक रम्यतम-नगर सुधा-धवलित-घामा पर! 
पड़ कर किरणें दिखा रही थीं दृश्य-मनोहर ॥ 
गगन-स्पर्शी ध्वजा-पुंज क्रे, रब्न-विमण्डित- 
कनक'दण्ड, द्युति दिखा बनाते थे बहु-हर्षित ॥ ६॥ 


किरणें उनकी कान्त कान्ति से मिल जब लसतीं । 
निज आभा को जव उनकी आभा पर कसतीं ॥। 
दर्शक दृग उस समय न टाले से टल पाते। 
वे होते थे मुग्ध, हृदय थे उछले जाते ॥७॥ 

दमक-दमक कर विपुळ-कलस जो कला दिखाते । 

उसे देख रवि ज्योति दान करते न अघाते ॥ 
दिबस काळ में उन्हे न किरणें तज पाती थीं। , 
आये संध्या-ससय विवश बन हट जाती थीं ॥८॥ 


हिल हिल मंजुल-ध्वजा अलोकिकता थी पाती । 
दशक-हग को बार वार थी मुग्ध वनाती॥ 
तोरण पर से सरस-वाद्य ध्वनि जो आती थी। 
मानों सुन वह उसे नृत्य-रत दिखलाती थी ॥९॥ 


इन धासों के पाइव-भाग में बड़ा सनोहर । 
एक रम्य-उपवन था नन्दन-वन सा सुन्दर ॥ 
उसके नीचे तरल-तरंगायित सरि-धारा। ८ 
प्रवह-मान हो करती थी कल-कल-रव न्यारा ॥१०॥ 


उसके उर में लसी कान्त-अरुणोदय-लाली । 
किरणों से सिल दिखा रही थी कान्ति-निराली ॥ 
कियत्काल उपरान्त अंक सरि का हो उज्वळ। 
लगा जगसगाने नयनां में भर कौतूहल ॥११॥ 


उठे बुलबुले कनक-कान्ति से कान्तिसान बन। 

लगे दिखाने सामूहिक अति - अद्भुत - नत्तन ॥ , 
उठी तरंगें रवि कर का चुम्बन थीं करती। 
पाकर मंद - समीर विहरती उमग उभरतीं ॥१२॥ 

सरित-गर्भ में पड़ा बिम्ब प्रासाद-निचय का । 
कूल-विराजित विटप-राजि छाया अभिनय का ॥ 
हृद्य बड़ा था रम्य था महा-मंजु दिखाता। 
लहरों में लहरा लहरा था मुग्ध बनाता ॥११॥ 


उपवन के अति-उच्च एक मंडप में विलसी | 
मूत्ति-युगल इन दृश्यों के देखे थी विकसी॥ 
इनमें से थे एक दिवाकर कुल के मण्डन | 
श्याम गात आजानु-बाहु सरसी रुह - लोचन ॥१४॥ 


मयादा के धाम शील - सौजन्य - धुरंधर । 
दशरथ - नन्दन राम परम - रमणीय - कलेवर ॥ , 
थीं दूसरी विदेह - नन्दिनी लोक - ललामा । 

) सुकृति-स्वरूपा सती विपुल-मंजुल-गुण-धामा ॥१५॥ 


वे बैठी पति साथ देखती थीं सरि - छीला। 
था वद्नांबुज विकच वृत्ति थी संयम-शीला॥ 
सरस मधुर वचनां के मोती कभी पिरोतीं। 
कभी प्रभात - विभूति विलोक प्रफुल्लित होतीं ॥१६॥ 


बोले .रघुकुळ - तिलक प्रिये प्रातः - छबि प्यारी । 

है नितान्त- कमनीय लोक - अनुरंजनकारी ॥ ' 
प्रक्ृति-मृदुल-तम-भाव-निचय से हो हो लसिता । 
दिनमणि-कोमळ-कान्ति व्याज से है सुविकसिता॥१७॥ 

सरयू सरि ही नहीं सरस वन है लहराती। 
सभी ओर है छटा छलकती सी दिखलातो॥ 
रजनी का वर-व्योम विपुल वैचित्र्य भरा है। 
दिन में बनती दिव्य - दृश्य - आधार धरा है ॥१८॥ 


हो तरंगिता-लसिता-सरिता यदि है भाती। 

तो दोलित-तरु-राजि कम नहीं छटा दिखाती ॥ 

जळ में तिरती केलि मयी मछलियाँ मनोहर । 

कर देती हैं सरित-अंक को जो अति सुन्दर ॥१९॥ 
तो तरुओं पर लसे विहरते आते जाते । 
रंग विरंगे विहग- वृन्द कम नहीं लुभाते॥ 
सरिता की उज्बळता तरुचय की हरियाली । 
रखती है छबि दिखा मंजुता-मुख की लाली ॥२०॥ 


हैं प्रभात उत्पुल्ल-मूर्ति कुसुमां में पाते । 
आहा! वे केसे हैं फूले नहीं समाते॥ 
मानों वे हैं महानन्द-धारा में बहते। 
खोल खोल मुख वर-विनोद-बातें हैं कहते ॥२१॥ 


है उसकी माधुरी विहग - रट में सिल पाती। 
जो मिठास से किसे नहीं है मुग्ध बनाती ॥ 
मंद मंद बह बह समीर सौरभ फैलाता। 
सुखस्पर्शं सद्गंध - सदन है उसे बताता ॥२२॥ 

हें उसकी दिव्यता दमक किरणें दिखलाती। 
जगी-ञ्योति उसको ज्योतिर्मय है बतलाती ।। 
सहज-सरसता, सोहकता, सरिता है कहती। 


~ 


ललित लहर-लिपि-माला में हे लिखती रहती ।॥२३।! 


« जगी हुई जनता निज कोलाहल के द्वारा। 
कमे-क्षेत्र में बही विविध - कर्मो की धारा॥ 
उसकी जाग्रत करण क्रिया को है जतलाती । 
नाना - गौरव - गीत सहज - स्वर से है गाती ।।२४।। 


लोक - नयन - आलोक, रुचिर - जीबन - संचारक । 
स्फूर्ति - मूर्ति उत्साह - उत्स जागत्ति - प्रचारक ॥ 
१ भव का प्रकृत -स्वरूप - प्रदशंक, छवि - निर्माता । 

हे प्रभात उल्लास - लसित दिव्यता - विधाता ॥२५॥ 

कितनी है कमनीय - प्रकृति केसे वतलायें । 

उसके सकल- अलौकिक गुण - गण केसे गायें ॥ 

है अतीव -कोमला विश्व - मोहक - छवि वाली । 

बड़ी सुन्दरी सहज - स्वभावा भोळी - भाळी ॥२६॥ 
करुणभाव से सिक्त सदयता की है देवी। 

है संस्रति की भूति-राशि पद -पंकज -सेवी ॥ 

हँ उसके वहु-रूप विविधता है वरणीया। 

घ्रातः-कालिक-मूत्ति अधिक तर है रमणीया ॥२७॥ 

जनक - सुता ने कहा प्रक्रति-महिमा है महती । 
पर वह कैसे छोक-यातनाएँ है सहती॥ 
क्या है हृदय-विहीन ? तो अखिल-ह॒ृदय बना क्यों ? 
यदि है सहृदय आँखों से आँसू न छना क्‍यों ? ॥२८॥ 


यदि वह जड़ है तो चेतन क्यों, चेत, न, पाया । 
दुःख-दग्ध संसार किस लिये गया बनाया॥ 
कितनी सुन्दर-सरस-दिव्य-रचना वह होती । 
जिसमें मानस-हंस सदा पाता सुख-मोती ॥२९॥ 


कुछ पहले थी निशा सुन्दरी कैसी लसती । 
सिता-साटिका मिले रही कैसी वह हँसती ॥ 
पहन  तारकावलि की मंजुल-मुक्ता-साला । 
चन्द्र-बदन अवलोक सुधा का पी पी प्याला ॥२०॥ 


प्रायः उल्का पुंज पात से उद्धासित बन। 
दीपावलि का मिले संदा दीप्ति - मान-तन ॥ 
देखे कतिपय-विकच -प्रसूनों पर छबि छाई। 
विभावरी थी विपुल विनोदमयी दिखलाई ॥३१॥ 


अमित-दिव्य-तारक-चय द्वारा विभु-विभुता की । 
जिसने दिखलाई दिव-दिवता की बरझाँकी ॥ 
भव-विराम जिसके विभवां पर है अवलंबित । 
वह रजनी इस काल काळ द्वारा है कवलित ॥३२॥ 

जो मयंक नभतल को था बहु कान्त बनाता ।. 
वसुंधरा पर सरस-सुधा जो था बरसाता॥ 
जो रजनी को लोक-रंजिनी है कर पाता। 
वही तेज-हत हो अब है डूवता दिखाता ॥३३॥ 


जो सरयू इस समय सरस-तम है दिखलाती। 
उठा उठा कर ललित लहर जो है लल्चाती ॥ 
शान्त, धीर, गति जिसकी है मढुता सिखलाती । 
ज्योतिमयी बन जो है अन्तर - ज्योति जगाती ॥३४॥ 


सावन का कर संग वही पातक करती है। 
कर निमग्न बहु जीवों का जीवन हरती है॥ 

„ डुबा बहुत से सदन, गिराकर तट-विटपी को। 
करती है जल-मग्न शस्य-श्यामला मही को ॥३४॥ 


कळ मैंने था जिन फूलों को फूला देखा। 
जिनकी छबि पर मधुप-निकर को भूला देखा ॥ 
प्रफुल्लता जिनकी थी बहु उत्फुल्ल बनाती। 
जिनकी मंजुल-महँक सुदित मन को कर पाती ॥३६॥ 


उनमें से कुछ धूल में पड़े हैं दिखलाते। 
कुछ हैं कुम्हला गये ओर कुछ हैं कुम्हलाते ॥ 
कितने हैं छबि-हीन बने नुचते हैं कितने । 
कितने हैं उतने न कान्त पहले थे जितने ॥३७॥ 

सुन्दरता में कौन कर सका समता जिनको। 
उन्हें सिली है आयु एक दिन या दो दिनकी॥ 
फूछों सा उत्फुल्ल कौन भव में दिखलाया। 
किन्तु उन्होंने कितना लघु-जीवन है पाया ॥३५॥ 


'स्वरणपुरी का दहन आज भी भूल न पाया। 
बड़ा भयंकर-ह॒श्य उस समय था दिखलाया॥ 
“निरपराध बालक-विळाप अबला का क्रंदन। 
'बिवश-वृद्ध-वृद्धाओ का व्याकुळ बन रोदन॥३९॥ 


रोगी-जन की हाय हाय आहें कृश-जन की । 
जळते जन की त्राहि त्राहि कातरता मन की ॥ 
ज्वाळा से घिर गये व्यक्तियों का चिल्लाना। 
अवलोके गृह-दाह गृही का थरी जाना ॥४०॥ 


“भस्म हो गये प्रिय स्वजना का तन अवलोके । 
“उनकी दुर्गति का वर्णन करना रो रो के॥ 
बहुत कलपना उसका जो था वारि न पाता। 
-जब होता है याद चित व्यथित है हो जाता ॥४१॥ 


समर-समय की महालोक संहारक लीला। 
रण भू का पर्वत समान ऊँचा शव-टीला ॥ 
बहती चारों ओर रुधिर की खर-तरूघारा । 
धरा कँपा कर बजता हाहाकार नगारा ॥४२॥ 

कंदन, कोलाहल, बहु आहों की भरमारें। 


२ 
चय 


आहत जन की लोक प्रकंपित करी पुकारे ॥ 
Se 


कहाँ भूल पाईं वे तो हैं भूल न पाती। 
स्मृति उनकी है आज भी मुझे बहुत सताती ॥४३॥ 


आह ! सती सिरधरी प्रमीला का बहु क्रदन। 
उसकी बहु व्याकुलता उसका हृदयरपंदन ॥ 
मेघनाद शव सहित चिता पर उसका चढ़ना। 
पति प्राणा का प्रेम पंथ सें आगे बढ़ना ॥४४॥ 


कुछ क्षण में उस स्वगे-सुन्दरी का जल जाना। 
सिट्टी में अपना महान सोंदय्यं मिलाना ॥ 

१ बडी हुःख-दायिनी ममे-वेधी-वातें हैं। 
जिनको कहते खड़े रोंगटे हो जाते हैं ॥४५॥ 


पति परायणा थी वह क्यों जीवित रह पाती । 
पति चरणां में हुई अर्पिता पति की थाती॥ 
घन्न्य भाग्य, जो उसने अपना जन्म बनाया । 
सत्य-प्रम-पथ-पथिका बन बहु गौरव पाया ॥४६॥ 


व्यथा यही है पड़ी सती क्यों दुख के पाले। 

NN २ ~® केसे ~ 

पड़े प्रेम - मय उर में केसे कुत्सित छाले ॥ 
* आह ! भाग्य केसे उस पति प्राणा का फूटा। 


सरने पर भी जिससे पति पद-कंज न छूटा ॥४७॥ 

कलह मूल हूँ शान्ति इसी से मैं खोती हूँ। 
मर्माहत मैं इसीलिये वहुधा होती हूँ॥ 
जो पापिनी-प्रवृत्ति न लंका-पति की होती। 
क्यों बढ़ता भूभार मलुजता केसे रोती ॥४८॥ 


अच्छा होता भली-वृत्ति ही जो भव पाता। 
मंगल होता सदा अमंगळ मुख न दढिखाता॥ 
सबका होता भरा फळे फूले सब होते। 
हँसते मिलते लोग दिखाते कहीं न रोते ॥४९॥ 


होता सुख का राज, कहीं दुख लेश न होता। 

, हित रत रह, कोई न बीज अनहित का बोता ॥ 
पाकर बुरी अशान्ति गरळता से छुटकारा। 
बहती भव में झान्ति-सुधा की सुन्दर धारा ॥५०॥ 


हो जाता दुभोव दूर सद्भाव सरसता। 
उमड़ उमड़ आनन्द जलद सब ओर वरसता ॥ 
होता अवगुण मग्न गुण पयोनिधि लहराता । 
गर्जन सुन कर दोष निकट आते थरोता ॥५१॥ 


फूली रहती सदा मनुजता की फुलवारी। 
होती उसकी सरस सुरभि त्रिभुवन की प्यारी ॥. 

८ किन्तु कहूँ क्या है विडम्बना विधि की न्यारी । 
इतना कह कर खिन्न हो गई जनक दुलारी ॥५२॥ 

कहा राम ने यहाँ इसलिये मैं हूँ आया । 
सुदित कर सकूँ तुम्हें प्रियतमे कर मनभाया ॥ 
किन्तु समय ने जब है सुन्दर समा दिखाया। - 
पड़ी किस लिये हृदय-मुकुर में दुख की छाया ॥५३॥ 


® 


गर्भवती हो रखो चित्त उत्फुल सदा हीं। 
'पड़े व्यथित कर विषय की न उसपर परडाहीं ॥ 
माता - मानस - भाव समूहों में ढलता है। 
प्रथम उद्र पळने ही में बालक पळता हे ॥५४॥ 


(5 


हरे भरे इस पीपल तह को प्रिये विलोको । 
इसके चञ्चल - दीप्तिमान - दळ को अवलोको ॥। 
वर - विशालता इसकी है बहु - चकित बनाती । 
अपर द्र्मों पर शासन करती है दिखलाती ॥५५॥ 


इसके फळ दल से बहु-पशु-पक्षी पळते हैं। 
पा इसका पंचांग रोग कितने टळते हें॥ 
दे छाया का दान सुखित सबको करता है। 
स्वच्छ वना वह वायु दूषणा को हरता हे ॥५६॥ 


2 olf 


मिट्टी भें सिल एक बीज, तरु बन जाता है । 

. जो सदैव बहुशः बीजों को उपजाता है॥“ 
प्रकट देखने में विनाश उसका होता है। 
किन्तु स्रष्टि गति सरि का वह वनता सोता है ॥५७॥ 

शीतळ मंद समीर सौरभित हो बहता है। 
भव कानों में बात सरसता की कहता है॥ 
, प्राणि मात्र के चित को वह पुलकित करता है। 

प्रातः को प्रिय बना सुरभि भू में भरता है ॥५८॥ 

सुमनावलि को हँसा खिलाता है कलिका को । 

लीलामयी बनाता है. लसिता लतिका को॥ 

तरु दछ को कर केलि-कान्त है कला दिखोता । 

नर्तन करना लसित लहर को है सिखलाता ॥५९॥ 


ऐसे सरस पवन प्रवाह से, जो बुझ जावे। 

, कोई दीपक या पत्ता गिरता दिखलावे ॥ 
या कोई रोगी शरीर सह उसे न पावे। 
या कोई तृण उड़ दव में गिर गात जलावे ॥६०॥ 


तो समीर को दोषी कैसे विश्व कहेगा । 
है बह अपचिति-रत न अतः निर्दोष रहेगा ॥ 
है स्वभावतः प्रकृति विश्वहित में रत रहती । 
इसी लिये है विविध स्वरूपवती अति महती ॥६१॥ 


पंचभूत उसकी प्रवृत्ति के हैं परिचायक । 
५ हैं उसके विधान ही के विधि सबिधि-विधायक॥ 


भव के सब परिवर्तेन हैं स्वाभाविक होते । 
मंगल के ही वीज विशव में वे हें बोते ॥६शा 

यदि है प्रातः दीप पवन गति से बुझ जाता । 


तो होता है वही जिसे जन-कर कर पाता ॥ 
सूखा पत्ता नहीं किरण ग्राही होता है । 
होके रस से हीन सरसतायें खोता है॥६३॥ 


हरित दलों के मध्य नहीं शोभा पाता है । 
हो निस्सार विटप में लटका दिखलाता हे ॥ 
अतः पवन स्वाभाविक गति है उसे गिराती। 
जिससे वह हो सके मृत्तिका वन महिथाती ॥६४॥ 


सहज पवन की प्रगति जो नहीं है सह जाती । 
तो -रोगी को सावधानता है सिखलाती.॥ 
रूपान्तर से प्रकृति उसे है डॉट वताती। 
स्वास्थ्य नियम पालन निमित्त हे सजग बनाती ।।६४। 


यह चाहता समीर न था तृण उड़ जळ जाये । 
थी न आग की चाह राख वह उसे बनाये॥ 
किन्तु पलक मारते होगई उभय क्रियायें । 
होती हैं भव में प्रायः ऐसी घटनायें ॥६६॥ 


जो हो तृण के तुल्य तुच्छ उडते फिरते हैं। 
प्रकृति करों से वे याँ हीं शासित होते हैं॥ 
यह शासन कारिणी वृत्ति श्रीमती प्रकृति की । 


है बहु मंगलमयी शोधिका है संसरति की ॥६७॥ 

आँधी का उत्पात पतन उपलो का बहुधा। 
हिल हिल कर जो महानाश करती है बसुधा॥ 
ज्वालामुखी -प्रकोप उदधि का धरा निगलना। 
देशों का विध्वंस काल का आग उगलना ॥६८॥ 


इसी तरह के भव-प्रपंच कितने हैं ऐसे । 
नहीं वताये जा सकते हैं वे हैं जैसे॥ 
है असंख्य ब्रह्मांड स्वामिनी प्रकृति कहाती | 
बहु-रहस्यमय उसकी गति क्यों जानी जाती ॥६९॥ 


कहाँ किसलिये कब वह क्या करती है क्‍यों कर। 
कभी इसे बतला न सकेगा कोई बुधवर॥ 
किन्तु प्रकृति का परिशीलन यह है जतलाता । 
है स्वाभाविकता से उसका सच्चा नाता ॥७०॥ 


है वह विविध विधानमयी भव-नियमन-शीला । 
छोक-चकित-कर है उसकी लोकोत्तर लीला ॥ 

* सामञ्जस्यरता प्रवृत्ति सद्भाव भरी है। 
चिरकालिक अनुभूति सर्व संताप हरी है ॥७१॥ 


यदि उसकी विकराल मूर्ति है कभी दिखाती । 

« तो होती है निहित सदा उसमें हित थाती ॥ 
तप ऋतु आकर जो होता है ताप विधाता। 
तो छा कर घन बनता है जग-जीवन-दाता ॥७२॥ 

जो आंधी उठ कर है कुछ उत्पात मचाती । 
धूळ उड़ा डाल्या तोड़ है विटप गिराती ॥ 
तो है जीवनप्रद समीर का शोधन करती। 


०७ च 


नई हितकरी भूति धरातल में है भरती ॥७१॥ 


जहाँ लाभ प्रद अंश अधिक पाया जाता है। 
थोड़ी क्षति का ध्यान वहाँ कब हो पाता है॥ 
जहाँ देश हित प्रश्न सामने आ जाता है। 
लाखों शिर अर्पित हो कटता दिखलाता है ॥७४॥ 


जाति मुक्ति के लिये आत्म-बलि दी जाती है । 
परम अमंगल क्रिया पुण्य कृति कहलाती है ॥ 
इस रहस्य को बुध पुंगव जो समझ न पाते । 
तो प्रलयंकर कभी नहीं शंकर कहलाते ॥७५॥ 


सृष्टि या प्रकृति कृति को, बहुधा कह कर माया | 
कुछ विबुधाँ ने हे गुण-दोष-मयी बतलाया ॥ 
इस विचार से है चित्‌ शक्ति कलंकित होती । 
बहु विदिता निज सब शक्तिमत्ता हे खोती ॥७६॥ 


किन्तु इस विषय पर अब मैं कुछ नहीं कहूँगा। 
अधिक विवेचन के प्रवाह में नहीं बहूँगा ॥, 
फिर तुम हुई प्रफुल्ल हुआ मेरा मनभाया। 
प्रिये कहाँ तुमने ऐसा कोमल चित पाया ॥७७॥ 

सब को सुख हो कभी नहीं कोई दुख पाये। 
सबका होवे भढा किसी पर बला न आये ॥ 
कब यह संभव है पर है कल्पना निराली । 
है इसमें रस भरा सुधा है इसमें ढाली ॥७८॥ 


दोहा 
इतना कह रघुवंश-मणि, दिखा अतुल-अनुराग । 
। सदन सिधारे सिय सहित, तज बहु-विलसित बाग॥७९॥ 

अवध के राज मन्दिरा मध्य। 
एक आल्य था बहु-छबि-घाम ॥ 
खिँचे थे जिसमें ऐसे चित्र। 
जो कहाते थे लोक-ललछाम ॥ १॥; 
दिव्य-तम कारु-काय अवलोक । 
अलौकिक होता था आनन्द ॥ 


रल्रमय पञ्चीकारी देख । 
दिव विभा पड़ जाती थी मन्द्‌ । २॥ 

कला कृति इतनी थी कमनीय। 
दिखाते थे सब चित्र सजीव ॥ 
भाव की यथातथ्यता देख। 
दृष्टि होती थी मुग्ध अतीव ॥ ३॥ 


अंग-भंगी, आकृति की व्यक्ति। 
चित्र के चित्रण की थी पूर्ति॥ 
ललित तम कर की खिँची लकीर। 
बनी थी दिव्य-भूति की मूर्ति ॥ ४॥ 


देखते हुए मुग्धकर - चित्र । 
सदन में राम रहे थे घूम॥ 
चाह थी चित्रकार मिल जाय । 
हाथ तो उसके लेवें चूम ॥४॥ 


इसी अवसर पर आया एक- 
गुप्तचर वहाँ विकंपित - गात॥ 
विनत हो वन्दन कर कर जोड़ । 
कही दुख से उसने यह बात ॥६॥ 


प्रभो यह सेवक प्रातःकाल। 
घूमता फिरता चारों ओर॥ 
उस जगह पहुँचा जिसको लोग । 
इस नगर का कहते हैं छोर॥७॥ 

वहाँ पर एक रजक हो कुद्ध। 
रोक कर गृह प्रवेश का द्वार॥ 
त्रिया को कड़ी दृष्टि से देख। 
पूछता था यह बारम्बार ॥ ८॥ 


बिताई गई कहाँ पर रात्रि। 

लगा कर लोक-लाज को लात ॥ 

पापिनी कुछ में लगा कलंक। 

यहाँ क्‍यों आई हुए प्रभात ॥९॥ 
चली जा हो आँखों से दूर। 
अब यहाँ क्या है तेरा काम | 
कर रही है तू भारी भूछ। 
जो समझती है मुझको राम ॥१०॥ 


रहीं जो पर-गृह में षट्मास। 
हुई है उनकी उन्हें प्रतीति॥ 
बड़ों की बड़ी वात है किन्तु। 
कलंकित करती है यह नीति ॥११॥ 


प्रभो बतछाई थी यह बात। 
विनय मैंने की थी बहु बार॥ 
नहीं माना जाता है ठीक। 
जनकजा पुनम्रंहृण व्यापार ॥१२॥ 

आदि में थी यह चची अल्प। 
कभी कोई कहता यह बात॥ 
और कहते भी वे ही छोग। 
जिन्हें था धर्मे-ममें अज्ञात ॥१३॥ 


अब नगर भर में वह है व्याप्त। 
बढ़ रहा हे जन चित्त-विकार॥ 
जनपदा ग्रामां में सब ओर। 
हो रहा हे उसका विस्तार ॥१४॥ 


किन्तु साधारण जनता मध्य। 
हुआ है उसका अधिक प्रसार॥ 
उन्हीं के भावों का प्रतिबिम्ब । 
रजक का है निन्दित - उद्गार ॥१५॥ 


विवेकी विज्ञ सर्वे - बुध - वृन्द । 
कर रहे हैं सहुद्धि प्रदान॥ 
दिखाकर दिव्य - ज्ञान - आलोक । 
दूर करते हैं तम अज्ञान॥१६॥ 


अवांछित हो पर है यह सत्य | 
बढ़ रहा है बहु - वाद - विवाद ॥ 
प्रभो सैं जान सका न रहस्य । 
किन्तु है निद्य लोक - अपवाद ॥१७॥ 

राम ने बनकर बहु - गंभीर । 
सुनी दुर्मुख के मुख की बात॥ 
फिर उसे देकर गसन निदेश । 
सोचने लगे बन बहुत शान्त ॥१८॥ 


बात क्या है? क्‍यों यह अविवेक ? । 
जनकजा पर भी यह आक्षेप ॥ 
उस सती पर जो हो अकळंक। 
क्या बुरा है न पंक - निक्षेप ॥१९॥ 


निकलते ही मुख से यह बात। 
पड़ गई एक चित्र पर दृष्टि॥ 
देखते ही जिसके तत्काळ । 
हगों में हुई सुधा की वृष्टि ॥२०॥ 


दारु का 'छगा हुआ अम्बार। 
परम-पावक-मय बन हो लाल॥ 
जल रहा था धू धू ध्वनि साथ । 
ज्वालमाला से हो विकराल ॥२१॥ 


एक स्वर्गीय - सुन्दरी स्वच्छ- 
पूत - तम - बसन किये परिधान ॥ 
कर रही थी उसमें सुप्रवेश । 
कमल*- मुख था उत्फुल्ल महान ॥२२॥ 

घर्म - देदीप्यमान हो अंग। 
बन गये थे बहु - तेज - निधान॥ 
इृगों से निकल ज्योति का पुंज। 
बनाता था पावक को म्लान ॥२३॥ 


सामने खड़ा रिक्ष कपि यूथ । 
कर रहा था बहु जय जय कार ॥ 
गगन में बिलसे विबुध विमान । 
रहे बरसाते सुमन अपार ॥२४॥ 


बात कहते अंगारक पुंज। 
बन गये विकच कुसुम उपमान ? 
लसी दिंखलाई उस पर सीय। 


कमसल पर कमछासचा 


देखते रहे राम यह दृश्य | 
कुछ समय तक हो हो उद्ग्रीव ॥ 
-फिर लगे कहर अपने आप। 
“क्या न यह कृति र दिव्य अतीव ॥२६॥ 


सें कभी हुआ नहीं संदिग्ध । 
हुआ किस काळ में अविइवास॥ 
भरा है प्रिया चित्त में प्रेम। 
हृदय में है सत्यता निवास ॥२७॥ 

राजसी विभवों से मुँह मोड़। 
स्वर्ग - दुलेभ सुख का कर त्याग ॥ 
सर्वे प्रिय सम्वन्धों को भूल। 
ग्रहण कर नाना विषय विराग ।।२८। 

गहन विपिनों में चोदह साल । 

सदा छाया सम रह मम साथ॥ 

साँसते सह खा फल दल मूल । 

कभी पी करके केवल पाथ ॥२९॥ 


दुग्ध फेनोपम अनुपम सेज। 
छोड़ मणि-मण्डित - कञ्चन - धाम ॥ 
कुटी में रह सह नाना कष्ट । 
बिताये हैं किसने वसुयाम ॥३०॥ 


कमलिनी - सी जो है सुकुमार। 
कुसुम कोमल है जिसका गात ॥ 
चटाई पर या भू पर पौढ़। 
बिताई उसने है सब रात॥११॥ 


देख कर मेरे मुख की ओर। 
भूलते थे सब दुख के भाव॥ 
मिल गये हहीं कंटकित पंथ । 
छिदे किसके पंकज से पाँव ॥३२॥ 

नहीं घबरा पाती थी कोन। 
देख फल दळ के भाजन रिक्त॥ 
बनाती थी न किसे उद्िग्न । 


टपकती छुटी धरा जल सिक्त ॥३३॥ 


भूल अपना पथ का अवसाद । 
बदन को बना विकच जळजात ॥ 
पास आ व्यजन डुलाती कौन । 
देख कर स्वेद-सिक्त मम गात ॥३४॥ 


हमारे सुख का सुख अवलोक । 
बना किसको वन सुर - उद्यान ॥ 
कुसुम कंटक, चन्दन, तप - ताप। 
प्रभंजन मलय - समीर समान ॥३५॥ 


कहाँ तुम और कहाँ वनवास। 
यदि कभी कहता चले प्रसंग ॥ 
तो विहँस कहतीं त्याग सकी न। 
चन्द्रिका चन्द्र देब का संग॥३६॥ 


दिखाया किसने अपना त्याग। 
लगा लंका विभवो को छात॥ 
सहे किसने धारण कर धीर। 
दानवो के अगणित - उत्पात ॥२७॥ 

दानवी दे दे नाना त्रास । 
बनाकर रूप बड़ा विकराल॥ 
विकम्पित किसको बना सकी न। 
दिखाकर बदन विनिर्गत ज्वाल ।।३८॥ 


लोक- त्रासक - दशआनन भीति । 
उठी उसकी कठोर करवाल ॥ 
बना किसको न सकी बहु त्रस्त । 
| सकी किसका न पतित्रत टाल ॥३९॥ 


कौन कर नाना - ब्रत - उपवास । 
| गलाती रहती थी निज गात॥ 
| बिताया किसने संकट - काल | 

तरु तले बैठी रह दिन रात ॥४०॥ 

'नहीं सकती जो पर दुख देख । 
हृदय जिसका है परम - उदार ॥ 
सर्वं जन सुख संकलन निमित्त । 
। । भरा है जिसके उर में प्यार ॥४१॥ 


सरलता की जो है प्रतिमूर्ति । 
सहजता है जिसकी प्रिय - नीति ॥ 
बड़े कोमल हैं जिसके भाव। 


> 


परम - पावन हे जिसकी प्रीति ॥४२॥ 

शान्ति - रत जिसकी मति को देख । 
लोप होता रहता है कोप॥ 
मानसिक - तम करता है दूर। 
दिव्य जिसके आनन का ओप ॥४१॥ 


सुरुचिमय है जिसकी चित-वृत्ति । 
कुरुचि जिसको सकती है छून॥ 
~ 


हृदय है इतना सरस दयाद्रे । 
तोड़ पाते कर नहीं प्रसून ॥४४॥ 


करेगा उस पर शांका कौन। 
क्यों न उसका होगा विश्‍वास ॥ 
यही था अभ्नि-परीक्षा ममे। 


००३, 


~ 0०९ 
हो न जिससे जग में उपहास ॥४५॥ 


अनिच्छा से हो खिन्न नितान्त । 
"किया था मैंने ही यह काम ॥ 
प्रिया का ही था यह प्रस्ताव । 
` न छाज्छित हो जिससे मम नाम ॥४६॥ 


पर कहाँ सफल हुआ उद्देश। 
लग रहा है जब वृथा कलंक ॥ 
किसी कुछ - बाळा पर बन वक्र । 
जब पड़ी लोक - दृष्टि निःशंक ॥४७॥ 

सत्य होवे या वह हो झूठ। 
या कि हो कलुषित चित्त प्रमाद ॥ 
निंद्य है है अपकीत्ति - निकेत। 
लांछना - निलय लोक - अपवाद ॥४८॥ 
भले ही कुछ न कहें बुध-वृन्द । 
सज्ननों को हो सुने विषाद ॥ 
किन्तु है यह जन-रव अच्छा न। 
अवांछित है यह वाद - विवाद ॥४९॥ 


मिल सका मुझे न इसका भेद। 
हो रहा है क्यों अधिक प्रसार ॥ 
बन रहा है क्या साधन - हीन। 
लोक - आराधन का व्यापार ॥५०॥ 


प्रकृति गत है, हे उर में व्याप्त । 
प्रजा - रंजन की नीति - पुनीत ॥ 
दण्ड में यथा - उचित संत्र । 
है सरलता सद्भाव गृहीत ॥५१॥ 


न्याय को सदा मान कर न्याय । 
किया मैंने न कभी अन्याय ॥ 
दूर की मैंने पाप - प्रवृत्ति । 
पुण्यमय करके प्रचुर - उपाय ॥५२॥; 

सबल के सारे अत्याचार | 
शमन में हूँ अद्यापि प्रवृत्त ॥ 
निवेळों का बल बन दल दुःख । 
विपुल पुलकित होता हे चित्त ॥४३॥ 


रहा रक्षित उत्तराधिकार 
छिना मुझसे कब किसका राज ॥ 
प्रजा की बनी प्रजा - सम्पत्ति । 
"छी गई कभी न वह कर व्याज ॥५४॥ 


मुझे है कूटनीति न पसंद। 
सरलतम है मेरा व्यवहार ॥ 
बंचना विजितों को कर व्याँत। 
बचाया मैंने बारंबार ॥४५॥ 


“समझ नृप का उत्तर - दायित्व । 
जान कर राज-धर्मं का मम ॥ 
ग्रहण कर उचित नम्रता भाव । 


~ 


कर्मचारी करते हैं कम ॥५६॥ 


भूल कर भेद भाव की बात। 
विलसिता समता है सर्वेत्र॥ 
तुष्ट है प्रजामात्र बन शिष्ट। 
सीख समुचित स्वतंत्रता मंत्र ॥५७॥ . 

परस्पर प्रीति का समझ लाभ। 
हुए मानवता की अनुभूति॥ 
सुखित है जनता सुख - मुख देख । 
पा गये वांछित सकल - विभूति ॥४८॥ 


दानवों का हो गया निपात। 
तिरोहित हुआ प्रबल आतंक ॥ 

€ 
दूर हो गया धम का द्रोह। 
शान्तिमय बना मेदिनी अंक ॥५९॥ 


निरापद्‌ हुए सर्वे - शुभ - कमे । 
यज्ञ - वाधा का हुआ विनाश ॥ 
टल गया पाप - पुंज तम - तोस । 
विलोके पुण्य - प्रभात - प्रकाश ॥६०॥ 


कर रहे हैं सव कमं स्वकीय | 
समझ कर वर्णाश्रम का ममे॥ 
बन गये हैं मर्यादा - शीळ । 
धरति सहित धारण करके धर्म ॥६१॥ 


विलसती है घर घर में झांति। 
भरा हे जन जन में आनन्द ॥ 
कहीं है कलह न कपटाचार। 
न निन्दित -वृत्ति - जनित छल - छन्द ॥६२॥ 

हुए उत्तेजित सन के भाव। 
शान्त बन जाते हैं तत्काल॥ 
याद कर मानवता का मंत्र। 
लोक नियमन पर आँखें डाल ॥११॥ 


समय पर जल देते हैं मेघ। 
सताती नहीं ईति की भीति॥ 
दिखाते कहीं नहीं दुर्वेत्त। 
भरी है सब में प्रीति प्रतीति॥६४॥ 


फिर हुई जनता क्‍यों अप्रसन्न । 
हुआ क्यों प्रबल लोक - अपवाद ॥ 
सुन रहे हैं क्‍यों मेरे कान। 
असंगत अ - मनोरम सम्वाद ॥६५॥ 
लग रहा है क्यों वृथा कलंक । 
खुळा केसे अकीर्ति का द्वार ॥ 
समझ में आता नहीं रहस्य | 
क्या करूँ मैं इसका प्रतिकार ॥६६॥ 
दोहा 
इन बातों को सोचते, कहते सिय गुण ग्राम । 
गये दूसरे गेह में, धीर धुरंधर राम ॥६७॥ 

संतरण! गृह 


चतुष्पद्‌ 

संत्रणा गृह में प्रातःकाल। 
भरत लक्ष्मण रिपुसूदन संग ॥ 
राम बैठे थे चिन्ता - मग्न । 


छिड़ा था जनकात्मजा प्रसंग ॥ १॥ 


कथन डुसुंख का आद्योपान्त । 
राम ने सुना, कही यह बात॥ 
अमूलक जन - रव होवे किन्तु । 
कीर्ति पर करता है पविपात।। २॥ 


हुआ है जो उपकृत वह व्यक्ति । 
दोष को भी न कहेगा दोष॥ 
वना करता है जन -रब हेलु। 
प्रायशः लोक का असन्तोष ।। ३॥ 

प्रजा - रंजन हित - साधन भाव | 
राज्य - शाशन का है वर - अंग।॥ 
~ 


है प्रकृति प्रक्रत नीति प्रतिकूल । 
लोक आराधन व्रत का भंग॥ ४ 


क्यों टले बढ़ा लोक - अपवाद । 
इस विषय में है क्या कर्तव्य ॥ 
अधिक हित होगा जो हो ज्ञात । 
बन्छुओं का क्या है वक्तव्य ॥४॥ 


भरत सविनय बोले संसार। 
विभामय होते, है तम - धाम ॥ 
वहीं है अधम जनों का वास । 
जहाँ हैं मिलते लोक - छछाम ॥ ६॥ 


तो नहीं नीच - मना हैं अल्प । 
यदि मही में हैं महिमावान॥ 
बुरों को है प्रिय पर - अपवाद । 
भले हैं करते गौरव गान ॥७॥ 


किसी को है विवेक से प्रेम । 
किसी को प्यारा है अविवेक॥ 
जहाँ हैं हंस - वंश - अवतंस | 
वहीं पर हैं बक- वृत्ति अनेक॥ ८॥ 

द्वेष परवश होकर ही लोग । 
नहीं करते हैं निन्दावाद॥ 
वृथा दंभी जन भी कर दंभ। 
सुनाते हैं अप्रिय सम्वाद॥९॥ 


दूसरों की रुचि को अवलोक। 
कही जाती है कितनी बात॥ 
कहीं पर गतानुगतिक प्रवृत्ति । 


> 


निर्थक करती है उत्पात ॥१०॥ 


लोक - आराधन है नृप- धम | 
किन्तु इसका यह आशय है न॥ 
सुनी जाये उनकी भी बात। 
जो बला छा पाते हैं चेन ॥११॥ 


प्रजा के सकल-वास्तविक-स्वत्त्व । 

व्यक्तिगत उसके सब-अधिकार ॥ 

उसे हैं प्राप्त सुखी हैं सबे। 

सुकृति से कर वैभव - विस्तार ॥१२॥ 
कहीं है कलह न वेर विरोध | 
कहाँ पर हे धन धरा विवाद ॥ 
तिरस्कृत है कलुषित चितवृत्ति। 
त्यक्त है प्रबल - प्रपंच - प्रमाद ॥१३॥ 

सुधा है वहाँ बरसती आज। 
जहाँ था बरस रहा अंगार॥ 
वहाँ है श्रुत स्वर्गीय निनाद। 
जहाँ था रोदन हाहाकार ॥१४॥ 


गौरवित है मानव समुदाय। 
गिरा का उर में हुए विकास॥ 
शिवा से है शिवता की प्राप्ति। 


२१ 


रसा का है घर घर में वास ॥१५॥ 


बन गये हैं पारस सब मेरु। 
उद्धि करते हैं र्न प्रदान ॥ 
प्रसव करती है वसुधा स्वणे। 
वन बने हैं नन्दन उद्यान ॥१६॥ 


सुखद - सुविधा से हो सम्पन्न । 
सरसता है सरिता का गात॥ 
बना रहता है पावन वारि। 
न करता है सावन उत्पात ॥१७॥ 


सदा रह हरे भरे तरु- वृन्द । | 
सफल बन करते हैं सत्कार॥ 
दिखाते हैं उत्फुल्ल प्रसून। 
बहून कर वहु सौरभ संभार ॥१८॥ 

लोग इतने हैं सुख - सवंस्व । 
विकच इतना है चित जलजात ॥ 
बार हैं बने पके के वार। 
रात है दीप - मालिका रात ॥१९॥ 


हुआ अज्ञान का तिमिर दूर। 
ज्ञान का फैला है आलोक ॥ 
सुखद है सकल लोक को काळ। 


~ 


बना अवलोकनीय है ओक ॥२०॥ 


शान्ति - मय - वातावरण विलोक । 
सुचिर चर्चा है चारों ओर॥ 
कीत्ति - राका - रजनी को देख। 
विपुल - पुलकित है लोक चकोर ॥२१॥ 

किन्तु देखे राकेन्दु विकास। 

सुखित कब हो पाता है कोक ॥ 

फूटती है उलूक की आँख। 

दिव्यता दिनमणि की अवलोक ॥२२॥ 
जगत जीवनप्रद पावस काळ। 
देख जळते हैं अर्क जवास ॥ 
पल्लवित होते नहीं करीळ। 
तन लगे सरस - बसंत - बतास ॥२३॥ 

जगत ही है विचित्रता धाम। 
विविधता विधि की है विख्यात ॥ 
नहीं तो सुन पाता क्‍यों कान। 
अरुचिकर परम असंगत बात ॥२४॥ 

निंद्य है रघुकुल तिलक चरित्र । 

छांछिता है पवित्रता मूर्ति ॥ 

पूत शासन में कहता कौन। 

जो न होती पामरता पूर्ति ॥२५॥ 
आप हैं प्रजा - वृन्द - स्वेस्व । 
लोक आराधनह के अवतार॥ 
लोकहित - पथ - कण्टक के काल। 
लोक योदा पारावार ॥२६॥ 


चन गई देश काल अनुकूल । 
प्रगति जितनी थी हित विपरीत ॥ 
प्रजारंजन की जो है नीति। 
वही है आदर सहित गृहीत ॥२७॥ 


जानते नहीं इसे हैं लोग। 
कहा जाता है किसे अभाव॥ 
विळसती है घर घर में भूति। 
भरा जन - जन में है सद्भाव ॥२८॥ 

रही जो कण्टक-पूरित राह। 
वहाँ अब विछे हुए हैं फूछ॥ 
~ 


लग गये हैं अब वहाँ रसाळ। 
जहाँ पहले थे खड़े बबूल ॥२९॥ 


प्रजा में व्यापी है प्रतिपत्ति। 
भर गया है रग रग में ओज॥ 
शस्य - श्यामला बनी मर - भूमि । 
ऊसरो में हैं खिले सरोज ॥३०॥ 


नहीं पूजित है कोई व्यक्ति। 
ञ्जाज हैं पूजनीय गुण कम ॥ 
वही है मान्य जिसे है ज्ञात। 
मानसिक पीड़ाओं का मम ॥३१॥ 

इसलिये है यह निश्चित बात । 

प्रजाजन का यह है न प्रमाद ॥ 

कुछ अधम लोगां ने ही व्यथं। 

उठाया है यह निन्दावाद ॥३२॥ 


सर्वं साधारण में अधिकांश | 
हुआ है जन- रव का विस्तार ॥ 
मुख्यतः उन लोगाँ में जो कि। 
नहीं रखते मति पर अधिकार ॥३३॥ 

अन्य जन अथवा जो हैं विज्ञ। 
विवेकी हैं या हैं मतिमान॥ 
जानते हैं जो मन का मर्मे। 
जिन्हें हे धर्म कमे का ज्ञान ॥३४॥ 


सुने ऐसा असत्य अपवाद। 
मूँद लेते हैं अपने कान॥ 
कथन कर नाना - पूत - प्रसंग । 
दूर करते हैं जन - अज्ञान॥३५॥ 


ज्ञात है मुझे न इसका भेद। 
कहाँ से, क्‍यों फैली यह बात॥ 
किन्तु भेरा है यह अनुमान| 
पतित - मतिका है यह उत्पात ॥३६॥ 


पचि 


se 


महानद - सबल - सिंधु के पार। 
रहा जो गन्धर्वो का राज॥ 
वहाँ था होता महा - अधर्मे । 
प्रायशः सद्धमो के व्याज॥३७॥ 


कहे जाते थे वे 


°< 
गन्धव । 


किन्तु थे दानव सदृश दुरंत॥ 
न था उनके अवगुण का ओर। 
न था अत्याचारं का अन्त॥३८॥ 


CC-0. In Public Domain. An eGangotri Initiative 


० 


वैदेही-वनवास 


रक्षित था उनसे धन धाम। 
लोगों का आचार विचार॥ 
ललनाकुछ का सहज सतीत्त्व। 
मानवता का वर व्यवहार ॥३९॥ 


A AAA 


एक कर में थी ज्वलित मशाल । 
दूसरे कर में थी करवाल॥ 
एक करता नगरों का दाह। 
दूसरा करता भू को छाल ॥४०॥ 


किये पग-लेहन, हो, कर-वद्ध । 
कुजन का होता था प्रतिपाळ ॥ 
सुजन पर बिना किये अपराध। 
बलायें दी जाती थीं डाल ॥४१॥ 


अधमता का उड़ता था केतु। 
सदाशयता पाती थी झूल॥ 
सदाचारी की खिंचती खाल। 
कदाचारी पर चढते फूल ॥४२॥ 


राज्य में पूरित था आतंक। 
गळा कत्तन था प्रातः - कृत्य ॥ 
काळ बन होता था सर्वेत्र। 
प्रजा प्रीडन का ताण्डव नृत्य ॥४३॥ 

केकयाधिप ने यह अवलछोक | 
शान्ति के नाना किये प्रयत्न ॥ 
किन्तु वे असफल रहे सदैव । 
लुटे उनके भी अनुपम - रत्न ॥४४॥ 


इसलिये हुए वे बहुत क्रुद्ध। 
और पकड़ी कठोर तलवार ॥ 
'हुआ उसका भीषण परिणाम । 
बहुत ही अधिक लोक संहार ॥४५॥ 


छिन गये राज्य हुए भयभीत । 
बचे गंधर्वो का संस्थान ॥ 
बन गया है पावाल प्रदेश । 
और यह अन्तर्वेद महान ॥४६॥ 


-इस समर का संचालन सूत्र। 
हाथ में मेरे था अतएव॥ 
आप से उसका बहु सम्पर्क । 
मानता है उनका अहमेव ॥४७॥ 


अतः यह मेरा है सन्देह । 
इस अमूलक जन -रव में गुप्त॥ 
हाथ उन सब का भी है क्‍योंकि । 
कब हुई हिँसा-वृत्ति विल॒प्त ॥४८॥ 

~ 


उचित है, है अत्यन्त पुनीत। 
लोक आराधन की नृप-नीति॥ 
किन्तु है सदा उपेक्षा योग्य। 
सलिन-सानस की मलिन प्रतीति ॥४९॥ 


सरा जिसमें है कुत्सित भाव। 
द्वेष हिंसामय जो है उक्ति॥ 
भलिन करने को महती-कीत्ति। 
गढ़ी जाती है जो बहु युक्ति ॥४०।॥ 


वह अवांछित है, है दळनीय। 
दण्ड्य है दुजेन का दुवाद ॥ 
सदा है उन्मूलन के योग्य | 
अमोलिक सकल लोक अपवाद ॥४१॥ 


जो भली है, है भव हित पूत्ति। 

लोक आराधन सात्विक नीति ॥ 

तो बुरी है, है स्वयं विपत्ति। 

लोक - अपवाद - प्रसूत - प्रतीति ।।४२।। 
फैल कर जन - रव रूपी धूम। 
करेगा केसे उसको म्लान॥ 
गगन में भूतळ में है व्याप्त 
कीत्ति जो राका-सिता समान ॥५३॥ 

बड़े भ्राता की बातें सुन। 
विलोका रघुकुल - तिलकानन || 
सुमित्रा सुत फिर याँ बोले। 
हो गया व्याकुल मेरा मन ॥५४॥' 


आपकी भी निन्दा होगी। 

समझ मैं इसे नहीं पाता॥ 

खौलता है मेरा लोहू। 

क्रोध से मैं हूँ भर जाता ॥५५॥ 
आह ! वह सती पुनीता है। 
देवियों सी जिसकी छाया॥ 
तेज जिसकी पावनता का। 
नहीं पावक भी सह॒ पाया ॥५६॥ 

हो सकेगी उसकी कुत्सा। 

में इसे सोच नहीं सकता॥ 

खड़े हो गये रोंगटे हैं। 

गात भी मेरा. है कँपता ॥५७॥ 
यह जगत सदा रहा अंधा। 
सत्य को कव इसने देखा॥ 
खींचता ही वह रहता है। 
लांना की कुत्सित रेखा ॥५८॥ 

आपकी कुत्सा किसी तरह्‌। 
सहज ममता है सह पाती॥ 
पर सुने पूज्या की निन्दा। 
आग तन में है ळग जाती ॥५९॥ 


सँभळ कर वे मुँह को खोलें। 
राज्य में है जिनको वसना॥ 
चाहता है यह मेरा जी। 
रजक की खिँचवाळूँ. रसना ॥६०॥ 


प्रमादी होंगे ही कितने। 

मसल मैं उनको सकता हुँ॥ 

क्यों न बकनेवाले सममें। 

बहक कर क्या मैं वकता हूँ ॥६१॥ 
अंध अंथापन से दिव की। 


न दिवता कम होगी जौ भर॥ 
धूल जिसने रवि पर फेंकी। 


गिरी वह उसके ही मुँह पर ॥६२॥ 


जलघि का कया विगड़ेगा जो। 
गरळ कुछ अहि उसमें उगळें॥ 
न होगी सरिता में हलचल। 
यदि वहँक कुछ मेंढक उछलें ॥६३॥ 

विपिन केसे होगा विचलित । 
हुए कुछ कुजन्तुओ का डर॥ 
किये कुछ पशुओं के पशुता। 


€ सा.) 


विकंपित होगा क्यों गिरिवर ॥६७, 


घरातछ क्यों धृति त्यागेगा। 

००७ ~ 
कुछ कुटिल काकों के रव से॥ 
गगन तल क्यों विपन्न होगा । 
केतु के किसी उपद्रव से ॥६५॥ 


मुझे यदि आज्ञा हो तो मैं। 
पचा दूँ. कुजनों की वाई॥ 
छुड़ा दूँ. छील छाल करके। 
कुरुचि उरकी कुत्सित काई ॥६६॥ 


कहा रिपुसूदन ने सादर। 
जटिलता है बढ़ती जाती॥ 
बात कुछ ऐसी है जिसको। 
नहीं रसना हे कह पाती ॥६७॥ 


पर कहूँगा, न कहूँ फेसे। 
आपकी आज्ञा है ऐसी॥ 
बात मधुरा मण्डल की मैं। 
सुनाता हूँ वह है जैसी ॥३८॥ 

कुछ दिनों से लवणासुर की। 
असुरता है बढ़ती जाती॥ 
कूटनीतिक उसकी  चालें। 
गहन हों पर हैं उत्पाती ॥६०॥ 


लोक अपवाद प्रवर्तन में। 
अधिक तर है बह रत रहता ॥ 
श्रीमती जनक - नंदिनी को। 
काल दनु - कुल का है कहता ॥७०॥ 


समझता है यह वह्‌, अब भी। 
आप सुन कर उनकी बातें॥ 
दनुज - दळ - विदलन - चिन्ता में । 
बिताते हैं अपनी रातें।।७१॥ 

सान लेना उसका ऐसा। 

मलिन - मति की ही है माया ॥ 

सत्य है नहीं, पाप की ही- 

पड़ राई है उस पर छाया ॥७२॥ 


किन्तु गन्धवा के बध से। 
हो गई है दूनी हळचळ॥ 
मिला है यद्यपि उनको भी। 
दानवी कृत्यां का ही फल॥७३॥ 

लवण अपने उद्योगों में। 
सफल हो कभी नहीं सकता॥ 
गये गंधव रसातल को। 
रहा वह जिनका मुँह तकता ॥७४॥ 


बहाता है अब . भी आँसू। 
याद्‌ कर रावण की वातें॥ 
पर उसे मिल न सकेंगी अब। 
पाप से भरी हुई रातें॥७४॥ 


राज्य की नीति यथा संभव। 
उसे सुचरित्र बनायेगी॥ 
अन्यथा हुष्प्रवृत्ति उसकी। 
कुकमो का फल पायेगी ॥७६॥ 


कठिनता यह है दुजनता। 
मदुलता से बढ़ जातीहै॥ 
शिष्टा से नीचाशयता। 
बनी ढुदान्त दिखाती है॥७७॥ 


बिना कुछ दण्ड हुए जड़ की। 
कब भला जडता जाती है॥ 
मूढता किसी मूढ़ मन की। 
दमन से ही दब पाती है ॥७८॥ 

सत्य के सम्मुख - ठहरेगा। 
भला कैसे असत्य जन-रव। 
तिमिर सामना करेगा क्यों। 
दिवस का, जो है रवि संभव ॥७९॥ 


कीति जो दिव्य ज्योति जैसी । 
सकल भूतल में है फैली॥ 
करेगी भला उसे केसे। 
कालिमा कुत्सा की मेळी ॥८०॥ 


बन्धुओं की सब बातें सुन। 
सकल प्रस्तुत विषयों को ले॥ 
समझ, गंभीर गिरा द्वारा। 
जानकी - जीवन - घन बोले ॥८१॥ 


राज पद कत्तेव्यां का पथ। 
गहन है, है अशान्ति आलय ॥ 
क्रान्ति उसमें है दिखलाती । 
भरा होता है उसमें भय ॥८२॥ 


इसी से साम-नीति ही को। 
बुधों से प्रथम - स्थान मिला ॥ 
यही है बह उद्यान जहाँ। 
लोक आराधन सुमन खिला ।८३।। 

दमन या दण्ड नीति मुझको । 
कभी भी रही नहीं प्यारी॥ 
न यद्यपि छोड़ सका उनको। 
रहे जो इनके अधिकारी ॥८४॥ 
चतुष्पद्‌ 

रहेगी भव में कैसे शान्ति। 

क्रूरता किया करें जो क्रूर॥ 

तो हुआ लोकाराधन कहाँ। 

लोक - कण्टक जो हुये न दूर ॥८५॥ 
लोक-हित संस्रति-शान्ति निमित्त । 
हुआ यद्यपि दुरन्त - संग्राम ॥ 
किन्तु दशमुख, गन्धवे - विनाश । 
पातकों का ही था परिणाम ॥८६॥ 

है क्षमा - योग्य न अत्याचार | 

उचित है. दण्डनीय का दण्ड॥ 

निवारण करना है कत्तेव्य । 

किसी पाषण्डी का पाषण्ड ॥८७॥ 


आत्ते लोगों का मार्मिक - कष्ट । 
बहु - निरपराधो का संहार ॥ 
बाळ - वृद्धां का करुण - विलाप । 
विवश - जनता का हाहाकार ॥८८। 

आहवों में जो हैं अनिवार्य। 
मुझे करते हैं व्यथित नितान्त ॥ 
भूल पाये झुझको अब भी न। 
लेक के सकल - दृश्य डुःखान्त ॥८९॥ 


अतः है वांछनीय यह नीति। 

हो यथा - शक्ति न शोणितपात ॥ | 
सामने रहे दृष्टि के साम। 

रहे महि-वातावरण प्रशान्त ।।९०।। 


विसवों के प्रशमन की शक्ति। 
राज्य को पूर्णतया है प्राप्त ॥ 
थाक उसकी वन शान्ति - निकेत । 
सकळ-भारत-भू सें है व्याप्त ॥९१॥ 


अतः है इसकी आशंका न। 

सचायेगी हलचल उत्पात ॥ 

क्यों प्रजा - असंतोष हो दूर। 

सोचनी है इतनी ही बात ॥९२॥ 
दसन है मुझे कदापि न इष्ट। 
क्योकि वह है भय- मूलक -नीति ॥ 
चाह है लाभ करूँ, कर त्याग । 
प्रजा की सच्ची प्रीति - प्रतीति ॥९३॥ 

तृतीय सगै ५१ 


किसी सम्भावित की अपकीत्ति। 
है रजनि - रंजन - अंक - कलंक ॥ 
किन्तु है बुध - सम्मत यह उक्ति । 
कव अला धुला पंक से पंक ॥९४॥ 
जनकजा में है दानव - द्रोह | 
ओर मैं उनकी बातें मान॥ 
कराया करता हूँ अद्यापि। 
लोक - संहार कृतान्त समान ।।९४। 


~ 


यह कथन है सर्वथा असत्य। 
और है परम श्रवण - कटु- बात ॥ 
किन्तु उसको करता है पुष्ट। 
विपुल गंधर्वो पर पविपात ॥९६॥ 


पठन कर लोकाराधन - मंत्र । 
करूँगा भें इसका प्रतिकार !! 
साधकर जनहित - साधन सूत्र। 
करूँगा घर घर शान्ति - प्रसार ॥९७॥ 


बन्धु - गण के विचार विज्ञात- 
हो गये, सुनीं उक्तियाँ सबं ॥ 
प्राप्त कर साम - नीति से सिद्धि। 
बनेगा पावन जीबन - पवे ॥९८॥ 

आहवों में जो हैं अनिवाये। 
मुझे करते हैं व्यथित नितान्त ॥ 
भूल पाये मुझको अब भी न। 
लंक के सकल - दृश्य दुःखान्त ॥८९॥ 


अतः है वांछनीय यह नीति। 
हो यथा - शक्ति न शोणितपात ॥ 
सामने रहे दृष्टि के साम। 
रहे महि-वातावरण प्रशान्त ॥९०॥ 


विस्वा के प्रशमन की शक्ति। 

€ है 
राज्य को पूर्णतया है प्राप्त ॥ 
धाक उसकी बन शान्ति - निकेत । 
सकल-भारत-भू सें है व्याप्त ॥९१॥ 


अतः है इसकी आशंका न। 

'सचायेगी हलचल उत्पात ॥ 

क्यों प्रजा - असंतोष हो दूर । 

सोचनी है इतनी ही बात ॥९२॥ 
दसन हे सुझे कदापि न इष्ट। 
क्योंकि वह है भय- मूलक -नीति ॥ 
.चाह है लाभ करूँ, कर त्याग । 
- प्रजा की सच्ची प्रीति - प्रतीति ॥९३॥ 

किसी सम्भावित की अपकीत्ति। 
है रजनि - रंजन - अंक - कलंक ॥ 
किन्तु है बुध - सम्मत यह्‌ उक्ति। 


कब भला धुळा पंक से पंक ॥९४॥ 


जनकजा में है दानव - द्रोह | 
और मैं उनकी बातें मान ॥ 
कराया करता हूँ अद्यापि। 


लोक - संहार कृतान्त समान ॥९४॥ 


यह कथन है सर्वथा असत्य। 
और है परम श्रवण - कटु- वात ॥ 
किन्तु उसको करता है पृष्ट। 
विपुल गंधर्वो पर पविपात ॥९६॥ 


पठन कर छोकाराधन - मंत्र । 
करूँगा सँ इसका प्रतिकार !! 
साधकर जनहित - साधन सूत्र । 
करूँगा घर घर शान्ति - प्रसार ॥९७॥ 


बन्धु - गण के विचार विज्ञात- 
हो गये, सुनी उक्तियाँ सव ॥ 
प्राप्त कर साम - नीति से सिद्धि। 
बनेगा पावन जीबन - पर्वे ॥९८॥ 

करूँगा बड़े से बड़ा त्याग। 
आत्म - निग्रह्‌ का कर उपयोग ॥ 
हुए आवश्यक जन - मुख देख । 
सहूँगा प्रिया असह्य - वियोग ॥९९॥ 


मुझे यह है पूरा विश्वास। 

लोक - हित- साधन में सब काल ॥ - 
रहेंगे आप लोग अनुकूल । 

धर्म -तत्वों पर आँखें डाल ॥१००॥ 


दोहा 
इतना कह अनुजों सहित, त्याग मंत्रणा-धाम । 


बिश्रामाळय में गये, राम - लोक - विश्राम ।१०१।} 

SN /8 
तिलाकी 
अवधपुरी के निकट मनोरम - भूमि में । 
एक दिव्य-तम-आश्रम था शुचिता-सदन ॥ 
बडी अलौकिक -झान्ति वहाँ थी राजती। 
दिखलाता था विपुल-विकच भवका वदन ॥ १॥ 


प्रकृति वहाँ थी रुचिर दिखाती सर्वदा । 
शीतल - मंद - समीर सतत हो सोरभित॥ 
बहुता था बहु-ललित. दिशाओं को बना। 
पावन - सात्विक - सुखद्‌ - भाव से हो भरित ॥ २॥ 

हरी भरी तरु - राजि कान्त - कुसुमालि से। 
विलसित रह फल - पुंज - भार से हो नमित॥ 

ha i TAN ३७ Re 
शोभित हो मन - नयन - विमोहन दलों से । 
दर्शक जन को सुदित बनाती थी अमित ॥ ३॥ 


रंग बिरंगी अनुपम - कोमलतामयी । 
कुसुमावलि थी लसी पूत - सौरभ बसी॥ 
किसी लोक - सुन्दर की सुन्दरता दिखा । 
जी की कळी खिलाती थी उसकी हँसी ॥ ४॥ 


कर उसका रसपान मधुप थे घूमते । 
गूँज गूँज कानों को शुचि गाना झुना॥ 
आ आ कर तितलियाँ उन्हें थीं चूमती । 
अनुरंजन का चाव दिखा कर चोगुना॥ ४॥ 

कमल - कोष में कभी बद्ध होते न थे। 

अंधे बनते थे न पुष्प - रज से भ्रमर॥ 

काँटे थे छेते न उनके गात को। 

नहीं तितिलियां के पर देते थे कतर ॥ ६॥ 


लता लहूलही छाल लाळ दल से ळसी। 
भरती थी दृग में अनुराग - ललामता ॥ 
श्यामल - दळ की बेलि बनाती मुग्ध थी। 
दिखा किसी घन-रुचि-तन की. शुचि इयामता ॥ ७॥ 

बन प्रफुल्ल फळ फूल दान में हो निरत। 
संद मंद दोलित हो, वे थीं विलसती॥ 
प्रातः - कालिक सरस - पवन से हो सुखित । 
भू पर मंजुळ मुक्तावलि थीं वरसती॥८॥ 


विहग - वृन्द कर गान कान्त- तम - कंठ से। 
विश्च विरच कर विपुळ-विमोहक टोलियाँ॥ 
रहे बनाते मुग्ध दिखा तन की छटा। 
बोल बोळ कर बडी अनूठी बोल्या ॥९॥ 


काक कुटिलता वहाँ न था करता कभी। 
काँ काँ रव कर था न कान को फोड़ता॥ 


पहुँच वहाँ के शान्त - वात - आवरण में । 
हिंसक खग भी हिंसकता था छोड़ता ॥१०॥ 


नाच नाच कर मोर दिखा नीलम - जटित। 
अपने मंजुळ - तम पंखों की माधुरी॥ 
खेळ रहे थे गरल - रहित - अहि - वृन्द से। 
बजा बजा कर पूत-वृत्ति की बाँसुरी ॥११॥ 


मरकत - मणि-निभ अपनी उत्तम - कान्ति से । 
. हरित - तृणावलि थी हृदया को मोहती॥ 
प्रातः - कालिक किरण - मालिका - सूत्र में । 
ओस - विन्दु की मुक्तावलि थी पोहती ॥१२॥ 

विपुछ - पुलकिता नवल - शस्य सी श्यामला । | 

दूर्बावहि [eo | 
बहुत दूर तक वलि थी शोभिता॥ | 
नील - कलेबर - जलधि ललित - लहरी समा । | 
मंद - पपन से मंद मंद थी दोलिता॥१३॥ 


कल कल रव आकलिता - लसिता - पावनी । 

गगन - विलसिता सुर - सरिता सी सुन्दरी ॥ ` 
निर्मळ - सलिला लीलामयी लुभावनी। 

आश्रम सम्मुख थी सरसा - सरयू सरी ॥१७॥ 


परम - दिव्य - देवालय उसके कूल के। 
कान्ति - निकेतन पूत - केतनां को उड्डा॥ 
पावनता भरते थे मानस -भाव में। 
पातक -रत को पातक पंजे से छुड़ा ॥१४॥ 


वेद - ध्वनि से मुखरित वातावरण था। | 
स्वर - छहरी स्वर्गिक - विभूति से थी भरी ॥ । 
अति - उदात्त कोमलतामय - आलाप था। 

मंजुळ -छय थी हत्तंत्री मंकृत करी ॥१६॥ 


धीरे धीरे तिमिर -पुंज था टळ रहा। 
रवि - स्वागत को उषासुन्दरी थी खड़ी॥ 
इसी समय सरयू - सरि - सरस - प्रवाह में । 
एक दिव्यतम नौका दिखछाई पडी ॥१७॥ 


CC-0. In Public Domain. An eGangotri Initiative 

जब आकर अनुकूल - कूल पर वह लगी। 
तब रघुवंश - विभूषण उस पर से उतर ॥ 
> पहुँचे ww 
परम - अन्द - गति से चळ कर पहुँचे वहाँ। 
आश्रम में थे जहाँ राजते ऋषि प्रवर ॥१८॥ 


रघुनन्दन को वन्दन करते देख कर। 
मुनिवर ने उठ उनका अभिनन्दन किया ॥ 
आशिष दे कर प्रेम सहित पूछी कुशल । 
'तढुपरान्त आदर से उचितासन दिया ॥१९॥ 


सौम्य - मूर्ति का सोम्य - भाव गंभीर - सुख । 
आश्रम का अवलोक शान्त - वातावरण ॥ 
विनय - मूर्ति ने बहुत विनय से यह कहा । 
निज - मर्यादित भावों का कर अनुसरण ॥२०॥ 

आपकी कूपा के बल से सब कुशल है। 

सकल - लोक के हित ब्रत में मैं हूँ निरत॥ 

प्रजा सुखित है शान्तिमयी है मेदिनी। 

सहज - नीति रहती है सुक्रतिरता सतत ॥२१॥ 


किन्तु राज्य का संचालन है जटिल-तम । 
जगतीतळ है विविध -प्रपंचां से भरा॥ 
है विचित्रता से जनता परिचालिता। 
सदा रह सका कब सुख का पादप हरा॥२२॥ 

इतना कह कर हंस - वंश - अवतंस ने। 
दुमुख की सब बातें शुरु से कथन कीं॥ 
पुनः सुनाइ भ्रात - वृन्द की उक्तियाँ। 


जो हित-पट पर मति-म्रदु-कर से थीं अँकी ॥२३॥ 


तठुपरान्त यह कहा दमन वांछित नहीं। 
साम - नीति अवलम्वनीय है अब मुझे॥ 
त्याग करूं तव वडे से बड़ा क्‍यों न मैं। 
अंगीकृत है लोकाराधन जब मुझे ॥२४॥ 


हैं विदेहजा मूल लोक - अपवाद की। 


'तो कर दूँ मैं उन्हें न क्‍यों स्थानान्तरित॥ 
यद्यपि यह है बड़ी मर्म - वेधी - कथा। 


~ 


तथा व्यथा है महती - निर्ममता - भरित ।।२४।। 


किन्तु कसौटी है विपत्ति मचु-सूनु की। 
स्वयं कष्ट सह भव - हित - साधन श्रेय है॥ 
आपत्काल, महत्त्व - परीक्षा - काल है। 
संकट में धृति धमं प्राणता ध्येय हे ॥२६॥ 


ध्वंस नगर हों, लुटे लोग, उजड़ें सदन। 
गले कटें, उर छिदें, महा - उत्पात हो॥ 
वृथा मर्म - यातना विपुल - जनता सहे । 


बाल वृद्ध वनिता पर बज्र - निपात हो ॥२७॥ 

इन बातों से तो अब उत्तम है यही। 

यदि बनती है बात, स्वयं में सव सहूँ ॥ 

हो प्रियतमा वियोग, प्रिया व्यथिता बने। 

तो भी जन-हित देख अविचलित-चित रहूँ ॥२८॥। 
प्रश्न यही है कहाँ उन्हें मैं भेज दू) 
जहाँ शान्त उनका दुखमय जीवन रहे ॥ 
जहाँ मिले बह बल जिसके अवलंब से। 
मर्मान्तिक बहु - वेदन जाते हैं. सहे॥२९॥ 


आप कृपा कर क्या बतलायेंगे मुझे। 
वह शुचि - थल जो सब प्रकार उपयुक्त हो ॥ 
जहाँ बसी हो शान्ति लसी हो दिव्यता। 
जो हो भूति - निकेतन भीति - विमुक्त हो ॥३०॥ 


कभी व्यथित हो कभी वारि दृग में भरे | 
कभी हृदय के उट्टेगां का कर दमन ॥ 
बातें रघुकुल - रवि की गुरुवर ने सुनी। 
कभी धीर गंभीर नितान्त - अधीर बन ॥२१॥ 


कभी मलिन - तम मुख - सण्डल था दीखता । 
` उर में बहते थे अशान्ति सोते कभी॥ 
कभी संकुचित होता भाळ विशाल था। 
युगल - नयन विस्फारित होते थे कभी ॥३२॥ 

कुछ क्षण रह कर मौन कहा गुरुदेव ने। 
नृपवर यह संसार स्वार्थ - सर्वस्व॒है॥ 
आत्म - परायणता ही भव में है भरी। 
प्राणी को प्रिय प्राण समान निजस्व है ॥३३॥ 


अपने हित साधन की ललकों में पड़े। 
अहित लोक लालों के लोगों ने किये॥ 
ग्राणिमात्र के दुख को भव-परिताप को। 
तृण गिनता है मानव निज सुख के लिये ॥३४॥ 


सभी साँसतें सहे बढाओं में फसे । 
करे लोग विकराल काल का सामना॥ 
तो भी होगी नहीं अल्प भी कुण्ठिता। 
मानव की ममतानुगामिनी कामना ॥३५॥ 


किसे अनिच्छा प्रिय इच्छाओं से हुई। 

वांछाओं के बन्धन में हैं वद्ध सब॥ 

अर्थ लोभ से कहाँ अनर्थ हुआ नहीं। 

इष्ट सिद्धि के लिये अनिष्ट हुए न कब ॥३६॥ 
समता की प्रिय - रुचियाँ वाधायें पडे । 
वन जाती जनता निमित्त हैं ईतियाँ॥ 
विबुध - वृन्द की भी गत देती हैं बना। 
गौरव - गर्वित - गौरवितो. की वृत्तियाँ॥३७॥ 

तम - परि - पूरित असा - यामिनी - अंक में। 
नहीं विछसती मिलती है राका-सिता॥ 
होती है मति, रहित सात्विकी - नीति से। 
स्वत्व - ममत्व महत्ता - सत्ता मोहिता ॥३८॥ 


किन्तु हुए हैं महि में ऐसे तृमणि भी। 
मिली देवतों जैसी जिनमें दिव्यता॥ 
जो मानवता तथा महत्ता मूर्ति थे। 
भरी जिन्होंने भव - भावों में भव्यता॥३९॥ 


वेसे ही हैं आप भूतियाँ आप की। 
हैं तम - भरिता - भूमि की अलौकिक - विभा॥ 
लोक - रंजिनी पूत - कीत्ति - कमनीयता । 
है सञ्जन सरसिज निमित्त प्रातः - प्रभा ॥४०॥ 


बात मुझे लोकापवाद की ज्ञात है। 
वह केवळ कलुषित चित का उद्वार है॥ 
या प्रलाप है ऐसे पामर-पुंज का। 
अपने उर पर जिन्हें नहीं अधिकार है ॥४१॥ 


होती है सुर-सरिता अपुनीता नहीं। 
पाप - परायण के कुत्सित आरोप से॥ 
होंगी कभी अगौरविता गौरी नहीं। 
किन्ही अन्यथा कुपित जनों के कोप से॥४२॥ 

रजकण तक को जो करती है दिव्य तम। 
वह्‌ दिनकर की विश्व - व्यापिनी - दिव्यता ॥ 
हो पायेगी बुरी न अंधों के बके। 


OO ~ 


कहे उलूको के न बनेगी निन्दिता॥४३॥ 


ज्योतिमयी की परम - समुज्ज्वल ज्योति को। 
नहीं कलंकित कर पायेगी कालिमा ॥ 
सलिना होगी किसी मलिनता से नहीं। 
ऊषादेवी की लोकोत्तर - लालिमा ॥४४॥ 


जो सुकीर्त्ति जन - जन - मानस में है लसी। 
जिसके द्वारा धरा हुई है धवलिता॥ 
सिता - समा जो है दिगंत में व्यापिता। | 
क्यों होगी वह खल कुत्सा से कल॒षिता ॥४५॥ 


जो हलचल. लोकापवाद आधार से। 
है उत्पन्न हुई, दुरन्त है हो रही॥ 
उसका उन्मूलन प्रधान - कत्तव्य है। 
किन्तु आप को दमन - नीति प्रिय है नहीं ॥४६॥ 
यद्यपि इतनी राजशक्ति है बलवती। 
कर देगी उसका विनाश वह शीघ्र तम॥ 


पर यह लोकाराधन - ब्रत - प्रतिकूल है। 
अतः इष्ट है शान्ति से शमन लोक श्रम ॥४७॥ 

सामनीति का मैं विरोध केसे करूँ। 
राजनीति को वह करती है गौरबित॥ 
लोकाराधन ही प्रधान नृप- धर्म है। 
किन्तु आपका व्रत विलोक मैं हूँ चकित ॥४८॥ 


त्याग आपका है उदात्त षृति धन्य है। 
लोकोत्तर है आपकी सहनशीलता ॥ 
है अपूर्वं आदर्श लोकहित का जनक। 
है महान भवदीय नीति - मर्मज्ञता ॥४९॥ 


आप पुरुष हैं नृप व्रत पालन निरत हैं। 
पर होवेगी क्या पति प्राणा की दशा॥ 
आह ! क्यों सहेगी वह कोमल हृदय पर। 
आपके विरह की लगती निर्मम - कशा ॥५०॥ 


जो हो पर पथ आपका अतुलनीय है। 
लोकाराधन की उदार - तम - नीति है॥ 
आत्मत्याग का बड़ा उच्च उपयोग है। 
प्रजा -पुंज की उसमें भरी प्रतीति है ॥४१॥ 


~ 


आर्य - जाति की यह चिरकालिक है प्रथा। 
गर्भवती प्रिय - पल्ली को प्रायः नृपति॥ 
कुलपति पावन - आश्रम में हैं भेजते। 
हो जिससे सब - मंगल, शिशु हो शुद्धमति ॥५२॥ 

है. पुनीत - आश्रम वाल्मीकि - महर्षि का। 
पतित - पावनी सुरसरिता के कूल पर ॥ 
वास योग्य मिथिलेश सुता के है वही । 
सब प्रकार वह है प्रशान्त है श्रेष्ठतर॥५३॥ 


we 


वे कुलपति हैं. सदाचार - सर्वस्व हैं। 
बहाँ वालिका - विद्यालय भी है विशद॥ 
जिसमें सुरपुर जैसी हैं बहु- देवियों । 
जिनका शिक्षण शारदा सदृश है वरद ॥५४॥ 


Ne 


वहाँ ज्ञान के सब साधन उपलब्ध ढ। 
सब विषयों के बहु विद्यालय हैं. बने! 
दश - सहस्र वर - बटु विलसित वे हैं, वहाँ- 
शान्ति वितान प्रकृति देवी के हैं तने ॥४५॥ 

अन्यस्थळ में जनक-सुता का भेजना। 

संभव है बन जाये भय की कल्पना ॥ 

आपकी महत्ता को समभेंगे न सव। 

शंका है, बढ़ जाये जनता - जल्पना ॥५६॥ 


गर्भवती हैं जनक - नन्दिनी इसलिये । 
उनका कुलपति के आश्रम में भेजना॥ 
सकल - प्रपंचो पचड़ों से होगा रहित। 
कही जायगी प्रथित - प्रथा - परिपालना ॥५७॥ 

जैसी इच्छा आपकी विदित हुई है। 
वाल्मीकाश्रम वेसा पुण्य - स्थान हे॥ 
अतः वहाँ ही विदेहजा को भेजिये। 
वह है शान्त, सुरक्षित, सुकृति - निधान है ॥४८॥ 


किन्तु आपसे यह विशेष अनुरोध है। 
सब बातें कान्ता को बतला दीजिये॥ 
स्वयं कहेगी बह पति प्राणा आप से। 
लोकाराधन में विलंब मत कीजिये ॥४९॥ 


सती - शिरोमणि पति - परायणा पूत - धी। 
वह देवी है दिव्य - भूतियाँ से भरी॥ 
है उडदारतामयी सुचरिता सद्ब्रता। 
जनक - सुता है परम - पुनीता सुरसरी ॥६०॥ 


जो हित - साधन होता हो पति - देव का। 
पिसे न जनता, जो न तिरस्कृत हों कृती ॥ 
तो संसरति में है वह संकट कौन सा। 
जिसे नहीं सह सकती है ललना सती ॥६१॥ 


प्रियतम के अनुराग - राग में रग गये। 
रहती जिसके मंजुल - मुख की छालिसा॥ 
सिता - समुज्वल उसकी महती कीर्ति में। 
वह देखेगी केसे लगती कालिमा ॥६२॥ 
५ 

अवलोकेगी अनुकुक्ग वह क्यों उसे। 
जिस मुख को विकसित बिलोकती थी सदा॥ 
देखेगी वह क्यों पति - जीवन का असुख | 
जो उत्सर्गी-कृत - जीवन थी सबदा॥६श॥ 


दोहा । 


सुन बातें गुरुदेव की, सुखित हुए श्रीराम । 
आज्ञा मानी ली विदा, सविनय किया प्रणाम ।।६४।। 

ताटक 
प्रकृति-सुन्दरी विहँस रही थी चन्द्रानन था दमक रहा। 
परम-दिव्य बन कान्त-अंक में तारक-चय था चमक रहा ॥ 
पहन इवेत-साटिका सिता की वह लसिता दिखलाती थी । 
ले ले सुधा सुधा-कर-कर से वसुधा पर वरसाती थी॥ १॥ 


नील-नभो मण्डल बन बन कर विविध-अलछोकिक-ह॒रय निलय । 
करता था उत्फुल्ल हृदय को तथा हगों को कोतुकमय ॥ 
नीली पीली लाळ बैंगनी रंग बिरंगी उड़ अबली । 
चनी दिखाती थी मनोज्ञ तम छटा-पुंज की केलि-थळी ॥ २॥ 


कर फुलझड़ी क्रिया उल्कायें दिवि को दिव्य बनाती थीं । 
भरती थीं दिगंत में आभा जगती-ज्योति जगाती थीं॥ 
किसे नहीं मोहती, देखने को कब उसे न रुचि ललकी। 
उनकी कनक-कान्ति-लीकों से लसी नीलिमा नभ-तल की ॥ ३॥ 

जो ज्योतिमेय बूटों से बहु सञ्चित हो था कान्त बना । 
अखिल-कलामय कुल लोकों का अति कमनीय वितान तना ॥ 
दिखा अलौकिकतम - विभूतियाँ चकित चित्त को करता था | 
लीलामय की लोकोत्तरता लोक - उरों में भरता था॥४॥ 


राका-रजनी अनुरंजित हो जन - मन - रंजन में रत थी। 
प्रियतम - रस से सतत सिक्त हो पुलकित ललकित तद्वत थी ॥ 
ओस -विन्दु से विलस अवनि को मुक्ता माल पिन्हाती थी । 
विरच किरीटी गिरि को तरु-दळ को रजताभ बनाती थी ॥ ५॥ 


राज - भवन की दिव्य-अटा पर खड़ी जनकजा मुग्ध बनी । 
देख रही थीं गगन - दिव्यता सिता - विलसिता - सित अवनी ॥ 
मंद मंद मारुत बहता था रात दो घड़ी बीती थी। 
छत पर बैठी चकित -चकोरी सुधा चाव से पीती थी ॥ ६॥ 


थी सब्र ओर शान्ति दिखलाती नियति - नटी नर्वनरत थी । 
फूळी फिरती थी प्रफुल्लता उत्सुकताति तरंगित थी॥ 
इसी समय बढ़ गया वायु का वेग, क्षितिज पर दिखलाया- 
एक लघु - जलद - खण्ड पूर्वे में जो बढ़ वारिद बन पाया ॥ ७॥ 


पहले छोटे छोटे घन के खण्ड घूमते दिखलाये । 
फिर छायामय कर क्षिति - तल को सारे नभतल में छाये ॥ 
तारापति छिप गया आवरित हुई तारकावलि सारी । 
सिता बनी असिता, झिनती दिखलाई उसकी छबि - न्यारी ॥॥ ८॥ 

दिवि- दिव्यता अदिव्य वनी अब नहीं दिग्वधू हँसती थी । 
निशा-सुन्दरी की सुन्दरता अव न टगाँ भें बसती थी ॥ 


कसी घन-पटल के घेरे में झलक कलाधर जाता था। 
कभी चन्द्रिका बदन दिखाती कभी तिमिर घिर आता था ॥ ९॥ 


यह परिवत्तेन देख अचानक जनक-नन्दिनी अकुछाई। 
चल गयंद-गति से अपने कमनीयतम अयन में आई ॥ 
उसी समय सामने उन्हें अति-कान्त विधु-बदन दिखलाया । 
'जिस पर उनको पड़ी मिली चिरकालिक-चिन्ता की छाया ॥१०॥ 


प्रियतम को आया विलोक आदर कर उनको बैठाला । 
इतनी हुई प्रफुल्ल सुधा का मानों उन्हें मिला प्याला ॥ 
बोलीं क्‍यों इन दिनों आप इतने चिन्तित दिखलाते हैं । 
बेसे खिले सरोज - नयन किसलिये न पाये जाते हें ॥११॥ 


वह त्रिलोक - मोहिनी -विकचता वह प्रवृत्ति- आमोद्मयी । 
बह्‌ विनोद की वृत्ति सदा जो असमंजस पर हुई जयी ॥ 
वह मानस की महा - सरसता जो रस बरसाती रहती । 
बह स्निग्धता सुधा-घारा सी जो वसुधा पर थी बहती ॥१२॥ 


क्यों रह गई न वेसी अब क्यों कुछ बदली दिखलाती है । 
क्यों राका की सिता में न पूरी सितता. मिल पाती है ॥. 
बड़े बड़े संकट-समयों में जो मुख मलिन न दिखलाया । 


अहह किस लिये आज देखती हूँ मैं उसको कुम्हलाया ॥१३॥ 

पड़े बलाओं में जिस पेशानी पर कभी न बल आया । 
उसे सिकुड़ता बार बार क्‍यों देख मम दृगों ने पाया॥ 
क्यों उद्देजक - भाव आपके आनन पर दिखलाते हैं। 
क्यों सुझको अवलोक आपके दृग सकरुण हो जाते हैं ॥१४॥ 


कुछ विचलित हो अति-अविचल-मति क्यों बलवत्ता खोती है । 
क्यों आकुलता महा - धीर - गंभीर हृदय में होती हे॥ 
कैसे तेजः - पुंज सामने किस वल से वह अड़ती है। 
कैसे रघुकुलरवि-आनन पर चिन्ता छाया पड़ती है ॥१५॥ 


देख जनक - तनया का आनन सुन उनकी बातें सारी । 
बोल सके कुछ काल तक नहीं अखिल - छोक के हितकारी ॥ 
फिर बोळे गंभीर भाव से अहह प्रिये क्या बतलाऊँ। 
है सामने कठोर समस्या कैसे भला न घबराउँ ॥१६॥ 


इतना कह लोकापवाद की सारी बातें बतलाई । 
गुरुताये अनुभूत उलझनों की भी उनको जतलाई॥ 
गन्धर्वो के महा -नाश से प्रजा - वृन्द का कॅप जाना । 
लवणासुर का गुप्त भाव से प्रायः उनको उकसाना ॥१७॥ 


लोकाराधन में वाधायें खड़ी कर रहा है केसी | 
यह बतला फिर कहा उन्होंने शान्ति - अवस्था है जैसी ॥। 
तदुपरांत बन संयत रघुकुल-पुंगव ने यह बात कही। 
जो जन-रव है वह निन्दित है, है वह नहीं कदापि सही ॥१८॥ 

यह अपवाद लगाया जाता है मुझको उत्तेजित कर। 
द्रोह - विवश दलुजों का नाश कराने में तुम हो तत्पर ॥ 
इसी सूत्र से कतिपय - कुत्साओं की है कल्पना हुई। 
अविवेकी जनता के मुख से निन्दनीय जल्पना हुई ॥१९॥ 


दमन नहीं मुझको वांछित है तुम्हें भी न वह प्यारा है । 
सामनीति ही जन अशान्ति-पतिता की सुर-सरि- धारा है ॥ 
लोकाराधन के बल से लोकापवाद को दळ दूँगा। 
कलुषित-मानस को पावन कर मैं मन वांछित फल लूँगा ॥२०॥ 


इच्छा है कुछ काल के लिये तुमको स्थानान्तरित करूँ। 
इस प्रकार उपजा प्रतीति मैं प्रजा-पुंज की भ्रान्ति हरू ॥ 
क्यों दूसरे पिसें, संकट में पड़, वहु दुख भोगते रहें । 
क्यों न छोक-हित के निमित्त जो सह पायें हम स्वयं सहें ॥२१॥ 


जनक - नन्दिनी ने हग में आते आँसू को रोक कहा। 
प्राणनाथ सब तो सह लूँगी क्यों जायेगा विरह सहा ॥ 
सदा आपका चन्द्रानन अवलोके ही मैं जीती हूँ। 
रूप-माधुरी -सुधा तृषित बन चकोरिका सम पीती हूँ॥२२। 


बदन विलोके विना बावले युगल - नयन बन जायेंगे । 
तार बाँध बहते आँसू का बार - बार घबरायेंगे ॥ 
मुँह जोहते बीतते बासर राते सेवा में कटतीं। 
हित -वृत्तियाँ सजग रह पळ -पळ कभी न थीं पीछे हटतीं ॥२३॥ 

मिले बिना ऐसा अवसर कैसे मैं समय बिताऊँगी। 
अहह आपको बिना खिलाये मैं केसे कुछ खाऊँगी॥ 
चित्त-विकल हो गये विकलता को क्यों दूर भगाउँगी । 
थाम कलेजा बार - बार कैसे मन को समझाऊंगी ॥२४॥ 


क्षमा कीजिये आंकुलता में क्या कहते क्या कहा गया । | 
नहीं उपस्थित कर सकती हूँ मैं कोई प्रस्ताव नया ॥ (. 
अपने दुख की जितनी बातें मैंने हो उद्विम्न कहीं। 

आपको प्रभावित करने का था उनका उद्देश्य नहीँ ॥२५॥ 


वह तो स्वाभाविक - प्रवाह था जो मुँह से बाहर आया। 
आह | कलेजा हिले कलपता कौन नहीं कब दिखलाया ॥ 
किन्तु आप के धर्म का न जो परिपालन कर पाउँगी । 
सहधर्मिणी नाथ की तो मैं केसे भरा कहाऊँगी ॥२६॥ 


वही करूँगी जो कुछ करने की मुझको आज्ञा होगी। 

“त्याग, करूँगी, इष्ट सिद्धि के. लिये बना मन को योगी ॥ | 
सुख - वासना स्वार्थ की चिन्ता दोनों से मुँह मोडूंगी । 

छोकाराधन या प्रभु-आराधन निमित्त सब छोडूं गी ॥२७॥ 


भवहित - पथ में क्लेशित होता जो प्रभु - पद को पाउँगी । 
तो सारे कण्टकित - मार्ग में अपना हृदय बिछाऊँंगी ॥ 
अनुरागिनी लोक - हित की बन सची - शान्ति - रता हूँगी। 
कर अपवर्ग - मंत्र का साधन तुच्छ स्वगे को सममूँगी ॥२८॥ 

यदि कलंकिता हुई कीर्ति तो मुँह केसे दिखलाउँगी । 
जीवनधन पर उत्सर्गित हो जीवन धन्य बनाऊँगी। 
है लोकोत्तर त्याग आपका लोकाराधन है न्यारा । 
कैसे संभव है कि वह न हो शिरोधाय्ये मेरे द्वारा ॥२९॥ 


विरह - वेदनाओं से जळती दीपक सम दिखलाऊँगी। 
पर आलोक - दान कर कितने उर का तिमिर भगाऊँगी ॥ 
बिना बदन अवलोके आँखें आँसू सदा बहायेंगी। 
पर मेरे उत्तप्त चित्त को सरस सदैव वनायेंगी ॥३०॥ 


आकुलतायें बार-बार आ मुझको बहुत सतायेंगी । 
किन्तु धर्मे - पथ में ध्रृति-धारण का सन्देश सुनायेंगी॥ 
अन्तस्तळ की विविध-वृत्तियाँ बहुधा व्यथित बनायेंगी। 
'किन्तु वंद्यता विबुध-बृन्द - वन्दित की बतला जायेंगी ।।३१॥ 


लगी लालसायें लालायित हो हो कर कलपायेंगी । 
'किन्तुं कल्पनातीत लोक - हित अवलोके बलि जायेंगी ॥ 
आप जिसे हित समझें उस हित से ही मेरा नाता है। 
हैं जीवन-सबस्व आप ही मेरे आप विधाता हैं ॥३२॥ 


कहा राम ने प्रिये अब प्रिये कहते कुण्ठित होता हूँ । 
अपने सुख - पथ में अपने हाथों मैं काटे बोता हूँ॥ 
सैं दुख भोगूँ ब्यथा सहूँ इसकी मुझको परवाह नहीं । 
यड, संकटों में कितने निकलेगी मुँह से आह नहीं॥३३॥ 

किन्तु सोचकर कष्ट तुमारा थाम कलेजा लेता हूँ । 
कैसे क्या समझाऊँ जब में ही तुम को दुख देता हूँ॥' 
तो विचित्रता भला कौन है जो प्रायः घबराता हूँ। 
अपने हृदय - वल्लभा को मैं वन - वासिनी बनाता हूँ ॥३४। 


धर्स-परायणता पर-दुख-कातरता विदित तुमारी है) 
भवदित-साधन-सलिल-मीनता तुमको अतिशय प्यारी है ॥ 
तुम हो मूर्तिमती दयालुता दीन पर द्रवित होती हो। 
संसृति के कमनीय क्षेत्र में कर्म -बीज तुम बोती हो ॥३५॥ 


इसीलिये यह निश्चित था अवलोक परिस्थिति हित होगा। 
स्थानान्तरित विचार तुमारे द्वारा अनुमोदित होगा॥ 
बही हुआ, पर विरह - वेदना भय से मैं बहु चिन्तित था । 
देख तुमारी प्रेम प्रवणता अति अधीर था शंकित था ॥२६॥४ 


किन्तु बात सुन प्रतिक्रिया की सहृदयता से भरी हुई । 
उस प्रवृत्ति को शान्ति मिल गई जो थी अयथा डरी हुई ॥ 
तुम विशाल - हृदया हो मानवता है तुम से छबि पाती । 
इसीलिये तुम में लोकोत्तर त्याग-वृत्ति है दिखलाती ॥२७ 


है प्राचीन पुनीत प्रथा यह मंगल की आकांक्षा से। 
सब प्रकार की श्रेय दृष्टि से बालक हित की वांछा से ॥ 
गर्भवती - महिला कुलपति - आश्रम में भेजी जाती है। 
यथा - काळ संस्कारादिक होने पर वापस आती है ॥२८॥ 


CC-0. In Public Domain. An eGangotri Initiative 


पंचम सगे ७9 


इसी सूत्र से वाल्मीकाश्रम में तुमको मैं भेजूँगा। 
किसी को न कुत्सित विचार करने का अवसर मैं दुँगा॥ 
सब विचार से वह उत्तम है, है अतीव उपयुक्त वही । 
यही वरिष्ट देव अनुमति है शान्तिमयी है नीति यही ॥३९॥ 


तपो - भूमि का शान्त - आवरण परम - शान्ति तुमको देगा । 
विरह - जनित - वेदना आदि की अतिशयता को हर लेगा ॥ 
तपस्विनी नारियाँ ऋषिगणों की पल्नियाँ समादर दे। 
तुमको सुखित बनायेंगी परिताप शमन का अवसर दे ॥४०॥' 


परम - निरापद्‌ जीवन होगा रह महर्षि की छाया में। 
धारा सतत रहेगी बहती सत्प्रवृत्ति की काया में॥ 
विद्यालय की सुधी देवियाँ होंगी सहानुभूतिमयी। 
जिससे होती सदा रहेगी बिचलित-चित पर शान्ति जयी ॥४९॥ 


जिस दिन तुमको किसी लाळ का चन्द्र- बदन दिखलायेगा । 
जिस दिन अंक तुमारा रवि-कुळ-रंजन से भर जायेगा॥ 
जिस दिन भाग्य खुलेगा मेरा पुत्र रत्न तुम पाओगी। 
उस दिन उर विरहांधकार में कुछ प्रकाश पा जाओगी ॥४२॥: 


प्रजा - पुंज की रान्ति दूर हो, हो अशान्ति का उन्मूलन । 
बुरी धारणा का विनाश हो, हो न अन्यथा उत्पीड़न ॥ 
स्थानान्तरित - विधान इसी उद्देश्य से किया जाता है। 
अतः आगमन मेरा आश्रम में संगत न दिखाता है ॥४३॥ 

'प्रिये इसलिये जब तक पूरी शान्ति नहीं हो जावेगी। 
'लोकाराधन - नीति न जब तक पूर्ण-सफलता पावेगी ॥ 
रहोगी वहाँ तुम तब तक मैं तब तक वहाँ न आऊँगा। 
"यह असह्य है, सहन-शक्ति पर मैं तुम से ही पाऊँगा ॥४४॥ 


आज की रुचिर राका - रजनी परम-दिव्य दिखलाती थी । 
“विहँस रहा था विधु पा उसको सिता मंद मुसकाती थी ॥ 
किन्तु बात की वात में गगन-तळ में वारिद घिर आया। 
जो था सुन्दर समा सामने उस पर पड़ी मलिन-छाया ॥४५॥ 


'पर अब तो मैं देख रहा हूँ भाग रही है घन - माला। 
बदले हवा समय ने आकर रजनी का संकट टाला ॥ 
यथा समय आशा है यां हीं दूर धर्म संकट होगा। 
'मिले आत्मबल, आतप में सामने खड़ा वर - बट होगा ॥४६॥ 
चौपदे 
जिससे अपकीर्ति न होवे। 
लोकापवाद से छूटें ॥ 
जिससे सद्भाव - विरोधी । 
कितने ही बंधन टूटों ॥४७॥ 
जिससे अशान्ति की ज्वाला । 
प्रजज्लित न होने पावे॥ 
जिससे सुनीति - घन - माला । 
घिर शान्ति - वारि बरसावे ॥४८॥ 

जिससे कि आपकी गरिमा । 
वहु गरीयसी कहलावे॥ 
जिससे गौरविता भू हो। 
भव में भवहित भर जावे ॥४९॥ 


जानकी ने कहा प्रभु मैं। 
उस पथ की पथिका हुँगी॥ 
उभरे काँटों में से ही। 
अति - सुन्दर - सुमन चुनूँगी ॥५०॥ 
पद्‌ - पंकज - पोत सहारे । 
संसार - समुद्र तरूँगी ॥ 
वह क्‍यों न हो गरळवाला। 
मै सरस सुधा ही टूँगी ॥५९॥ 


~ 


शुभ - चिन्तकता के बल से। 

क्यों चिन्ता चिता बनेगी॥ 

उर - निधि - आकुलता सीपी । 

हित -मोती सदा जनेगी ॥५२॥ 
प्रभु चित्त - विमलता सोचे | 
घुल जायेगा मळ सारा॥' 


सुरसरिता बन जायेगी।' 
आँसू की बहती धारा॥४३॥ 


~ 

[ae 


कर याद दयानिधिता की। 
भूळूँगी बातें दुख की॥ 
उर - तिमिर दूर कर देगी। 
रति चन्द - विनिन्दक मुख की ।।५४।। 


>. 


मैं नहीं बनूँगी व्यथिता। 
कर सुधि करुणामयता की॥ 
मम हृदय न होगा विचलित । 
अवगति से सहृदयता की ॥४५५॥ 


होगी न वृत्ति वह जिससे । 
खोऊँ प्रतीति जनता की॥ 
धृति- हीन न हूँगी समझे। 
गति धर्मे - घुरंधरता की ॥५६॥ 

कर भव - हित सच्चे जी से। 

मुझमें निभयता होगी ॥ 

जीवन - धन के जीवन में। 

मेरी तन्मयता होगी ॥४७॥ 


दोहा 
पति का सारा कथन सुन, कह बातें कथनीय । 
रामचन्द्र - मुख - चन्द्र की, बनीं चकोरी सीय ॥५८॥ 

भला 


पादाकुलक 


प्रवहमान प्रातः - समीर था। 
उसकी गति में थी मंथरता॥ 
रजनी - मणिमाला थी दूटी। 
पर प्राची थी प्रभा - विरहिता ॥ १ ॥ 
छोटे छोटे घन के टुकड़े। 
घूम रहे थे नभ - सण्डल में॥ 
मलिना - छाया पतित हुई थी। 
प्रायः जल के अन्तस्तल में॥ २॥ 

कुछ कालोपरान्त कुछ ढाढी। 
काले घन -खंडों ने पाई ॥ 
खड़ी ओट में उनकी ऊषा। 
अलस भाव से भरी दिखाई ॥१॥ 


अरुण - अरुणिमा देख रही थी। 
पर था कुछ परदा सा डाला॥ 
छिक छिक करके भी क्षिति-तल पर । 
फैल रहा था अब उँजियाला॥४॥ 


दिन-मणि निकले तेजोहत से। 
रुक रुक करके किरणें फूटीं॥ 
छूट किसी अवरोधक - कर से। 
छिटिक छिटिक धरती पर टूटीं॥ ४॥ 


राज - भवन होगया कलरवित । 
बजने लगा वाद्य तोरण पर॥ 
दिव्य - मन्द्रां को कर मुखरित । 
दूर सुन पड़ा वेद - ध्वनि स्वर ॥ ६॥ 


इसी समय मंथर गति से चल। 
पहुँची जनकात्मजा वहाँ पर॥ 
कौशल्या देवी बैठी थीं। 
बनी बिकळता - मूर्ति जहाँ पर ॥७॥ 

पग - वन्दन कर जनक - नन्दिनी । 
उनके पास बैठ कर बोळीं॥ 
धीरज धर कर विनत - भाव से | 
प्रिय - उक्तियाँ थेलियाँ खोठीं ॥ ८। | 

कर मंगल - कामना प्रसव की। 

जनन - क्रिया की सद्ांडा से॥ 

सकल - लोक उपकार - परायण | 

पुत्र-प्राप्ति की आकांक्षा से॥९॥ 


हैं पतिदेव भेजते मुझको । 
वाल्मीक के पुण्याश्रम में॥ 
दीपक वहाँ बढेगा ऐसा। 
जो आलोक करेगा तम में ॥१०॥ 


आज्ञा लेने मैं आई हूँ। 
और यह निवेदन है मेरा॥ 
यह दें आशीवाद सदा ही। 
रहे सामने दिव्य सबेरा॥११॥ 


दुख है अब मैं कर न सकूँगी। 
कुछ दिन पद -पंकज की सेवा॥ 
आह प्रति-दिवस मिल न सकेगा । 
अब दशन मंजुळ - तम - मेवा ॥१२॥ 


७ 

माता की ममता है सानी। 
किस मुँह से क्या सकती हूँ कह ॥ 
पर मेरा सन नहीं सानता। 
मेरी विनय इसलिये है यह ॥१३॥ 


मैं प्रति- दिन अपने हाथों से। 
सारे व्यंजन: रही बनाती॥ 
पास बैठ कर पंखा झल झल। 
प्यार सहित थी उन्हें खिलाती ॥१४॥ 


प्रिय-तम सुख - साधन - आराधन- 
में थी सारा - दिवस विताती॥ 
उनके पुलके रही पुलकती । 
उनके कुम्हलाये कुम्हलाती ॥१४५॥ 
गुणवती दासियाँ कितनी । 
पाचक पाचिका नहीं कम॥ 


पर है किसी में नहीं मिळती। 
जितना वांछनीय है संयम ॥१६॥ 


fu Jol 


जरा - जजरित स्वयं आप हैं। 
है क्षन्तव्य भृष्टा मेरी॥ 
इतना कह कर जननि आपकी | 
केवळ दृष्टि इधर है फेरी ॥१७॥ 

कहा श्रीमती कौशल्या ने। 
मुझे ज्ञात हैं सारी वातें॥ 
मंगलमय हो पंथ तुम्हारा । 
बनें दिव्य - दिन रंजित - राते ॥१८॥ 


पुण्य - काय्य है गुरु - निदेश है। 
है यह प्रथा प्रशंसनीय - तम ॥ 
कभी न अविहित - कमे करेगा । 
रघुकुल - पुंगव प्रथित - नृपोत्तम ॥१९॥ 


आश्रम - वास - काल होता है। 
कुलपति द्वारा ही अवधारित॥ 
बरसों का यह काल हुए, क्‍यों? 
मेरे दिन होंगे अतिवाहित॥२०॥ 


मंगळ - मूलक महत्कार्यं है। 
है विभूतिमय यह शुभ - यात्रा ॥ 
पूरित इसके अवयव में है। 
प्रफुल्लता की पूरी मात्रा ॥२१॥ 


किन्तु नहीं रोके रुकता है। 
आँसू आँखों भें है आता॥ 
समझाती हूँ पर मेरा मन। 
मेरी बात नहीं सुन पाता ॥२२॥ 

तुम्हीं राज - भवनों की श्री हो। 
तुमसे वे हैं शोभा पाते॥ 
तुम्हें लाभ करके विकसित हो। १ 

वे हैं हँसते से दिखलाते ॥२३॥ 


मंगल - मय हो, पर न. किसीको । 

यात्रा - समाचार भाता है॥ 

ऐसी कौन आँख हैं जिसमें। 

तुरत नहीं. आँसू आता है ॥२४॥ 
गृह में आज यही चर्चा है। 
जावेंगी तो कब आवेंगी। 
कोन सुदिन वह होगा जिस दिन । 
कृपा- वारि आ बरसावेंगी ॥२५॥ 


हो. अनाथ - जन की अवलम्बन । 
हृदय बड़ा कोमल पाया है॥ 
भरी सरलता हे रग रग में। 
पूत - सुरसरी सी काया है॥२६॥ 


जब देखा तब हँसते देखा। 
क्रोध नहीं तुमको आता है॥ 
कटु बातें कब मुख से निकलीं। 
वचन सुधा - रस बरसाता है ॥२७॥ 

जैसी तुम में पुत्री वैसी। 
किस जी में ममता जगती है॥ 
ओर को कलपता अवलोके । 
कौन यों कलपने लगती है ॥२८॥ 


बिना बुलाये मेरा दुख सुन। 
कौन दौड़ती आ जाती थी॥ 
पास बैठकर कितनी रातें। 
जगकर कौन बिता जाती थी ॥२९॥ 


मेरा क्या दासी का दुख भी। 
तुम देखने नहीं पाती थीं॥ 
भगिनी के समान ही उसकी। 
सेवा में भी लग जाती थीं॥३०॥ 


विदा मागते समय की कही। 
विनयमयी तव बातें कहकर॥ 
रोई बार बार केकेयी। 
बनीं सुमित्रा आँखें निझर ॥३१॥ 


उनकी आकुलता अवलोके। 
कलह रात भर नींद न आई॥ 
रह्‌ रह घबराती हूँ, जी में- 
आज भी उदासी है छाई ॥२२॥ 

तुम जितनी हो, कैकेयी को। 
है न माण्डवी उतनी प्यारी ॥ 
वधुओं वलित सुमित्रा में भी। 
देखी ममता अधिक तुमारी ॥३३॥ 
फिर जिसकी आँखों की पुतली । 
लकुटी जिस वृद्धा के कर की॥ 
छिनेगी न केसे वह कलपे। 
छाया रही न जिसके सिर की ॥३४॥ 


जिसकी हृदय - वल्लभा तुम हो। 
जो तुमको पलकों पर रखता ॥ 
प्रीति - कसौटी पर कस जो है। 
पावन - प्रेम - सुवणं परखता ॥३५॥ 
जिसका पत्नी - व्रत प्रसिद्ध है। 
जो है पावन - चरित कहाता॥ 
देख तुमारा अरविन्दानन। 
जो है. विकच - वदन दिखलाता ।।३६॥ 


जिसकी सुख - सर्वस्व तुम्हीं हो । 
जिसकी हो . आनन्द - विधाता ॥ 
जिसकी तुम हो शक्ति - स्वरूपा । 
जो तुस से पौरुष है पाता ॥३७॥ 

जिसकी सिद्धि -दायिनी तुम हो। 
तुम सच्ची गृहिणी हो जिसकी॥ 
सब तन मन धन अर्पण कर भी। 
अब तक बनी ऋणी हो जिसकी ॥३८॥ 


अरुचिर कुटिल - नीति से ऊबे। 
जिसको तुम पुलकित करती हो॥ 
जिसके विचलित-चिन्तित-चित में । 
चारु - चित्तता तुम भरती हो॥३९॥ 


कैसे काल कटेगा उसका । 
उसको क्यों न वेदना होगी॥ 
होते हृदय मनुज - तन - धर वह्‌। 
बन पायेगा क्‍यों न वियोगी ॥४०॥ 


रघुनन्दन है धीर -धुरंधर। 

धर्म प्राण है भव - हित - रत है॥ 

लोकाराधन में है तत्पर। 

सत्य - संघ है सत्य -ब्रत है॥४१॥ 
नीति - निपुण है न्याय, निरत है । 
परम - उदार महान - हृदय है.॥ | 
पर उसको भी गूढ़ समस्या । 
विचलित करती यथा समय है ॥४२॥ 

ऐसे अवसर पर सहायता। 
सच्ची चह तुमसे पाता था॥ 
मंद मंद बहते मारुत से। 
घिरा घन - पटल टल जाता था॥४३॥ 


है विपत्ति - निधि - पोत - स्वरूपा । 
सहकारिणी सिद्धियों की है॥ 
है पत्नी केवल न गेहिनी। 
सहधर्मिणी मंत्रिणी भी हे॥४४॥ 


खान पान सेवा की बातें। 
कह तुमने है मुझे रुलाया॥ 
अपनी व्यथा कहूँ में केसे। 
. आह कलेजा मुँह को आया ॥४५॥ 


जिस दिन सुत ने आ प्रफुल्ल हो। 
आश्रम - वास - प्रसंग सुनाया ॥ 
उस दिन उस प्रफुल्लता में भी। 
मुझको मिली व्यथा की छाया॥४६॥ 


मिले चतुर्दश - वत्सर का वन। 
राज्य श्री की हुए विसुखता ॥ 
कान्ति-विहीन न जो हो पाया। 
दूर हुई जिसकी न विकचता ॥४७॥ 

क्‍यों वह मुख जैसा कि चाहिये। 
वेसा नहीं प्रफुल्ल दिखाता॥ 
तेज - वन्त - रवि के सम्मुख क्‍यों । 
है रज- पुंज कभी आ जाता॥४८। 
आत्मत्याग का बल है सुत को। 
उसकी सहन - शक्ति है न्यारी ॥ 
वह परार्थ - अर्पित - जीवन है । 
है रघुकुल - मुख - उज्वलकारी ॥४९॥ 


है मम - कातरोक्ति स्वाभाविक | 
व्यथित हृदय का आइवासन है॥ 
शिरोधाय्य गुरु - देवाज्ञा है। 
मांगलिक सुअन - अनुशासन है ॥५०॥ 
“रोला 

जाओ पुत्री परम - पूज्य पति - पथ पहचानो । 

जाओ अनुपम - कीर्ति वितान जगत सें तानो॥ 

जाओ रह्‌ पुण्याश्रम में वांछित फल पाओ। 

पुत्र - रल्ल कर प्रसव वंश को वंद्य बनाओ ॥४१॥ 


'जाओ मुनि - पुंगव - प्रभाव की प्रभा बढाओ । 
'जाओ परम - पुनीत - प्रथा की ध्वजा उडडाओ॥ 
जाओ आकर यथा - शीघ्र उर - तिमिर भगाओ। 
-निज-विधु-वदन समेत छालू-विधु-वदन दिखाओ ॥४५२॥ 

इतना कह कर भौन हुई कौशल्या माता । 

किन्तु युगल - नयनां से उनके था जळ जाता ॥ 

विविध - सान्त्वना - वचन कहे प्रकृतिस्थ हुई जव । 

पग - वन्दन कर जनक - नन्दिनी विदा हुई तब॥४३॥ 
सखी 

जब घर आई तब देखा। 

बहनें आकर हें बैठी॥ 

हैं खिन्न मना दुख -मग्ना। 

उद्देगांबुधि में पैठी ॥५४॥ 


देखते माण्डवी बोली । 
क्या सुनती हूँ मैं जीजी॥ 
वह निठुर बनेगी केसे। 
जो रही सदैव पसीजी ॥४४॥ 

तुम कहाँ चली जाती हो। 

क्यों किसी को न बतलाया॥ 

इतनी कठोरता करके । 

क्यों सब को बहुत रुलाया ॥५६॥ 


हम सब भी साथ चलछेंगी। 
सेवायें सभी करेंगी ॥ 
पर्‌ घर पर बैठी रह कर। 
नित आहेँ नहीँ भरेंगी॥५७॥ 

वाल्मीकाश्रस में जाकर । 
कव तक तुम वहाँ रहोगी॥ 
यह ज्ञात नहीं तुमको भी। 
कुछ केसे भला कहोगी ॥४८॥ 


दस पाँच बरस तक तुमको। 
जो रहना पड़ जायेगा॥ 
“विच्छेद”  बलायें कितनी । 
हम छोगों पर लायेगा॥५९॥ 


कर अनुगामिता तुमारी । 
सुखमय है सदन हमारा॥ 
कलुषित - उर में भी बहती- 
रहती है सुर - सरि - धारा॥६०।॥ 


जो उलझन सम्मुख आई। 
उसको तुमने सुलझाया ॥ 
जो ग्रंथि न खुलती, उसको- 
तुमने ही खोल दिखाया ॥६१॥ 
अवलोक तुमारा आनन। 
है शान्ति चित्त में होती॥ 
हृदया में बीज सुरुचि का। 
है सूक्ति तुमारी बोती॥६२।॥ 

स्वाभाविक स्नेह तुमारा । 
भव - जीव - मात्र है पाता॥ 
कर भला तुमारा मानस। 
है विकच - कुसुम बन जाता ॥६१॥ 


प्रति दिवस तुमारा दर्शन। 
देवता - सदृश थीं करती॥ 
अवलोक - दिव्य - सुख - आभा । 
निज हृदय - तिमिर थीं हरती ॥६४॥ 


अब रहेगा न यह अवसर | 
| सुविधा दूरीकृत होगी ॥ 
| . विनता बहनों की विनती। 
आशा है स्वीकृत होगी ॥६५॥ 
साण्डवी का कथन सुन कर। 
सुख पर विलोक दुख - छाया ॥ 


बोलीं विदेहजा धीरे | 
नयनाँ में जळ था आया ॥६६॥ 


जजेरित - गात अति - वृद्धा। 
| हैं तीन तीन माताएँ॥ 
| हैं जिन्हें घेरती रहती। 
आ आ कर दुश्निन्तायें ॥६७॥ 

है सुख - मय रात न होती । 
दिन में हे चैन न आता॥ 
दुर्वलता - जनित - उपद्रव । 
प्रायः है जिन्हें सताता ॥६८॥ 


मेरी यात्रा से अतिइय। 
आकुल वे हैं दिखलाती॥ 
कभी कराहा करती। 
आँसू कभी वबहाती॥६९॥ 


बहना उनकी सेवा तज। 
क्या उचित है कहीं जाना॥ 
तुम छोग स्वयं यह समझो। 
है धर्म उन्हें कळपाना? ॥७०॥ 
है मुख्य - धमं पत्नी का। 
पति - पद्‌ - पंकज की अचा ॥ 
जो स्वयं पति - रता होवे। 
क्या उससे इसकी चरचा॥७१॥ 


पर एक बात कहती हूँ। 
उसके सर्मा को छूलो॥ 
निज - प्रीति - प्रपंचों में पड़। 
पति - पद सेवा मत भूलो॥७२॥ 

अन्य स्त्री जा, न सकी यह। 

है पूत - प्रथा बतलाती॥ 
नृप - गर्भवती - पत्नी ही। ' 
ऋषि - आश्रम में है जाती ॥७३॥ 


अतएव सुनो प्रिय बहनो। 
क्यों 


मेरे साथ चलोगी॥ 
अपने कर्तव्यों को। 


कल - कीर्ति लोक में लोगी ॥७४॥ 


है मूढ तुम लोगों का डर। 
है उसमें प्यार छलकता ॥ 
मुझ से लालित पालित हो। 
है मेरी ओर छलकता ॥७५॥ 


जैसा ही मेरा हित है। 
तुम लोगों को अति - प्यारा ॥ 
वेसी ही सेरे उर में। 
बहती है हित की धारा॥७६॥ 


तुम लोगों का पावन - तम। 
अनुराग - राग अवलोके ॥ 
है हृदय हमारा गलता। 
आँसू रुक पाया रोके ॥७७॥ 

क्यों तुम लोगों को बहनो। 
मैं रो रो अधिक रुलाऊँ॥ 
क्यों आहें भर भर करके। 
पत्थर को भी पिघलाऊँ ॥७८॥ 


इस जल - प्रवाह को हमको । 
तुम लोगों को संयत रह॥ 
सद्बुद्धि बाँध के द्वारा। 
रोकना पड़ेगा सव सह ॥७९॥ 


दस पाँच बरस आश्रम में। 
मैं रहूँ या रहूँ कुछ दिन॥ 
तुम लोग क्या करोगी इन। 


Cs 


आश्रम के दिवसों को गिन ॥८०॥ 


जैसी कि परिस्थिति होगी। 
वह रलेगी नहीं टाले॥ 
भोगना पड़ेगा उसको । 
क्या होगा कंधा डाले ॥८१॥ 


मांडी -कहो क्या तुमने। 
यौवन - सुख को कर स्वाहा ॥ 
पति - ब्रह्मचय्यं को चौदह- 
सालों तक नहीं निबाहा॥८२॥ 

इस खिन्न उर्मिला ने है। 
जो सहन - शक्ति दिखलाई ॥ 
जिसकी सुध आते, मेरा- 
दिल हिला आँख भर आई ॥८३॥ 


क्या वह हम लोगों को है। 
श्रृति - महिमा नहीं बताती ॥ 
क्या सत्प्रवृत्ति की शिक्षा। 
है सभी को न दे जाती॥८४॥ 


आँसू आयेंगे आवें । 
पर सींच सुक्त - तरु - जावें ॥ 
तो उनमें पर - हित द्युति हो। 
जो बूँद बने दिखलावें ॥८५॥ 
श्रुतिकीत्ति मांडवी जैसी। 
सहनीय -कीत्ति तू भी हो॥ 
मत विचल समझ मधु - मारुत । 
चल रही अगर रू भी हो॥८६॥ 


उर्मिला सहद तुझ में भी। 
वसुधावलम्विनी - धृति हो ॥ 
जिससे भव - हित हो ऐसी। 
तीनों बहनों की कृति हो॥८७॥ 

मत रोना भूल न जाना। 
कुछ - मंगल सदा मनाना ॥ 
कर पूत - साधना अलुदिन। 
वसुधा पर सुधा बहाना ॥८८॥ 


दोहा 


इसी समय आये वहाँ, धीर - वीर - रघुबीर । 
बहनें विदा हुई बरस नयनों से बहु - नीर ॥८५९॥ 

मत्तससक 


अवध पुरी आज सञ्जिता है। 
बनी हुई दिव्य - सुन्दरी है॥ 
विहँस रही है विकास पाकर। 
अटा अटा में छटा भरी हे॥१॥ 


दसक रहा है नगर, नागरिक- 
अवाह में मोद के बहे हैं॥ 
गळी गली है गई सँवारी। 
चमक रहे. चारु चौरहे हैं॥२॥ 


बना राज - पथ परम - रुचिर है। 
विमुग्ध है स्वच्छता बनाती ॥ 
विभूति उसकी विचित्रता से। 
विचित्र है रंगते दिखाती ॥३॥ 

सजल - कलस कान्त - पल्लवां से । 
बने हुए द्वार थे फबीले॥ 
सु-छवि मिले छबि-निकेतनों की। 
हुए सभी - सझ थे छबीले॥४॥ 


खिले हुए फूल से लसे थळ। 
ललामता को लुभा रहे थे॥ 
सुतोरणों के हरे - भरे - दल। 
हरा भरा चित बना रहे थे॥५॥ 


गड़े हुए स्तंभ कदलियां के। 
दलावळी छबि दिखा रहे थे॥ 
सुट्टश्य - सोंदय्ये - पट्टिका पर। 
सुकीत्ति अपनी लिखा रहे थे॥६॥ 


प्रदीप जो थे लसे कलस पर। 
मिली उन्हें भूरि दिव्यता थी॥ 
पसार कर रवि उन्हें परसता। 
उन्हें चूसती दिवा-विभा थी॥७॥ 


नगर गृहाँ मंदिरों मठों पर। 
लगी हुई सञ्जिता ध्वजायें॥ 
समीर से केलि कर रही थीं। 
उठा उठा भूयसी भुजायें॥ ८॥ 

सजे हुए राज - मन्दिरों पर । 
लगी पताका विलस रही थी॥ 
जटित रल्रचय विकास के सिस । 
चुरा चुरा चित्त हँस रही थी॥९। 


न तोरणां पर न मञ्च पर ही। 

अनेक - वादित्र बज रहे थे॥ 

जहाँ तहाँ उच्च - भूमि पर भी। 

नवल - नगारे गरज रहे थे॥१०॥ 
न गेह में ही कुलांगनायें। 
अपूर्वं कल - कंठता दिखातीं ॥ 
कहीं कहीं अन्य - गायिका भी। 
बड़ा - मधुर गान थी सुनाती ॥११॥ 


अनेक - मैदान मंजु बन कर। 
अपूर्वं थे मंजुता दिखाते ॥ 
सजावटां से अतीव सज कर। 
किसे नहीं मुग्ध थे बनाते ॥१२॥ 


तने रहे. जो वितान उनमें। 
विचित्र उनकी विभूतियाँ थीं॥ 
सदैव उनमें सुगायकों की। 
विराजती मंजु - मूत्तियाँ थीं ॥१३॥ 

बनी ठनी थीं समस्त - नावें। 
विनोद - मन्ना सरयू - सरी थी॥ 
प्रवाह में वीचि मध्य मोहक- 
उमंग की मत्तता भरी थी॥१४॥। 


हरे - भरे तरु-समूह से हो। 
समस्त उद्यान थे विळसते॥ 
लसी छता से ढलामता ले। 
विकच - कुसुम - व्याज थे विहँसते ॥ १५! 


मनोज्ञ मोहक पवित्रतामय। 
बने विबुध के विधान से थे॥ 
समस्त - देवायतन अधिकतर। 
स्वरित बने सामगान से थे॥१६॥ 


प्रमोद से मत्त आज सब थे। 
न पा सका कौन - कंठ पिकता ॥ 
सकल नगर मध्य व्यापिता थी। 
मनोमयी मंजु मांगलिकता ॥१७॥ 


दिनेश अनुराग - राग में रँग। 
नभांक में जगमगा रहे थे॥ 
उमंग में भर बिहंग तरु पर। 
बड़े - मधुर गीत गा रहे थे॥१८॥। 


/CC-0. In Public Domain. An eGangotri Initiative 


१०२ 


RR __ 


वैदेही-बनवास 


इसी समय दिव्य - राज - मन्दिर | 
ध्वनित हुआ वेद - मंत्र द्वारा ॥ 
हुई सकल - मांगलिक क्रियायें । 
बही रगो में पुनीत - धारा ॥१९॥ 


क्रियान्त में चल गयंद - गति से । 
विदेहजा द्वार पर पधारीं॥ 
बजी वधाई मधुर स्वरों से। 


न्य 


सुकीत्ति ने आरती उतारी ॥२०॥ 


खड़ा हुआ सामने सुरथ था। 


सजा हुआ देवयान जैसा॥ 
उसे सती ने विलोक सोचा | 


प्रयाण में अब बिलम्ब केसा ॥२१॥ 


वशिष्ठ देवादि को विनय से। 
प्रणाम कर कान्त पास आई ॥ 
इसी समय नन्दिनी जनक की। 
अतीव - विहल हुई दिखाई ॥२२॥ 


परन्तु तत्काळ ही सँभल कर। 
निदेश माँगा विनम्र बन के॥ 
परन्तु करते पदाब्ज - बन्दन । 
विविध बने भाव वर - वदन के ॥२३॥ 

कसल - नयन राम ने कमल से-- 
सदुुू करों से पकड़ प्रिया-कर ॥ 
दिखा हृदय -प्रेम की प्रवणता। 
उन्हें बिठाला मनोज्ञ रथ पर ॥२४॥ 


उचित जगह पर विदेहजा को। 
विराजती जब विलोक पाया॥ 
सवार सौमित्र भी हुए तब। 
सुमित्र ने यान को चलाया ॥२५॥ 


बजे मधुर - वाद्य तोरणां पर। 
सुगान होता हुआ सुनाया॥ 
हुए विविध मंगलाचरण भी। 
सजल - कलस सामने दिखाया ॥२६।। 


निकल सकल राज - तोरणों से | 
पहुँच गया यान जब वहाँ पर॥ 
जहाँ खड़ी थी अपार - जनता । 
सजी सड़क पर प्रफुल्ल होकर ॥२७॥ 


बड़ी हुई तब प्रसून - वर्षा । 
पतित्रता जय गई बुळाई॥ 
सविधि गई आरती उतारी। 
बड़ी धूम से बजी बधाई ॥२८॥ 

खड़ी द्वार पर कुलांगनायें। 
रहीं मांगलिक - गान सुनाती ॥ 
विनम्र हो हो पसार अञ्चल। 
रहीं राजकुल कुशल मनाती ॥२९॥ 


शनेः शनेः मंजुराज - पथ पर । 
चला जा रहा था मनोज्ञ रथ॥ 
अजस्र जयनाद्‌ हो रहा था। 
वरस रहा फूल था यथातथ ॥३०॥ 


निम्न आनन्द में नगर था। 
बनीं सुमनमय अनेक - सड़कें ॥ 
थके न कर आरती उतारे। 
दिखे दिव्यता थकीं न ललकें ।।३१॥ 


नगर हुआ जब समाप्त सिय ने। 
तुरन्त सौमित्र को विलोका॥ 
सुमित्र ने भाव को समझकर । 
संभाल ली रास यान रोका ॥३२॥ 


उतर सुमित्रा - कुमार रथ से। 
अपार - जनता समीप आये ॥ 
कहा कृपा है महान जो यों। 
कृपाधिकारी गये बनाये ॥३३॥ 

अलुष्टिता मांगलिक सुयात्रा। 
भला न क्यों सिद्धि को बरेगी ॥ 
समस्त - जनता प्रफुल्ल हो जो। 
अपूर्वे - शुभ - कामना करेगी ॥३४॥ 


कृपा दिखा आप लोग आये। 
कुशल सनाया, हितैषिता की॥ 
“विविध मांगलिक - विधान द्वारा । 


'समरचेना की दिवांगना की ॥३५॥ 


हुई कृतज्ञा - अतीव आय्यौं। 
विशेष हैं धन्यवाद देती॥ 
विनय यही है बढें न आगे। 
विराम क्यों है ललक न लेती ॥३६॥ 


बहुत दूर आ गये ठहरिये। 
-न कीजिये आप लोग अब श्रम ॥ 
सुखित न होंगी कदापि आय्यो । 
“न जायँगे आप लोग जो थम ॥३७॥ 


कृपा करें आप लोग जायें। 
विनम्र हो ईश से मनावें॥ 
प्रसव करें पुत्र - रत्न आय्यी। 
मयंक नभ - अंक में उगावें ॥३८॥ 


CC-0. In Public Domain. An eGangotri Initiative 


१०६ 


SON I Ee 


वेदेही-वनवास 


सुने सुमित्रा - कुमार बातें। 
दिशा हुई जय - निनाद भरिता ॥ 
बही उरों में. सकल - जनों के। 
तरंगिता बन विनोद - सरिता ॥३९॥ 


पुनः सुनाई पड़ा राजकुछ। 
सदा कमल सा खिला दिखावे ॥ 
यथा - शीघ्र फिर अवध धाम में । 
वन्दनीयतम - पद पड़ पावे ॥४०॥ 


चला वेग से अपूर्व स्यंदन। 
चली गई यत्र तत्र जनता॥ 
विचार - मम्मा हुई जनकजा । 
बड़ी विषम थी विषय - गहनता ॥४१॥ 


कभी सुमित्रा - सुअन ऊबकर | 
वदन जनकजा का विलोकते ॥ 
कभी दिखाते नितान्त - चिन्तित । 
कभी विछोचन - वारि रोकते ॥४२॥ 


चला जा रहा दिव्य यान था। 
अजस्र था टाप - रव सुनाता ॥ 
सकल - घंटियाँ निनाद रत थीं। 
कभी चक्र घर्घरित जनाता ॥४१॥ 

हरे भरे खेत सामने आ। 
भभर, रहे भागते जनाते॥ 
विविध रम्य आराम भूरि - तरु । 
पंक्ति - बद्ध थे खड़े दिखाते ॥४४॥ 


कहीं पास के जलाशया से। 
विहंग उड़ प्राण थे बचाते॥ 
लगा लगा व्योम - मध्य चक्कर । 
अतीव - कोलाहल थे मचाते ॥४५॥ 


कहीं चर रहे पशु विलोक रथ । 
चौंक चोंक कर थे घबराते॥ 
उठा उठा कर स्वकीय पूँछें। 
इधर उधर दौड़ते दिखाते ॥४६॥ 


कभी पथ - गता ग्राम - नारियाँ। 
गयंद - गतिता रहीं दिखाती ॥ 
रथाधिरूढ़ा कुलांगना को। 
विसुग्ध वर - मूर्ति थी बनाती ॥४७॥ 


कनक -कान्ति, कोशल - कुमार का । 
दिव्य - रूप सोंदय्ये - निकेतन ॥ 
विलोक किस पांथ का न बनता | 
प्रफुल्ल अंभोज सा विकच मन ॥४८॥ 

अधीर - सोमित्र को विलोके | 
कहा धीर - धर धरांगजा ने॥ 
बड़ी व्यथा हो रही मुझे है। 
अवश्य है जी नहीं ठिकाने ॥४९॥ 


परन्तु कत्तव्य है न भूला। 
कभी उसे भूल मैं न दूँगी॥ 
नहीं सकी सैं निबाह निज ब्रत। 
कभी नहीं यह कलंक टूँगी ॥५०॥ 


विषम समस्या सदन विश्व है। 
विचित्र है सृष्टि कृत्य सारा॥ 
तथापि विष - कंठ - शीश पर है। 
प्रवाहिता स्वर्गे - वारि - धारा ॥४५१॥ 

राहु केतु हैं जहाँ व्योम में। 

जिन्हें पाप ही पसंद आया॥ 

वहीं दिखाती सुधांशुता है। 

यहीं सहस्रांशु जगमगाया ॥५२॥ 


द्रवण शील है स्नेह सिंधु है। 
हृदय सरस से सरस दिखाया ॥ 
परन्तु है त्याग - शील भी वह। 
उसे न कब पूत - भाव भाया ॥५३॥ 

स्वळाभ तज लोक - लाभ - साधन | 
विपत्ति में भी प्रफुल्ल रहना ॥ 
परार्थं करना न. स्वार्थ - चिन्ता | 
स्वधर्मे - रक्षार्थ क्लेश सहना ॥५४॥ 


मनुष्यता है करणीय कृत्य है। 
€ Ne, हे 
अपूर्व - नैतिकता का विलास है॥ 
Des 


प्रयास है भौतिकता विनाश का। 
नरत्व - उन्मेष - क्रिया -विकास है ॥४५५॥ 


विचार पतिदेव का यही है। 
उन्हें यही नीति है रिझाती॥ 
अशान्त भव में यही रही है। 
सदा शान्ति का स्रोत बहाती ॥५६॥ 


उसे भला भूल क्यों सकूँगी। 

यही ध्येय आजन्म रहा है॥ 

परम - धन्य है वह पुनीत थल। 

जहाँ सुरसरी सलिल बहा है॥५७॥ 
विलोक आँखें मयंक - मुख को। 
रहीं. सुधा - पान नित्य करती ॥ 
बनी चकोरी अतृप्त रहकर । 
रहीं प्रचुर - चाव साथ भरती ॥५८॥ 

किसी दिवस यदि न देख पातीं। 
अपार आकुल वनी दिखातीं || 
विलोकतीं पंथ उत्सुका हो। 
ललक ललक काल थीं बिताती ।।५९॥ 


बहा बहा वारि जो विरह भें। 
बनें ए नयन वारिवाह से॥ 
बार बार बहु व्यथित हुए, जो । 
हृदय विकम्पित रहे आह से ॥६०॥ 


विचित्रता तो भला कोन है। 
स्वभाव का यह स्वभाव ही है॥ 
कब न वारि बरसे पयोद बन। 
समुद्र की ओर सरि बही है॥६१॥ 


वियोग का काळ है अनिश्चित । 
व्यथा - कथा वेदनामयी है॥ 
बहु - गुणावळी रूप - माधुरी । 
रोम रोम में रसी हुई है॥६२॥ 


अतः रहुँगी वियोगिनी मैं। 
नेत्र वारि के मीन बनेंगे॥ 
किन्तु दृष्टि रख लोक - लाभ पर | 
सुकीत्ति - मुक्तावली जनेंगे ॥६१॥ 

| . सरस सुधा सी भरी उक्ति के। 

| नितान्त - लोछुप श्रवण रहेंगे॥ 
किन्तु चाव से उसे सझुनेंगे। 
अले - भाव जो भली कहेंगे॥६४॥। 


हृदय हमारा व्यथित बनेगा। 

| स्वभावतः वेदना सहेगा || 
अतीव - आतुर दिखा पडेगा। 
नितान्त - उत्सुक कभी रहेगा ॥६%॥ 


कभी आह आँधियाँ उठेंगी। 
कभी विकलता - घटा घिरेगी॥ 
दिखा्चमक चौंक - व्याज उसमें । 
कभी कुचिन्ता - चपला फिरेगी ॥६६॥ 


परन्तु होगा न वह प्रवंचित। 
कदापि गन्तव्य पुण्य - पथ से॥ 
कभी “नहीं भ्रान्त हो गिरेगा। 
स्वधमे - आधार दिव्य रथ से ॥६७॥ 


सदा करेगा हित सर्वभूत का। 

| न लोक आराधन को तजेगा॥ 
प्रणय - मूर्ति के लिये मुग्ध हो। 
आत्तं - चित्त आरती सजेगा ॥६८॥ 


(०-0. In Public Domain. An eGangotri Initiative 


2३००. 


ESSE SEE. 


११२ वैदेही-वनवास 


अवश्य सुख वासना मनुज को। 
सदा अधिक श्रान्त है बनाती॥ 
पड़े स्वार्थ - अंधता तिमिर भें। 
न लोक हितम्मूर्ति है दिखाती ॥६९॥ 


कहाँ हुआ है उबार किसका। 

सदा सभी की हुई हार है॥ 

अपार - संसार वारिनिधि में। 

आत्मसुख भँवर दुनिवार हे ॥७०॥ 
बड़े बड़े पूज्य - जन जिन्होंने । 
गिना स्वार्थं को सदैव सिकता॥ 
न रोक पाये प्रकृति प्रकृति को । 
न त्याग पाये स्वाभाविकता ॥७१॥ 
चोपदे 

मैं अबला हूँ आत्मसुखों की। 

प्रबल छालसायें प्रतिदिन आ॥ 

मुझे सताती रहती हें जो। 

तो इसमें है विचित्रता क्या ॥७२॥ 


किन्तु सुनो सुत जिस पति-पद की । 
पूजा कर मैंने यह जाना॥ 
आत्मसुखाँ से आत्मत्याग ही। 
सुफलद्‌ अधिक गया है माना ॥७३॥ 

उसी पूत - पद - पोत सहारे । 
विरह - उदधि को पार करूँगी॥ 
विधु - सुन्दर वर - वदन ध्यान कर । 
सारा अंतर - तिमिर हरूंगी ॥७४॥ 
सर्वोत्तम साधन है उर में। 
भव - हित पूत - भाव का भरना ॥ 
स्वाभाविक - सुख - लिप्साओं को । 
विश्व - प्रेम में परिणत करना ॥७५॥ 
दोहा 


इतना सुन सौमित्र की दूर हुई दुख - दाह। 
देखा सिय ने सामने सरि - गोमती - प्रवाह ॥७६॥ 

आश्रमा प्रवेश 
तिलोकी 
था प्रभात का काळ गगन - तळ लाल था । 
अवनी थी अति -ललित - लालिमा से लसी॥ 


कानन के हरिताभ - दलों की कालिमा । 
जाती थी अरुणाभ - कसौटी पर कसी ।। १॥ 


ऊँचे ऊँचे विपुल - शाळ - तरु शिर उठा। 
गगन - पथिक का पंथ देखते थे अड़े॥ 
हिला हिला निज शिखा - पताका - मंजुला । 
भक्ति- भाव से झङुसुमाञ्जलि ले थे खड़े॥२॥ 


कीचक की अति - मधुर - मुरलिका थी बजी। 
अहि - समूह बन मत्त उसे था सुन रहा॥ 
नत्तेन - रत थे मोर अतीव- विमुग्ध हो। _ 
रस - निमित्त अलि कुसुमावलि था चुन रहा ॥ २॥ 

जहाँ तहाँ मृग खड़े स्वभोले नयन से- 
समय मनोहर - दृश्य रहे अवलोकते ॥ 
अलस - भाव से विलस तोड़ते अंग थे। 
भरते रहे छलाँग जब कभी चोंकते॥ ४॥ 


परम - गहन - वन या शिकः गह्वर - गर्भ में । 
भाग भाग कर तिमिर - पुंज था छिप रहा॥ 
प्रभा प्रभावित थी प्रभात को कर रही। 
रवि - प्रदीप्त कर से दिशांक था लिप रहा॥५॥ 


दिव्य बने थे आलिंगन कर अंशु का। 
हिल तरु - दल जाते थे मुक्तावलि बरस ॥ 
विहग - वृन्द की केलि - कला कमनीय थी। 
उनका स्वागत - गान बड़ा ही था सरस ॥६॥ 


शीतळ - संद - समीर वर - सुरभि कर बहन । 
शान्त - तपोवन - आश्रम में था बह रहा॥ 
बहु - संयत बन भर भर पावन - भाव से। 
प्रकृति कान में शान्ति बात था कह रहा ॥७॥ 


जो किरणें तरु - उच्च - शिखा पर थीं लसी । 
ललित - छताओं को अब वे थीं चूमती॥ 
खिले हुए नाना - प्रसून से गले मिल। 
हरित - तृणावलि में हँस हँस थीं घूमती ॥ ८॥ 

सन्द्‌ - मन्द गति से गयंद चल चल कहीं। 
प्रिय - कलमों के साथ केलि में लग्न थे॥ 
मृग -शावक थे सिंह -सुअन से खेळते। 
उछल कूद में रत कपि सोद - निमग्न थे ॥९॥ 


आश्रम - मन्दिर - कलश अन्य - रवि - बिम्ब वन । 
अद्भुत - विभा - विभूति से विलस था रद्दा॥ 


दिव्य - आयतन में उसके कढ्‌ कण्ठ से। 
वेद - पाठ स्वर सुधा स्रोतसा था बहा ॥१०॥ 


प्रातः - कालिक - क्रिया की मची धूम थी। 
जन्हु - नन्दिनी के पावनतम - कूळ पर॥ 
स्नान, ध्यान, वन्दन, आराधन के छिये। 
थे एकत्रित हुए सहस्रं नारि - नर॥११ 


स्तोत्र - पाठ स्तवनादि से ध्वनित थी दिशा । 

सामगान से मुखरित सारा- ओक था॥ 
कीर्तनों ~ € 

पुण्य - कीर्तना के अपूर्व - आलाप से। 

पावन - आश्रम बना हुआ सुरछोक था॥१२॥ 


हवन क्रिया सर्वत्र सविधि थी हो रही। 
बड़ा - शान्त बहु - मोहक - वातावरण था॥ 
हुत -द्रव्यां से तपोभूमि सौरभित थी। 
मूर्तिमान बन गया सात्विकाचरण था॥१२॥ 

विद्यालय का वर- कुटीर या रम्य- थळ । 
आश्रम के अन्यान्य - भवन उत्तम बडे ॥ 
परम - सादगी के अपूर्वे- आधार थे। 


क 


कीर्ति - पताका कर में लेकर थे खडे ॥१७॥ 


प्रातः - कालिक - दृश्य सबों का दिव्य था। 
रवि - किरणें थीं उन्हें दिव्यता दे रही॥ 
उनके अवलम्बन से सकल - वनस्थली । 
प्रकृति करों से परम - कान्ति थी ले रही ॥१५॥ 


इसी समय अति - उत्तम एक कुटीर में। 
जो नितान्त - एकान्त - स्थल में थी बनी॥ 
थीं कर रही प्रवेश साथ सौमित्र के। 
परम - धीर-गति से विदेह की नन्दिनी ॥१६॥ 


कुछ चल कर ही शान्त - मूर्ति - मुनिवय्य की । 
उन्हें दिखाई पड़ी कुशासन पर लसी॥ 
जटा - जूट शिर पर था उन्नत - भाळ था। 
दिव्य - ज्योति उज्वल - आँखों में थी बसी ॥१७॥ 


दीर्घे - विलम्बित - श्वेत -इमश्रु, सुख - सौम्यता । 
थी मानसिक - महत्ता की उठ्योधिनी॥ 
शान्त - वृत्ति थी सहृदयता की सूचिका। 
थी विपत्ति - निपतित की सतत प्रबोधिनी ॥१८॥ 

देख जनक - नन्दिनी सुमित्रा - सुअन को। 
वंदन करते मुनि ने अभिनन्दन किया॥ 
सादर स्वागत के बहु - सुन्दर - वचन कह । 
प्रेम के सहित उनको उचितासन दिया ॥१९॥ 


बहुत - विनय से कहा सुमित्रा - तनय ने। 

आय्यौ का जिस हेतु से हुआ आगमन ॥ 

ऋषिवर को वे सारी बातें ज्ञात हैं। 

स्वाभाविक होते कपाळ हैं पुण्य - जन ॥२०॥ 
पुण्याश्रम का वास धर्म - पथ का ग्रहण। 
परम - पुनीत - प्रथा का पालन शुद्ध - मन॥ 
क्यों न बनेगा सकळ - सिद्धि प्रद बहु फलद । 
महा - महिस का नियमन - रक्षण - संयमन ॥२१॥ 


है मेरा विश्वास अनुष्ठित - कत्य यह। 
होगा रघुकुछ-कलस के लिए कीर्तिकर ॥ 
करेगा उसे अधिक गौरवित विश्व में। 
विशद - वंश को उञ्वळ-रल्ल प्रदान कर ॥२२॥ 


सुनि ने कहा वरिष्ठ देव के पत्र से। 
सव बातें हैं मुझे ज्ञात, यह सत्य है- 
लोक तथा परलोक - नयन आलोक है। 
भव - सागर में पोत समान अपत्य है-॥२३॥ 

वंश - वृद्धि, प्रतिपालन - प्रिय - परिवार का । 
बद्धेन कुछ की कीर्ति कर विशद - साधना ॥ 
मानव बन करना मानवता अचेना। 
है सत्संतति कर्मे, लोक - आराधना ॥२४॥ 


~ 


ऐसा ही सुत सकल - जगत है चाहता। 
किन्तु अधिक वांछित है नृपकुल के लिये॥ 
क्योंकि नृपति वास्तव में होता है नृपति। 
वही धरा को रहता है धारण किये ॥२५। 


इसीलिये कुछ धर्म, प्राण, नृपकुछ - तिलक । 
गर्भवती निज प्रिय - पल्ली को समय पर॥ 
कुलपति आश्रम में प्रायः हैं भेजते। 
सै - लोक - हित - रत हो जिससे वंशधर ॥२६॥ 


रघुकुल - रंजन के अति - उत्तम कार्यं का। 
अनुमोदन करता हुँ सच्चे- हृदय से॥ 
कहियेगा नृप - पुंगब से यह्‌ कृपा कर। 
सब कुछ होता सांग रहेगा समय से ॥२७॥ 


पुत्रि जनकजे ! मैं कृतार्थ हो गया हूँ। 
आप कृपा करके यदि आई हैं यहाँ॥ 
वे थळ भी हैं अब पावन - थल हो गये। 
आपका परम - शुचि - पग पड़ पाया जहाँ ॥२८॥ 

देख जनक - नन्दिनी सुमित्रा - सुअन को। 
वंदन करते मुनि ने अभिनन्दन किया॥ 
सादर स्वागत के बहु - सुन्दर - वचन कह। 
प्रेम के सहित उनको उचितासन दिया ॥१९॥ 


बहुत - विनय से कहा सुमित्रा - तनय ने। 
आय्यौ का जिस हेतु से हुआ आगमन ॥ 
ऋषिवर को वे सारी बातें ज्ञात हैं। 
स्वाभाविक होते कृपालु हैं पुण्य - जन ॥२०॥ 


पुण्याश्रम का वास धर्मे - पथ का ग्रहण । 
परम - पुनीत - प्रथा का पालन शुद्ध - मन॥ 
क्यों न बनेगा सकल - सिद्धि प्रद बहु फलद । 
महा - महिम का नियमन - रक्षण - संयमन ॥२१। 

है मेरा विश्वास अनुष्ठित - कृत्य यह्‌। 

होगा रघुकुल-कलस के लिए कीत्तिकर॥ 

करेगा उसे अधिक गौरवित विश्व में। 

विशद - वंश को उज्वल - रत्न प्रदान कर ॥२२॥ 


सुनि ने कहा वशिष्ठ देव के पत्र से। 
सव बातें हैं मुझे ज्ञात, यह सत्य है- 
लोक तथा परलोक - नयन आलोक है। 
भव - सागर मै पोत समान अपत्य है.॥२२ 


CC-0. In Public Domain. An eGangotri Initiative 


अष्टम सर्ग ११९ 


वंश - वृद्धि, प्रतिपालन - प्रिय = परिवार का । 
बद्धेन कुछ की कीर्ति कर विशद - साधना॥ 
मानव वन करना मानवता अचेना। 
हे सत्संतति कमं, लोक - आराधना ॥२४॥ 


ऐसा ही सुत सकल - जगत है चाहता। 
किन्तु अधिक वांछित है नृपकुल के छिये॥ 
क्योकि नृपति वास्तव में होता है नृपति। 


वही धरा को रहता है धारण किये ॥२४॥ 


इसीलिये कुछ धर्म, प्राण, नृपकुल - तिलक । 
गर्भवती निज प्रिय - पल्ली को समय पर॥ 
कुलपति आश्रम में प्रायः हैं भेजते। 
सर्व - लोक - हित - रत हो जिससे वंशधर ॥२६।। 


रघुकुल - रंजन के अति - उत्तम - कार्ये का। 

अनुमोदन करता हूँ. सच्चे - हृदय से॥ 

कहियेगा नृप - पुंगव से यह कृपा कर। 

सब कुछ होता सांग रहेगा समय से ॥२७॥ 
पुत्रि जनकजे ! मैं कृतार्थं हो गया हूँ। 
आप कृपा करके यदि आई हैं यहाँ॥ 
वे थल भी हैं अब पावन - थल हो गये। 
आपका परम - शुचि - पण पड़ पाया जहाँ॥२८॥ 

आप मानवी हैं तो देवी कौन है। 
महा - दिव्यता किसे कहाँ ऐसी मिली॥ 
पातित्रत अति पूत सरोवर अंक में। 
कोन पति - रता - पंकजिनी ऐसी खिली ॥२९॥ 


पति - देवता कहाँ किसको ऐसी मिली । 
प्रेस भरा ऐसा हृदय न ओर है॥ 
पति - गत प्राणा ऐसी हुई न दूसरी। 
कौन धरा की सतियों की सिरमौर है।३०॥ 


किसी चक्रवर्ती की पल्ली आप हैं। 
या लालित. हैं महामना मिथिलेश की॥ 
इस विचार से हैं न पूजिता वंदिता। 
आप अर्चिता हैं अछोकिकादश से ॥३१॥' 


रन्न - जटित - हिन्दोल में पळी आप थीं। 
प्यारी - पुत्तलिका थीं मेना हगों की॥ 
मिथिलाधिप - कर - कमलां से थीं लालिता | 
कुसुम से अधिक कोमलता थी पगा की ॥३२॥ 


कनक - रचित महलां में रहती थीं सदा। 
चमर ढुला करता था प्रायः शीश पर॥ 
कुसुम - सेज थी दुग्ध - फेन - निभ - आस्तरण । 


~ 


थीं विभूतियाँ अलकाधिपति - विमुग्धकर ॥२२॥ 

मुख अवलोकन करती रहती थीं सदा। 
कौशल्या देवी तन मन, धन, वार कर॥ 
सब प्रकार के भव के सुख, कर - वद्ध हो। 
खड़े सामने रहते थे आठो पहर ॥३४॥ 


किन्तु देखकर जीवन - धन का वन - गमन। 
आप भी बनी सव तज कर वन - वासिनी ॥ 
एक दो नहीं चोदह सालों तक रहीं। 


~ 


प्रेम - निकेतन. पति के साथ प्रवासिनी ॥३५॥ 
बन जाती थीं सकल भीतियाँ भूतियाँ। 
कानन में आपदा सम्पदा सी सदा ॥ 
आपके लिये प्रियतम प्रेम - प्रभाव से। 
बनती थीं सुखदा कुवस्तुयें दुःखदा ॥३६॥ 


'पट्ट - वस्त बन जाता था वल्कल - वसन | 
साग पात में मिलता व्यंजन स्वाद था॥ 
कान्त साथ तृण - निर्मित साधारण उटज । 
'बहु - प्रसाद पूरित वनता प्रासाद था ॥२७॥ 


शीतळ होता तप-ऋतु का उत्ताप था। 
लू लपटें बन जाती थीं प्रातः - पवन ॥ 
बनती थी पति साथ सेज सी साथरी। 
सारे काँटे होते थे सुन्दर सुमन ॥३८॥ 

जीवन भर में छ महीने ही हुआ है। 
पति - वियोग उस समय जिस ससय आपको ॥ 
हरण किया था पामर - लंकाधिपति ने।. 
कर सहस्र - गुण प्रथ्वी तल के पाप को ॥२९॥; 


किन्तु यह समय ही वह अद्भुत समय था | 
हुई जिस समय ज्ञात महत्ता आपकी ॥ 
प्रकृति ने महा - निम्मम बनकर जिस समय । 
आपके महत -पातिब्रत की माप की ॥४०॥ 


बह रावण जिससे भूतल था काँपता। 
एक वदन होते भी जो दश - वदन था॥ 
हो द्विवाहु जो विंशति बाहु कहा गया। 
घृति शिर पर जो प्रबळ वज्न का पतन था ॥४१॥ 


महा - घोर गर्जन तर्जेन प्रतिवार कर। 
दिखा दिखा करवाळें विद्युदासम सी॥ 
कर कर कुत्सित रीति कदर्य प्रवृत्ति से। 
लोक प्रकम्पित करी क्रियायें तामसी ॥४२॥ 


रख त्रिलोक की भूति प्रायशः सामने। 
राज्य - विभव को चढ़ा चढ़ा पद पद्म पर ॥ 
न तो विकम्पित कभी कर सका आपको । 
न तो कर सका वशीभूत बहु मुग्ध कर ॥४२॥ 

जिसकी परिखा रहा अगाध उदधि बना। 
जिसका रक्षक स्वर्गे - विजेता - वीर था॥ 
जिसमें रहते थे दानव - कुछ - अग्रणी । 
जिसका छुलिशोपम अभेद्य - प्राचीर था ॥४४॥ 


जिसे देख कम्पित होते दिगपाल थे। 
पंचभूत जिसमें रहते भयभीत थे॥ 
कॅपते थे जिसमें प्रवेश करते त्रिदश । 
जहाँ प्रकत - हित पझुता मै उपनीत थे ॥४५॥ 


उस लंका में एक तरु तले आपने। 
कितनी अँधियाळी राते दी हैं बिता॥ 
अकली नाना दानबियाँ के बीच में। 
बहुशः - उत्पातो से हो हो शंकिता।४६॥ 


कितनी फैला बदन निगलना चाहतीं। 
कितनी बन विकराल बनातीं चिन्तिता ॥ 
ज्वालाये मुख से निकाल आँखें चढ़ा। 
कितनी करती रहती थीं आतंकिता ॥४७॥ 


कितनी दाँतों को निकाल कटकटा कर। 
लेलिहान - जहा दिखला थीं कूदती॥ 
कितनी कर वीभत्स - काण्ड थीं नाचती। 
आप देख जिसको आँखें थीं मूँदती ॥४८॥ 

आस पास दानव - गण करते शोर थे। 
कर दानवी - दुरन्त - क्रिया की पूर्तियाँ॥ 
रहे फेंकते लक सैकड़ों सामने । 
दिखा दिखा कर बहु - भयंकरी - सूक्तियाँ ॥४९॥ 


इन उपद्रवो उत्पातो का सामना। 
आपका सवलतम सतीत्व था कर रहा॥ 
हुई अन्त में सती- महत्ता विजयिनी । 


~ 


'ळंकाधिप - बध - वृत्त लोक - मुख ने कहा ॥५०॥ 


पुत्रि आपकी शक्ति महत्ता विज्ञता । 
श्रते उदारता सहृदयता दृढ़- चित्तता॥ 
मुझे ज्ञात है किन्तु प्राण - पति प्रेम की। 
परम - प्रबलता तदीयता एकान्तता ॥५१॥ 

ऐसी है भवदीय कि मैं संदिग्ध हूँ। 

कयां वियोग - वासर व्यतीत हो सकेंगे॥ 

“किन्तु कराती है प्रतीति धृति आपकी । 

अंक कीर्ति के समय - पत्र पर अँकेंगे।५२॥ 


जो पति प्राणा है पति- इच्छा पूर्ति तो। 
क्या न प्राणपण से वह करती रहेगी ॥ 
यदि वह है संतान - विषयिणी क्यों न तो। 
प्रेम - जन्य - पीड़ा संयत वन सहेगी ॥४३॥ 

देख रहा हूँ मैं पति की चचो चले। 
वारि हगों में बार बार आता रहा॥ 
किन्तु मान घृति का निदेश पीछे हटा। 
आगे बढ़कर नहीं धार बनकर वहा ॥५४॥ 


है मुझको विश्वास गर्भ - कालिक नियम। 
प्रति दिन प्रतिपालित होंगे संयमित रह ॥ 
होगा जो सबस्व अलौकिक - खानि का। 
रघुकुल - पुंगव लाभ करेंगे रत्न वह ॥५५॥ 


इतनी बातें कह मुनि पुंगव ने बुला । 
तपस्विनी आश्रम - अधीश्वरी से कहा॥ 
आश्रम में श्रीमती जनक - नन्दिनी को। 
आप लिवा ले जायँ कर समादर - महा ॥५६॥ 


जो कुटीर या भवन अधिक उपयुक्त हो। 
जिसको स्वयं महारानी स्वीकृत करे॥ 
उन्हें उसी में कर सुविधा ठहूराइये । 
जिसके हृद्य प्रफुल्ल - भाव उर में भरे ॥५७॥ 


यह सुन लक्ष्मण से विदेहजा ने कहा। 
तुमने मुनिवर की दयाछुता देख ली॥ 
अतः चळे जाओ अब तुम भी, और मैं- 
तपस्विनी आश्रम में जाती हूँ चली ॥५८॥ 

प्रिय से यह कहना महान - उद्देश्य से। 
अति पुनित - आश्रम में है उपनीत - तन ॥ 
किन्तु प्राण पति पद - सरोज का सवंदा। 
बना रहेगा मधुप सेविका मुग्ध - मन ॥५९॥ 


भेरी अनुपस्थिति में प्राणाधार को। 
विविध - असुबिधायें होंबेंगी इसलिये ॥ 
इधर तुम्हारी दृष्टि अपेक्षित है अधिक । 


सारे सुख कानन में तुमने हें दिये ॥६०॥ 


१००५ 


यद्यपि तुम प्रियतम के सुख - सर्वस्व हो। 
स्वयं सभी समुचित सेवायें करोगे॥ 
किन्तु नहीं जी माना इससे की विनय । 
स्नेह- भाव से ही आशा है भरोगे॥६१॥ 


(सुन विदेहजा - कथन सुमित्रा - सुअन ने। 
अश्रु - पूणे - दृग से आज्ञा स्वीकार की॥ 
फिर सादर कर मुनि - पद सिय - पग वन्दना । 
अवघ - प्रयाण - निमित्त प्रेम से विदा ली ॥६२॥ 
दोहा 
कर मुनिवर की वन्दना रख विभूति - विश्वास । 
जाकर आश्रम में किया जनकसुता ने वास ॥६३॥ 

तलाका 
था संध्या का समय भवन मणिगण दमक । 
दीपक - पुंज समान जगमगा रहे थे॥ 


| तोरण पर अति-मधुर-वाद्य था बज रहा । 
| सौधों में स्वर सरस - स्रोत से बहे थे॥ १॥ 


काली चादर ओढ़ रही थी यामिनी। 
जिसमें विपुल सुनहले बूटे थे बने॥ 
तिमिर - पुंज के अग्रदूत थे घूमते। 
दिशा - वधूटी के व्याकुळ - दृग सामने ॥ २॥ 

सुधा धवलिमा देख कालिमा की क्रिया। 
रूप बद्ल कर रही मलिन -बदना वनी॥ 
उतर रही थी धीरे कर से समय के। 
सब सौधों में तनी दिवासित चाँदनी ॥ ३॥ 


तिमिर फैलता महि - मण्डल में देखकर । 
मंजु - मशाळें लगा व्योमतळ बालने ॥ 
ग्रीवा में श्रीमती प्रकृति- सुन्दरी के। 
मणि - मालायें लगा ललक कर डालने ॥ ४।। 


हो कळरविता लसिता दीपक -अवलि से। 
निज विकास से बहुतों को विकसित वना ॥ 
विपुळ - कुसुम - कुल की कलिकाओं को खिला | 
हुई निशा मुख हारा रजनी - व्यंजना ॥ ५॥ 


इसी समय अपने प्रिय शयनागार में। 
सकल भुवन अभिराम राम आसीन थे॥ 
देख रहे थे अनुज-पंथ उत्कंठ हो। 
जनक - ही लछोकोत्तरता में छीन थे॥६॥ 


तोरण पर का वाद्य बन्द हो चुका था। 
किन्तु एक वीणा थी अब भी झंक्कता॥ 
पिछा पिला कर सुधा पिपासित - कान को । 
मधुर - कंठ - स्वर से मिल वह थी गुंजिता ॥ ७॥ 

उसकी स्वर लहरी थी उर को बेधती। 
नयन से गिराती जळ उसकी तान थी॥ 
एक गायिका करुण - भाव की मूर्ति बन। 
आहें भर भर कर गाती यह गान थी॥८॥ 


गान 


आकुल आँखें तरस रही हैं। 

बिना विलोके मुख-मयंक-छबि पल पल आँसू बरस रही हैं ॥ 

दुख दूना होता जाता है सूना घर धर धर खाता है। 

ऊब ऊब उठती हूँ मेगा जी रह रह कर घबराता है॥ 

दिन भर आहें भरती हूँ मैं तारे गिन गिन रात बिताती । 

-आ अन्तस्तल मध्य न जानें कहाँ की उदासी है छाती ॥ 

शुक ने आज नहीं मुँह खोला नहीं नाचता दिखलाता है । 

मेना भी है पड़ी मोह में उसके दृग से जल जाता है॥ 
देवि ! आप कब तक आयेंगी आँखें हैं दर्शन की प्यासी । 

थाम कलेजा कळप रही है पड़ी व्यथा - वारिधि में दासी ॥ ९॥' 


तिलोकी 


रघुकुल पुंगव ने पूरा गाना सुना। 

धीर धुरंधर करुणा - वरुणालय बने॥ 

\ इसी समय कर पूजित-पग की बन्दना। 
खड़े दिखाई दिये प्रिय - अनुज सामने ॥१०॥ 
९ र 

कुछ आकुल कुछ तुष्ट कुछ अचिन्तित दशा । 
देख सुमित्रा - सुत की प्रभुवर ने कहा ॥ 
तात ! तुम्हें उत्फुल्ल नहीं हूँ देखता । 
क्‍यों मुझको अवलोक दंगों से जल बहा ।।११॥ 


आश्रम में तो सकुशल पहुँचगई प्रिया? 
वहाँ समादर स्वागत तो समुचित हुआ॥ 
हैं झुनिराज प्रसन्न ? शान्त है तपोवन । 
नहीं कहीं पर तो है कुछ अनुचित हुआ ? ॥१२॥ 


सविनय कहा सुमित्रा. के प्रिय - सुअन ने। 
सुनि हैं मंगळ - मूर्ति, तपोवन पूततम॥ 
आय्यो हैं स्वयमेव दिव्य देवियों सी। 
आश्रम है सात्विक - निवास सुरलोक सम ॥११॥ 


वह है सद्व्यवहार - थाम सत्कृति - सदन। 
वहाँ कुशल है 'कार्य - कुशलता? सीखती ॥ 
भले - भाव सब फूले फले मिळे वहाँ। 
भली - भावना - भूति भरी है दीखती॥१४॥ 


किन्तु एक अति - पति - परायणा की द॒शा। 
उनकी सुख - मुद्रा उनकी मार्मिक - व्यथा ॥ 
उनकी गोपन - भाव - भरित दुख - व्यंजज़ा । 
उनकी बहु - संयमन प्रयत्ना की कथा॥१५॥ 

मुझे बनाती रहती है अब भी व्यथित। 
उसकी याद सताती है अब भी मुझे॥ 
उन बातों को सोच न कब छलके नयन | 
आश्वासन देतीं कह जिन्हें कभी मुझे ॥१६॥ 


तपोभूमि का पूत - वायुमण्डल मिले। 
सुनि - पुंगव के सात्विक - पुण्य - प्रभाव से ॥ 
शान्ति बहुत कुछ आय्यो को है मिल रही। 
तपस्विनी - गण सहृदयता सद्भाव से ॥१७॥ 


किन्तु पति - परायणता की जो मूर्ति है। 
पति ही जिसके जीवन का सर्वस्व है॥ 
बिना सलिल की सफरी वह होगी न क्यों। 
पति - वियोग में जिसका विफल निजस्व है ॥१८॥ 


सिय - प्रदत्त - सन्देश सुना सौमित्र ने। 
कहा, भरी है इसमें कितनी वेदना॥ 
बात आपकी चले न कव दिल हिल गया। 
कब न पति - रता आँखों से आँसू छना ॥१९॥ 


उनको है कत्तव्य ज्ञान वे आपकी- 
कर्म -परायण हैं सच्ची सहधर्मिणी॥ 
लोक - लाभ - मूलक प्रभु के संकल्प पर। 
उत्सर्गी कृत होकर हैं. कृति ऋण - ऋणी ॥२०॥ 

फिर भी प्रभु की स्मृति, दरशन की लालसा | 
उन्हें बनाती रहती है व्यथिता अधिक॥ 
यह .स्वाभाविकता है उस सद्भाव की। 
जो आजन्म रहा सतीत्व - पथ का पथिक ॥२१॥ 


जिसने अपनी वर - विभूति - विभुता दिखा । 
रज समान लंका के विभवों को गिना॥ 
जिसके उस कर से जो दिव - बल - दीप्त था। 
ळंकाधिप का विश्व - विदित - गौरव छिना ॥२२॥ 


कर प्रसून सा जिसने पावक - पुंज को। 
दिखलाई अपनी अपूर्व तेजस्विता ॥ 
दानवता आतपता जिसकी शान्ति से। 
बहुत दिनों तक बनती रही शरद सिता ॥२१॥ 


बड़े अपावन- भाव परम - पावन बने। 

जिसकी पावनता का करके सामना॥ 

चौदह बत्सर तक जिसकी ध्रृति - शक्ति से। 

बहु दुर्गम बन अति सुन्दर उपवन बना ॥२४॥ 
इष्ट - सिद्धि होगी उसका ही बल मिले। 
सफल बनेगी कठिन से कठिन साधना॥ 


भव - हित होगा भय - विहीन होगी धरा। 
होवेगी | लोकोत्तर लोकाराधना ॥२५॥ 

यह निश्चित है पर आय्यौ की वेदना। 
जितनी है दुस्सह उसको केसे कहूँ॥ 
वे हैं महिमामयी सहन कर लें व्यथा। 
उन्हें व्यथा है, इसको में केसे सहूँ॥२६॥ 


~ 


कुलपति आश्रम - गमन किसे प्रिय है नहीं । 
eS धान १०५ ~ > 

इस मांगलिक - विधान से मुदित हैं सभी ॥ 

पर न आज है राज - भवन ही श्री - रहित । 

सूना है हो गया अवध सा नगर भी ॥२७॥ 


मुनि - आश्रम के वास का अनिश्चित समय । 
किसे बनाता है नितान्त - चिन्तित नहीं॥ 
माताये यदि व्यथिता हैं वधुओं - सहित । 
पौर - जनों का भी तो स्थिर है चित नहीं ॥२८॥ 


मुझे देख सबके सुख पर यह्‌ प्रश्न था। 
कब आयेंगी पुण्यमयी - महि - नन्दिनी ॥ 
अवध पुरी फिर -कब होगी आलोकिता। 
फिर कब दशेन देंगी कलुष - निकन्दिनी ॥२९॥ 


प्रायः आय्यो जाती थीं प्रातःसमय। 
पावन - सलिला - सरयू सरिता तीर पर॥ 
और वहाँ थीं दान - पुण्य करती बहुत। 
वारिद - सम वर-वारि-विभव की वृष्टि कर ॥३०॥ 

समय समय पर देव - मंदिरों में पहुँच। 
होती थीं देवी समान वे पूजिता॥ 
सकल - न्यूनताओं की करके पूर्तियाँ। 
सत्मवृत्ति को रहीं बनाती ऊर्जिता ॥२१॥ 


वे निज प्रिय - रथ पर चढ़ कर संध्या - समय । 
अटन के लिये जब थीं बाहर निकलती ॥ 
तब खुलते कितने लोगों के भाग्य थे। 
उन्नति में थी बहु - जन अवनति बदलती ॥३२॥ 


राज-भवन से जव चलती थीं उस समय। 
रहते उनके साथ विपुछ - सामान थे॥ 
जिनसे मिलता आत्तं -जनों को त्राण था। 
बहुत अकिञ्चन वनते कञ्चनवान थे ॥२३॥ 


दक्ष दासियाँ जितनी रहती साथ थीं। 

वे जनता - हित - साधन की आधार थीं॥ 

मिले पंथ में किसी रुप्र विकलांग के। 

करती उनके लिये उचित - उपचार थीं॥३४॥ 
इसी लिये उनके अभाव में आज दिन | 
नहीँ नगर में ही दुख की धारा बही॥ 
उदासीनता है कह्‌ रही उदास हो। 
राज-भवन भी रहा न राज - भवन वही ॥३५॥ 

आय्यौ की प्रिय - सेविका सुकृतिवती ने। 
अभी गान जो गाया है उद्विग्न बन॥ 
अहह भरा है उसमें कितना करुण - रस | 

| वह है राज - भवन दुख का अविकल- कथन ॥२६॥ 


गृहजन परिजन पुरजन की तो वात क्या | 
रथ के घोड़े व्याकुल हैं अब तक वड़े ॥ 
पहले तो आश्रम को रहे न छोड़ते। 
चले चलाये तो पथ में प्रायः अड़े॥३७॥ 


,घुमा घुमा शिर रहे रिक्त सथ देखते । 
थे निराश नयनां से आँसू ढालते॥ 
बार बार हिनहिना प्रकट करते व्यथा। 
>' ~ w डालते 
चौंक चौंक कर पाँव कभी थे डालते॥२८॥ 


| आय्यी कोमलता ममता की मूर्ति हैं। 
| हैं सद्भाव - रता उदारता पूरिता॥ 
| हें लोकाराधन - निधि - शुचिता - सुरसरी । 
| हैं मानवता - राका - रजनी की सिता ॥२९॥ 


| फिर कैसे होतीं न लोक में पूजिता। 

| क्यों न अदशैन उनका जनता को खले ॥ 
किन्तु हुई निर्विन्न मांगलिक - क्रिया है। 
हित होता है पहुँचे सुर पादप तले ॥४०॥ 

कहा रास ने आज राज्य जो सुखित है। 
जो वह मिलता है इतना फूला फला॥ 
जो कमळा की उस पर है इतनी क्र्पा। 
जो होता . रहता है जन जन का भला ॥४१॥ 


अवध पुरी है जो सुर - पुरी सदृश लसी। 
जो उसमें है इतनी शान्ति विराजती॥ 
तो इसमें है हाथ बहुत कुछ प्रिया का। 
है यह बात अघितकर जनता जानती ॥४२॥ 


कुछ अशान्ति जो फैल गई है इन दिनों। 
वे ही उसका वारण भी हैं कर रही॥ 
विविध - व्यथायें सह बह विरह - प्रवाह में । 


०५ 


वे ही दुख- निधि में हैं अहह उतर रही ॥४३॥ 


भला कामना किसको है सुख की नहीं। 
क्या मैं सुखी नहीं रहना हूँ चाहता॥ 
क्या मैं व्यथित नहीं हूँ कान्ता - व्यथा से । 
क्या मैं सद्रत को हूँ नहीं निबाहता ॥४४॥ 


तन, छाया - सम जिसका मेरा साथ था। 
आज दिखाती उसकी छाया तक नहीं | 
प्रवह - मान - संयोग - स्रोत ही था जहाँ। 
अब वियोग - खर - धारा बहती है वहीं ॥४५॥ 

आज बन गई है वह कानन - वासिनी | 
जो मस - आनन अवलोके जीती रही॥ 
आज उसे है दशन-दुलेभ हो गया। 
पूत - प्रेम - प्याला जो नित पीती रही॥४६॥ 


आज निरन्तर विरह सताता है उसे। 
जो अन्तर से प्रियतम अनुरागिनी थी॥ 


आह भार अव उसका जीबन हो गया। 
आजीवन जो मम - जीवन - संगिनी थी ॥४७॥ 


तात! विदित हो कैसे अन्तर्बेदना। 
काढ कलेजा क्यों. में दिखलाऊ तुम्हें ॥ 


स्वयं बन गया जब में निम्मंम- जीव तो। 
मर्म्मस्थळ का मम्मे क्‍यों बताऊँ तुम्हे ॥४८॥ 


क्या साताओं की सुझको ममता नहीं। 
कया होता हूँ दुखित न उनका देख दुख ॥ 
क्या पुरजन परिजन अथवा परिवार का। 


मुझे नहीं वांछित है सच्चा आत्म - सुख ॥४९॥ 


सुक्रतिवती का विह्ृळतामय - गान सुन । 
क्या मेरा अन्तस्तल हुआ नहीं द्रवित॥ 
कथा बाजियों की सुन कर करुणा भरी। 
नहीं हो गया क्या भेरा मानस व्यथित ॥५०॥ 

किन्तु प्रश्न यह है, है धार्मिक - कृत्य क्या ? 
प्रजा - रंजिनी - राजनीति का मस्मं क्या? 
जिससे हो भव - भला लोक - आराधना । 
बह मानव - अबलम्बनीय है. कम्मे क्या ॥५१॥ 


अपना हित किसको प्रिय होता है नहीं। 
सम्बन्धी का कौन नहीं करता भला॥ 
जान बूझ कर वश चलते जंजाल में। 
कोई नहीं फॅसाता है अपना गला ॥४२॥ 


स्वार्थ - सूत्र में बँधा हुआ संसार है। 
इष्ट - सिद्धि भव - साधन का सवेस्व है॥ 
काय्ये - क्षेत्र मै उतर जगत में जन्म लछे। 
सबसे प्यारा सबको रहा निजस्व है ॥५३॥ 


यह स्वाभाविक - नियम प्रकृति अनुकूल है। 
यदि यह होता नहीं विश्व चलता नहीं॥ 
पलछने पर विधि - वद्ध - विधानां के कभी। 
जगतीतल का प्राणि - पुंज पळता . नहीं ॥५४॥ 


~ € ~ 
किन्तु स्वार्थं - साधन, हित - चिन्ता -स्वजन की । 
उचित वहीं तक है जो हो कश्मल - रहित ॥ 


जो न लोक - हित पर - हित के प्रतिकूल हो । 
जो हो विधि - संगत, जो हो छल - बल - रहित ॥५४५॥ 

कर पर का अपकार लोक - हित का कदन | 
निज - हित करना पशुता है, है अधमता॥ 
अव -हित पर - हित देश - हितों का ध्यान रख | 
कर लेना निज - स्वार्थ - सिद्धि है मनुजता॥५६॥ 


मनुजों में वे परम -पूज्य हैं वंद्य हैं। 
जो परार्थ - उत्सर्गी कृत - जीवन रहे ॥ 
सत्य, न्याय के लिये जिन्होंने अटल रह। 
प्राण - दान तक किये, सर्वे - संकट सहे ॥५७॥ 


नृपति मनुज है अतः मनुजता अयन है। 
सत्य न्याय का वह प्रसिद्ध आधार है॥ 
है प्रधान - कृति उसकी लोकाराधना। 
उसे शान्तिमय शासन का अधिकार है॥४५८॥ 


अवनीतळ में ऐसे टप- मणि हैं हुए। 
इन बातों के जो सचे- आदशे थे॥ 


दिव्य - दूत जो विभु - विभूतियों के रहे। 
कर्म्म - पूततम जिनके मम्मे - स्पशं थे ॥५९॥ 


हरिश्चन्द्र, शिवि आदि जपो की कीत्तियाँ । 
अव भी हैं वसुधा की शान्ति - विधायिनी ॥ 
भव - गौरव ऋषिवर दधीचि की दिव्य - कृति । 
है अद्यापि अलौकिक शिक्षा - दायिनी ॥६०॥ 

है वह मनुज न, जिसमें मिली न मठुजता । 
अनीति रत में कहाँ नीति - अस्तित्व है॥ 
वह है नरपति नहीं जो नहीं जानता। 
नरपतित्व का क्या दत्तरदायित्व है ॥६१॥ 


कोई सज्जन, ज्ञानमान, मतिमान, नर। 
यथा - शक्ति परहित करना है चाहता॥ 
“देश, जाति, भव - हित अवसर अवलोक कर | 
प्रायः वह निज - हित को भी है त्यागता ॥६२॥ 


यदि ऐसा है तो क्या यह होगा विहित। 
कोई नृप अपने प्रधान - कत्तव्य का॥ 
करे त्याग निज के सुख-दुख पर दृष्टि रख । 
अथवा मान निदेश मोह - सन्तव्य का ॥६३॥ 


जिसका जितना गुरु - उत्तरदायित्व है। 

उसे महत उतना ही बनना चाहिये॥ 

“त्याग सहित जिसमें लोकाराधन नहीं। 

बह लोकाधिप कहलाता है किस लिये ॥६४॥ 
बात तुम्हें लोकापवाद की ज्ञात है। 
मुझे लोक - उत्पीड़न वांछित है नहीं ॥ 
अतः बनूँ में क्यों न लोक - हित - पथ - पथिक । 
जहाँ सुक्रति है शान्ति विलसती है वहीं ॥६५॥ 

सैं हूँ व्यथित अधिकतर - व्यथिता है प्रिया । 
क्योंकि सताती है आ आ सुख -कासना॥ 
है यह सुख - कामना एक उन्मत्तता। 


भरी हुई है इसमें विविधा - वासना ॥६६॥ 


यह सरसा - संस्क्रति है यह है प्रकृति - रति। 
यह विभाव संसगे - जनित - अभ्यास है॥ 
> 


हे यह मूर्ति मनुज के परमानन्द की। 
वर - विकास, उल्लास, विलास, निवास है ॥६७॥ 


त्याग - कामना भी नितान्त कमनीय है। 
मानवता - महिमा द्वारा है अंकिता॥ 
बन कत्तव्य . परायणता से दिव्यतम। 
लोक - मान्य - मन्त्रों से है अभिमंत्रिता ॥६८॥ 


मैंने जो है त्याग किया वह उचित है। 
ऐसा ही करना इस समय सुकम्मं था॥ 
इसीलिये सहमत विदेहजा भी हुई। 
क्योंकि यही सहधर्मिणी परम धमे था ॥६९॥ 


कितने सह साँसतें बहुत दुख भोगते। 
कितने पिसते पड़ प्रकोप तळवों तले॥ 
दमन - चक्र यदि चलता तो बहता लहू। 
वृथा न जाने कितने कट जाते गले ॥७०॥ 

तात! देख लो साम - नीति के ग्रहण से। 
हुआ प्राणियों का कितना उपकार है॥ 
प्रजा सुरक्षित रही पिसी जनता नहीं । 
हुआ लोक - हित मचा न हाहाकार है ॥७१॥ 


हाँ ! वियोगिनी प्रिया - दशा दयनीय है। 
भेरा उर भी इससे मथित अपार है॥ 
"किन्तु इसी अवसर पर आश्रम में गमन। 
दोनों के दुख का उत्तम - प्रतिकार है॥७२॥ 


a 


जव से सम्वन्धित हम दोनों हुए हैं। 
केवळ छ महीने का हुआ वियोग है॥ 
रहीं जिन दिनों लंका में जनकांगजा। 
किन्तु आ . गया अव ऐसा संयोग हे ।,७३॥ 


जो यह बतलाता है अहह वियोग यह। 
होगा चिरकालिक बरसों तक रहेगा॥ 
अतः सताती है यह चिन्ता नित झुझे। 
पति प्राणा का हृदय इसे क्यों सहेगा ॥७४॥ 


पर मुझको इसका पूरा विश्वास है। 
हो अधीर भी तजेंगी नहीं धीरता॥ 
प्रिया करेंगी मम- इच्छा की पूर्ति ही। 
पूत रहेगी नयन-नीर की नीरता।७५॥ 

सहायता उनके सद्भाव - समूह की। 
सदा करेगी तपोभूमि - झुचि - भावना ॥ 

~ ww भाळेगी ~ 
उन्हे सँ सुनि की महनीयता। 
कुछ - दीपक संतान - प्रसव - प्रस्तावना ।।७६॥ 


इसी लिये मुझको अशान्ति में शान्ति है। a 


और विरह में भी हूँ बहुत व्यथित न मैं ॥ 


७/ 


चिन्तित हूँ पर अतिशय - चिन्तित हूँ नहीं । 


इसीलिये बनता हूँ विचलित - चित न मैं ॥७७॥ 


~ 


किन्तु जनकजा के अभाव की पूरत्तियाँ। 
हमें तुम्हें श्राताआं भ्रातृ - वधू सहित॥ 
करना होगा जिससे माताये तथा। 
परिजन, पुरजन, यथा रीति होवें सुखित ॥७८॥ 


तात ! करो यह यत्न दलित दुख - दल बने । 
सरस - शान्ति की धारा घर घर में बहे॥ 
कोई कभी असुख - मुख अवलोके नहीं। 
सुखमय - वासर से विलसित वसुधा रहे ॥७९॥ 


दोहा 
सीता का सन्देश कह, सुन आदश पवित्र। 
चन्दून कर प्रभु - कमळ - पण चळे गये सौमित्र ॥८०॥ 

चौपदे 
प्रकृति का नीलाम्बर उतरे। 
श्वेत - साड़ी उसने पाई॥ 
हटा घन - घूंघट शरदाभा। 
विहँसती महि में थी आई॥१॥ 


मलिनता दूर हुए तन की। 
दिशा थी बनी विकच - वदना ॥ 
अधर में मंजु - नीलिमामय। 
था गगन - नवल - वितान तना ॥ २॥ 

चाँदनी छिटिक छिटिक छवि से । 
छबीली बनती रहती थी॥ 
सुधाकर - कर से वसुधा पर। 
सुधा की धारा वहती थी॥३॥ 
कहीं थे बहे दुग्ध - सोते। 
कहीं पर मोती थे ढलके॥ 
कहीं था अनुपम - रस बरसा। \ | 
भव - सुधा - प्याला के छलके॥४॥ 


मंजुतम गति से हीरक - चय | 
निछावर करती जाती थी॥ 
जगमगाते ताराओं समें। 
थिरकती ज्योति दिखाती थी।॥४॥ 


क्षिति - छटा फूली फिरती थी। 
विपुरू - कुसुमावलि विकसी थी॥ 
आज वैकुण्ठ छोड़ कमला। 
विकच - कमला में विसी थी॥ ६॥ 


पादपों के श्यामल - दळ ने। 

प्रभा पारद सी पाई थी॥ 

दिव्य हो हो नबला - लतिका । 

विभा सुरपुर से लाई थी॥७॥ 
१० 

संद - गति से बहती नदियाँ । 
मंजु - रस मिले सरसती थीं॥ 
पा गये राका सी रजनी । 
बीचियाँ बहुत विलसती थीं॥८॥ 


किसी कमनीय - झुकुर जैसा । 
सरोवर विमल - सलिछ वाला ॥ 
मोहता था स्वअंक में लछे। 
विधु - सहित मंजुल - उडु-माला ॥ ९॥ 
शरद - गौरवः नभ - जल - थल में । 
आज मिलते थे आँके से॥ 
कीर्ति फेलाते थे हिल हिळ। 
कास के फूल पताके से॥१०॥ 
- चतुष्पद्‌ 
तपस्विनी - आश्रम समीप थी। 
एक बड़ी रमणीय - बाटिका ॥ 
वह इस समय विपुळ- विलसित थी । 
मिले सिता की दिव्य साटिका ॥११॥ 
उसमें अनुपम फूल खिले थे। 
मंद मंद जो झुसकाते थे॥ 
बड़े भले -भावों से भर भर। 
भळी रंगते दिखलाते थे॥१२॥ 

छोटे छोटे पौधे उसके। 
थे चुप चाप खड़े छबि पाते॥ 
हो कोमल - श्यामल - दल शोभित । 
रहे श्यामसुंदर कृहलाते॥१३॥ 


विविध लतायें। 


ललित से ललित बन विलसित थीं॥ 
किसी कलित कर से लालित हो। 
विकच - बालिका सी विकसित थीं ॥१४॥ 


इसी बाटिका में निर्मित था। 
एक मनोरम - शान्ति - निकेतन ॥ 
जो था सहज - विभूति - विभूषित । 
सात्विकता - शुचिता - अवलम्बन ।।१४। 


था इसके सामने सुशोभित । 
एक विशाल - दिव्य - देवालय ॥ 
जिसका ऊँचा - कलस इस समय | 
बना हुआ था कान्त - कान्तिमय ॥१६॥ 


शान्ति - निकेतन के आगे था। 
एक सित-शिला -विरचित -चत्वर ॥ 
उस पर बैठी जनक - नन्दिनी । 
देख रही थीं दृश्य - मनोहर ॥१७॥ 

प्रकृति हँस रही थी नभतळ में । 
हिम - दीधित को हँसा हँसा कर || १ 


ओस - बिन्दु - सुक्तावळि हारा । 
गोद सिता की बार बार भर ॥१८) 


| चारु - हाँसिनी चन्द्र - प्रिया की । 

। अवलोकन कर बड़ी रुचिर - रुचि ॥ 

| देखे उसकी छोक- रंजिनी - 

| कृति, नितान्त-कमनीय परम - शुचि ॥१९॥ 

जनक - सुता उर द्रवीभूत था। 
उनके हग से था जळ जाता | 
कितने ही अतीत-वृत्तो का। 
ध्यान उन्हें था अधिक सताता ॥२०॥ 


कहने लगीं सिते | सीता भी। 
क्या तुम जैसी ही शुचि होगी ॥ 
क्या तुम जैसी ही उससें भी। 
भव - हित - रता दिव्य - रुचि होगी ॥२१॥ 


तमा तमा है तमोमयी है। 
भाव सपल्नी का है रखती॥ 
कभी तुमारी पूत - प्रीति की। 
स्वाभाविकता नहीं परखती ॥२९॥ 


CC-0. In Public Domain. An eGangotri Initiative 


err rh 
>. र हनन उ 2 


दशम सगे १४९ 


फिर भी 'राका - रजनी? कर तुस । 
उसको दिव्य वना. देती हो॥ 
कान्ति-हीन को कान्ति - मती कर | 
कमनीयता दिखा देती हो॥२१॥ 

जिसे नहीं हँसना आता है। 

चारु - हासिनी वह बनती है॥ 

तुमको आलिंगन कर असिता। 

स्वर्गिक - सितता में सनती है ॥२४॥ 

ताटंक 

नभतछ में यदि लसती हो तो, 
भूतळ में भी खिलती हो। 
दिव्य - दिशा को करती हो तो, 
विदिशा में भी मिलती हो॥२५॥ 


~ 


बहु विकास विछसित हो वारिधि , 

यदि पयोधि बन जाता है। 

तो लघु से लघुतम सरवर भी, 

तुमसे शोभा पाता है॥२६॥ 
गिरि- समूह - शिखरो को यदि तुम , 
मणि - मण्डित कर पाती हो। 
छोटे छोटे टीलों पर भी 9 
तो निज छटा दिखाती हो ॥२७॥ 

सुजला - सुफला - शस्य श्यामला , 
भू जो भूषित होती है। 
तुमसे सुधा छाभ कर तो सरु- 
महि भी मरुता खोती है॥२८।॥ 


| रम्य - नगर लघु - ग्राम वरविभा , 

दोनों तुमसे पाते हैं। 

राज - भवन हों या कुटीर, सब 

कान्तिःमान वन जाते हें ॥२९॥ 
तरु - दल हों प्रसून हों रण हों , 
सबको द्युति तुम देती हो। 
आरों की क्या बात रजत - कण ; 
रज-कण को कर लेती हो॥३०॥ 


| घूस घूम करके घनमाला, 
। कछ रस बरसाती रहती है। 
| म्रुदुता सहित दिखाती उसमें, 
| द्रवण -शीळता महती है॥३१॥ 


है जीवन - दायिनी कहाती ; 
ताप जगत का हरती है। 
तरु से तृण तक का प्रतिपालन , 
जळ प्रदान कर करती है॥३२॥ 

किन्तु महा - गर्जन - तर्जेन कर , 
कॅपा कलेजा देती है। 
गिरा गिरा कर बिजली जीवन 
कितना का हर लेती है॥३३॥ 


हिम - उपलों से हरी भरी, 
खेती का नाश कराती है। 
जळ -सावन से नगर ग्राम, 
पुर को बहु विकल बनाती है ॥३४॥ 


अतः सदाशयता तुम जैसी, 
उसमे नहीं दिखाती है। 
केवळ सलवृत्ति ही उसमें, 
मुझे नहीं मिल पाती है॥३५॥ 


तुममै जैसी लोकोत्तरता , 
सहज - स्निग्धता मिलती है। 
सदा तुमारी कृति - कलिका जिस - 
अनुपमता से खिलती है ॥३६॥ 


बेसी अनुरंजनता शुचिता, 
किसमें कहाँ. दिखाती है। 
केवल प्रियतम दिव्य - कीर्ति ही - 
में वह पाई जाती है ॥३७ 

हाँ प्रायः वियोगिनी तुमसे , 
व्यथिता बनती रहती है। 
देख तुमारे जीवनधन को, 
मम्मे - वेदना सहती है॥३८॥ 


यह उसका अन्तर - विकार है, 
तुम तो सुख ही देती हो। 
आलिंगन कर उसके कितने - 
तापों को हर लेती हो॥३९॥ 


यह निस्स्वार्थं सदाशयता यह्‌ 

वर - प्रवृत्ति पर - उपकारी । 

दोष - रहित यह लोकाराधन , 

यह उदारता अति - न्यारी ॥४०॥ 


बना सकी है भाग्य - शालिनी , 
ऐ सुभगे तुमको जैसी। 
त्रिभुवन में अवलोक न पाईं, 
सैं अब तक कोई वेसी॥४१॥ 


इस धरती से कई लाख कोसों - 
पर कान्त तुमारा है। 
किन्तु बीच में कभी नहीं 
बहती वियोग की धारा है ॥४९॥ 

लाखों कोसो पर रहकर भी 

पति - समीप तुम रहती हो। 

यह फल उन पुण्यां का है, 

तुम जिसके बढ से महती हो॥४३॥ 
क्यों संयोग बाधिका बनती , 


छाखों कोसा की दूरी॥ 
क्या होती हैं नहीं सती की 


सकल कामनायें पूरी ?॥४४॥ 


ऐसी प्रगति मिली है तुमको , 
अपनी पूत- प्रकृति द्वारा। 
है हो गया विदूरित जिससे, 
प्रिय - वियोग - संकट सारा ॥४५॥ 


सुक़्तिवती हो सत्य -सुक्रति-फल 
सारे - पातक खोता है। 
उसके पावन - तम - प्रभाव में , 
अहता रस का सोता है॥४६। 


तुम तो लाखों कोस दूर की, 
अवनी पर आ जाती हो। 
फिर भी पति से पथक न होकर , १ 
पुळकित बनी दिखाती हो॥४७॥ 

मुझे सो सवा सौ कोसों की, 
दूरी भी कल्पाती है। 
मेरी आकुल आँखों को 
पति - मूर्ति नहीं दिखलाती है ॥४८॥ 
जिसकी मुख - छबि को अवलोके ) 
छुविमय जगत दिखाता है। 
जिसका सुन्दर विकच - वदन , 
वसुधा को मुग्ध बनाता है ॥४९॥ 


जिसकी लोक - ललाम - मूर्ति , 
भव - छछामता की जननी है। 
जिसके आनन की अनुपमता ; 
परम - प्रमोद प्रसविनी है ॥५० 


जिसकी अति - कमनीय - कान्ति से , 
कान्तिमानता लसती है। 
जिसकी महा - रुचिर - रचना में , 
लोक - रुचिरता वसती है ॥५९॥ 


जिसकी दिव्य - मनोरमता में; 
रम मन तम को खोता है। 
जिसकी मंजु माधुरी पर, 
माधुय्ये निछावर होता है ॥४२॥ 

जिसकी आकृति सहज - सुकृति 
का बीज हृदय में बोती है। 
जिसकी सरस - वचन की रचना , 
मानस का मल धोती है॥४३२।४ 


जिसकी मुटु - मुसकान भुवन - 
सोहकता की प्रिय-थाती है। 
परमानन्द जनकता जननी, 
जिसकी हँसी कहाती है॥५४॥ 


भले भले भावों से भर भर, 
जो भूतल को भाते हैं। 
बड़े बड़े लोचन जिसके, 
अनुराग - रँगे दिखलाते हैं॥५५।॥ 
जिनकी लोकोत्तर लीलायें, 
लोक - ललक की थाती हैं। 
ललित - लालसाओऑं को विलसे , 
जो उल्लसित. बनाती हैं ॥५६॥ 


आजीवन जिनक चन्द्रानन की - 
चकोरिका बनी रही । 
जिसकी भव - मोहिनी सुधा प्रति - 
दिन पी पी कर सैं निबही ॥५७॥ 

जिन रविकुल - रवि को अवलोके , 
रही कमलिनी सी फूली। 
जिनके परम -पूत भावों की, 
भावुकता पर थी भूठी॥४८॥ 


सिते | महीनों हुए नहीं उनका , 
द्शेन मैंने पाया । 
विधि - विधान ने कभी नहीं, 
था मुझको इतना कलपाया ॥५९॥ 


जैसी तुम हो सुक्ृतिमयी जैसी - 
तुसमें सहृदयता  है। 
जैसी हो भवहित विधायिनी , 
जैसी तुममें ममता है॥६०॥ 


सैं हूँ अति - साधारण नारी, 
कैसे वेसी सैं हूँगी। 
तुम जैसी महती व्यापकता, 
-उदार्‌ता क्यों पाऊँगी ॥६१॥ 


फिर भी आजीवन सैं जनता - 
का हित करती आई हूँ। 
अनहित औराँ का अबलोके , 
कब न बहुत घबराई हूँ॥६२॥ 

जान बूझ कर कभी किसी का - 
अहित नहीं मैं करती हूँ। 
पाँव सबंदा फूँक फूँक कर, 
धरती पर में धरती हूँ॥६३॥ 


फिर क्‍यों लाखों कोसों पर रह , 
तुम पति पास विलसती हो। 
बिना विलोके दुख का आनन, 
सर्वदैव तुम हँसती हो॥६४॥ 


और किसलिये थोड़े अन्तर 
पर रह मैं उकताती हूँ। 
बिना नवल - नीरद-तन देखे , 
दृग. से नीर बहाती हूँ॥६५॥ 


ऐसी कौन न्यूनता सुझमें है, 

जो विरह सताता है। 

सिते ! बता दो मुझे क्‍यों नहीं , 

चन्द्र - वदन दिखलाता है ॥६६॥ 
किसी प्रिय सखी सदृश प्रिये तुम 
लिपटी हो मेरे तन से। 
हो जीवन - संगिनी सुखित - 
करती आती हो शिशुपन से ॥६७॥ 

हो प्रभाव - शालिनी कहाती , 
प्रभा भरित दिखलाती हो। 
तमस्विनी का भी तम हरकर , 
उसको दिव्य बनाती हो ॥६८॥ 


मेरी तिमिरावृता न्यूनता का 
निरसन त्याही कर दो। 
अपनी पावन ज्योति कृपा - 
“दिखला, मम जीवन में भर दो॥६९॥ 


कोमलता की मूत्ति सिते हो, 
हितेरता कहूलाओगी । 
आशा है आई हो तो तुस, 
उर में सुधा बहाओगी ॥७०॥ 


अधिक क्या कहूँ अति-दुलेभ है , 
तुम जैसी ही हो जाना। 
किन्तु चाहती हूँ जी से तव - 


सद्भावों को अपनाना ॥७१॥ 


जो सहायता कर सकती हो 
करो, प्रार्थना है इतनी। 
जिससे उतनी सुखी बन सकूँ , 
पहले सुखित रही जितनी ॥७२॥ 

सेवा उसकी करूँ साथ रह, 

जी से जिसकी दासी हूँ। 

हूँ न स्वार्थरत, मैं पति के- 

संयोग - सुधा की प्यासी हूँ ॥७३॥ 
दोहा 


इतने में घंटा बजा उठा आरती - थाल। 
द्रत-गति से महिजा गई मंदिर में तत्काल ॥७४॥ 

वादळ थे नभ में छाये। 
बदला था रंग समय का॥ 


थी प्रकृति भरी करुणा में। 
कर उपचय मेघ - निचय का॥ १॥ 


वे विविध - रूप धारण कर। 
नभ-तल में घूम रहे थे॥ 
गिरि के ऊँचे झिखरों को। 
गौरव से चूम रहे थे॥२॥ 


वे कभी स्वयं नग- सम बन। 
थे अद्भुत- हृद्य दिखाते॥ 
| कर कभी दुंदुभी - वादन। 
चपला को रहे नचाते॥३॥ 


| 

| 

| 2] 

वे पहन कभी नीलाम्बर। 
थे बड़े -मुग्धकर वनते॥ 
मुक्तावलि वलित अधर में। 


अनुपम - वितान थे तनते॥ ४॥ 


बहुशः - खण्डों में बँटकर। 
चलते फिरते दिखळाते॥ 
वे कभी नभ-पयोनिधि के। 
थे विपुल - पोते बन पाते॥५॥ 


वे रंग बिरंगे रवि की। 
किरणों से थे बन जाते॥ 
वे कभी प्रकृति को विलसित। 
नीली - साड़ियाँ पिन्हाते ॥ ६॥ 


पवन तुरंगम पर चढ़। 

दूनी - दौड़ लगाते ॥ 

कभी धूप - छाया के। 

छबिमय - दृश्य दिखाते ॥ ७॥ 
घन कभी घेर दिन - मणि को। 
थे इतनी घनता पाते॥ 
जो द्युति - विहीन कर, दिन को - 
थे अमा-समान बनाते॥८॥ 

वे धूम - पुंज से 'फेछे। 
थे दिगन्त में दिखलाते॥ 
अंकस्थ - दामिनी -दमके । 
थे प्रचुर-प्रभा फेछाते॥९॥ 


सरिता सरोवरादिक में। 


थे खर- लहरी उपजाते॥ 
वे कभी गिरा बहु - दूँदें। 
भे नाना - वाद्य बजाते ॥१०॥ 


पावस सा प्रिय - ऋतु पाकर । 
बन रही रसा थी सरसा॥ 
जीवन प्रदान करता था। 
वर - सुधा सुधाधर वरसा॥११॥ 


थी दृष्टि जिधर फिर जाती। 
हरियाली बहुत लुभाती॥ 
नाचते मयूर दिखाते। 
अलि - अवळी मिलती गाती ॥१२॥ 


थी घटा कभी घिर आती। 
था कभी जल बरस जाता॥ 
थे जलद कभी खुल जाते। 
रवि कभी था निकल आता ॥१२॥ 

था मलिन कभी होता वह। 
कुछ कान्ति कभी पा जाता ॥ 
कज्जलित कभी बनता दिन। 
उज्ज्वल था कभी दिखाता॥१४॥ 


कर उसे मलिन - बसना फिर । 
काळी ओढूनी ओढाती॥ 
थी प्रकृति कभी वसुधा को। 
उज्ज्वल - साटिका पिन्हाती ॥ १४ 


जल - विन्दु लसित दल - चय से । 
बन बन बहु - कान्त - कलेवर ॥ 
उत्फुल्ल ख़ात-जन से थे। 
हो सिक्त सलिल से तरुवर॥१६॥ 
आ मंद - पवन के झोंके। 
जव उनको गले छगाते॥ 
तब वे नितान्त - पुलकित हो। 
थे सुक्ताबलि बरसाते ॥१७॥ 


जब पड़ती हुई फुहारें। 
फूलों को रहीं रिझाती॥ 
जब सचल मचल मारुत से। 
ळतिकायें थीं लहराती ॥१८॥ 

छवि से उडते छीटे में। 
जब खिळ जाती थीं कलियाँ॥ 
चमकीली बूँदों को जब। 
टपकातीं सुन्दर - फलियाँ ॥ १९; 


जब फल रस से भर भर कर । 
था परम - सरस बन जाता ॥ 
तब हरे - भरे कानन में। 
था अजब समा दिखलाता ॥२०॥ 


वे सुखित हुए जो बहुधा। 
प्यासे रह रह कर तरसे॥ 
झूमते हुए बादल के। 
रिमझिम रिमझिम जळ वरसे॥२१॥ 


तप - ऋतु में जो थे आकुल। 
वे आज हैं फले - फूले ॥ 
वारिद का बदन बिलोके। 
बासर विपत्ति के भूले॥२२॥ 


तरु - खग - चय चहक चहक कर । 
थे कलोल- रत _दिखलाते ॥ 
वे उमग उमग कर मानो। 
थे वारि-वाह गुण गाते॥२२॥ 

सारे - पशु बहु - पुलकित थे। 
तृण- चय की देख प्रचुरता॥ 
अवलोक सजल - नाना - थळ। 
बन - अवनी अमित - रुचिरता ॥२४॥ 


सावन-शीला थी हो हो। 
आवर्ते - जाळ आवरिता ॥ 
थी बड़े वेग से बहती। 
रस से भरिता वन - सरिता ॥२५॥ 


बहुशः सोते बह बह कर। 
कल कल रब रहे झुनाते॥ 
सर भर कर विपुछ सलिल से । 
थे सागर बने दिखाते॥२६॥ 


उस पर वन - हरियाली ने। 
था अपना झूला डाला॥ 
तृण -राजि विराज रही थी। 
पहने मुक्तावलि - माला ॥२७॥ 


पावस से प्रतिपालित हो। 
वसुधा्ुराग प्रिय-पय पी॥ 
रख हरियाली सुख - लाली । 
बहु-तपी दूब थी पनपी॥२८॥ 

सनमाना पानी पाकर † 
था पुलकित विपुल दिखाता॥ 
पी पी रट लगा पपीहा। 
था अपनी प्यास बुझाता ॥२९॥ 


पाकर पयोद से जीवन। 
तप के तापों से छूटी॥ 
अनुराग - मूर्ति बन, महि में। 
विलसित थी बीर बहूटी ॥३०॥ 


निज - शान्ततम निकेतन में। 
बैठी . मिथिलेश - कुमारी ॥ 
हो मुग्ध विलोक रही थीं। 
नव - नील - जलद छबि न्यारी ।।३१।४ 


यह सोच रही थीं प्रियतम। 
तन सा ही है यह सुन्दर ॥ 
वेसा ही है टग - स्जन। 
वेसा ही महा - मनोहर ॥३२॥ 


पर क्षण क्षण पर जो उस्में। 
नवता है देखी जाती॥ 
बहू नवल - नील - नीरद में। 
है मुझे नहीं मिल पाती॥३३ 


CC-0. In Public Domain. An eGangotri Initiative 


एकादश सर्ग १६७ 


श्यामछबन सै वक - माला | 
उड़ उड़ है छटा दिखाती॥ 
पर प्रिय - उर - विळसित - 
मुक्ता - माला है अधिक लुभाती ॥३४॥ 


ञ्यामाबदात को चपला । 
चमका कर है चोंकाती॥ 
पर प्रिय - तन - ज्योति दृगां में। 
है विपुल -रस बरस जाती ॥३५॥ 


सर्वस्व है करुण-रस का। 

है द्रवण - शीलता - सम्वल॥ 

है सूल भव - सरसता का। 

है | 

है जलद आद्रे - अन्तस्तल ॥३६॥ 


पर निरपराध - जन पर भी। 
वह वज्रपात करता है॥ 
ओले बरसा कर जीवन। 
बहु - जीवों का हर्ता है॥३७॥ 
है जनक प्रबळ - प्लावन का। 
है प्रलयंकर बन जाता॥ 
वह नगर, ग्राम, पुर को है। 


ha 


पल भें निम्न कर पाता ॥२८॥ 

मैं सारे -गुण जलधर के। 
जीवन - धन में पाती हूँ॥ 
उसकी जैसी ही खदुता। 
अवलोके वलि जाती ह ॥३९॥ 


पर निरपराध को प्रियतम - 

ने कभी नहीं कळपाया॥ 

उनके हाथों से किसने। 

कब कहाँ व्यर्थं दुख पाया ॥४०॥ 
पुर नगर ग्राम कव उजड़े। 
कब कहाँ आपदा आई॥ 
अपवाद लगाकर याँ हीं। 


Cc 


कव जनता गई सताई॥४१॥ 


प्रियतम समान जन - रंजन | 
भव - हित - रत कौन दिखाया॥ 
पर सुख निमित्त कव किसने | 
दुख को याँ गले  छगाया ॥४२॥ 


घन गरज गरज कर बहुधा। 
भव का है हृदय कँपाता॥ 
पर कान्त का मधुर प्रवचन । 
उर में है सुधा बहाता।॥४२। 

जिस समय जनकजा घन की। 
अवलोक दिव्य - श्यामलता ॥ 
थीं प्रियतम - ध्यान - निमम्ना । 
कर दूर चित्त - आकुलता ॥४४॥ 


आ उसी समय आलय में। 
सौमित्र - अनुज ने सादर॥ 
पग - वन्दन किया सती का। 


>. 


बन करुण - भाव से कातर ॥४५। 


सीतादेवी ने उनको । 
परमादर से बैठाला ॥ 
लोचन मै आये जल पर- 
नियमन का परदा डाला ॥४६॥ 


'फिर कहा तात बतला दो। 
रघुकुल - पुंगव हैँ केसे १॥ 
जैसे दिन कटते थे क्या। 


०७० 


अब भी कटते हैं वसे ?॥४७॥ 


क्या कभी याद करते हैं। 
मुझ वन - निवासिनी को भी॥ 
उसको जिसका आक्नुल - मन | 
है पद - पंकज - रज - लोभी ॥४८॥ 

चातक से जिसके टग हैं। 
छबि स्वाति-सुधा के प्यासे॥ 
प्रतिकुल पड़ रहे हैं अब। 
जिसके सुख - बासर पासे ॥४९॥ 
जो विरह वेदनाओं से। 
व्याकुल होकर है ऊबी॥ 
हग - वारि - वारिनिधि में जो। 
बहु - विवशा बन है डूबी ॥५०॥ 
हैं कीर्ति करों से गुम्फित। 
जिनकी गौरव - गाथायें ॥ 
हैं सकुशल सुखिता मेरी। 
अनुराग - मूर्ति - मातायें ? ॥५१॥ 
होगये महीनों. उनके। 


ममतामय -मुख न दिखाये॥ 
पावनतम - युगल पगों को। 
मेरे कर परस न पाये॥५२॥ 


श्रीमान्‌ भरत - भव - भूषण | 
नेहारे सुमित्रा - नन्दन ॥ 
सब दिनों रही करती मैं। 
जिनका सादर अभिनन्दन ॥5३॥ 

we 


हैं स्वस्थ, सुखित या चिन्तित । 
या हैं विपन्न - हित - ब्रत - रत ॥ 
या हैं लोकाराधन में। 
संल बन परम - संयत ।।५४।४ 


कह कह्‌ वियोग की बातें। 
माण्डवी बहुत थी रोई॥ 
उर्मिला गई फिर आई। 

पर रात भर नहीं सोई ॥५५॥ 


श्रुतिकीत्ति का कलपना तो। 
अब तक है मुझे न भूला॥ 
हो गये याद मेरा उर। 
वनता है ममता - झूला ॥५६॥ 


यह्‌ बतला दो अब मेरी। 
बहनों की गति है कैसी? 
वे उतनी दुखित न हाँ पर, 
क्या सुखित नहीं हैं बेसी ? ॥५७॥ 


क्या दशा दासियों की है। 
वे दुखित तो नहीं रहतीं॥ 
या रूह - प्रवाहों मै पड़। 
यातना तो नहीं सहतीं॥५८॥ 

क्या वैसी ही सुखिता है। 
महि की सर्वोत्तम थाती॥ 
क्या अवधपुरी वेसी ही। 
है दिव्य बनी दिखलाती ॥५९॥ 


मिट गई राज्य की हलचळ। 
या है वह अव भी फेली॥ 
कल - कीत्ति सिता सी अब तक। 
क्या की जाती है मेली ॥६०॥ 


बोले रिपुसूदन आर्य्ये । 
हैं धीर धुरंधर प्रभुवर॥ 
नीतिज्ञ, न्यायरत, संयत । 
लोकाराधन सें तत्पर ॥६१॥ 


गुरु - भार उन्हीं पर सारे- 
साम्राज्य -संयमन का है॥ 
'तन मन से भव - हित - साधन | 


व्रत उनके जीवन का है॥६२॥ 
इस दुर्गम - तम कृति - पथ में । 
थीं आप संगिनी ऐसी॥ 
भजे (२५ 
वसी तुरन्त थीं बनती। 
प्रियतम - प्रवृत्ति हो जेसी ॥६३॥ 

आश्रम - निवास ही इसका। 
सर्वोत्तम - उदाहरण है॥ 
यह है अनुरक्ति - अलौकिक । 
भव - वन्दित सदाचरण है ॥६४॥ 


यदि रघुकुल - तिलक पुरुष हैं। 
श्रीमती शक्ति हैं उनकी ॥ 
जो प्रभुवर त्रिभुवन - पति हैं 
तो आप भक्ति हैं उनकी ॥६५॥ 


~ 


विश्रान्ति सामने आती । 
तो बिरामदा थीं वनती॥ 
अनहित - आतप - अवलोके। 
हित - वर - वितान थीं तनती ॥६६॥' 


2 


थीं पूर्ति न्यूनताआऑं की। 

सति - अवगति थीं कहलाती॥ 

आपही विपत्ति विलोके। 

थीं परम - शान्ति बन पाती ।।६७॥ 
अतएव आप ही सोचें। 
वे कितने होंगे विहल॥ 


पर धीर - धुरंधरता का। 
नृपवर को है सचा - बल ॥६८॥ 

वे इतनी तन्मयता से। 
कत्तव्यों को हैं करते॥ 
इस भावुकता से वे हैं। 
बहु-सद्भावों से भरते॥६९॥ 


इतने दृढ़ हैं कि वदन पर। 
दुख - छाया नहीं दिखाती ॥ 
कातरता सम्मुख आये । 
कॅप कर है कतरा जाती ॥७०॥ 


फिर भी तो हृदय हृदय है। 
वेदना - रहित क्यों होगा॥ 
तज हृदय - वल्लमा को क्यां। 
भव - सुख जायेगा भोगा ॥७१॥ 


जो सज्या - भवन सदा ही। 
“सबको  हँसता दिखलाता॥ 
जिसको विलोक आनन्दित | 
आनन्द स्वयं हो जाता ॥७२॥ 


जिसमें बहती रहती थी। 
उल्लासमयी - रस - धारा॥ 
जो स्वरित बना करता था। 
लोकोत्तर - स्वर के द्वारा॥७२ 

इन दिनों करुण - रस से वह। 
परिप्ठावित है दिखलाता॥ 
अवलोक म्लानता उसकी। 
आँखों में है जल आता ॥७४॥ 

अनुरंजन जो करते थे। 
उनकी रंगत है बदली॥ 
है कान्ति - विहीन दिखाती। 
अनुपम - रक्षा की अबली ॥७५॥ 

मन मारे बेठी उसमें। 
है सुकृतितती दिखलाती ॥ 
जो गीत करुण - रस - पूरित। 
प्राय रो रो है गाती ॥७६॥ 

हो गये महीनों उसमें। 
जाते न तात को देखा॥ 
हैं खिची न जाने उनके। 
उर भें कैसी दुख - रेखा ॥७७॥ 

बातें माताओं की मैं) 
कहकर केसे बतलाऊँ ॥ 
उनकी सी ममता केसे। 
मैं रब्दों में भर पाऊं॥ण८॥ 

मेरी आकुल - आँखों को। 
कबतक बह्‌ कलपायेगी॥ 


उनको रट यही लगी है। 
कब जनक - लळी आयेगी ॥७०॥ 


आज्ञानुसार प्रभुवर के। 
श्रीमती माण्डवी प्रतिदिन ॥ 
भगिनियाँ, दासियों को ले। 
उन सब कामों को गिन गिन ॥८०॥ 


थीं आप जिन्हें 
सच्चे जी से वे सारे। 
दुखियों का दुख हैं हरती ॥८१॥ 


माताओं की सेवायें । 

है ०५ २०९ ००५ 

है बड़े लगन से होती॥ 
फिर भी उनकी ममता नित। 

है आपके लिये रोती॥८२॥ 


सब हो पर कोई फैसे। 


भवदीय - हृदय पायेगा ॥ 
दिव - सुधा सुधाकर का ही। 
बरतर - कर बरसायेगा ॥८२॥ 


क 

बहनें जनहित ब्रतरत रह। 
हैं बहुत कुछ स्वदुख भूली॥ 
पर्‌ सत्संगति दृग - गति की। 
है बनी असंगति फूढी॥८४॥ 


दासियाँ क्या, नगर भर का। 
यह है मार्मिक - कण्ठ - स्वर ॥ 
जब देवी आयेंगी, कब - 
आयेगा वह वर - बासर ॥८०५॥ 


है अवध शान्त अति - उन्नत । 
बहु - सुख - समृद्धि - परिपूरित ॥ 
सौभाग्य - धाम सुरपुर - सम । 
रघुकुल - मणि - महिमा मुखरित ॥८६॥ 


है साम्य - नीति के द्वारा। 
सारा - साम्राज्य - सुशासित॥ 
लोकाराधन - मंत्रों से। 
हैं जन - पद्‌ परम - प्रभावित ॥८७॥ 


पर कहीँ कहीं अब भी है। 

कुछ हलचल . पाई जाती॥ 

उत्पात मचा देते हैं। 

अब भी कतिपय उत्पाती ॥८८॥ 
१२ 

उसके वध 
प्रथुवर ने 
साथ ही 


यह निश्चित 


आज्ञानुसार 


सँ सारे 


वेदेही-वनवास 


सिरधरा उन सबों का है। 
पाषाण - हृदय - छवणासुर ॥ 
जिसने विध्वंस किये हैं । 
बहु ग्रामा बड़े - सुन्दर - पुर ॥८९॥ 


की ही आज्ञा। 
मुझको दी है॥ 
उन्हाने मुझसे । 


बात कही है॥९०॥ 


केवल उसका ही वध हो। 
कुछ ऐसा कौशल करना॥ 
लोहा दानव से लेना। 
भू को न लहू से अरना॥९१॥ 


कौशल से। 
काय्यं करूँगा ॥ 


भव के कंटक का वध कर] 


भूतल का 


सार  हरूंगा॥९२। , 


हो गया आपका दर्शन 
आशिष महर्षि से पाई॥ 
होगी सफला यह यात्रा। 
भू सें भर भूरि - भलाई॥११॥ 

रिपुसूदन की बातें सुन। 
जी कभी बहुत घबराया॥ 
या कभी जनक - तनया के। 
आँखों में आँसू आया॥९४॥ 


यर वारम्वार उन्होंने । 
अपने को बहुत सँभाला॥ 
धीरज - धर थाम कलेजा । 


सब बातों को सुन डाला ॥९५॥ 


फिर कहा कुँवर - वर जाओ। 
यात्रा हो सफल तुम्हारी ॥ 
पुरहूत का प्रबल-पवि ही। 
है पर्वत - गर्व - प्रहारी ॥९६॥ 


है विनय यही विभुवर से। 
हो प्रियतम सुयश सवाया॥ 
वसुधा निमित्त बन जाये। 
तव विजय कल्पतरुकाया ॥९७॥ 


दाहा 
पग वन्दन कर ले विदा गये दनुजकुळ काल । 
इसी दिवस सिय ने जने युगल - अलौकिक - लाल ॥९८॥ 

नामकरण - सँस्कार 


तिलोकी 


शान्ति - निकेतन के समीप ही सामने। 
जो देवालय था सुरपुर सा दिव्यतम॥ 
आज सुसज्जित हो वह सुमन - समूह से । 
बना हुआ है परम -कान्त ऋतुकान्त - सम ॥ १ ।३ 


ब्रहचारियों का दल उसमें वैठकर। 
मधुर - कंठ से वेद - ध्वनि है कर रहा॥ 
तपस्विनी सब दिव्य-गान गा रही हैं। 


जन - जन - मानस में विनोद है भर रहा॥ २॥ 

एक कुशासन पर कुलपति हैं राजते। 
सुतां के सहित पास लसी हैं महिसुता॥ 
तपस्विनी - आश्रम - अधीइवरी सजग रह्‌। 


Se 


बन बन पुलकित हैं बहु - आयोजन - रता ॥ ३॥ 


नामकरण - सँस्कार क्रिया जब हो चुकी। 
मुनिवर ने यह सादर महिजा से कहा॥ 
पुत्रि जनकजे उन्हें प्राप्त वह हो गया। 
रविकुल - रवि का चिरवांछित जो फल रहा ॥ ४॥ 


कोख आपकी वह लोकोत्तर - खानि है। 
जिसने कुछ को लाळ अलौकिक दो दिये॥ 
वे होंगे आलोक तम - वलित - पंथ के। 
कुश - छव होंगे काळ कश्मलो के लिये । ५॥ 


सकुशल उनका जन्म तपोवन में हुआ। 
आशा है सँस्कार सभी होंगे यहीं॥ 
सकल - कलाओं - विद्याओं से हो कलित। 
विरहित होंगे वे अपूर्वं - गुण से नहीं ॥६॥ 


रिपुसूदन जिस दिवस पधारे थे यहाँ । 
उसी दिवस उनके सुप्रसव ने लोक को॥ 
दी थी मंगलमय यह मंजुळ - सूचना | 
मधुर करेगे वे अमधुर - मधु - ओक को ॥ ७॥ 

मुझे ज्ञात यह बात हुई है आज ही। 
हुआ लवण - वध हुए शत्रु -सूदन जयी॥ 
व्र युद्ध कर उसको मारा उन्होंने। 
पाकर अनुपम - कीर्ति परम - गौरवमयी ॥ ८।| 


> 


आशा है अब पूर्ण - शान्ति हो जायगी। 
शीघ्र दूर होवेंगी वाधायें - अपर ॥ 
हो जायेगा जन - जन - जीवन बहु - सुखित । 
जायेगा अब घर घर में आनन्द भर॥९॥ 


दसकंधर का प्रिय - संबंधी लवण था। 
अल्प - सहायक - सहकारी उसके न थे॥ 
कई जनपदा में भी उसकी धाक थी। 
बड़े सबल थे उसके प्रति - पालित जथे ॥१०॥ 

इसीलिये रघु - पुंगव ने रिपु - दमन को। 

दी थी वर - वाहिनी वाहिनी - पति सहित ॥ 

यथा काळ हो जिससे दानव - दल - दलन । 

हित करते हो सके नहीं भव का अहित ॥११॥ 


किन्तु उन्हें जन - रक्तपात वांछित न था। 
हुआ इसलिये वध हुरन्त - दचुजात का॥ 
आशा है अब अन्य उठायेंगे न शिर। 
यथातथ्य हो गया शमन उत्पात का॥१२॥ 

जो हलचल इन दिनों राज्य भें थी मची। 
उन्हें देख करके जितना ही था ठुखित॥ 
देवि विलोके अन्त दनुज - दौरात्म्य का। 
आज हो गया हूँ मैं उतना ही सुखित॥१३॥ 


यदि आहव होता अनर्थं होते बड़े। 
हो जाता पविपात लोक की शान्ति पर ॥ 
बृथा परम - पीडित होती कितनी प्रजा। 
काल का कवल बनता मधुपुर सा नगर ॥१४॥ 


किन्तु नुप - शिरोमणि की संयत - नीति ने। 
करवाई वह क्रिया युक्ति- सत्तामयी॥ 
जिससे संकट टला अकंटक महि बनी। 
हुई पूत - मानवता पशुता पर जयी ॥१५॥ 


मन का नियमन प्रति - पालन शुचि - नीति का । 
प्रजा - पुंज - अनुरंजन भव - हित - साधना ॥ 
कौन कर सका भू में रघुकुल - तिलक सा। 
आत्म - सुखा को त्याग लोक - आराधना ॥१९॥ 


देवि अन्यतम - मूर्ति उन्हीं की आपको। 
युगल - सुअन के रूप भें मिली है अतः - 
अब होगी वह महा - साधना आपकी । 
बनें पूततस पूत पिता के सस यतः ॥१७॥ 

आपके कलिततम - कर - कमला की रची! 
यह सामने लसी सुमूर्ति श्रीराम की॥ 
जो है अनुपम, जिसकी देखे दिव्यता। 
कान्तिमती बन सकी विभा घनश्याम की ॥१८॥ 


इस महान - मन्दिर में जिसकी स्थापना । 
हुई आपकी भावुकतामय- भक्ति से॥ 
आज नितान्त अलंकृत जो है हो गई। 
किसी कान्तकर. की कुसुमित - अनुरक्ति से ॥१९॥ 


रात रात भर दिन दिन भर जिसके निकट । 
बैठ बिताती आप हें विरह के दिवस ॥ 


आकुलता में दे देता बहु- शान्ति है। 
जिसके उञ्बलतम - पुनीत - पण का परस ॥२०॥ 


जिसके लिये मनोहर - गजरे प्रति - दिवस | 
विरच आप होती रहती हैं बहु - सुखित ॥ 
जिसको अर्पण किये विना फल ग्रहण भी। 
नहीं आपकी सुरुचि समझती है उचित ॥२१॥ 


राजकीय सब परिधानां से रहित कर। 
शिशु - स्वरूप में जो उसको परिणत करें ॥ 
तो वह कुश - लव मंजु - मूर्ति बन जायगी । 
यह विलोक मम - नयन न क्यों मुद से भरें ॥२२॥ 

देवि ! पति - परायणता तन्मयता तथा। 
तदीयता ही है उदीयमाना हुई॥ 
उभय सुतों की आकृति में, कळ - कान्ति में - 
गात - श्यामता मै कर अपनोदन दुई ॥२१॥ 


आशा है इनकी ही शुचि - अनुभूति से। 
शिशुओं भें वह बीज हुआ होगा वपित॥ 
पितृ - चरण के अति - उदात्त - आचरण का | 


~ 


आप उसे ही कर सकती हैं अंकुरित ॥२४॥ 


जननी केवल है जन जननी ही नहीं। 
उसका पद्‌ है जीवन का भी जनयिता॥ 
उसमें है वह शक्ति सुत - चरित सृजन की। 
नहीं पा सका जिसे प्रकृति - कर से पिता ॥२५॥ 


इतनी बातें कह मुनिवर जब चुप हुए। 
आता जळ जब रोक रहें थे सिय - नयन ॥ 
तपस्विनी - आश्रम - अधीइवरी तव उठीं। 
और कहे ये बड़े - मनोमोहक - वचन ॥२६॥ 


था प्रिय - प्रातःकाल उषा की लालिमा! 
रविकर - द्वारा आरंजित थी हो रही॥ 
समय के मृदुलतम - अन्तस्तल में विहँस । 
प्रकृति - सुन्दरी प्रणय - बीज थी बो रही ॥२७॥ 

संद मंद मंजुळ - गति से चळ कर मरुत। 
वर उपवन को सोरभमय था कर रहा॥ 


प्राणिमात्र में तरुओं में दृण-राजि सें। 
केलि - निलय बन बहु-विनोद था भर रहा ॥२८॥ 


धीरे धीरे द्युमणि - कान्त - किरणावली । 
ज्योतिर्मय थी धरा- धाम को कर रही॥ 
खेळ रही थी कञ्चन के कल-कलस से। 
बहुत विळसती अमल - कमल - दळ पर रही ॥२९॥ 


किसे नहीं करती विमुग्ध थी इस समय। 
बने ठने उपवन की फुलवारी छसी॥ 
विकच - कुसुम के व्याज आज उत्फुल्लता । 
उसमें आकर मूर्तिमती वन थी वसी ॥३०॥ 
वेले के अळवेलेपन में आज थी। 
किसी बड़े -अलबेले की बिलसी छटा॥ 
श्याम - घटा - कुसुमावलि श्यामलता मिले । 
बनी हुई थी सावन की सरसा घटा॥३१॥ 


यदि प्रफुल्ल हो हो कलिकायें कुन्द की। 
मधुर हँसी हँस कर थीं दाँत निकाळती॥ 
आशा कर कमनीयतम - कर - स्पश की। 
'फूली नहीं समाती थी तो मालती ॥३९॥ 

बहु - कुसुमित हो वनी विकच - बदना रही । 
यथातथ्य आमोदमयी हो यूथिका॥ 


किसी समागत के शुभ - स्वागत के छिये। 
सँह सँह सँह सँह महक रही थी मल्लिका ॥३३॥ 


रंग जमाता लोक - लोचनों पर रहा। 
चंपा का चंपई रंग वन चारुतर॥ 
अधिक लसित पाटल - प्रसून था हो गया। 


किसी कुँवर अनुराग - राग से भूरि भर ॥३४॥ 


उल्लसिता दिखलाती थी शेफालिका। 
कलिकाओं के बड़े - कान्त गहने पहन ॥ 
पंथ किसी माधव का थी अवलोकती। 
मधु - ऋतु जैसी मुग्धकरी माधवी बन ॥२५॥ 


पहन हरिततम अपने प्रिय परिधान को। 
था बंधूक ललाम प्रसूनों से लसा॥ 
बना रही थी जपा - छाल्मा को ललित । 
किसी लाल के अवलोकन की लालसा ॥२६॥ 


इसी बडी - सुन्दर - फुलवारी में छुसुम - 
चयन निरत दो - दिव्य मूर्त्तियाँ थीं लसी॥ 
जिनकी चितवन में थी अनुपम - चारुता । 
सरस सुधा - रस से भी थी जिनकी हँसी ॥२७॥ 

एक रहे उन्नत - ललाट वर - विधु - बदन | 
नव - नीरद - श्यामावदात नीरज - नयन ॥ 
पीन - वक्ष आजान - बाहु मांसल - वपुष। 
धीर - वीर अति - सौम्य सवं - गौरव - सदन ॥३८॥ 


मणिमय - मुकुट - विसंडित कुण्डल - अलंकृत । 
बहु - विधि मंजुळ - मुक्तावलि - माळा छसित॥ 
परमोत्तम - परिधान - वान सोंदय्य - धन | 
लोकोत्तर - कमनीय - कलादिक - आकाळत ॥३९॥ 


थे द्वितीय नयनाभिराम विकसित - बदन। 
कनक - कान्ति साधुय्य - मूर्ति मन्मथ - मथन ॥ 
विविध - वर - वसन - लसित किरीटी - कुण्डली । 
कम्मे - परायण परम - तीत्र साहस - सदन ॥४०॥ 


दोनों राजकुमार मुग्ध हो हो छटा। 
थे उकुल्ल - प्रसूनों की अवलोकते ॥ 
उनके कोमल - सरस - चित्त प्रायः उन्हे । 
विकच - कुसुम - चय चयन से रहे रोकते॥४१॥ 


फिर भी पूजन के निमित्त गुरुदेव के। 
उन लोगों ने थोड़े कुसुमां को चुना॥ 


इसी समय उपवन में कुछ ही दूर पर। 
उनके कानों ने कलरव होता सुना ॥४२॥ 

राज - नन्दिनी गिरिजा - पूजन के छिये। 
उपवन - पथ से मंदिर में थीं जा रही॥ 
साथ में रहीं सुमुखी कई सहेलियाँ। 
वे मंगलमय गीतों को थीं गा रही ॥४१॥ 


यह दळ पहुँचा अब फुलवारी के निकट | 
नियति ने नियत - समय - महत्ता दी दिखा ॥ 
प्रकृति - लेखनी ने भावी के भाल पर। 
सुन्दर - लेख ललिंततम - भावों का लिखा ॥४४॥ 


राज - नन्दिनी तथा राज - नन्दन नयन | 
मिळे अचानक विपुल - विकच - सरसिज बने ॥ 
बीज प्रेम का वपन हुआ तत्काल ही। 
दो उर पावन - रसमय - भावों में सने ॥४५॥ 


एक वनी श्यामली - मूर्ति की प्रेमिका । 
तो द्वितीय उर - मध्य बसी गौरांगिनी॥ 
दोनों की चित - वृत्ति अचाञ्चक - पूत रह । 
किसी छलकती छबि के हारा थी छिनी॥४६॥ 


` उपवन था इस समय वना आनन्द - वन | 
सुमनस - मानस हरते थे सारे सुमन॥ 
अधिक - हरे हो गये सकल - तरु - पुंज थे। 
चहक रहे थे विहग - वृन्द बहु - मुग्ध वन ॥४७ 

राज - नन्दिनी के शुभ - परिणय के समय। 
रचा गया था एक - स्वयंवर - दिव्यतस ॥ 
रही प्रतिज्ञा उस भव-धलु के भंग की। 
जो था गिरि सा गुरु कठोर था बज - सम ॥४८॥ 


-घरणीतळ के वडे - धुरंधर वीर सव। 
जिसको उठा सके न अपार - प्रयत्न कर ॥ 
तोड़ उसे कर राज-नन्दिनी का वरण | 
उपवन के अनुरक्त बने जव योग्य - बर ॥४९॥ 


उसी समय अंकुरित प्रेम का बीज हो। 
यथा समय पल्लवित हुआ विस्तृत वना ॥ 
है विशालता उसकी विश्व - विमोहिनी | 


~ 


सुर - पादप सा है प्रशस्त उसका तना ॥५०॥ 


है जनता - हित - रता लोक - उपकारिका। 
है नाना - संताप - समूह - विनाशिनी ॥ 
~ 


है सुखदा, वरदा, प्रमोद - उत्पादिका । 

उसकी छाया है क्षिति - तल छवि - वद्धिनी ॥४१॥ 

बड़े - भाग्य से उसी अलौकिक - विटप से । 

दो लोकोत्तर - फळ अव हैं भू को मिले ॥ 
देखे रविकुल - रवि के सुत के वर - बदन | 
उसका मानस क्‍यों न वनज - वन सा खिले ॥५२॥ 

देवि वधाई में देती 
आऔर चाहती 
चिरजीवी हों 


9०५८ 


आपको । 
हूँ यह सच्चे - हृदय से॥ 
दिव्य - कोख के लाल ये। 


१५१ 


और यशस्वी वनें पिता - सम - समय से ॥५१॥ 


इतने ही में वर - वीणा वजने लगी। 
सधुर - कण्ठ से मधुमय - देवालय बना ॥ 
प्रेम उत्स होगया सरस - आलाप से। 
जनक - नन्दिनी आँखों से आँसू छना॥५४॥ 
पद 
बधाई देने आई हूँ। 
गोद आपकी भरी विलोके फूछी नहीं समाई 
लालों का मुख चूम बलायें लेने को रूलचाई 
ललक - भरे - लोचन से देखे बहु - पुलकित हो पाई 
जिनका कोमल - मुख अवलोके मुदिता बनी सवाई हूँ। 
जुग जुग जियें छाल वे जिनकी ललके देख ललाई हूँ ॥ 
विपुल - उमंग - भरे - भावों के चुने - फूल मैं लाई हूँ। 
चाह यही है उन्हें चढ़ाऊ जिनपर बहुत लमाई हूँ ॥ 
रोझ रीझ कर विशद - गुणों पर मैं जिसकी कहलाई हूँ । 

उसे वधाई दिये कुसुमिता - लता - सदृश लहराई हूँ ॥१॥५५॥ 

राज - नन्दिनी के शुभ - परिणय के समय। 
रचा गया था एक - खयंवर - दिव्यतस ॥ 
रही प्रतिज्ञा उस भव - धनु के भंग की। 
जो था गिरि सा गुरु कठोर था वज्र - सस ॥४८॥ 


'घरणीतछ के बड़े - धुरंधर वीर सव। 
जिसको उठा सके न अपार - प्रयत्न कर ॥ 
तोड़ उसे कर राज -नन्दिनी का वरण। 
उपवन के अनुरक्त बने जब योग्य - बर ॥४९॥ 


उसी समय अंकुरित प्रेम का बीज हो। 
यथा समय पल्लवित हुआ विस्तृत बना ॥ 
है विशालता उसकी विश्व - विमोहिनी | 


~ 


सुर - पादप सा हैं प्रशस्त उसका तना ॥५०॥ 


है जनता - हित - रता लोक - उपकारिका । 


है नाना - संताप - समूह - विनाशिनी ॥ 
०२ 


है सुखदा, वरदा, प्रमोद - उत्पादिका । 
उसकी छाया है क्षिति - तल छबि - वद्धिनी ॥४१॥ 


बड़े - भाग्य से उसी अलौकिक - विटप से। 
दो लोकोत्तर -फल अव हैं भू को मिले॥ 
देखे रविकुल - रवि के सुत के वर - बदन | 
उसका मानस क्‍यों न वनज - वन सा खिले ॥५२॥ 

देवि वधाई में देती आपको । 
और चाहती हूँ यह सच्चे - हृदय से॥ 
चिरजीवी हों दिव्य -कोख के लाल ये। 
और यशस्वी वने पिता - सम - समय से॥५३॥ 

इतने ही में वर - वीणा वजने छगी। 


सधुर - कण्ठ से मधुमय - देवालय बना ॥ 


प्रेम - उत्त होगया सरस - आलाप से। 
जनक - नन्दिनी आँखों से आँसू छना॥५४॥ | 
पद 
बधाई देने आई हूँ । 
गोद आपकी भरी विलोके फूळी नहीं समाई हूँ ॥ 
| 

लालों का मुख चूम बलायें लेने को ललूचाई 
'छलक - भरे - लोचन से देखे बहु - पुलकित हो पाई हूँ ॥ 
जिनका कोमल - मुख अवलोके मुदिता बनी सवाई हूँ। 
जुग जुग जियें छाल वे जिनकी ललके देख ललाई हूँ ॥ 
विपुल - उमंग - भरे - भावों के चुने - फूल मैं छाई हूँ। 
चाह यही है उन्हें चढ़ाऊँ जिनपर बहुत लभाई हूँ॥ 
रीझ रीझ कर विशद -गुणों पर मैं जिसकी कहलाई हूँ। 
उसे बधाई दिये छुसुमिता - लता - सदृश लहराई हूँ ॥१॥५५॥ 

जंगल में मंगल होता है । 
भव-हित-रत के लिये गरळ भी वनता सरस-सुधा सोता है । 
काँटे बनते हैं प्रसून - चय कुलिश मृढुलतम हो जाता है॥ 
महा - भयंकर परम-गहन-वन उपमा उपवन की पाता है 
उसको ऋद्धि सिद्धि है मिलती साधे समी काम सधता है ॥ 
पाहन पानी में तिरता है, सेतु वारिनिधि पर बँथता है । 
दो बाहें हों किन्तु उसे लाखों बाहों का बल मिलता हे ॥ 
उसीके खिलाये मानवता का बहु-म्लान-बदन खिलता है। 
तीन लोक कम्पितकारी अपकारी का मद वह ढाता है ॥ 
पाप-ताप से तप्त - धरा पर सरस - सुधा बह बरसाता है । 
रघुकुल - पुंगब ऐसे ही हैं, वास्तव में वे रविकुल - रवि हैं ॥ 
वे प्रसून से भी कोमळ हैं, पर पातक - पर्वत के पवि हैं। 
सहधर्मिणी आप हैं उनकी देवि आप दिव्यतामयी हैं ॥ 
इसीलिये बहु -प्रबळ - बलाओं पर भी आप हुई विजयी हैं । 
आपकी प्रथित-सुक्रति-लता के दोनों सुत दो उत्तम-फळ हैं ॥ 
पावन-आश्रम के प्रसाद हैं, शिव - शिर - गौरव गंगाजल हैं । 
पिता -पुण्य के प्रतिपादक हैं, जननी - सत्कृति के सम्बल हैं ॥ 
रविकुल - मानस के मराल हैं, अथवा दो उत्फुल्ल - कमळ हैं । 
सुनि-पुंगव की कृपा हुए वे सकल-कळा -कोबिद बन जावें ॥ 


चिरजीवें कल-कीर्ति सुधा पी वसुधा के गौरव कहलावें ॥२॥५६॥ 

तिलोकी 
जव तपस्विनी - सत्यवती - गाना रुका। 
जनकसुता ने सविनय मुनिवर से कहा॥ 
देव ! आपकी आज्ञा शिरसा - धाय्ये है। 
सदुपदेश कब नहीं लोक - हित - कर रहा ॥५७॥ 


> 


जितनी मैं उपकृता हुई हूँ आपसे। 

वैसे व्यापक शब्द न मेरे पास हैं॥ 

जिनके द्वारा धन्यवाद दूँ आपको । 

होती कब गुरु -जन को इसकी प्यास है।५८। 
हाँ, यह आशीवोंद कृपा कर दीजिये। 
मेरे चित को चञ्चल-मति छू ले नहीं॥ 
विविध व्यथायें सहूँ किन्तु पति - वांछिता । 
लोकाराधन - पूत - नीति भूले नहीं ॥५९॥ 

तपस्विनी - आश्रम - अधीश्वरी आपकी | 

जैसी अति-प्रिय - संज्ञा है मढुभाषिणी॥ 

हुआ आपका भाषण वेसा ही मृदुरू। 

कहाँ मिलेंगी ऐसी हित - अभिलाषिणी ॥६०॥ 
अति उदार हृदया हैं, हैं भवहित - रता । 
आप धम्म - भावों की हैं अधिकारिणी ॥ 
हैं. मेरी सुविधा - विधायिनी गान्तिदा । 
मलिन - मनो में हैं शुचिता - संचारिणी ॥६१॥ 
१३ 

कभी बने जलविन्दु कभी मोती बने। 
हुए आँसुओं का आँखों से सामना ॥ 
अनुगृहीता हुई अति कृतज्ञा बनी। 
सुने आपकी भावमयी शुभ कामना ॥६२॥ 


आप श्रीमती सत्यवती हैं सहृदया । 
है कृपालुता आपकी प्रकृति में भरी॥ 
फिर भी देती धन्यवाद हूँ आपको। 
है सद्वांछा आपकी परम - हित - करी ॥६३॥ 


दोहा 
फैला आश्रम - ओक में परम - ललित - आलोक । 
मुनिवर उठे समण्डली सांग - क्रिया अवलोक ॥६४॥ 

ha टी 
चयाददा सग 
-->€-- 
जवात - याज्ञा 
तिलोकी 
तपस्विनी - आश्रम के लिये विदेहजा। 
पुण्यमयी - पावन - प्रवृत्ति की पूर्ति थीं ॥ 


तपस्विनी - गण की आदरमय-दृष्टि में । 
मानवता - ममता की महती - मूर्ति थीं ॥ १॥ 


ब्रह्मचर्यं - रत वाल्मीकाश्रम - क्षात्र - गण । 
तपोभूमि - तापस, विद्यालय - विबुध - जन ॥ 
मूत्तिमती - देवी थे उनको , सानते। 
भक्तिभाव - सुमनाञ्जलि द्वारा कर यजन॥ २॥ 


अधिक - शिथिलता गर्भभार - जनिता रही। 
फिर भी परहित-रता सवंदा वे मिलीं ॥ 
कर सेवा आश्रम - तपस्विनी - बुन्द की । 
वे कब नहीं प्रभात - कमलिनी सी खिलीं॥ ३॥ 


[क एक 

उन्हें रोकती रहती आश्रम - स्वामिनी । 
कह वे बातें जिन्हें उचित थीं जानती ॥ 
किन्तु किसी दुख में पतिता को देखकर । 
कभी नहीं उनकी ममता थी मानती॥ ४॥ 


देख चींटियों का दल आँटा ` छींटतीं। 
दाना दे दे खग- कुळ को थीं पालती॥ 

मृग - समूह के सम्मुख, उनको प्यार कर। 

कोमल - हरित तृणाबलि वे थीं डालती ॥ ५॥ 


ha 


शान्ति - निकेतन के समीप के सकल- तरु । 
रहते थे खगा - कुल के कूजन से स्वरित ॥ 
सदा वायु - मण्डल उसके सव ओर का। 
. रहता था कलकण्ठ कलित - रव से भरित ॥६॥ 


किसी पेड़ पर शुक बैठे थे बोळते। 
किसी पर सुनाता मेना का गान था॥ 
किसी पर पपीहा कहता था पी कहाँ। 
किसी पर लगाता पिक अपनी तान था॥ ७॥ 


उसके सम्मुख के सुन्दर - मैदान में। 
कहीं. विलसती थी पारावत - मण्डली ॥ 
बोळ बोळ कर . बड़ी - अनूठी - बोलियां । 
कहीं . केलिरत रहती बहु - विहगाबली ॥ ८॥ 

प्र 


इधर उधर थे मृग के शावक घूसते। 
कभी छलाँगें भर मानस को सोहते॥ 
धीरे धीरे कभी किसी के पास जा। 
भोले - हय से उसका बदन विलोकते॥ ९॥ 


एक द्विरद का बच्चा कतिपय - मास का। 
जनक - नन्दिनी के कर से जो था पला॥ 
प्रायः फिरता मिळता इस मेदान में। 


a 


मातृ - हीन कर. जिसे प्रकृति ने था छला ॥१०॥ 


पशु, पक्षी, क्या कीटों का भी प्रति दिवस । 
जनक - नन्दिनी कर से होता था भढा॥ . 
शान्ति - निकेतन के सव ओर इसीलिये । 
दिखलाती थी सर्वे - भूत - हित की कला ॥११॥ 


दो पुत्रों के प्रतिपालन का भार भी। 

उन्हें बनाता था न लोक - हित से विसुख ॥ 

यह ही उनकी हृत्तंत्री का राग था। 

यह ही उनके जीवन का था सहज - सुख ॥१२॥ 
पाँवोंवाले दोनों सुत थे हो गये। 
अपनी ही धुन में वे रहते सस्त थे॥ 
फिर भी वे उनको सँभाल उनसे निबट। 
उनकी भी सुनतीं जो आपद्ग्रस्त थे ॥१३॥ 

थीं कितनी आश्रम - निवासिनी मोहिता। 
आ प्रतिदिन अवलोकन करती थीं कई॥ 
नयनों में थे युगल - कुमार समा गये। 
हृद्यां में श्यामढी - मूर्ति थी बस गई ॥१४॥ 


किन्तु सहृदया सत्यवती - ममता अधिक। 
थी विदेह - नन्दिनी युगल - नन्दनाो पर॥ 
जन्मकाल ही से उनकी परिसेवना। 
वह करती ही रहती थी आठो- पहर ॥१५॥ 


इसीलिये वह थी विदेहजा - सहचरी। 
इसीलिये वे उसे बहुत थीं मानती ॥ 
उनके मन की कितनी ही बातें बना। 
वह लड़कों को बहलाना थी जानती ॥१६॥ 


कभी रिझाती उन्हें वेणु वीणा बजा। 
तरह तरह के खेल वह खेलाती कभी॥ 
कभी खेलोने रखती उनके सामने। 
स्वयं खेलौना वह थी बन जाती कभी ॥१७॥ 


विरह - वेदना से विदेहजा जब कभी। 
व्याकुल होतीं तब थी उन्हें सँभालती॥ 
गा गा करके भाव- भरे नाना - भजन | 
तपे - हृदय पर थी तर-छीटे डालती ॥१८॥ 

आत्रेयी की सत्यवती थी प्रिय - सखी । 
अतः उन्‍होंने उसके मुख से थी सुनी॥ 
विदेहजा के विरह - व्यथाओं की कथा। 
जो थी वैसी पूता जैसी सुरधुनी॥१९॥ 


आत्रेयी थीं बुद्धिमती - विदुषी बड़ी। 
विरह - वेदना बातें सुन होकर द्रवित॥ 
शान्ति - निकेतन में आई वे एक दिन। 
तपस्विनी - आश्रम - अधीइवरी के सहित ॥२०॥ 


जनक - नन्दिनी ने सादर - कर - वन्दना । 
बड़े प्रेम से उनको उचितासन दिया॥ 
फिर यह्‌ सविनय परम - मधुर - स्वर से कहा । 
बहुत दिनों पर आपने पदार्पण किया ॥२१॥ 

आत्रेयी बोलीं हूँ क्षमाधिकारिणी। 

आई हूँ मैं आज कुछ कथन के लिये॥ 

आपके चरित हैं अति - पावन दिव्यतम। 


आपको नियति ने हैं अनुपम - गुण दिये ॥२२॥ 


अपनी परहित - रता पुनीत - प्रवृत्ति से। 
सहज - सदाशयता से सुन्दर - प्रकृति से॥ 
लोकरंजिनी - नीति . पूत - पति - प्रीति से। 
सच्ची सहृदयता से सहजा - सुकृति से॥२३॥ 

“कहा, मानवी हैं देवी सी. अचिता। 
व्यथिता होते, हैं कत्तव्य - परायणा ॥ 
अश्रु - विन्डुआं में भी है धृति झळकती । 
अहित हुए भी रहती है हित - धारणा ॥२४॥ 


साम्राज्ञी होकर भी सहजा-वृत्ति है। 
राजनन्दिनी होकर हैं भव - सेविका॥ 
यद्यपि हैं सवोधिकारिणी धरा की। 
क्षमामयी हैं तो भी आप ततोधिका ॥२५॥ 


कभी किसी को दुख पहुँचाती हैं नहीं। 
. सबको सुख हो यही सोचती हैं सदा ॥ 
. कटु - बातें आनन पर आती ही नहीं। 
आप सी न अवलोकी अन्य. . प्रियम्वदा ॥२६॥ 


नवनीतोपम कोमलता के साथ ही। 
अन्तस्तल में अतुल - विमलता है बसी॥ 
सात्विकता -सितता से हो उद्भासिता। 


वहीं इयामली - मूर्ति किसी की है लसी ॥२७॥ 


देवि ! आप वास्तव में हैं पति - देवता। 
आप वास्तविकता की सच्ची -स्फूर्त्ति हैं॥ 
हैं प्रतिपत्ति प्रथित - स्वर्गीय - विभूति की। 
आप सत्यता की, शिवता की मूर्ति हैं ॥२८॥ 

किन्तु देखती हूँ मैं जीवन आपका। 
प्रायः है आवरित रहा आपत्ति से॥ 
ले लीजिये विवाह -काल ही उस समय। 
रहा स्वयंवर ग्रसित विचित्र - विपत्ति से॥२९॥ 


था विवाह आधीन शंभु- धनु भंग के। 
किन्तु तोड़ने से वह तो टूटा नहीं॥ 
वसुंधरा के चीर थके बहु - यत्न कर। 
किन्तु विफलता .का कलंक छूटा नहीं ॥३०॥ 


देख यह दशा हुए विदेह बहुत - विकल । 
हुई आपकी जननी व्यथिता, चिन्तिता, ॥ 
आप रहीं रघु - पुंगव - बदन विलोकती । 
कोमलता . अवलोक रहीं अति - शंकिता ॥३१॥ 


राम - मृढुछ - कर छूते ही टूटा धलुष। 


लोग 


हुए उत्फुल्ल दूर . चिन्ता हुई॥ 


किन्तु कलेजों में असफल - नृप - बृन्द के। 


चुभने 


लगी . अचानक ईषो की सुई ॥३२॥ 


` कहने लगे अनेक नृपति हो संगठित । 


परिणय. होगा नहीं टूटने से धनुष॥ 
समर भयंकर होगा महिजा के छिये। 
असि - धारा सुर - सरिता काटेगी कलुष ॥३३॥ 

राजाओं की देख युद्ध - आयोजना | 
सभी हुए भयभीत कलेजे हिल गये॥ 
वे भी सके न बोल न्याय प्रिय था जिन्हें। 
बड़े - बड़े - धीरों के मुँह भी सिल गये ॥३४॥ 


इसी समय भ्रगुकुछ - पुंगग आये वहाँ। 
उन्हें t गये ~ 

न्हे देख बहु - भूप भगे, बहु दब ग ॥, 

सब ने सोचा बहुत - बड़ा - संकट टला। 

खड़े हो सकेंगे न अब बखेड़े नये ॥३४५॥ 


पर वे तो वध-अर्थ उसे थे खोजते। 
जिसने तोड़ा था उनके शुरु का धडुष॥ 
यही नहीं हो हो कर परम - कुपित उसे। 
कहते थे कटु - वचन परुष से भी परुष॥३६। 


ज्ञात हुए यह, सब लोगों के रांगटे। 
खड़े हो गये लगे कळेजे काँपने॥ 
किन्तु तुरन्त उन्हें अनुकूल बना छिया। 
विनयी - रघुबर के कोमल - आलाप ने ॥३७॥ 


था यौवन का काल हृदय उत्फुल्ल था। 
प्रेम - ग्रंथि दिन दिन हृढ़तम थी हो रही॥ 
राज - विभव था राज्य - सदन था स्वर्ग सा। 
ललक उरा में लगन बीज थी बो रही ॥३८॥ 

बर विलासमय बन वासर था विलसता। 
रजनी पल पल पर थी अन्ुरंजन - रता ॥ 
यदि विनोद हँसता मुखडा था मोहता। 
तो रसराज रहा ऊपर रस बरसता ॥३९॥ 


पितृ - सद्म - ममता न भूल मन जिस समय | 
ससुर - सदन में शनेः शने: था रम रहा॥ 
उन्हीं दिनों अवसर ने आकर आपसे। 
समाचार पति राज्यारोहण का कहा ॥४०॥ 


आह ! दूसरे दिवस सुना जो आपने। 
किसका नहीं कलेजा उसको सुन छिला॥ 
केकेई-सुत राज्य पा गये राम को। 
कानन - वास चतुदश - वत्सर का मिला ॥४१४ 


कहाँ किस समय ऐसी दुर्घटना हुई। 
कहते हैं इतिहास कलेजा थामकर॥ 
वृथा कलंकित केकेई की मति हुई। 
कहते हैं अब भी सब इसको आह भर॥४२। 


आपने दिखाया सतीत्व जो उस समय। 
वह भी है लोकोत्तर, अद्भुत है महा॥ 
चोदह सालों तक वन में पति साथ रह। 
किस कुल - बाला ने हे इतना दुख सहा ॥४३॥ 

थीं सम्राट - वधू धराधिपति की सुता। 
ऋद्धि सिद्धि कर बधे सम्मुख थी खडी ॥ 
सकल - विभव थे आनन सदा विलोकते । 
रक्रराजि थी तलवों के लीचे पड़ी ॥४४॥ 


“किन्तु आपने पछ भर में सबको तजा। 
प्राणणाथ के आनन को अवलोक कर॥ 
था यह प्रेम “प्रतीक, पूततम - भाव का। 
था यह त्याग अलौकिक, अनुपम, चकितकर ।४५। 


इस प्रवास वन - वास - काळ का वह समय । 
अति - कुत्सित था, हुई जब घृणिततम - क्रिया ॥ 
जब आया था कञ्चन का मृग सामने | 
रावण ने जव आपका हरण था किया ॥४६॥ 


'लंका में जो हुई यातना आपकी। 

छ महीने तक हुई साँसतें जो वहाँ॥ 

जीभ कहे तो कहे किस तरह से उसे। 

-उसमें उनके अनुभव का है बल कहाँ॥४७॥ 
मूर्तिमती - दुगेति - दानवी - प्रकोप से। 
आपने वहाँ जितनी पीड़ायें सहीं॥ 
उन्हें देख आहे. भरती थी आह भी। 
कम्पित होती नरक -यंत्रणायें रहीं ॥४८॥ 

नीचाशयता की वे चरम - विवृत्ति थीं। 
दुराचार की वे उत्कट - आवृत्ति थीं॥ 
रावण वज्र - हृदयता की थीं प्रक्रिया। 
द्रानवता की वे दुदोन्त - प्रवृत्ति. थीं॥४९॥ 


किन्तु हुआ पामरता का अवसान भी। 
पापानळ में स्वयं दग्ध पापी हुआ॥ 
आँच लगे कनकाभा परमोज्वळ बनी । 
स्वाति - बिन्दु चातकी चारु - मुख में चुआ ॥४०॥ 


आपके परम - पावन - पुण्य - प्रभाव से । 
महामना श्री भरत - सुकृति का वळ मिले॥ 
फिर वे दिन आये जो बहु वांछित रहे। 
जिन्हें लाभकर पुरजन पंकज से खिले ॥५९॥ 


हुआ राम का राज्य, छोक अभिरामता। 
दशन देने लगी सब जगह दिव्य बन॥ 
सकल - जनपदों, नगरों, ग्रामादिकों में। 
विमल - कीर्ति का गया मनोज्ञ वितान तन ॥५२॥ 


सब कुछ था पर एक छाल की लालसा । 
लालायित थी छलकित चित को कर रही ॥ 
मिळे काल - अनुकूल गर्भ - धारण हुआ। 
युगल. उरो में वर विनोद धारा वही ॥४५३॥ 

पति - इच्छा से वर - सुत - लाभ - प्रवृत्ति से । 
अति - पुनीत - आश्रम में आई आप हैं॥ 
सफल हुई कामना महा - मंगल हुआ। 
किन्तु सताते नित्य विरह - संताप हैं ॥५४॥ 


आते ही पति-मूर्ति बनाना स्वकर से। 
उसे सजाना पहनाना गजरे बना॥ 
पास बैठ उसको देखा करना सतत। 
करते रहना बहु - भावो. की व्यंजना ॥५५॥ 


हम लोगों को यह बतलाता नित्य था। 
विरह विकलता से क्या है चित की दशा ॥ 
कितनी पति प्राणा हैं आप, तथेव है- 
कैसा पति - आनन अवलोकन का नशा ॥५६॥ 


'किन्तु यह समझ चित में रहती शान्ति थी । 
अल्प - समय तक ही होगी यह यातना॥ 
क्योंकि रहा विश्वास प्रसव उपरान्त ही। 
आपको अवध - अवनी देगी सान्त्वना ॥५७॥ 


किन्तु देखती हूँ यह, पुत्रवती बने। 
हुआ आपको एक साल से कुछ अधिक | 
किन्तु अवध की दृष्टि न फिर पाई इधर । 
और आपके खर में स्वर भर गया पिक ।।५८॥ 

कुलपति - आश्रम की विधि मुझको ज्ञात है । 
गर्भवती - पति - रुचि के वह आघीनहै॥ 
वह चाहे तो उसे बुला ले या न ले। 
पर आश्रम का वास ही समीचीन है ॥५९॥ 


सपोभूमि में जिसका सव सँस्कार हो। 
आश्रम में ही जो शिक्षित, दीक्षित, बने ॥ 
बह क्यों वेसा लोक - पूज्य होगा नहीं। 
“घरा पूत बनती है जैसा सुत जने ॥६०॥ 


रघुकुल - पुंगब सब बातें हैं जानते। 
इसीलिये हैं आप यहाँ भेजी गई॥ 
कुलपति ने भी उस दिन था यह ही कहा। 
देख रही हूँ आप अब यहीं की हुई ॥६१॥ 


आप सती हैं, हैं कतेव्य- परायणा। 

सब सह लेंगी कृति से च्युत होंगी नहीं॥ 

किन्तु बहु - व्यथामयी है विरह - वेदना । 

उससे आप यहाँ भी नहीं वची रहीं ॥६२॥ 
आजीवन जीवन - धन से बिछुड़ी न जो। 
लंका के छ महीने जिसे छ युग बने॥ 
उसे क्यों न उसके दिन होंगे व्यथामय। 
जिस. वियोग के बरस न गिन पाये गिने ॥६३॥ 

आह ! कहूँ क्या प्रायः जीवन आपका | 
रहा आपदाओं के कर में ही पड़ा॥ 
देख यहाँ के सुख में भी दुख आपका। 
मेरा जी बन जाता है व्याकु बड़ा॥६४॥ 


पर विछोककर अनुपम - निग्रह आपका। 
देखे धीर धुरंधर जैसी घीरता॥ 
पर दुख कातरता उदारता से भरी। 
अवलोकन कर नयन - नीर की नीरता॥६५॥। 


होता है विश्वास विरह - जनिता - व्यथा । 
बनेगी न वाधिका पुनीत - प्रवृत्ति की॥ 
दूर करेगी उर-विरक्ति को सबंदा। 
ममता जनता - विविध - विपत्ति - निवृत्ति की ॥६६॥ 


पड़ विपत्तियां में भी कब पर - हित - रता | 
पर का हित करने से है मुँह मोड़ती॥ 
बँधती गिरती टकराती है शिला से। 
है न सरसता को सुरसरिता छोड़ती ॥६७॥ 


महि में महिमामय अनेक हो गये हैं। 
यथा समय कम हुई नहीं महिमामयी ॥ 
पर प्रायः सब विविध - संकटों में पढ़े | 
किन्तु हुए उनपर स्वआत्मबळ से जयी ॥६८॥ 

मलिन - मानसो की मढीनता दूर कर। 
भरती रहती है भूतल में भव्यता ॥ 
है फूटती दिखाती संकट - तिमिर सें। 
दिव्य - जनां या देवी ही की दिव्यता ॥६९॥ 


आश्रम की कुछ ब्रह्मचारिणी - मूत्तियाँ । 
ऐसी हैं जिनमें है भौतिकता भरी ॥ 
किन्तु आपके लोकोत्तर - आदर्श ने। 
उनकी कितनी बुरी - वृत्तियाँ हैं हरी ॥७०॥ 


इस विचार से भी पधारना आपका। 
तपस्विनी - आश्रम का उपकारक हुआ॥ 
निज प्रभाव का वर - आलोक प्रदान कर। 
कितने मानस - तम का संहारक हुआ ॥७१॥ 


हे समाप्त हो गया यहाँ का अध्ययन । 
अब अगस्त -आश्रम में मैं हूँ जा रही॥ 


विदा ग्रहण के लिये उपस्थित हुई हूँ। 
यद्यपि मुझे प्रथकता है कलपा रही ॥७२॥ 


है कामना अलौकिक दोनों लाडिले। 
पुण्य - पुंज के पूत - प्रतीक प्रतीत हों॥ 
तज अवेध - गति विधि - विधान - सर्वस्व बन । 


आपके विरह - बासर शीघ्र व्यतीत हों ॥७३॥ 
१४ 

जनक - नन्दिनी ने अन्याश्रम - गमन सुन। 
कहा आप जायें मंगल हो आपका॥ 
अहह कहाँ पाउँगी विदुषी आप सी। 
आपका वचन पय था सस - संताप का॥७४॥ 


अतुसूया देवी सी वर- विद्यावती । 
सदाचारिणी सवे - शास्त्र - पारंगता ॥ 
यदि मैंने देखी तो देखी आपको। 
बेसी ही हैं आप सुधी पर - हित - रता ॥७४॥ 


जो उपदेश उन्होंने मुझको दिये 
वे मेरे जीवन के प्रिय - अवलम्ब 


उपवन रूपी मेरे मानस के लिये 


पट 


सुरभित करनेवाले कुसुम - कदम्ब हैं ॥७६॥ 


कहूँ आपसे क्या सब कुछ हैं जानती। 
पति - वियोग - दुख सा जग में है कौन दुख ॥ 
तुच्छ सामने उसके भव - सम्पत्ति है। 
पति - सुख पत्नी के निमित्त है स्वगं - सुख ॥७७॥ 


अन्तर का परदा रह जाता ही नहीं। 
एक रंग ही में रँग जाते हैं उभय॥ 
जीवन का सुख तब हो जाता है हिगुण। 


बन जाते हैं एक जब मिले दो हृदय ॥७८॥ 

रहे इसी पथ के मम जीवन - धन पथिक | 
यही ध्येय मेरा भी आजीवन रहा॥ 
~ किन्तु ` ७. ~ ha 

केन्तु करे संयोग के लिये यत्न क्या। 


आकस्मिक - घटना दुख देती है महा ।।७९।। 


कार्य्य - सिद्धि के सारे-साधन मिल गये। 
कृत्यां में चुटि- लेश भी न होते कहीं॥ 
आये विन्न अचिन्तनीय यदि सामने। 
तो नितान्त - चिन्तित चित क्यों होगा नहीं ॥८०॥ 


जब उसका दशंन भी दुर्लभ हो गया। 
जो जीवन का सम्बल अवलम्बन रहा॥ 
तो आवेग बनाये क्‍यों आकुल नहीं। 
केसे तो उद्वेग वेग जाये सहा।८१॥ 
भूळ न पाई वे बातें ममतामयी। 
प्रीति सुधा से सिक्त सर्वदा जो रहीं॥ 
स्मृति यदि है मेरे जीवन की सहचरी। 
अहह आत्म - विस्मरति तो क्यों होगी नहीं ॥८२॥ 


बिना वारि के मीन बने वे आज हैं। 
रहे जो नयन सदा खेह-रस में सने॥ 
अला न केसे हो मेरी भति बावली। 
क्यों प्रमत्त उन्मत्त नहीं ममता बने ॥८१॥ 

रविकुळ - रवि का आनन अवलोके बिना। 
सरस शरद - सरसीरुह से वे क्‍यों खिलें॥ 
क्यों न ललकते आकुल हो तारे रहें। 
क्यों न छलकते आँखों में आँसू सिले॥८४॥ 

कलपेगा आकुल होता ही रहेगा। 

व्यथित बनेगा करेगा न मति की कही॥ 

निज - वल्लम को भूल न पायेगा कभी। 

हृदय हृदय है सदा रहेगा हृदय ही ॥८५॥ 


भूल सकेंगे कभी नहीं वे दिव्य - दिन। 
भव्य - भावनाये जब दम भरती रहीं। 
कान रहे जब सुनते परम रुचिर - वचन। 
आँखें जव छबि - सुधा - पान करती रहीं ॥८६॥ 


कभी समीर नहीं होगा गति से रहित। 
होगा सलिल तरंगहीन न किसी समय॥ 
कभी अभाव न होगा भाव - विभाव का। 
कभी भावना - हीन नहीं होगा हृदय।८७॥ 


यह स्वाभाविकता है इससे बच सका - 
कोन, सभी इस मोह - जाल में हैं फॅसे ॥ 
सारे अन्तस्तळ मै इसकी व्याप्ति है। 
मन - प्रसून हैं बास से इसी के बसे॥८८॥ 

विरह - जन्य मेरी पीड़ायें हैं प्रकृत। 
किन्तु कभी कर्तव्य - हीन हूँगी न मैं॥ 
प्रिय - अभिलाषाये जो हैं प्राणेश की। 
किसी काळ में उनको भूर्ूँगी न मैं ॥८०॥ 


विरह - वेदना में यदि है सबलता। 
उनके शासक तो प्रियतम - आदेश हें॥ 
जो हैं पावन परम न्याय - संगत उचित । 
भव - हितकारक जो सच्चे उपदेश हें ॥९०॥ 


महामना नृप - नीति - परायण दिव्य - धी । 
धर्म - धुरंधर दृढ़ - प्रतिज्ञ पति - देव हैं.॥ 
फिर भी हैं करुणानिधान बहु दयामय। 
लोकाराधन के विशेष अनुरक्त हें ॥९१॥ 


आत्म - सुख - विसजन करके भी वे इसे। 
करते आये हैं आजीवन करेंगे॥ 
बिना किये परवा दुस्तर - आवत्त की। 
आपदाब्धि - मञ्जित - जन का दुख हरेंगे ॥९२॥ 


निज - कुटुम्ब का ही, न, एक साम्राज्य का। 
भार उन्हीं पर है, जो है गुरुतर महा ॥ 
सारी उचित व्यवस्थाओं का सर्वदा। 
अधिकारी महि में नृप - सत्तम ही रहा ॥९३॥ 

सुतां के सहित मेरे आश्रम - वास से। 
देश, जाति, कुल, का यदि होता है भला॥ 
अन्य व्यवस्था तो केसे हो सकेगी। 
सदा तुलेगी तुल्य न्याय - शीला - तुला ॥९७॥ 


> ७/ 


रघुकुल - पुंगव की मैं हुँ सहधर्मिणी! 
जो है उनका धर्मं वही मम - धम्स है॥ 
भली - भाँति मम - उर उसको है जानता। 
उनके प्रिय - सिद्धान्तों का जो सम्मै हे ॥९५॥ 


उनकी आज्ञा का पालन मम-ध्येय है। 
उनका प्रिय -साधन ही मम-कर्तव्य है॥ 
उनका ही अनुगमन परम - प्रिय - कार्य्यं है। 
उनकी अभिरुचि मम - जीवन - मन्तव्य है ॥९६॥ 


विरह - वेदनायें हाँ किन्तु प्रसन्नता। 
उनको मुझे प्रसन्न बनाती रहेगी॥ 
मम - ममता देखे पति - प्रिय - साधन वदन । 
सवं यातनायें सुखपूर्वक सहेगी ॥९७॥ 
दोहा 
नमन जनकजा ने किया, कह अन्तस्तळ - हाल । 
विदा हुई कह शुभ - वचन आत्रेयी तत्काल ॥९८॥ 

Q 
चतुद सर्ग 
—>%— 
दास्पूत्यू - दिव्यत्ताः 
—k— 
तिलोकी 
प्रकृति - सुन्दरी रही दिव्य - वसना बनी । 
कुसुमाकर द्वारा कुसुमित कान्तार था॥ 
मंद मंद थी रही विहँसती दिग्वधू। 


~ 


फूलों के मिष समुत्फुल्ल संसार था॥ १॥ 


मलयानिल बह मंद मंद सौरभ - बितर। 

वसुधातळ को बहु - विमुग्ध था कर रहा॥ 

` स्फूर्तिमयी - मत्तता - विकचता - रुचिरता। 

प्राणि मात्र अन्तस्तल में था भर रहा॥ २॥ 
शिशिर - शीत - शिथिलित - तन - शिरा - समूह में। 
समय शक्ति - संचार के लिये लग्न था॥ 


परिवर्तन की परम - मनोहर - प्रगति पा। 
तरु से तृण तक छबि - प्रवाह में मम था॥ २ ॥ 

कितने पादप लाल - छाल - काँपछ मिले। 
ऋतु - पति के अनुराग - राग में थे रँगे॥ 

बने मंजु - परिधानवान थे बहु - विटप। 
शाखाओं में हरित - नवळ- दळ के छगे॥ ४ ॥ 
फल फूलों से थे ऐसे लसे। 

देखने को लोचन थे तरसते॥ 

थे इतने प्रफुल्ल इतने सरस। 


छलक - हगों में भी जो थे रस बरसते।॥ ५ ॥ 


रुचिर - रसाल हरे हग - रंजन - दलों में । 
लिये मंजु - मंजरी भूरि - सौरभ भरी॥ 
था सौरमित बनाता वातावरण को। 
नचा मानसों में विमुग्धता की परी॥ ६ ॥ 


लाळ - लाल - दल - ललित - लालिमा से विलस । 
वर्णन कर ममंर - ध्वनि से विरुदावली।॥ 
मधु - ऋतु के स्वागत करने में मत्त था। 
मधु से भरित मधूक बरस सुमनावली ॥ ७ ॥ 


रख-मुंह - लाली लाळ - लाळ - कुसुमालि से । 
लोक लछलकते - लोचन में थे लस रहे ॥ 
देख अलौकिक - कला किसी छुबिकान्त की । 
दाँत निकाले थे अनार-तरु हँस रहे॥ ८॥ 

करते थे विस्तार किसी की कीत्ति का। 
कितनों में अनुरक्ति उसी की भर सके॥ 
दिखा विकचता, उज्वळता, वर - अरुणिमा । 
श्वेत - रक्त कमनीय - कुसुम कचनार के॥ ९॥ 


होता था यह ज्ञात भाजुजा - अंक में। 
पीले - पीले - विकच बहु - वनज हें लसे॥ 
हरित - दलों में पीताभा की छबि दिखा। 
थे कदम्ब - तरु विलसित कुसुम - कदम्ब से ॥ १०॥ 


कौन नयनवाळा प्रफुल्ल बनता नहीं। 
भला नहीं खिलती किसके जी की कली ॥ 
देखे प्रिय हरियाली, विशद - विशालता । 
अवलोके सेमल - ललाम - सुमनावली ॥ ११॥ 


नाच नाच कर रीझ भर सहज - भाव में। 
किसी समागत को थे बहुत रिझा रहे॥ 
बार बार सलयानिल से मिल मिल गलछे। 
चल - दछ - दळ थे गीत मनोहर गा रहे ॥ १२॥ 


स्तंभ - राजि से सज कुसुमावलि से विलस। 
मिले सहज - शीतल - छबिमय - छाया भली ॥ 
हरित - नवल - दल से बन सघन जहाँ तहाँ। 
तंबू तान रही थी बट - विटपावली ॥ १३॥ 

किसको नहीं बना देता हे वह सरस । 
भला नहीं केसे होते वे रस भरे ॥ 
नारंगी पर रंग उसी का है चढ़ा। 


२५ 


हैं बसंत के रंग में रँगे संतरे॥ १४॥ 


अंक विलसता कैसे कुसुम - समूह से। 
हरे हरे दल उसे नहीं मिलते कहीं॥ 
नीरसता होती न दूर जो मधु मिले। 
तो होता जंबीर नीर-पूरित नहीं॥ १५॥ 


कंटकिता - बद्री तो केसे विलसती। 
हो उदार सफला बन क्यों करती भला ॥ 
जो प्रफुल्लता सधु भरता भू में नहीं। 
कोबिदार केसे वनता फूला फला ॥ १६॥ 


दिखा श्यामली - मूर्ति की मनोहर - छटा । 
बन सकता था वह बहु - फलदाता नहीं ॥ 
पाँव न जो जमता महि में ऋतुराज का। 
तो जम्बू निज - रंग जमा पाता नहीं ॥ १७॥ 


कोमळतम किशलय से कान्त नितान्त बन । 
दिखा नील - जलधर जैसी अभिरामता ॥ 
कुसुमायुध को सी कमनीया - कान्ति पा। 
मोहित करती थी तमाल - तरु - झ्यामता ॥ १८॥ 

मलयानिल की मंथर - गति पर मुग्ध हो। 
करती रहती थीं बनठन अठखेलियाँ॥ 
फूल व्याज से बार बार उत्फुल्ल हो। 
विलस विलस कर बहु - अलवेली - बेलियाँ ॥ १९॥. 


हरे - दलों से हिल मिल खिलती थीं बहुत । 
कभी थिरकती लहरातीं वनतीं कलित ॥ 
कभी कान्त - कुसुमावलि के गहने पहन। 
लतिकायें करती थीं लीलाये ललित | २०॥ 


कभी मधु - मधुरिमा से वनती छबिसयी। 
कभी निछावर करती थी मुक्तावलछी ॥ 
सजी - साटिका पहनाती थी अबनि को। 
विविध - कुसुम - कुछ- कलिता हरित - तृणाबली ॥ २१ ॥ 


दिये हरित - दळ उन्हें लाल जोड़े मिले। 
या अनुरक्ति- अरुणिमा ऊपर आ गई॥ 
लाल - लाल - फूलों से विपुल - पलाश के। 
कानन में थी ललित - लालिमा छा गई ॥ २२॥ 
उन्हें बड़े - सुन्दर - लिबास थे मिल गये। 
छटा छिटिक थी रही बाँस - खूँटियों पर ॥ 
आज बेल-बूटों से वे थीं विळसती। 
टूटी पड़ती थी विभूति बूटियों पर ॥ २३॥ 

सब दिन जिस पळने पर प्यारा - तन पला । 
देती थी उसकी महती -कृति का पता॥ 
दिखा दिखा कर हरीतिमा की मधुर - छवि । 
नव - दूर्वा दे महि को मोहक - श्यामता ॥ २४॥ 


(>या > 


कोकिळ की काकली तितिलियों का नटन। 
खग - कुछ - कूजन रंग - बिरंगी बन - लता ॥ 
अजब - समा थों बाँध रही छवि पुंजता। 
गुंजन - सहित मिलिन्द - वृन्द की मत्तता ॥ २५॥ 


वर -बासर बरवस था सन को सोहता । 
सल्यानिळ बहु - मुग्ध बना था परसता ॥ 
थी चोगुनी चमकती निशि सें चांदनी । 
सरसतम - सुधा रहा सुधाकर बरसता ॥ २६॥ 


मधु - विकास में मूर्तिमान - सोंदय्ये था । 
वांछित - छबि से बनी छबीली थी मही ॥ 
पत्त पत्ते में प्रफुल्लता थी भरी। 
चन में नत्तेन विसुग्धता थी कर रही ॥ २७॥ 


समय सुनाता वह उन्मादक - राग था। 
जिसमें अभिमंत्रित - रसमय - स्वर थे भरे ॥ 
भव - हृत्तंत्री के छिड़ते वे तार थे। 
जिनकी ध्वनि सुन होते सूखे - तरु हरे ॥ २८॥ 

सौरभ में थी ऐसी व्यापक - भूरिता । 
तन वाळे निज तन - सुधि जाते भूल थे॥ 
मोहकता - डाळी हरियाली थी लिये। 
फूले नहीं समाते फूले फूल थे॥२९॥ 


८ ~ 


शान्ति - निकेतन के सुन्दर - उद्यान में। 
जनक - नन्दिनी सुताँ - सहित थीं घूमती ॥ 
उन्हें दिखाती थीं कुसुमावलि की छटा। 
वार वार उनके सुख को थीं चूमती॥ ३०॥ 


था प्रभात का समय दिवस - मणि - दिव्यता । 
अवनीतळ को ज्योतिमेय थी कर रही॥ 
आलिंगन कर विटप, लता, तृण, आदि का । 
कान्तिमय - किरण कानन में थी भर रही ॥ ३१ ॥ 


युगल - सुअन थे पाँच साळ के हो चले। 
उन्हें बनाती थी प्रफुल्ल कुसुमावली ॥ 
कभी तितिलियां के पीछे वे दोड़ते। 
कभी किलकते सुन कोकिळ की काकली ॥ ३२॥ 


ठुसुक ठुमुक चल किसी फूल के पास जा। 
विहँस विहँस थे तुतली - वाणी बोलते ॥ 
टूटी फूटी निज पदावली में उमग। 
बार बार थे सरस - सुधारस घोलते॥ ३३॥ 

दिखा दिखा कर श्यास - घटा की प्रिय - छटा । 
दोनों - सुअनों से यह कहतीं महि - सुता ॥ 
ऐसे ही श्यामावदात कमनीय - तन। 
प्यारे पुत्रों तुम लोगो के हैं पिता ॥ ३४॥ 
कहतीं कभी विलोक गुलाब प्रसून की। 
बहु - विमुग्ध - कारिणी विचित्र - प्रफुल्लता ॥ 
हें ऐसे ही विकच - बदन रघुवंश - सणि । 
ऐसी ही है उनमें महा - सनोज्ञता। ३५ ॥ 


नाम बताकर कुन्द, यूथिका आदि का। 
दिखा रुचिरता कुसुम श्वेत - अवदात को ॥ 
कहती ऐसी ही है कीत्ति समुज्वला । 


~ 


तुम दोनों प्रिय - श्राताओऑं के तात की। ३६॥ 


लोक - रञ्जिनी ललामता से लालिता। 
दिखा जपा सुमनावलि की प्रिय - लालिमा ॥ 
कहती थीं यह्‌, तुम दोनों के जनक की। 
ऐसी ही अबुरक्ति है रहित कालिमा॥ ३७॥ 


हरित - नवल - दल सें दिखला अंगजों को। 
पीले पीले कुसुमो की वर विकचता॥ 
कहती यह थीं ऐसा ही पति- देव के। 
इयासल - तन पर पीताम्बर है विलसता॥ ३८॥ 

इस प्रकार जब जनक - नन्दिनी सुतों को । 
आनन्दित कर पति - गुण - गण थीं गा रही ॥ 
रीझ रीझ कर उनके वाल - विनोद पर। 


~ 


निज - वचनां से जव थीं उन्हें रिझा रही ॥ ३९॥ 


उसी समय विज्ञानवती आकर वहाँ। 


शिशु - ळीलायें अवलोकन करने लगी॥ 


रमणी - सुलभ - स्वभाव के वशीभूत हो। 
उनके अनुरञ्जन के रंगों में रँगी॥४०॥ 


यह थी विदुषी - ब्रह्मचारिणी प्रायशः । 
मिलती रहती थी अवनी - नन्दिनी से ॥ 

€ (a ¢ बातें 

तक वितक उठा बहु - बातें - हितकरी । 
सीखा करती थी सत्पथ- सङ्गिनी से॥ ४१॥ 


आया देख उसे सादर महिसुता ने। 
बैठाळा फिर सत्यवती से यह कहा॥ 
आप कृपा कर लव - कुश को अवलोकिये। 
अब न मुझे अवसर बहलाने का रहा॥ ४२॥ 


he 


समागता के पास वैठकर जनकजा। 
बोलीं कैसे आज आप आई यहाँ॥ 
सुसकाकर विज्ञानवती ने यह कहा। 
उठने पर कुछ तर्क और जाऊँ कहाँ॥ ४३॥ 

कृत्रिमता है कपट कुटिलता सहचरी। 
मंजुळ - मानसता की है अवसानना॥ 
सहज - सदाशयता पद - पूजन त्यागकर। 
यह है करती प्रवंचना की अचेना॥४९॥ 


किन्तु देखती हूँ मै यह बहु-घरों में। 
सदाचरण से अन्यथाचरण है अधिक॥ 
कभी कभी सुख - लिप्सादिक से बलित चित। 
सत्प्रवृत्ति - हरिणी का वनता है बधिक॥ ५०॥ 


भव - मंगळ - कामना तथा स्थिति - हेतु से । 
नर नारी का नियति ने किया है सजन ॥ 
हैं अपूर्ण दोनों पर उनको पूर्णंता। 
है प्रदान करता दोनों का सम्मिलन ॥ ५१॥ 


प्राणी में ही नहीं, तृणों तक में यही। 
अटल व्यवस्था दिखलाती है स्थापिता॥ 
जो बतलाती है विधि - नियम - अवाधता। 
अनुल्ञंघनीयता तथा कृतका्यंता ॥ ५२॥ 


यदि यथेच्छ आहार - विहार - उपेत हो। 
नर नारी जीवन, तो होगी अधिकता - 
पशु - प्रवृत्ति की, औ उच्छुंखछता बढ़े। 
होवेगी ढुदेशा - मर्दिता - मनुजता॥ ५३॥ 
१५ 

देवि ! आत्म - सुख ही प्रधान है विश्व में । 
किसे आत्म - गौरव अतिशय प्यारा नहीं ॥ 
स्वार्थ सर्व - जन - जीवन का सर्वस्व है। 
है हित - ज्योति - रहित अन्तर तारा नहीं ॥ ४४॥ 


भिन्न - प्रकृति से कभी प्रकृति मिलती नहीं । 
अहंभाव है परिपूरित संसार में॥ 
काम, क्रोध, मद, लोभ, सोह, स्वर है भरा । 
प्राणि मात्र के छत्तंत्री के तार में ॥ ४४॥ 


हे. विवाह - वंधन ऐसा बंधन नहीं। 
स्वाभाविकता जिसे तोड़ पाती नहीं॥ 
विविध - परिस्थितियाँ हैं ऐसी बलवती । 
जिससे मुँह चितवृत्ति मोड़ पाती नहीं ॥ ४६॥ 


कृत्रिमता है उस कुज्झटिका - सदृश जो। 
नहीं ठहर पाती विभेद - रविकर परस ॥ 
उससे कलुषित होती रहती है सुरुचि । 
असरस बनता रहता है मानस - सरस ॥ ४७॥ 


है सच्चा - व्यवहार शुचि - हृदय का विभव । 
प्रीति - - प्रतीति निकेत परस्परता - अयन ॥ 
उर की ग्रंथि विमोचन में समधिक - निपुण । 
परम - भव्य - मानस - सद्भावो का भवन ॥ ४८॥ 

कृत्रिमता है कपट कुटिलता सहचरी। 
मंजुळ - मानसता की है अवसानना॥ 
सहज - सदाशयता पद - पूजन त्यागकर। 

| यह है करती प्रवंचना की अर्चना॥ ४९॥ 


। किन्तु देखती हूँ मैं यह बहु- घरों में। 
सदाचरण से अन्यथाचरण है अधिक॥ 
कभी कभी सुख - लिप्सादिक से बलित चित। 


सत्प्रवृत्त - हरिणी का बनता है वधिक॥ ५०॥ 


भव - मंगल - कामना तथा स्थिति - हेतु से । 
नर नारी का नियति ने किया है सजन॥ 
हैं अपूणे दोनों पर उनको पूणता। 
है प्रदान करता दोनों का सम्मिलन ॥ ५१॥ 


प्राणी में ही नहीं, तृणां तक में यही। 
अटल व्यवस्था दिखलाती है स्थापिता॥ 
जो बतलाती है विधि - नियम - अवाधता । 
अनुज्ञंघनीयता तथा कृतकार्य्यंता ॥ ५२॥ 


यदि यथेच्छ आहार - विहार - उपेत हो। 
नर नारी जीवन, तो होगी अधिकता - 
पशु - प्रवृत्ति की, औ उच्छुखलता बढ़े। 
होवेगी ढुदेशा - मर्दिता - मनुजता॥ ५३॥ 
१५ 

पशु - पक्षी के जोड़े भी हैं दीखते। 
चे भी हैं दाम्पत्य-बंधनों में बँधे॥ 


वांछनीय है नर-नारी की युग्मता। 
सारे - मंत्र इसी साधन से ही सधे॥५४॥ 


~ 


इसीलिये है विधि - विवाह की पूततम। 
निगमागम द्वारा है वह प्रतिपादिता॥ 
है द्विविधा हरती कर सुविधा का स्टूजन। 
बह दे, वसुधा को दिव जैसी दिव्यता॥ ५५॥ 


जिससे होते एक हैं मिले दो हृदय। 
सरस - सुधा - धारायें सदनों में बहीँ॥ 
भूति - मान वनते हैं जिससे भुवन - जन। 
वह विधान अभिनन्दित होगा क्यों नहीं ॥ ५६॥ 


कुल, कुटुम्ब, गृह जिससे है बहु - गौरवित । 
“सामाजिकता है जिससे सम्मानिता॥ 
सहूनीया जिससे मानवता हो सकी। 
क्यों न बनेगी प्रथित प्रथा बह आद्रिता ॥ ५७॥ 


किन्तु प्रश्न यह्‌ है प्रायः जो विषमता । 
होती रहती है मानसिक - प्रवृत्ति में॥ 
भ्रम, प्रमाद अथवा सुख - लिप्सा आदि से । 
कैसे वह न घुसे दम्पति - अनुरक्ति में ॥ ५८॥ 

पति - देवता हुई हैं होंगी और हैं। 
किन्तु सदा उनकी संख्या थोड़ी रही॥ 
मिलीं अधिकतर सांसारिकता में सधी। 


०२७, 


कितनी करती हैं कृत्रिमता की कही ॥ ५९॥ 


~ 


मुझे ज्ञात है, है गुण - दोषमयी - प्रकृति । 
किन्तु क्यों न उर में वे धारायें बहें॥ 
सकल - विषमताआं को . जिनसे दूरकर। 
होते भिन्न अभिन्न - हृदय दम्पति रहें ॥ ६०॥ 


किसी काल में क्या ऐसा होगा नहीं। 
क्या इतनी महती न बनेगी मनुजता॥ 
सदन सदन जिससे वन जाये सुर - सदन | 
क्या बुध - वृन्द न देंगे ऐसी विधि बता॥ ६१॥ 


अति - पावन - बंधन में जो विधि से बँघे। 


क्यों 
देवि 
क्यों 


उनमें न प्रतीति - प्रीति भरपूर हो॥ 


आप मर्मज्ञ हैं बतायें मुझे। 


दुभौव - दुरित दम्पति का दूर हो॥ ६२॥ 


कहा जनकजा ने मैं विबुधे आपको। 
क्या बतलाऊँ आप क्या नहीं जानतीं॥ 
यह उदारता, सहृदयता है आपकी। 
जो स्वविषय - मेज्ञ मुझे हैं मानती ॥ ६३॥ 

देख प्रकृति की कुत्सित - कृतियों को दुखित । 
मैं भी वैसी ही हूँ जैसी आप हैं॥ 
किसको रोमाञ्चित करते हैं वे नहीं। 
भव में भरे हुए जितने संताप हें॥६४॥ 


इस प्रकार के भी कतिपय - मतिमान हैं। 
जो दुख में करते हैं सुख की कल्पना ॥ 


~ 


अनहित में भी जो हित हैं अवलोकते । 


१: 


औरो के कहने को कहकर जल्पना॥ ६५॥ 


ha 


जो हो, पर परिताप किसे छोड़ते । 
है विडम्बना विधि की बड़ी - बलीयसी ॥ 


चिन्तित विचलित बार बार बहु आकुलित | 
किसे नहीं करती प्रवृत्ति - पापीयसी ॥ ६६ ॥ 


विबुध - बृन्द ने क्या बतलाया है नहीं। 
निगमागस में सव विभूतियाँ हैं भरी॥ 


किन्तु पड़ प्रकृति और परिस्थिति - लहर में । 
कुमति - सरी में है डूबती सुमति - सरी॥ ६७॥ 


ha 


सारे - मनोविकार हृदय के भाव सव। 
इन्द्रिय के व्यापार आत्महित - भावना ॥ 
सुख - लिप्सा गौरव - ममता मानस्प्रहा । 
स्वार्थ - सिद्धि - रुचि इष्ट - प्राप्ति की कामना ।। ६८॥ 

चतुदश सगै 


~ 
४९) 
“2 


बई नारी में हैं समान, अनुभूति भी - 
इसीलिये प्रायः उनकी है एक सी॥ 
कब किसका केसा होता परिणाम हे! 


व 


२५५ ~ ~ ००७ ३७ वेबसी 
क्या वश में हे ओ किसमें है वेबसी ॥ ६९॥ 


उलझी - बातै भी जाती हैं सुलझ। 
कव जी में पड़ जाती गाँठ है॥ 
भरा केसे रहता है हृदय - तरु। 
मन बन जाता उकठा - काठ है॥ ७० ॥ 


कैसे अन्तस्तल - नभ में उठ प्रेम घन। 
जीवन - दायक वनता है जीवन वरस॥ 
मेल - जोल तन क्यों होता निर्जीव है। 
मनोमलिनता रूपी चपला को परस॥ ७१॥ 


असधुर कहलाता है सधुरतम। 


असरस बन जाता है सरस - चित ॥ 
अकलित लगता है सोने का सदन। 


कुसुम - सेज केसे होती है कंटकित। ७२॥ 


has 


अवगुण - तारक - चय - परिदशेन के लिये । 
क्यों मति' बन जाती है नभतळ - नीलिमा ॥ 


जाती है प्रतिकूल - कालिमा से बदल । 
कयां अनुराग - रँगी - आँखों की लालिमा ॥ ७३॥ 

क्यों अप्रीति पा जाती है उसमें जगह । 
जो उर - प्रीति - निकेतन था जाना गया ॥ 
केसे कटु बनता है वह मधुसय - वचन । 
कणे - रसायन जिसको था माना गया ॥ ७४॥ 


जो होते यह बोध जानते मम्मे सब। 
दम्पति को अन्यथाचरण से प्रीति हो॥ 
तो यह है अति - समे - वेधिनी आपदा। 
क्या विचित्र ! दुर्नीति यदि भरित - भीति हो ॥ ७५॥ 


जो नर नारी एक सूत्र में बद्ध हैं। 
जिनका जीवन भर का प्रिय - सम्बन्ध है ॥ 


जो समाज के सम्मुख सद्विधि से बँधे। 
जिनका मिलन नियति का पूत - प्रबंध है।॥७६॥ 


उन दोनों के हृदय न जो होवें मिले। 
एक दूसरे पर न अगर उत्सर्ग हो॥ 
सुख में दुख में जो हो प्रीति न एक सी। 
स्वगे सा सुखद जो न युगल - संसगे हो ॥ ७७॥ 


तो इससे बढ़कर दुष्क्रति है कौन सी। 
पड़ेगा कलेजा सत्कृति को थामना॥ 
हुए सभ्यता - दुरति पशुता करों से। 
होगी मानवता की अति - अवमानना ॥ ७८।। 

प्रकृति - भिन्नता करती है प्रतिकूलता। 
भ्रम, प्रमादि आदिक विहीन मन है नहीं ॥ 
कहीं अज्ञता वहँक बनाती है विवश | 


सति - मलीनता है विपत्ति ढाती कहीं ॥ ७९ ॥ 


है प्रवृत्ति नर नारी की त्रिगुणात्मिका। 
सब में सत, रज, तम, सत्ता है सम नहीं ॥ 
उनकी मात्रा में होती है भिन्नता। 


~ 


देश काल ओ पात्र भेद है कम नहीं।॥ ८०॥ 


अन्तराय ए साधन हैं ऐसे सबल। 
जो प्राणी को हैं पचड़ों में डाळते॥ 
पंच - भूत भी अल्प प्रपंची हैं नहीं। 


Ne 


वे भी कब हें तम में दीपक बालते॥ ८१॥ 


ऐसे अवसर पर प्राणी को बन प्रबळ। 
आत्म - शक्ति की शक्ति दिखाना चाहिये॥ 
सत्वृत्ति से उदुष्पवृत्तियों को दवा। 
तम में  अन्तर्ज्योति - जगाना चाहिये ॥ ८२॥ 


सत्य है, प्रकृति होती है अति - बवती । 
किन्तु आत्मिक - सत्ता है उससे सबल ॥ 
भौतिकता यदि करे भूतपन भूत बन। 
क्यों न उसे आध्यात्मिकता तो दे मसल ॥ ८३॥ 

जिसमें सारी - सुख - लिप्सायें हों भरी। 
जो परमित होवे आहार - विहार तक ॥ 
उस प्रसून के ऐसा है तो प्रेम वह। 
जिसमें मिले न रूपन रंग न तो महँक ॥ ८४॥ 


> 


जिसमें छाग नहीं लगती है लगन की। 
जिसमें डटकर प्रेम ने न आँचें सहीं॥ 
जिसमें सह सह साँसतें न स्थिरता रही। 
कहते हैं दाम्पत्य - धर्म उसको नहीं ॥ ८४॥ 


जहाँ प्रेम सा दिव्य - दिवाकर है उदित। 
केसे दिखलायेगा तामस - तस वहीं॥ 
दम्पति को तो दम्पति कोई क्याँ कहे। 
जिसमें है दाम्पत्य - दिव्यता ही नहीं॥ ८६॥ 


००७ 


निज - प्रवाह में बहा अपावन -वृत्तियाँ। 
जो न प्रेम धारायें उर में हों बही॥ 
तो दम्पति की हित - विधायिनी वासना । 
पायेगी सुर - सरिता - पावनता नहीं ॥ ८७॥ 


जिसे तरंगित करता रहता है सदा। 
मंजु सम्मिलन - शीतल - मृदुगामी अनिल ॥ 
खिळे मिले जिसमें सद्भावा के कमळ। 
है. दम्पति का प्रेम वह सरोवर - सलिछ ॥ ८८॥ 

उसमें है सात्विक - प्रवृत्ति - सुमनावली । 
उसमें सुरतरु सा विलसित भव - क्षेम है॥ 
सकल -लोक अभिनन्दन - सुख - सौरभ - भरित | 
नन्द्न- वन सा अनुपम दम्पति - प्रेम है॥ ८९॥ 


है सुन्दर - साधना कामना -पूर्त्ति की। 
भरी हुई है उसमें शुचि - हितकारिता ॥ 
है विधायिनी विधि - संगत वर - भूति की। 
कल्पलता सी दम्पति की सहकारिता ॥ ९० ॥ 


है सद्भाव समूह धरातल के छिये। 
सवे - काळ सेचन - रत पावस का जळद॥ 
फूला - फळा मनोज्ञ कामप्रद कान्त - तन। 
है दम्पति का प्रेम कल्पतरु सा फलद ॥९१॥ 


है विभिन्नता की हरती उद्भावना। 
रहने देती नहीं अकान्त - अनेकता॥ 
है पयस्विनी - सदृश प्रकृत - प्रतिपालिका । 
कामधेनु - कामद है दम्पति - एकता ॥ ९२॥ 


पूत - कलेवर दिव्य - देवतों के सहृश। 
भूरि - भव्य - भावों का अनुपम - ओक है॥ 
वर - विवेक से सुरगुरु जिसमें हैं लसे। 
दम्पति - प्रेम परम - पुनीत सुरळोक है ॥९३॥ 

सृढुछ - उपादानों से बनिता है रचित। 
हैं उसके सब अंग बड़े - कोमळ बने॥ 
Da 


इसीलिये है कोमल उसका हृदय भी। 
उसके - कोमल - वचन सुधा में हैं सने॥९४।। 


पुरुष अकोमल - उपादान से है बना। 
इसीलिये है उसे मिली दृढ़ -चित्तता॥ 
बड़े-पुष्ट होते हैं उसके अंग भी। 
उसमें बल की भी होती है अधिकता ॥९५॥ 


जैसी ही जननी की कोमल - हृदयता। 
है अभिलषिता है जन - जीवनदायिनी ॥ 
बेसी ही पाता की बळवत्ता तथा। 
इृढ़ता है वांछित, है विभव - विधायिनी ॥ ९६।४ 


है दाम्पत्य -विधान इसी विधि में बँधा। 
दोनों का सहयोग परस्पर है ग्रथित॥ 
जो पौरुष का भाजन है कोई पुरुष। 
तो कुल - बाळा मूर्ति - शान्ति की है कथित ॥ ९७॥ 


अपर - अंग करता है पीड़ित - अंग - हित । 
जो यह मति रह सकी नहीं चिर - संगिनी ॥ 
कहाँ पुरुष में तो पौरुष पाया गया। 
कहाँ बन सकी बनिता तो अद्धांगिनी ॥ ९८॥ 

किसी समय अवलोक पुरुष की परुषता। 
कोमलता से काम न जो लेवे प्रिया ॥ 
कहाँ बनी तो स्वाभाविकता - सहचरी | 
काम सृढुळ - उर ने न मृढुलता से लिया॥९९॥ 


रस - विहीन जिसको कहकर रसना बने । 
ऐसी नीरस बातें क्‍यों जायें कही ॥ 
कान्त के लिये यदि वे कड़वे बन गये। 


००७ 


कान्त - वचन में तो कान्तता कहाँ रही ॥१००॥ 


जिस पर .सरस बरस जाने ही के लिये। 
कोमल से भी कोमळ कलित - कुसुम बने ॥ 
उसको किसी विशिख से बन वे क्‍यों लगे । 


०७०७ 


रहे वचन जो सदा सुधारस में सने ॥१०१॥ 


अकमनीय कैसे कमनीय प्रवृत्ति हो। 
बड़ी चूक है उसे नहीं जो रोकती॥ 
कोई कोमल - हृदया प्रियतम को कभी। 
कड़ी आँख से केसे है अवलोकती ॥१०२॥ 


जो न कंठ हो सकी पुनीत - गुणावली । 
क्यों पाती न प्रवृत्ति कलहप्रियता पता ॥ 
जो कटूक्ति के लिये हुई उत्कण्ठ तो। 
क्‍यों कलंकिता बनेगी न कल - कठता ॥१०३॥' 

पहचाने पति के पद्‌ को मुँह से कभी । 
निकल नहीं पाती अपुनीत - पदावली ॥ 
सहज - मधुरता मानस के त्यागे बिना। 
अमधुर बनती नहीं मधुर - वचनावली ॥१०४॥ 


है 'कठोरता, काठ शिक्षा से भी कठिन। 
~ २ यें ००७ हळ 
क्यों न प्रेम-धाराये ही उनमें बहें॥ 
कोमल हैं तो बनें अकोमल किसलिये। 
क्यों न कलेजे बने कलेजे ही रहें ॥१०५॥ 


जिसमें है न सहानुभूति - सम्मज्ञता । 
सदा नहीं होता जो यथा - समय - सदय ॥ 
जिसमें है न हृदय - धन की ममता भरी। 
> केसे 
हृदय कहायेगा तो केसे वह हृदय ॥१०६॥ 


'क्या गरिमा है रूप, रंग, गुण आदि की। 
क्या इस भूति - भरित - भूमध्य निजस्व है॥ 
€ 
जो उत्सग न उस पर जीवन हो सका। 
जो इस जगती में जीवन - सर्वस्व है ॥१०७॥ 


अवनी में जो जीवन का अवलम्ब है। 
सब से अधिक उसी पर जिसका प्यार है॥ 
बह पतिता है जो उससे है उलझती। 
जिस पति का तन, मन, धन पर अधिकार है ।।१०८॥ 

चूक उसीकी है जो वल्लभता दिखा। 
हृदय - वल्लमा का पढ्‌ पा जाती नहीं॥ 
प्राणनाथ तो प्राणनाथ केसे बनें। 
पति प्राणा यदि पल्ली बन पाती नहीं॥१०९॥ 


पढ्‌ तदीयता - पाठ भेद को भूल कर। 
सत्य - भाव से पूत- प्रेम - प्याला पिये॥ 
बन जाती हैं जीवितेश्वरी पल्नियाँ। 
जीवनधन को जीवनधन अर्पित किये ॥११०॥ 


भाग्यवती वह है भर सात्विक - भूति से । 
भक्ति - बीज जो प्रीति - भूमि में वो सकी ॥ 
वह्‌ सहृदयता है सहृदयता ही नहीं। 
जो न समर्पित हृदयेश्वर को हो सकी॥१११॥॥ 


पूजन कर सद्भाव - समूह्‌ - प्रसून से। 
जगा आरती . सत्कृति की बन सद्रता॥ 
दिव्य भावना बल से पाकर दिव्यता। 
देवी का पद पाती है पति - देवता ॥११२॥ 


वहन कर सरस - सौरभ संयत - भाव का। 
जो सरोजिनी सी हो भव - सर में खिली ॥ 
बही सती है शुचि - प्रतीति से पूरिता। 
जिसे पति - परायणता पूरी हो सिली ॥११३॥ 

उसका अधिकारी है सबसे अधिक पति। 
सोच यह स्वकृति की करती जो पूर्ति हो ॥ 
पतिव्रता का पद पा सकती है वही। 
जीवितेश हित की जो जीवित मूर्ति हो ॥११४॥ 


सहज - सरलता, शुचिता, म्रदुता सदयता - 
आदि दिव्य गुण द्वारा जो हो ऊर्जिता॥ 
प्रीति सहित जो पति-पद को है पूजती। 
भव में होती है वह पल्ली पूजिता ॥११५॥ 


लंका में मेरा जिन दिनों निवास था। 
वहाँ. विलोकी जो दाम्पत्य - विडम्वना ॥ 
उसका ही परिणाम राज्य - विध्वंस था। 


~ 


भयंकरी है संयम को अवमानना ॥११६॥ 


होता है यह उचित कि जव दम्पति खिजें । 
सूत्रपात जब अनबन का होने छगे॥ 
उसी समय हो सावधान संयत बनें। 
कलह - बीज जब बिगड़ा मन बोने लगे ॥११७॥ 


यदि चंचलता पत्नी दिखलाये अधिक। 
पति तो कभी नहीं त्यागे गंभीरता॥ 
उम्र हुए पति के पल्ली कोमळ बने। 
हो अधीर कोई भी तजे न धीरता॥११८। > 

तपे हुए की शीतलता है औषधी। 
सहनशीलता कुछ कलहों की हे दवा॥ 
शान्त - चित्तता का अवलम्बन मिल गये। 
प्रकृति - भिन्नता भी हो जाती है हवा ॥११९॥ 


कोई प्राणी दोष-रहित होता नहीं। 
कितनी दुवेलताये उसमें हैं भरी॥ 
किन्तु सुधारे सब बातें हैं सुधरती। 
भलाइयों ने सब वुराइयाँ हैं हरी ॥१२०॥ 


सभी उलझनें सुलझाये हैं सुळझती। 
गाँठ डाळने पर पड़ जाती गाँठ है॥ 
रस के रखने से ही रस रह सका है। 
हरा भरा कव होता उकठा - काठ है॥१२१॥ 


स्यादा, कुछ - शील, लोक- लज्जा तथा। 
क्षमा, दया, सभ्यता, शिष्टता, सरलता ॥ 
कडु को मधुर सरसतम असरस को वना। 
हैं कठोर उर में भर देती तरलता ॥१२२॥ 


मधुर - भाव से कोमल - तम - व्यवहार से । 
पशु - पक्षी भी हो जाते आधीन हैं॥ 
अनहित हित बनते स्वकीय परकीय हैं। 
क्यों न मिलेंगे दस्पति जो जलमीन हें ॥१२३॥ 

क्याँ न दूर हो जायेगी मन मलिनता । 
क्यों न निकल जायेगी कुछ जी की कसर॥ 
क्यों न गाठ खुल जायेगी जी में पड़ी। 
पड़े अगर दम्पति का दस्पति पर असर ॥१२४७॥ 


जिन दोनों का सबसे प्रिय - सम्बन्ध है। 

जो दोनों हैं एक दूसरे से मिले॥ 

एक वृन्त के दो अति सुन्दर - सुमन - सम । 

एक रंगमें रँग जो दोनों हें खिले ॥१२५॥ 
ऐसा प्रिय - सम्बन्ध अल्प - अन्तर हुए | 
भ्रम - प्रमाद में पड़े टूट पाता नहीं॥ 
स्नेहकराँ से जो बंधन है बँधा, वह - 
खींच -तान कुछ इए छूट जाता नहीं ॥१२६॥ 


किन्तु रोग इन्द्रिय - लोलुपता का बढ़े। 
पड़े आत्मसुख के प्रपंच में अधिकतर ॥ 
होती है पशुता-प्रब्रत्ति की प्रबलता । 
जाती है उर में भौतिकता - भूति भर ॥१२७॥ 


लंका में भौतिकता का साम्राज्य था। 
था विवाह का बंधन, किन्तु अम्रीतिकर ॥ 
नित्य वहाँ होता स्वच्छंद - विहार था। 
था विलासिता नग्न - नृत्य ही रुचिर तर॥१२८॥ 

कलह कपट - व्यवहार कु - कौशल करों से। 
बहु- सदनों के सुख जाते थे छिन बहाँ॥ 
होता रहता था साधारण बात से। 
पति - पत्नी का परित्याग प्रति - दिन वहाँ ॥१२९॥ 


अहंभाव दुर्भाव तथा दुवौसना। 
उसे तोड़ देती थी पतित - प्रवंचना ॥ 
ऐंचा तानी हुई कि वह टूटा नहीं। 
कचा धागा था विवाह - बंधन बना ॥१३०॥ 


उस अभागिनी की अशान्ति को क्या कहें। 
जिसे शान्ति पति - परिवत्तन ने भी न दी॥ 
होती है वह विविध - यंत्रणाओं भरी | 
इसीलिये तृष्णा है वेतरणी नदी ॥१३१॥ 


नरक ओर जाती थीं पर वे सोचतीं। 
उन्हें लग गया स्वर्ग -लोक का है पता॥ 
दुराचार ही सदाचार था वन गया। 
स्वतंत्रता थी मिली तजे परतंत्रता॥१३२॥ 


था बनाव - श्वंगार उन्हें भाता बहुत। 

तन को सज उनका मन था रौरव बना॥ 

उच्छुंखल्ता की थीं वे अति -प्रेमिका। 

उसी में चरम - सुख की थी प्रिय - कल्पना ॥१३३॥ 
१६ 


CC-0. In Public Domain. An eGangotri Initiative 


२४२ वेदेही-वनवास 


इष्ट - प्राप्ति थी स्वार्थ सिद्धि उनके लिये । 
थी. कदर्थना से पूरिता- परार्थता॥ 
पुण्य - कार्य्यो में थी बड़ी - विडम्बना । 
पाप - कमानु थी जीवन - चरितार्थता ॥१३४॥ 


बहु - वेशों में परिणत करती थी उन्हें। 
पुरुषों को वश में करने की कामना॥ 
पापीयसी - प्रवृत्ति - पूर्ति के लिये वे। 
करती थीं विकराल - काल का सामना ॥१३%॥ 


थोड़ी भी परवाह कळंकों की न कर! 
लगा कालिमा के मुँह में भी कालिमा। 
लालन कर लालसामयी - कुप्रवृत्ति का ॥ 
वे रखती थीं अपने मुख की लालिमा ॥१३६॥ 
इन्द्रिय - लोलुपता थी रग रग में अरी। 
था विलास का भाव हृदय - तळ में जमा ॥ 
रोमांचितकर उनकी पाप - प्रवृत्ति थी। 
सनमानापन रोम रोम में था रमा ॥१३७॥ 


पुरुष भी इन्हीं रंगों में ही थे रेँगे। 
पर कठोरता की थी उनमें अधिकता ॥ 
जो प्रवंचना में प्रवीण थीं रमणियाँ। 
तो उनकी विधि - हीन - नीति थी बधिकता ॥१३८॥ 

नहीं पाशविकता का ही आधिक्य था। 
हिंसा, प्रति - हिंसा भी थी प्रबला बनी॥ 
प्रायः पापाचार - वाधको के लिये। 
पापाचारी की उठती थी तर्जनी ॥१३९॥ 


बने कलंकी कुल तो उनकी बला से। 
खोक - छाज की परवा भी उनको न थी॥ 
जैसा राजा था वेसी ही प्रजा थी। 
ईश्वर की भी भीति कभी उनको न थी॥१४०॥ 


इन्हीं पापमय कर्मो के अतिरेक से। 
ध्वंस हुई कञ्चन - विरचित - छंकापुरी ॥ 
जिससे कम्पित होते सदा सुरेश थे। 


५५ 


धूल में सिली प्रबल - शक्ति वह आसुरी ॥१४१॥ 


प्राणी के अयथा - आहार - विहार से। 
उसकी प्रकृति कुपित. होकर जैसे उसे - 
देती है बहु - दण्ड रुजादिक -रूप में। 
बेसे ही सब कहते हैं जनपद जिसे ॥१४२॥ 


वह चलकर प्रतिकूल नियति के नियम के। 
भव - व्यापिनी प्रकृति के प्रबळ - प्रकोप से ॥ 
कभी नहीं बचता होता विध्वंस हे । 
येसे ही: जैसे तम दिनकर ओप से ॥१४३॥ 

लंका की दुर्गति दाम्पत्य - विडम्बना। 
मुझे आज भी करती रहती है व्यथित ॥ 
हुए याद उसकी होता रोमांच है। 
पर वह है प्राकृतिक - गूढता से प्रथित ॥१४४॥ 


है अभिनन्दित नहीं सात्विकी - प्रकृति से। 

DN निन्दित ~ 

है पति - पल्ली त्याग परम - निन्दित - क्रिया ॥ 
मिले दो हृदय कैसे होवेंगे अळग। 
अप्रिय - कम्मं करेंगे केसे प्रिय - प्रिया ॥१४५॥ 


वास्तवता यह हे, जब पतित - प्रवृत्तियाँ। 
कुत्सित - लिप्सा दुव्येसनां से हो प्रबळ॥ 


~ he ०७ 
इन्द्रिय - छोलुपताऔआआ के सहयोग से। 
देती हैं सब - सात्विक भावों को कुचल ॥१४६॥ 


तभी समिष होता विरोध आरंभ है। 
जो दम्पति हृदयों में करता छेद है॥ 
जिससे जीवन हो जाता है विषमतम। 
होता रहता पति-पत्नी विच्छेद है ॥१४७॥ 


जिसमें होती है उच्छूंखछता भरी। 
जो पामरता कटुता का आधार हो॥ 
जिससे हो हिंसा प्रति - हिंसा अधमता । 
जिसमें प्यार बना रहता व्यापार हो ॥१४८॥ 

क्या वह जीवन क्या उसका आनन्द है। 
क्या उसका सुख क्या उसका आमोद है॥ 
किन्तु प्रकृति भी तो है बैचित्र्या भरी । 
सल - कीटक सल ही में पाता मोद हे ॥१४९॥ 


यह भौतिकता की है बड़ी विडम्बना । 

320. है 
इससे होता प्राणि -पुंज॒ का है पतन॥ 
ळंका से जनपद होते विध्वंस हैं। 
सरु बन जाता है नन्दन सा दिव्य - वन ॥१५०॥ 


उदारता से भरी सदाशयता - रता। 
सद्भावो से भौतिकता की बांधिका॥ 
पुण्यमयी पावनता भरिता सद्रता। 
आध्यात्मिकता ही है भव - हित - साधिका ॥१५१॥ 


यदि भौतिकता है अति - स्वार्थ - परायणा । 
आध्यात्मिकता आत्मत्याग की मूक्ति है॥ 
यदि भौतिकता है विलासिता से भरी। 
आध्यात्मिकता सदाचारिता पूर्ति है॥१५२॥ 


यदि उसमें है पर - दुख - कातरता नहीं। 
तो इसमें है करुणा सरस प्रवाहिता ॥ 
यदि उसमें है तामस - वृत्ति अमा - समा । 
तो इसकी है सपत्प्रवृत्ति - राकासिता॥१५३।। 

यदि भौतिकता दानवीय - संपत्ति है। 
तो आध्यात्मिकता दैविक - सुविभूति है॥ 
> 


यदि उसमें है नारकीय - कडु - कल्पना । 
तो इसमें स्वर्गीय - सरस - अनुभूति है ॥१५४॥ 


यदि उसमें है लेश भी नहीं शील का। 
तो इसका जन - सहानुभूति निजस्व है॥ 
यदि उसमें है भरी हुई उहदंडता। 
सहनशीलता तो इसका सर्वस्व है ॥१५५॥ 


यदि वह है कृत्रिमता कळ छल से भरी। 
तो यह है सात्विकता - झुचिता - पूरिता ॥ 
यदि उसमें दुर्गुण का ही अतिरेक है। 
तो इसमें है दिव्य - गुणों की भूरिता ॥१५६॥ 


यदि उसमें पशुता की प्रबळ - प्रवृत्ति है। 

तो इसमें मानवता की अभिव्यक्ति है॥ 

भौतिकता में यदि है जड़तावादिता। 

आध्यात्मिकता मध्य चिन्मयी - शक्ति है ॥१५७॥ 
भौतिकता है भव के भावों में भरी। 
.और प्रपंची पंचभूत भी हैं न कम॥ 
कहाँ किसी का कब छूटा इनसे गळा। 
किन्तु श्रेय - पथ अवलम्बन है श्रेष्ठतम ॥१४८॥ 

नर-नारी निर्दोष हो सकेंगे नहीं। 
भौतिकता उनमें भरती ही रहेगी॥ 
आपके सदृशा मैं भी इससे व्यथित हूँ । 


किन्तु यही मानवता - ममता कहेगी॥१५९।। 


आध्यात्मिकता का प्रचार कर्तव्य है। 
जिससे यथा - समय भव का हित हो सके ॥ 
आप इसी पथ की पथिका हैं, विनय है। 


२५ 


पाँव आप का कभी न इस पथ में थके ॥१६०॥ 


दोहा 


विदा महि - सुता से हुई उन्हें मान महनीय । 
सुन विज्ञानवती सरुचि कथन - परम - कमनीय ॥१६१॥ 

तिलोकी 

परम - सरसता से प्रवाहिता सुरसरी । 

कल कल रव से कलित - कीत्ति थीं गा रही ॥ 

किसी अलौकिक - कीर्तिमान - लोकेश की । 
लहरें उठ थीं ललित - नृत्य दिखला रही ॥ १॥ 


अरुण - अरुणिमा उपा - रंगिणी - लालिमा । 
गगनांगण में खेल लोप हो चढी थीं॥ 
रवि - किरणें अब थीं निज - कला दिखा रही । 
जो प्राची के प्रिय -पलने में पळी थीं॥२॥ 


सरळ - बालिकाये सी कलिकायें - सकल | 
खोल खोल मुँह केलि दिखा खिल रही थीं ॥ 
सरस - वायु - संचार हुए सब बेलियाँ। - 
विलस विलस वल खा खा कर हिल रही थीं ॥ ३॥ 

समय कुसुम - कोमल प्रभात - शिशु को विहँस । 
दिवस दिव्यतम -गोदी में था दे रहा॥ 
भोलेपन पर बन विमुग्ध उत्फुल्ल हो। 
वह उसको था ललक ललक कर ले रहा॥४॥ 


कहीं कान्ति - संकलित कहीं कल - केलिमय। 
और कहीं सरिता - प्रवाह उच्छुसित था॥ 
खग कलरव आकलित कान्त - तरु पुंज से। 
'उसका सञ्जित - कूल उल्लसित लसित था॥ ४॥ 


१००५ 


इसी कूल पर सीता सुअनाँ के सहित। 
धीरे धीरे पद - चालन कर रही थीं॥ 
उनके मन की बातें मझदुता साथ कह। 
अन्तस्तळ में वर - विनोद भर रही थीं।॥ ६॥ 


सात बरस के दोनों सुत थे हो गये। 
'इसीलिये जिज्ञासा थी प्रबला हुई॥ 
माता से थे नाना-बातें पूछते। 
-यथावसर वे प्रश्न किया करते कई॥ ७॥ 


सरिता में थीं तरल- तरंगे उठ रहीं। 
बार बार अवलोक उन्हें कुश ने कहा॥ 
ए क्या हैं ? ए किससे क्यों हैं खेलती। 
मा इनमें है केसे दीपक बल रहा॥८॥ 

सुने उक्तियाँ उनकी सत्यवती हँसी। 
किन्तु प्यार से मा ने ये बातें कहीँ ॥ 
ए हैं दुहितायें सरिता सुन्दरी की। 


गोद में उसी की हैं क्रीड़ा कर रही॥९॥ 


जननी हैं सुरसरी, समीरण है जनक। 
हुआ है इन्हीं दोनों से इनका सृजन ॥ 
ए हैं परम - चंचला - सरसा - कोमला । 
रवि - कर से है विलसित इनका तरल - तन ॥१०॥ 


जैसे सम्मुख के सारे - बालुका - कण | 
चमक रहे हैं मिळे दिवस - मणि की चमक ॥ 
वैसे ही दिनकर की कान्ति- विभूति से। 
दिव्य बने लहरे भी पाती हैं दसक ॥११॥ 

तात तुमारे पिता का मनोरम - मुकुट । 

रवि - कर से जैसा वनता है दिव्यतम ॥ 

बहू अमूल्य - मणि - मंजुळता - सर्वस्व है । 

ऱृग - निमित्त है लोकोत्तर - आलोक सम ॥१२॥ 


' यह सुन लव ने माता का अल पकड़ । 
कहा ठुनुक कर अम्मा हम लेंगे मुकुट ॥ 
सीता ने सुत चिबुक थामकर यह कहा। 
तात ! तुमारे पिता तुम्हें देंगे मुकुट ॥१३॥ 

कुश बोले क्या हम न पा सकेंगे मुकुट । 
सीता बोलीं तुम तो ळव से हो घडे ॥ 
अतः मुकुट तुमको पहले ही मिलेगा। 
दोनों में होंगे अनुपम - हीरे जड़े॥१४।॥ 


की 


दोनों भ्राता शास्त्र - शास्र में निपुण हो। 
अवध धाम में पहुँचोगे सानन्द जब ॥ 
पाकर रविकुल - रवि से दिव सी दिव्यता। 
रन्न - मुकुट - मंडित होगे तुम छोग तब ॥१५॥ 


(> 


इसी समय कतिपय - चमकीली - मछलियाँ | 
पुलिन - सलिल में तिरती दिखलाई पड़ीं ॥ 
उन्हे देखने लगे लव किलक - किलक कर। 
कुश की चञ्चल - आँखें भी उन पर अडीं ॥१६॥ 


उभय उन्हें देखते रहे कुछ काल तक। 
फिर लब ने ललकित हो मासे यह कहा॥ 
मैं लूँगा मछलियाँ क्या उन्हें पकड़ ळूँ.। 
मा बोलीं सुत यह अनुचित होगा महा ॥१७॥ 


जैसे तुम दोनों हो मेरे ढाडिले। 
तुम्हें साथ ले जैसे मैं हूँ घूमती॥ 
गले लगाती हुँ तुमसे खेळती हूँ। 


जैसे मैं हूँ तुम्हें प्यार से चूमती॥१८॥ 

वेसे ही हो केलि - तिरत मछल्या भी । 
वच्चा के सहित सलिल में विलसती ॥ 
देखो तो केसा हिल मिल खेळती । 


सिला भिला कर मुँह केसी सर्सती ।।१९॥ 


2% 


/०॥४ 


श्र 
९, 
७३, 
प्र 
९, 


यदि कोई तुमको मुझसे तुमसे झुझे। 
छीने तो वतला दो क्या होगी दशा॥ 
'कोमछ से कोमल बहु - व्याकुल - हृदय को। 
क्या न छगेगी विषम-वेदना की कशा ॥२०॥ 


लव बोले आयेगा मुझको छीनने - 
जो, मैं मारूँगा उसको दूँगा डरा॥ 
कहा जनकजा ने कयां ऐसा करोगे। 
इसीलिये न कि अनुचित करना है बुरा ॥२१॥ 


फिर तुम क्‍यों अनुचित करना चाहते हो। 

'कभी किसी को नहीं सताना चाहिये॥ 

ha कद ha + ~ (०2 

उनके बच्चे हों अथवा हों मछळियाँ। 

कभी नहीं उनको कळपाना चाहिये ॥२२॥ 
देखो ® कितनी 
देखो वे हैं कितनी सुथरी सुन्दरी। 
कैसा पुलकित हो हो वे हैं फिर रहीं ॥ 
वहाँ _ (3322 
हा गये उनका सुख होगा किरकिरा। 
किन्तु पकड़ पाओगे उनको तुम नहीं ॥२३॥ 

जीव जन्तु जितने जगती में हैं बने। 
सबका भळा किया करना ही है भढा॥ 
निरपराध को सता करें अपराध क्यां। 
वृथा किसी पर क्यों कोई लाये बला॥२७॥ 


` जल को विमल बनाती हैं ये मछलियाँ। 


Ne 


पूत - प्रेम का पाठ पढ़ाती हैं सदा॥ 
प्रियतम जळ से बिछुड़े वे जीती नहीं। 
किसी प्रेमिका पर क्‍यों आये आपदा ॥२४॥ 


इतना कहते जनक - नन्दिनी नयन में। 
जल भर आया और कलेजा हिल गया ॥ 
मानां व्याकुल वनी युगल - मछलियां को। 
यथावसर अलुकूछ - सलिल था मिल गया ॥२६॥ 


जळ में जल से शुरु पदाथ हैं डूबते। 
मा तुमने मुझसे हैं ए बातें कहीं॥ 
काठ कहा जाता है गुरुतर वारि से। 
क्यों नोका जल में निमम्न होती नहीं ॥२७॥ 


सुने प्रश्न कुश का माता ने यह कहा। 
बड़े बड़ाई को हैं कभी न भूलते॥ 
जल तरुओं को सींच सींच है पालता। 
उसके बल से .वे हैं फलते - फूलते ।।२८।॥ 

जब वे होते तप्त बनाता तर उन्हें। 
जब होते निबेळ तब कर देता सबल ॥ 
उसी की सरसता का अवलम्बन मिले। 
अनुपम - रस पाते थे उनके सकल - फल ॥२९॥ 


वह जल देता क्‍यों उस नौका को डुबा। 
जो तरु के तन द्वारा है निर्मित हुई॥ 
सदा एक रस रहती है उत्तम - प्रकृति । 
तन - हित करती है तनबिन कर भी रुई ॥३०॥ 


है मुँह देखी प्रीति, प्रीति सच्ची नहीं। 
वह होती हे असम, स्वार्थ - साधन - रता ॥ 
जीते जगती रह, है मरे न भूळती। 
पूत सलिल सी पूत- चित्त की पूतता ॥३१॥ 


जितने तरु प्रतिविम्बित थे सरि - सलिल में । 
उन्हें कुछ समय तक लव रहे विलोकते ॥ 
फिर माता से पूछा क्या ए कूल द्रुम। 
जल में अपना आनन हैं अवलोकते ॥३२॥ 


मा बोलीं वे क्‍यों जल में मुँह देखते। 
जो हैं ज्ञान - रहित जो जड्ता - धाम हैं॥ 
है छाया ग्राहिणी - शक्ति विमलाम्बु में। 


NO 


तरू प्रतिविस्बितककरण उसी का काम है ॥३३॥ 

सत्य बात सुत! मैंने वतला दी तुम्हे । 
किन्तु क्रियायें तरु की हैं शिक्षा भरी ॥ 
तुम लोगों को यही चाहिये सीख छो। 
मिले जहाँ पर कोई शिक्षा हितकरी ॥३४॥ 


सरिता सेचन कर तरुओं को सलिल से। 


~ 


हरा - भरा रखकर उनको है पालती॥ 
अवसर पर तर रख, कर शीतल तपन में। 
जीवन से उनमें है जीवन डालती ॥३५॥ 


यथासमय तो उसको छाया - दान कर। 
तरुवर भी उस पर वरसाते फूल हैं॥ 
उसके सुअनों को देते हैं सरस - फल। 
सञ्जित उनसे रहते उसके कूल हैं ॥३६॥ 


उपकारक के उपकारो को याद रख। 
करते रहना अवसर पर प्रतिकार भी॥ 
है अति - उत्तम - कम्म, धम्मं है लोक का। 
हो कृतज्ञ, न बने अकृतज्ञ मनुज कभी ॥३७॥ 


याँ भी तरु हैं लोक - हित निरत दीखते। 
आतप में रह करते छाया-दान हैं॥ 
उनके जैसा फलद दूसरा कोन है। 

~ >. ००७ ~ 
सुर - शिर पर किनके फूलों का स्थान हैं ॥३८॥ 

हैँ उनके पंचांग काम देते बहुत। 
छबि दिखला वे किसे मुग्ध करते. नहीं॥ 
लेते सिर पर भार नहीं जो वे उभर | 
तो भूतल के विपुळ उदर भरते नहीं ॥३९॥ 


है रसालता किसको मिली रसाल सी। 

कोन गुलाब - प्रसूना जैसा कव खिला ॥ 

सबके हित के लिये झकोरे सहन कर। 

कोन सब दिनों खड़ा एक पद से मिला ॥४०॥ 
तरु वर्षा -शीतातप को सहकर स्वयं ! 
शरणागत को करते आश्रय दान हें ॥ 
प्रातः कलय से होता यह ज्ञात है। 
खगकुळ करते उनका गौरव - गान हैं।४१।४ 


पाता है उपहार 'प्रहारक, फलो का - 
किससे, किसका मर्मस्पर्शी मौन है॥ 
दुम समान अवलम्बन विहग - समूह का। 
कत्तनकारी का हित- कर्ता कौन हे॥४२॥ 


तरु जड़ हैं इन सारे कामों को कभी। 
जान बूझ कर वे कर सकते हैं नहीं ॥ 
पर क्या इनमें छिपे निगूढ़ - रहस्य हैं! 
केसे जा सकती हैं ए बातें कही ॥४३॥ 

कला - कान्त कितनी लीलायें प्रकृति की। 
हैं ललामतम किन्तु हैं जटिळतामयी ॥ 
कव उससे मति चकिता होती है नहीं। 
कभी नहीं अनुभूति हुई उनपर जयी ॥४४॥ 
कहाँ किस समय क्या होता है किसळिये । 
कौन इन रहस्यों का मम्मे बता सका॥ 
अव - गुत्थी को खोळ सका कब युक्ति - नख | 
चल इस पथ पर कब न विचार - पथिक थका ॥४५॥ 


प्रकृति - भेद वह ताला है जिसकी कहीं। 
अब तक कुंजी नहीं किसी को भी मिली॥ 
बह वह कीली है विभुता- भू में गड़ी। 
जो न हिळाये ज्ञान -शक्ति के भी हिली॥४६॥ 


जो हो, पर पुत्रो भव - दृश्यों को सद्दा। 
अवलोकन तुम लोग करो वर- दृष्टि से॥ 
और करो सेचन वसुधा - हित - विटप का। 
अपनी - सत्कृति की अति - सरसा - वृष्टि से॥४७॥ 


नेत्रा ~ 


जो सुर - सरिता हैं नेत्रं के सामने। 
जिनकी तुंग - तरंगे हैं ज्योतिमंयी ॥ 
कीर्ति - पताका वे हैं रविकुछ - कलस की। 

हुई लोकहित - ललकों पर वे हैं जयी ॥४८॥ 
१७ 

तुळ लोगों के पूर्वे - पुरुष थे, बहु - विदित - 
सूप भगीरथ सत्य - पराक्रम धम्मे - रत ॥ 
उन्हीं के तपोबल से वह शुचि - जळ मिला । 
जिसके सम्मुख हुई चित्त - शुचिता - विनत ॥४९॥ 


उच्च - हिमाचल के अञ्चल की कठिनता। 
अल्प सी नहीं उन्हें वना चंचल सकी ॥ 
दुगेमता गिरि से निधि तक के पंथ की। 
सोचे उनकी अथक - प्रवृत्ति नहीं थकी ॥५०॥ 


उनका शिव - संकल्प सिद्धि - साधन बना। 
उनके प्रबळ-प्रयत्नों से वाधा टली॥ 
पथ के प्रस्तर सुविधा के विस्तर बने। 
सलिल - प्रगति के ढंगों में पटुता ढली ॥५१॥ 


कुलहित की कामना लोक - हित लगन से। 
जब उर सर का हाल - सरसिज खिला ॥ 
शिव - सिर - लसिता - सरिता हस्तगता हुई । 
ब्रह्म - कमण्डल - जल सहि - सण्डल को मिला ॥५२॥ 


सुर - सरिता को पाकर भारत की धरा। 
धन्य हो गई और स्बणे - प्रसवा बनी ॥ 
हुई शस्य - श्यामला सुधा से ` सिञ्भिता। 
उसे मिले थर्मेज्ञ धनद जैसे धनी ॥५३॥ 

वह काशी जो है प्रकाश से पूरिता। 
जहाँ भारती की होती है आरती॥ 
जो झुर - सरिता पूत - सलिल पाती नहीं । 
पतित -ग्राणियों को तो केसे तारती ॥५४॥ 


सुन्दर - सुन्दर - भूति भरे नाना - नगर। 
किसके अति - कमनीय - कूल पर हैं लसे॥ 
तीर्थराज को तीर्थराजता मिल गई। 
किस तटिनी के पावनतम - तट पर बसे ॥५५॥ 


हृदय - शुद्धता की है परम - सहायिका। 
सुर - सरिता स्वच्छता - सरसता मूल है॥ 
~ 


उसका जीवन, जीवन है बहु जीव का। 
उसका कूळ तपादिक के अनुकूल हे ॥५६॥ 


साधक की साधना सिद्धि - उन्मुख हुई। 
खुळे ज्ञान के नयन अज्ञता से ढके॥ 
किसके जल - सेवन से संयम सहित रह। 
योग योग्यता बहु - योगी - जन पा सके ॥५७॥ 


जनक - प्रकृति - प्रतिकूल तरलता - ग्रहण कर । 
भीति - रहित हो तप - ऋतु के आतंक से॥ 
हरती है तपती धरती के ताप को। 
'किसक़ी धारा निकल धराधर - अङ्क से ॥५८॥ 

किससे सिँचते लाखों बीघे खेत हैं। 
कौन करोड़ों मन उपजाती अन्न है॥ 
कौन हरित रखती है अगणित - दुमों को। 
सदा सरस रह करती कौन प्रसन्न हे ॥५०॥ 


कौन दूर करती प्यासों की प्यास है। 
कौन खिलाती बहु-भूखों को अन्न है॥ 
कौन वसन-हीनों को देती बसन है। 
निर्धन - जन को करती घन - सम्पन्न है ॥६०॥ 


है उपकार - परायणा सुकृति - पूरिता । 
इसीलिये है ब्रह्म कमण्डळ - वासिनी ॥ 
है कल्याण - स्वरूपा भव - हित - कारिणी । 
इसीलिये वह है शिव - शीश - विलासिनी ॥६१॥ 


है सित - वसना सरसा परमा - सुन्दरी । 
देवी बनती है उससे मिल मानवी ॥ 
उसे बनाती है रवि - कान्ति सुहासिनी । 


चक 
नत्र 


है जीवन - दायिनी लोक की जाह्वी ॥६२॥ 


अवगाहन कर उसके निर्मल - सलिल में। 
मल - विहीन बन जाते हैं यदि मलिन - मति ॥ 
तो विचित्र क्या है जो निपतन पथ रुके। 
सुर - सरिता से पा जाते हैं पतित गति ॥६३॥ 

महज्ननों के पद-जल में है पूतता। 
होती है उसमें जन - हित गरिमा भरी॥ 
अतिशयता है उसमें ऐसी भूति की। 
इसीलिये है हरिपादोदक सुरसरी ॥६४॥ 


गौरी गंगा दोनों हैं गिरि - नन्दिनी। 

० we ०७. 
रमा समा गंगा भी हैं वेभव - भरी ॥ 
गिरा समाना वे भी गोरव-मूत्ति हैं। 
विबुध न कहते केसे उनको सुरसरी ॥६५॥ 


पुत्रो रवि का वंश समुज्बळ - बंश 
तुम लोगों के पूर्व -पुरुष महनीय 
सुर - सरिता - प्रवाह उद्भावन के सद्दश। 

उनके कितने कृत्य ही अतुलनीय हैं ॥६६॥ 


गि pu 


तुम लोगों के पितृदेव भी वंश के। 
दिव्य पुरुष हैं, है महत्व उनमें भरा॥ 
मानवता की मर्यादा की मूर्त्ति हैं। 


उन्हें लाभ कर धन्य हो गई है घरा॥६»॥ 


सुन वनवास चतुर्दश - वत्सर का हुए - 
अल्प भी. न उद्विग्न न म्लान बदन बना ॥ 
तृण समान साम्राज्य को तजा सुखित हो। 
हुए कहाँ ऐसे महनीय - महा - मना ॥६८॥ 

धर्म्म धुरंधरता है ध्रुब जैसी अटळ। 
सदाचार सत्यत्रत के वे सेतु हैं॥ 
लोकोत्तर है उनकी लोकाराधना। 
उड़ते उनके कलित -कीत्ति के केतु हें॥६९॥ 


राजभवन था सञ्जित सुरपुर - सदन सा। 
कनक - रचित बहु -सणि - मण्डित - पर्यक था ॥ 
रही सेविका सुरबाला सी सुन्दरी। 
गृह - नभ का सुख राका - निशा - मयंक था ॥७०॥ 


इनको तजकर रहना पड़ा कुटीर में। 
निर्जन - वन मै सोना पड़ा ठृणादि पर॥ 
फिर भी विकच बना रहता मुख - कंज था। 
किसका चित्त दिखाया इतना उच्चतर ॥७१॥ 


होता है उत्ताल - तरंगाकुल - जलधि । 
है अवाध्यता भी उसकी अविदित नहीं ॥ 
किन्तु बनाया सेतु उन्होंने उसी पर। 
किसी काळ में हुआ नहीं ऐसा कहीं ॥७२॥ 


तुम लोगों के पिता लोक - सवंस्व हैं। 
दिव्य - भूतियों के अद्भुत - आगार हें॥ 
हैं रविकुळ के रवि-सम वे हैं दिव्यतम। 


ha 


वे बसुधातळ के अबुपस- श्रृंगार हैं॥७२॥ 

उनके पद का करो अनुसरण पूत हो। 
सच्चे - आत्मज वनो भुवन का भय हरो॥ 
रत्नाकर के वनो रत्न तुम लोग भी। 


२५ 


भले - भले भावों को अनुभव में भरो॥७४॥ 


प्रकृति - पाठ को पठन करो शुचि-चित्त से। 
पत्ते - पत्त में है प्रिय- शिक्षा भरी ॥ 


सोचो समझो मनन करो खोलो नयन। 
जीवन - जल में ठीक चलेगी कृति - तरी ॥७५॥ 


दोहा 
देख धूप होते समझ म्रदुल - बाळ को फूल। 
चली गई सीता ससुत तज सुर - सरिता कूल ॥७६॥ 


८८- 

तिलोकी 
दिनकर किरणें अब न आग थीं वरसती । 
अब न तप्त- तावा थी वनी वसुन्धरा ॥ 


धूप जळाती थी न ज्वाल - माला - सदृश । 
वातावरण न था छू -ढपटों से भरा ॥ १॥ 


प्रखर - कर - निकर को समेट कर शान्त बन । 
दग्ध - दिशाओं के दुख को था हर रहा॥ 
धीरे - धीरे अस्ताचल पर पहुँच रवि। 
था वसुधा - अनुराग - राग से भर रहा॥ २॥ 


बह छाया जो विटपावलि में थी छिपी। 
बाहर आकर बहु - व्यापक थी बन रही॥ 
उसको सव थे तन - बिन जाते देखते । 
तपन तंपिश जिस ताना को थी तन रही ॥३॥ 

जिसको छू कर तन होता संतप्त था। 
वह समीर अब सुख -स्पश था हो रहा॥ 
शीतळ होकर सर - सरिताओं का सलिल। 
था उत्ताप तरछतम - तन का खो रहा॥४॥ 


आतप के उत्कट पंजे से छूटकर। 
सुख की साँस सकल -तरुवर थे ले रहे।! 
कुम्हळाये - पल्लव अब पुलकित हो उन्हें। 
हरे - भरे पादप का पढ्‌ थे दे रहे॥५॥ 


जळती - सुनती - तिका को जीवन मिला। 
अविकच - वदना पुनः विकच - वदना वनी ॥ 
काप रही थी जो थोड़ी भी लू छगे। 
अब देखी जाती थी वही बनी - ठनी ॥ ६॥ 


००७, 


सघन - वनों में बहु - विटपाबृत - कुंज में | 
जितने प्राणी आतप - भय से थे पड़े॥ 
तरणि - किरण का पावक - वर्षण देखकर । 
सहम रोंगटे जिनके होते थे खड़े॥७॥ 


अब उनका क्रीड़ा - स्थल था झाद्ठळ बना । 
उनमें से कुछ जहाँ तहाँ थे कूदते॥ 
थे नितान्त -नीरव जो खाते अब उन्हें। 
कलरव से परिपूरित थे अवलोकते ॥ ८॥ 

नभ के लाल हुए बदली गति काल की। 
दिन के छिपे निशा मुख दिखलाई पडा ॥ 
उधर हुआ रविविम्ब तिरोहित तो इधर। 
था सामने मनोहर - परिवर्तन खड़ा। ९।; 


आई संध्या साथ लिये विधु - चिम्ब को । 
धीरे - धीरे क्षिति पर छिटकी चाँदनी ॥ 
इसी समय देवालय सें पुत्रों सहित। 
विळसित थीं. पति - मूर्ति पास महिनन्दिनी ॥१०॥ 


कुलपति - निर्मित रामायण को प्रति - दिवस । 
लव कुश आकर गाते थे संध्या - समय ॥ 
बड़े - मधुर - स्वर से वीणा थी बज रही। 
बना हुआ था देवालय पीयूष - मय ॥११॥ 


दोनों सुत थे बारह - बत्सर के हुए। 

शस्र - शा्र दोनों में वे व्युत्पन्न थे॥ 

थे ,सोंदय्य - निकेतन छवि थी अलौकिक । 

धीर, वीर, गंभीर, शील - सम्पन्न थे ॥।१२॥ 
लव मोहित - कर घन के सरस - निनाद को । 
सूढु-कर से थे मंजु-मृदंग बजा रहे॥ 
कुश माता की आज्ञा से वीणा लिये। 
इस पद्‌ को बन बहु -बिसुग्ध थे गा रहे ॥११॥ 

जय जय जयति लोक ललाम । 
नवल - नीरद - इयाम । 
शक्ति से शिर - मणि - मुकुट की शुक्ति - सम नृप - नीति। 
साजन करती है मनोरम न्याय - युक्ता - दाम॥ १॥ 
दसक कर अति - दिव्य - युति से दिवसनाथ समान । 
है सुवन - तम - काळ, उन्नत - भाळ अति - अभिराम ॥ २॥ 
गण्ड - मण्डल पर विळम्वित कान्त - केश - कलाप । 
है उरग - गति मति - कुटलिता शमन का दृढ़ दाम ॥ ३॥, 
बहु - कलंक - कदन धनुष - सम - बंक - श्र अवलोक | 
सतत होता शासित हे मद - मोह - दल संग्राम ॥४॥. 
कमळ से अनुराग - रंजित - नयन करुण - कटाक्ष । 
हैं प्रपंची - विश्व के विश्रान्त-जन विश्राम ॥ ५॥ 
किन्तु वे ही देख होते प्रबल - अत्याचार | 
पापकारी के लिये हैं पाप का परिणाम ॥६॥' 
हैं उदार - प्रवृत्ति - रत, पर - दुख - श्रवण अनुरक्त। 
युगल - कुण्डल से लसित. हो युगल - श्रुति छबि- धाम ॥७॥ 
हैं कपोल सरस - गुलाब - प्रसून से उत्फुल्ल। 
दृग - विकासक दिव्य - वैभव कलित - ललित - निकाम ॥ ८॥ 
उच्चता है प्रकट करती चित्त की, रह उच्च । 
स्वास रक्षण 'में निरत बन नासिका निष्काम ॥९ |॥ 
अधर हैं आरक्त उनमें है भरी अलुरक्ति। 
मधुर - रस हैं बरसते रहते वचन अविराम॥१०॥॥ 

न्त - पंक्ति अमूल्य - मुक्तावछि - सदृश है दिव्य | 
जो चमकते हैं सदा कर चमत्कारक काम ॥११॥ 
बदन है अरविन्द - सुन्दर इन्दु सी है कान्ति। 

- हंसी है बरसती रहती सुधा वसु - याम ॥१२॥ 
है कपोत समान कंठ परन्तु है वह कम्बु। 
वरद बनते हैं सुने जिसका सुरव विधि बाम ॥१३॥ 
है सुपुष्ट विशाल वक्षस्थल प्रशंशित पूत। 
दिव समान शरीर में जो है अमर आराम ॥१४॥ 
विपुल - बल अवलम्ब हैं आजानु - विलसित वाहु । 
बहु - विभव - आधार हैं जिनके विशद - गुण - ग्राम ॥१५॥ 
है उदात्त - प्रवृत्ति- मय है न्यूनता की पूर्ति। 
दर सरसता से ग्रहण कर उदर अद्भत नाम ॥१६॥ 
र सरोरुह॒ सा रुचिर है भक्त-जन - सर्वस्व । 
है पुनीत - प्रगति - निलय पद - मूर्तिमन्त - प्रणाम ॥१७॥ 
लोक मोहन हैं तथा हैं संजुता अवलम्ब । 
'कोटिश: - कन्दपे से कमनीयतम हें राम ॥१८॥३१॥ 


तिलोकी 


जब कुश का बहु - गौरव - मय गाना रुका | 
वर - मृदंग - वादन तब वे करने लगे॥ 
तंत्री - स्वर में निज हृत्तंत्री को मिला। 
यह पद गाकर प्रेम रंग में ळव रँगे॥३२॥ 

पद 
जय जय रघुकुल - कमल - दिवाकर । 

मर्यादा - पुरुषोत्तम सद्गुण - रत्न - निचय - रत्नाकर ।। १॥ 
मिथिला में जव भ्रगुकुळ -पुंगव ने कटु बात सुनाई । 
तब कोमळ वचनावछि गरिमा किसने थी दिखलाई ॥२॥ 
बहु - विवाह को कह अवैध बन बंधुवर्ग - हितकारक । 
कौन एक पत्नीत्रत का है वसुधा - मध्य - प्रचारक ॥ ३॥ 
पिता के वचन - पण के प्रतिपालन का वन अनुरागी । 
किसने हो उत्फुल्ल देव - दुलेभ - विभूति थी त्यागी ॥ ४॥ 
कुपित - लखन ने जनक कथन को जव अनुचित बतलाया । 
धीर - धुरंधर बन तव किसने उनको घैय्यै बँधाया ॥ ५॥ 
कुल को अवलोकन कर बन के बंधुवगे विश्वासी । 
गृह की अनबन से वचने को कौन बना वनवासी ॥ ६॥ 
वन की विविध असुविधाओं को भूल विचार भलाई । 
भरत - भावनाओं की किसने की थी भूरि बडाई ॥ ७॥ 
बानर को नर बना दिखाई किसने नरता - न्यारी | 
पशुता सें मानवता स्थापन नीति किसे है प्यारी॥ ८॥ 
निरवळलंब अवलंब बने सुग्रीव की बला टाली। 
बिला गया किसके बल से बालिशवाली - बलशाली ॥ ९॥ 
दंडनीय ही दंडित हो क्यों दंडित हो सुत - जाया। 
अंगद को युवराज बना किसने यह पाठ पढ़ाया ॥१०॥ 
किसकी कृति से शिला सलिळ पर उतराती दिखलाई । 
सिंधु बाँध संगठन - शक्ति - गरिमा किसने बतलाई ॥११॥ 

अहितू को भी दूत भेज हित - नीति गई समझाई। 
होते क्षमता, क्षमा - शीलता किसने इतनी पाई ॥१२॥ 
किसने रंक - विभीषण को दिखला शुचि - नीति प्रणाली । 
राज्य - सहित सुर - पुर - विभूति - भूषित - लंका दे डाली ॥१३॥ 
किसने उसे विठा पावक में जो थी शुचिता ढाली । 
तत्कालिक पावन-प्रतीति की मर्यादा प्रतिपाली ॥१४॥ 
अवध पहुँच पहले जा केकेयी को शीश नवाया। 
ऐसा उज्वल कलुष - रहित - उर किसका कहाँ दिखाया ॥१५॥ 
मिले राज जो प्रजारंजिनी - नीति नव - लता, फूली । 
उस पर प्रजा - प्रतीति - प्रीति प्रिय - रुचि - अमरी है भूली ॥१६॥ 
'घर घर कामधेनु है सब पर सुर-तरु की है छाया। 
सरस्वती वरदा है, किस पर है न रमा की माया ॥१७॥ 
सकल - जनपदों में जन पद है निज पद का अधिकारी । 
विलसित है संयम सुमनों से स्वतंत्रता - फुलवारी ॥१८॥ 
हुए सत्य-व्यबहार - रुचिरतर - तरुवर - चय के सफलित । 
नगर नगर नागरिक - स्वत्व पाकर है परम प्रफुल्लित ॥१९॥ 
ग्राम आम ने सीख लिया है उन बीजों का बोना। 
जिससे महि बन शस्य - श्यामला उगळ रही है सोना ।।२०॥ 
चाहे पुरवासी होवे या होवे ग्राम - निवासी | 
सबकी रुचि - चातकी है सुक्ृति - स्वाति - बूँद की प्यासी ॥२१॥ 
जिससे भू थी कम्पित रहती दिग्गज थे थर्सते। 
सकळ - लोक का जो कंटक था जिससे यम घवराते ॥२२॥ 

उसको कुत्सित - नीति कालिमामयी - यामिनी बीते। 
छोक - चकोर सुनीति - रजनि पा शान्ति - सुधा हैं पीते ॥२३॥ 


हें सुर - वृन्द सुखित मुनिजन हैं सुदित मिटे दानवता । 
प्रजा - पुंज है पुलकित देखे साननबेन्द्र - मानवता ॥२४॥ 
होती है न अकाल - मृत्यु अनुकूल - काळ है रहता। 
सकल - सुखों का स्रोत सर्वदा है घर घर में बहता ॥२५॥ 
किसने जन जन के उर-भू में कीर्ति वेलि, यों, बोई । 
सकल - लोक - अभिराम राम हैं है न राम सा कोई ॥२६॥५८॥ 
तिलोकी 
लच जब अपने अनुपम - पद को गा चुके। 
उसी समय सुकुटाळंक्रत कमनीय तन॥ 
एक पुरुष ने मन्दिर सें आ प्रेम से। 
किया जनकजा के पावन - पद्‌ का यजन ॥५९॥ 


उनका अभिनन्दन कर परमादर सहित | 
जनक - नन्दिनी ने यह पुत्रों से कहा॥ 
करो वन्दना इनकी ये पितृव्य हैं। 
यह सुन लव - कुश दोनों सुखित हुए महा ॥६०॥ 


उठ दोनों ने की उनकी पद - बन्दना । 
यथास्थान फिर जा बैठे दोनों सुअन॥ 
उनकी आक्रति, प्रकृति, कान्ति, कमनीयता । 
अवलोकन कर हुए बहु - मुदित रिपु - दमन ॥६१॥ 

और कहा अव आर्य्ये पूरी शान्ति है। 
प्रजा - पुंज है सुखित न हलचल है कहीं॥ 


सारे जनपद मुखरित हैं कल - कीर्ति से। 
चिन्तित - चित की चिन्तायें जाती रहीं ॥६२॥ 


अवधपुरी में आयोजन है हो रहा - 
अश्व - मेघ का, कार्य्यों की है अधिकता॥ 
इसीलिये मैं आज जा रहा हूँ वहाँ। 
पूरा द्वादश - वत्सर सधुपुर मै बिता ॥६३॥ 


सास - नीति सब सुनीतियों की मित्ति है। 
पर सुख - साध्य नहीं है उसकी साधना ॥ 
लोक - रंजिनी - नीति भी सुगम है नहीं । 
है गहना गतिसती लोक - आराधना ॥६४॥ 


भिन्न - भाव - रुचि - प्रकृति - भावना से भरित | 
विविध विचाराचार आदि से संकलित ॥ 
होती है जनता - ममता त्रिगुणात्मिका। 
काम, क्रोध, मद, लोभ, मोह, से आकुलित ॥६५॥ 


उसका संचालन नियमन या संयमन । 
विविध - परिस्थिति देश, काल अवलोक कर ॥ 


करते रहना सदा सफलता के सहित | 
सुलभ है न प्रायः दुस्तर है अधिकतर ॥६६॥ 

यह दुस्तरता तब बनती है बहु - जटिल | 
जब होता है दानवता का सामना॥ 
विफळा वनती है जब दमन - प्रवृत्ति से। 
लोकाराधन की कमनीया कामना ॥६७॥ 


द्वादश - बत्सर बीत गये तो क्या हुआ। 
रघुकुल - पुंगव - कीर्ति अधिक - उज्वल वनी ॥ 


राम - राज्य - गगनांगण में है आज दिन। 
चरस - शान्ति की तनी चारुतम - चांदनी ॥६८॥ 


बाल्मीकाश्रम में, जो विद्या-केन्द्र है। 
बारह - बत्सर तक रह जाना आपका॥ 


सिद्ध हुआ उपकारक है भव के छिये। 
शसन हुआ उससे पापीजन - पाप का ॥६९॥ 


जितने छात्र वहाँ की शिक्षा प्राप्त कर। 
जिस विभाग में भारत - भूतल के गये॥ 
वहीं उन्हाने गाये वे गुण आपके। 


पूत - भाव जिनमें हैं भूरि भरे हुये ॥७०॥ 


तपस्विनी - आश्रम में मधुपुर से कई- (६ 
कन्यायें मैंने भेजी सहंशजा। शेण 
कुछ दनुकुछ की दुहिताये भी साथ थीं। 

जिनमें से थी एक लवण की अंगजा॥७१॥ 
१८ 

वर - विद्यायें पढ्‌ कुछ वर्षे व्यतीत कर। 

पद आई 
जब वे सब विदुषी बन आई मधुपुरी॥ 
सत्कुळ की कन्याओं की तो वात क्या। 
दनुज - सुतायें मी थीं सद्भावो भरी ॥छश। 


आपकी सदाशयता की बातें कहे। 
किसी काळ में तृप्ति उन्हें होती न थी॥ 
विरह - व्यथा की कथा करुण - स्वर से सुना । 
लवणासुर की कन्या कब रोती न थी ॥७३॥ 


सच यह है इस समय की चरम - शान्ति का । 
श्रेय इस पुनीताश्रस को है कम नहीं॥ 
ज्योति यहाँ जो विदुषी - विदुषो को मिली । 


तम उसके सम्मुख सकता था थम नहीं ॥७४॥ 


सत्कु के छात्रों अथवा छात्रियां ने। 
जैसे गौरव - गरिमा गाई आपकी ॥ 
वेसा ही खर दनुज - छात्रियों का रहा। 
कैसे इति होती न अखिल - परिताप की ॥७५॥ 


देवि ! आपका त्याग, तपोबल, आत्मवल, । 
पातित्रत का परिपालन, संयम, नियम ॥ 
सहज - सरलता, दयालुता, हितकारिता । 
लोक - रंजिनी नीति - प्रीति है दिव्यतम ॥७६॥ 

अतः पुण्य - बल से अशान्ति विदलित हुई । 
हुआ प्रपंच - जनित अपवादों का कदन॥ 
बल, विद्या - सम्पन्न सर्वे - गुण अलंकृत । 
मिले आपको दिव्य - देवतो से सुअन ॥७७॥ 


जैसे आश्रम - वास आपका हो सका। 
शान्ति - स्थापन का वर - साधन दिव्य बन॥ 
वेसे ही उसने दैविक-बल से किया। 
कुश - लव - सदृश अलौकिक सुअनों का सजन ॥७८॥ 


कुलपति के दर्शन कर मैं आया यहाँ। 
उनसे मुझको ज्ञात हुई यह बात है॥ 
शीघ्र जायँगे अवध आपके सहित वे। 
अब वियोग - रजनी का निकट प्रभात है ॥७९॥ 


कुछ पुलकित, कुछ व्यथित बन सती ने कहा । 
शान्ति - स्थापन का भवदीय प्रयत्न भी॥ 
है महान, है रघुकुल - गौरव - गौरवित । 


भरा हुआ है उसमें अद्भुत - त्याग भी ॥८०॥ 
मेरा आश्रम - वास वेध था, उचित था। 
किया आपने जो वह भी कत्तव्य था॥ 
किन्तु एक दो नहीं द्विदश - बत्सर विरह । 
आपकी प्रिया का विचित्र भवितव्य था ॥८१॥ 

विधि - विधान भें होती निष्ठुरता न जो। 
तो श्रुति - कीर्ति परिस्थिति होती दूसरी॥ 
नियति - नीति में रहती नि्देयता न जो। 
तो अबला बनती न तरंगित - निधि - तरी ॥८२॥ 


प्रकृति रहस्यों का पाया किसने पता। 
व्याह का समय आह रहा कैसा समय॥ 
जो मुझको उर्मिला तथा श्रुति - कीत्ति को। 
मिला देखने को ऐसा विरहाभिनय ॥८३॥ 


किन्तु ठुःखमय ए घटनाये छोकहित। 
भव - हित वसुधा - हित के यदि साधन बनीं ॥ 
तो वे कैसे शिरोधाय्य होंगी नहीं। 
मंगलमयी न केसे जायेंगी गिनी ॥८४॥ 


जैसे शुभ सम्वाद सुनाकर आपने। 
आज कृपा कर सुझे बनाया है सुदित॥ 
दर्शन देकर तुरत अवधपुर में पहुँच । 
वेसे ही श्रुति - कौर्ति को बनायें सुखित ॥८५॥ 
दोहा 
सीय - वचन सुन पग - परस पाकर मोद - अपार । 
रिपुसूदून ने ली विदा पुत्रों को कर प्यार ॥८६॥ 


नद 

तिलोकी 
पहन हरित - परिधान प्रभूत - प्रफुल्ल हो । 
ऊँचे उठ जो रहे व्योम को चूमते॥ 


ऐसे बहुशः - विटप - वृन्द अवलोकते । 
जन - स्थान में रघुकुल - रवि थे घूमते॥ १॥ 


थी सम्मुख कोसो तक फेली छबिमयी। 
विविध - दृणावलि - ङुसुमावलि - लसिता - घरा ॥ 
रंग - बिरंगी - ललिता - छतिकायें तथा । 
जड़ी - बूटियों से था सारा-वन भरा॥२॥ 


3९. LS 


दूर क्षितिज के निकट असित - घन - खंड से । 
विन्ध्याचल के विविध - शिखर थे दीखते॥ 
बैठ भुवन - व्यापिनी - दिग्वधू - गोद में। 


प्रकृति - छटा अंकित करना थे सीखते॥३॥ 

हो सकता है पत्थर का उर भी द्रवित। 
पर्वेत का तन भी पानी बन है बहा॥ 
मेरु - प्रवण मूर्त्तिमन्त - प्रवण बन । 
यह कोतुक था वसुधा को दिखला रहा ॥४॥ 


खेल रही थी रवि - किरणावलि को छिये। 
विपुल - विटप - छाया से बनी हरी - भरी ॥ 
थी उत्ताल - तरंगाबलि से उसगती । 
प्रवाहिता हो गट्र बन गोदावरी ॥ ५॥ 


कभी केलि करते उडते फिरते कभी! 
तरु पर बैठे विहग - वृन्द थे बोलते ॥ 
कभी फुदकते कभी कुतरते फल रहे! 
. कभी मंदगति से भू पर थे डोलते ॥६॥ 


कहीं सिहिनी सहित सिंह था घूमता। 
गरजे वन में जाता था भर भूरि - भय। 
दिखाते थे कोमल - तृण चरते कहीं। 
कहीं छलाँगे भरते मिलते मृग - निचय ॥ ७॥ 


द्रुम - शाखा तोडते मसळते तृणों. को। 
ON हस्तिनी >>> 

लिये हस्तिनी का समूह थे घूमते॥ 
मस्तक - मद से आमोदित कर ओक को। 
कहीं मत्त -गज बन प्रमत्त थे मूमते॥ ८॥ 

कभी किलकिलाते थे दाँत निकाल कर। 
कभी हिलाकर डालें फल थे खा रहे॥ 
कहीं कूद आँखें मटका भोहें नचा। 
कपि - समूह थे निज - कपिता दिखला रहे ॥९॥ 


खग - कलरव या पशु - विशेष के नाद से। 
कभी कभी वह होती रही निनादिता॥ 
सन्नाटा बन - अवनी में सर्वत्र था। 
पूरी - निजेनता थी उसमें व्यापिता ॥१०॥ i 


इधर उधर खोजते हुए शंबूक को। 
पंचवटी के पंच-वटॉ के सामने॥ 
जब पहुँचे उस समय अतीत - स्मृति हुए। 
लिया कलेजा थाम लोक - अभिराम ने ॥११॥ 


पंचवटी प्राचीन - चित्र अंकित हुए। 
हृदय - पटल पर, आकुलता चित्रित हुईँ॥ 
मम्मे - वेदना लगी मम्मे को वेधने। 
चुभने लगी कलेजे में मानों सुई ॥१२॥ 


हरे - भरे तरु हरा - भरा करते न थे। 
उनमें भरी हुई दिखलाती थी व्यथा॥ 
खग - कलरव में कलरवता मिलती न थी। 
बोल बोळ वे कहते थे दुख की कथा ॥११॥ 

लतिकायें थीं बडी - बलायें बन गई। 
हिल हिल कर वे दिल को देती थीं हिला॥ 
कलिकायें निज कळा दिखा सकती न थीं। 
जी की कली नहीं सकती थीं वे खिला॥१४॥ 


शूळ के जनक से वे होते ज्ञात थे। 
' फूल देखकर चित्त भूल पाता न था॥ 
देख तितिलियों को उठते थे तिलमिला । 
भोरों का गुज्ञार उन्हें भाता न था॥१५॥ 


जिस प्रस्रवण - अचल - लीलाओं के लिये। 
लालायिता सदा रहती थी छालसा॥ 
वह उस सग्न - हृदय सा होता ज्ञात था। 
जिसे पड़ा हो सर्वे - सुखाँ का काल सा॥१६॥ 


कल निनादिता - केलिरता - गोदावरी । 
बनती रहती थी जो मुग्धकरी - बड़ी ॥ 
दिखलाती थी उस वियोग - विधुरा समा। 
बहा बहा आँसू जो भू पर हो पड़ी ॥१७॥ 


फिर वह यह सोचने लगे तरुओं - तले । 
प्रिया - उपस्थिति के कारण जो सुख मिला ॥ 
मेरे अन्तस्तळ सरवर में उन दिनों। 
जैसा वर - विनोद का वारिज था खिला ॥१८॥ 

रत्न - विमण्डित राजभवन के मध्य भी। 
उनकी अनुपस्थिति में वह सुख है कहाँ॥ 
न तो वहाँ वेसा आनन्द - विकास है। 
न तो अलौकिक -रस ही बहता है वहाँ ॥१९॥ 


ए पाँचों वट भी कम सुन्दर हैं नहीं। 
अति - उत्तम इनके भी दळ, फल फूल हैं॥ 
छाया भी है सुखदा किन्तु प्रिया - बिना । 
वे मेरे अन्तस्तळ के प्रतिकूल हें ॥२०॥ 


बारह बरस व्यतीत हुए उनके यहीं। 
किन्तु कभी आकुलता होती थी नहीं॥ 
कभी म्लानता मुखडे पर आती न थी। 
जव अवलोका विकसित - बदना वे रहीं ॥२१॥ 


और सहारा क्या था फल, दल के सिवा। 
था जंगछ का वास वस्तु होती गिनी॥ 
कभी कमी का नाम नहीं मुँह ने लिया। 
जात असुविधा की कब कानों ने सुनी ॥२२॥ 


राई - भर भी है न बुराई दीखती। 
रग-रग सें है भूरि - भलाई ही भरी॥ 
उदारता है उनकी जीवन - संगिनी | 
पर दुख - कातरता है प्यारी - सहचरी ॥२१॥ 

बड़े - बड़े - दुख के अवसर आये तदपि। 
कसी नहीं दिखलाई वे मुझको दुखी ॥ 
सेरा मुख - अवळोके दिन था बीतता। 
सेरे सुख से ही वे रहती थीं सुखी ॥२४॥ 


रूखी सूखी बात कभी कहती न थीं। 
तरलतम - हृदय में थी ऐसी तरलता ॥ 
असरल - पथ भी बन जाते थे सरल - तस | 
सरल - चित्त की अवलोकन कर सरलता ॥२५।॥ 


जब सौमित्र - बदन कुम्हलाया देखतीं। 
मधुर - मधुर वाते कह ससझाती उन्हें ॥ 
जो कुटीर में होता वे लेकर उसे! 
पास बैठकर प्यार से खिलातीं उन्हें ॥२६॥ 


कभी उर्मिला के वियोग की सुधि हुए। 

आंसू उनके दृग का रुकता ही न था॥ 

कभी बनाती रहती थो व्याकुल : उन्हें । 

सम - माता की विविध - व्यथाओं की कथा ॥२७॥ 
ऐसी परम - सदय - हृद्या भव - हित रता। 
सत्य - प्रेमिका गौरव - मूर्ति गरीयसी ॥ 
बहु- बत्सर से है वियोग - विधुरा बनी। 
विधि की विधि ही है. भव - मध्य - बलीयसी ॥२८॥ 

जिसके श्रू ने कभी न पाई वंकता। 
जिसके टग में मिली न रिस की छालिमा॥ 
जिसके मधुर - वचन न कभी अमधुर बने। 
जिसकी कृति - सितता में लगी न कालिमा ॥२९॥ 


उचित उसे कह बन सच्ची - सहधर्मिणी । 
जिसने वन का वास सुदित - मन से लिया॥ 
शिरोधाय्य कह अति - तत्परता के सहित। 
जिसने मेरी आज्ञा का पालन किया॥३०॥ 


मेरा मुख जिसके सुख का आधार था। 

tN ~ 

सेरी ही छाया जो जाती है कही॥ 
जिसका मैं इस भूतळ में स्वस्थ था। 
जो मुझ पर उत्सर्गी - कृत - जीवन रही ॥३१॥ 


यदि वह मेरे द्वारा बहु - व्यथिता बनी । 

विरह - उदधि - उत्ताल - तरंगो में बही ॥ 

तो क्यों होगी नहीं मम्मे - पीड़ा मुझे । 

तो क्या होगा मेरा उर शतधा नहीं ॥३२॥ 
एक दो नहीं द्वादश -बत्सर हो गये। 
किसने इतनी भव-तप की आँच सहीं॥ 


कव ऐसा व्यवहार कहीं होगा हुआ। 
कभी घटी होगी ऐसी घटना नहीं ॥३३॥ 

धीर - धुरंधर ने फिर धीरज धर सँभल। 

०५ ~ ~ 
अपने अति - आकुल होते चित से कहा॥ 
स्वाभाविकता स्वाभाविकता है अतः। 
उसके प्रबल - वेग को कब किसने सहा ॥३४॥ 


किन्तु अधिक होना अधीर वांछित नहीं। 
जव कि लोक - हित हें लोचन के सामने ॥ 
~ 


प्रिया को बनाया है वर भव-इष्टि में। 
'लोकहित - परायण उनके गुण आम ने॥३४॥ 


आज राज्य में जैसी सच्ची - शान्ति है। 
जैसी सुखिता पुलक -पूरिता है प्रजा॥ 
जिस प्रकार ग्रामा, नगरों, जनपदों में। 
कलित - कीत्ति की हे उड़ रही ललित ध्वजा ॥३६॥ 


वह अपूर्वं है, है बुध - वृन्द - प्रशंसिता । 

है जनता - अनुरक्ति - भक्ति उसमें भरी ॥ 

पुण्य - कीत्तन के पावन - पाथोधि सें] 

डूब चुकी है जन-श्रुति की जर्जर तरी ॥३७॥ 
बात लोक - अपवाद की किसी ने कभी। 
जो कह दी थी भ्रम प्रमादवश में पढे ॥ 
उसको याद हुए भी अवसर पर किसी । 
अब हो जाते हैं उसके रोयें खड़े ॥३८॥ 

विना रक्त का पात प्रजा - पीड़न किये। 
बिना कटे कितने ही लोगों का गला॥ 
साम - नीति अवलम्वन कर संयत बने। 
लोकाराधन -बळ से टली प्रबळ - बला ॥३२॥ 


इसका श्रेय अधिकतर है महि - सुता को। 


उन्हीं की सुकृति -बछ से है वाधा टली॥ 
उन्हीके अलोकिक त्यागा के अंक में। 
> 


लोक - हितकरी - शान्ति - बालिका हे पली ॥४०॥ 


यदि प्रसन्न - चित से मेरी बातें समझ। 
वे कुलपति के आश्रम में जातीं नहीं॥ 
वहाँ त्याग की मूर्ति दया की पूर्ति बन। 
जो निज दिव्य - गुणों को दिखलातीं नहीं ॥४१॥ 


जो घबरातीं विरह - व्यथायें सोचकर। 
मस - उत्तरदायित्व समझ पातीं नहीं॥ 
जो सुख- वांछा अन्तस्तल में व्यापती। 
जो कत्तव्य - परायणता भाती नहीं॥४२॥ 


तो अनर्थ होता मिट जाते बहु - सदन | 
उनका सुख बन जाता बहुतां का असुख ॥ 
उनका हित कर देता कितनों का अहित। 
उनका सुख हो जाता भवहित से विमुख ॥४३॥ 

यह होता मानवता से मुँह सोड़ना। 
यह होती पशुता जो है अति - निन्दिता ॥ 
ऐसा कर वे च्युत हो जातीं स्वपद से। 
कभी नहीं होतीं इतनी अभिनन्दिता ॥४४॥ 


हे प्रधानता आत्मसुखाँ की विश्व में। 
किन्तु महत्ता आत्म त्याग की है अधिक॥ 
जगती में है किसे स्वार्थ प्यारा नहीं। 
चर नर हैं परमार्थ - पंथ के ही पथिक।।४५। 


स्वार्थ - सिद्धि या आत्म - सुखाँ की कामना । 
प्रकृति - सिद्ध है स्वाभाविक है सवेथा॥ 


किन्तु छोकहित, भवहित के अविरोध से। 
अकत्तेन्य वन जायेगी वह अन्यथा ॥४६॥ 


इन वातों को सोच जनक - नन्दिनी की। 
तपोभूमि की त्यागमयी शुचि - साधना ॥ 
लोकोत्तर है वह सफला भी हुई है। 
चह परार्थं की है अनुपम - आराधना ॥४७॥ 


रही बात उस द्विदश - बात्सरिक विरह की । 
जिसे उन्होने है संयत-चित से सहा॥ 
उसकी अतिशय - पीड़ा है, पर कब नहीं । 
बहु - संकट - संकुळ परार्थं का पथ रहा ॥ ४८ 

अन्य के लिये आत्म - सुखां का त्यागना। 
निज हित की पर - हित निमित्त अवहेलना ॥ 
देश, जाति या लोक - भलाई के लिये] 
लगा लगा कर दाँव जान पर खेलना ॥४९॥ 


अति - दुस्तर है, है बहु - संकट - आकलित । 
पर्‌ सत्पथ में उनका करना सामना॥ 
और आत्मबल से उनपर पाना विजय। 
है मानवता . की कमनीया - कामना ॥५०॥ 


जिसका पथ - कण्टक संकट बनता नहीं। 
भवहित - रत हो जो न आपदा से डरा॥ 
सत्पथ में जो पवि को गिनता हे कुपुम । 
उसे लाभ कर धन्या बनती है धरा ॥५१॥ 


प्रिया - रहित हो अल्प व्यथित मैं नहीं हूँ। 
पर कर्तव्यां से च्युत हो पाया नहीं॥ 
इसी तरह हैं कत्यरता जनकांगजा। 
काया जैसी कयां होगी छाया नहीं ॥५२॥ 


हाँ इसका है खेद परिस्थिति क्‍यों बनी - 
ऐसी जो सामने आपदा आगई॥ 
यह विधान विधि का है नियति - रहस्य है। 
कब न विवशता मनु - सुत को इससे हुई ॥५३॥ 

इस प्रकार जव स्वाभाविकता पर हुए। 
धीर - धुरंधर - राम आत्म - बल से जयी॥ 
उसी समय वनदेबी आकर सामने। 
खड़ी हो गइ जो थीं विपुळ व्यथामयी ॥५४॥ 


उन्हें देखकर रघुकुल पुंगव ने कहा। 
कृपा हुई यदि देवि ! आप आई यहाँ ॥ 
वनदेवी ने स्वागत कर सविनय कहा। 
आप पधारे, रहा भाग्य ऐसा कहाँ ॥५५॥ 


किन्तु खिन्न मैं देख रही हूँ आपको। 
Do 


आह! क्या जनकजा की सुधि है हो गई॥ 
हद 


कहूँ तो कहूँ क्या उह ! मेरे हृदय में । 


आत्रेयी हैं बीज व्यथा के बो गई॥५क्षा 
जनकनन्दिनी जैसी सरला कोमला] 
परम - सहृदया उदारता - आपूरिता ॥ 
दयामयी हित - भरिता पर - दुख - कातरा । 
करुणा - वरुणाल्या अबेध - बिदूरिता ॥५७॥ 


मैंने अवनी में अब तक देखी नहीं । 
वे मनोज्ञता - मानवता की मूर्ति हैं॥ 
भरी हुई है उनसें भवहित - कारिता । 
पति - परायणा हैं पातित्रत - पूर्ति हें ॥५८॥ 

आप कहीं जाते, आने में देर कुछ - 
हो जाती तो चित्त को न थीं रोकती ॥ 
इतनी आकुल वे होती थीं उस समय | 
आँखें पछ पल थीं पथ को अवलोकती ॥५९॥ 


किसी समय जब जाती उनके पास सें । 
यही देखती वे सेवा में हैं. छगी।॥ 
आप सो रहे हैं वे करती हैं व्यजन। 
या अबुरंजन की रंगत में हैं रॅगी॥६०॥ 


वास्तव में वे पति प्राणा हैं मैं उन्हें। 
चन्द्रवदन की चकोरिका हूँ जानती॥ 
हैं उनके सर्वस्य आप ही मैं उन्हें। 
प्रेम के सलिळ की सफरी हूँ. मानती ॥६१॥ 


रोमांचित - तन हुआ कलेजा हिल गया] 
दृग के सम्मुख उडी व्यथाओं की ध्वजा॥ 
जब मेरे विचलित कानों ने यह सुना। 
हैं द्वादश - वत्सर - वियोगिनी जनकजा ॥६२॥ 


विधि ने उन्हें बनाया है अति - सुन्दरी । 
उनका अनुपम - लोकोत्तर - सोंदय्य है॥ 
पर उसके कारण जो उत्पीड़न हुआ। 


वह हृत्कम्पित-कर है परम - कद्य्ये “है ॥६३॥ 
१९ 

जो साम्राज्ञी हैं जो हैं नृप-नन्दिनी। 
रक्ष - खचित - कञ्चन के जिनके हैं सदन॥ 
उनका न्यून नहीं बहु बरसों के छिये। 
बार बार बनता है वास-स्थान वन ॥६४॥ 


जो सर्वोत्तम - गुण -गौरव की मूर्ति हैं। 
बसुधा - वांछित जिनका पूत- प्रयोग है॥ 
एक दो नहीं बारह बारह बरस का। 
उनका हृद्य - विदारक वेध - वियोग है॥६५॥ 


विधि - विधान में क्या विधि है क्या अविधि है। 
विबुध - वृन्द भी इसे बता पाते नहीं॥ 
सही गई ऐसी घटनायें, पर उन्हें। 
थाम कल्ेजा सहनेवालों ने सहीं॥६६॥ 


हरण अचानक जब पति प्राणा का हुआ। 
उनके प्रतिपालित - खग - मृग मुझको मिळे ॥ 
पर वे मेरी ओर ताकते तक न थे। 
वे कुछ ऐसे जनक- सुता से थे हिले ॥६७॥ 


झुक ने तो दो दिन तक खाया ही नहीं। 
करुण -स्वरां से रही बिलखती शारिका ॥ 
सातृहीन - मृग - शावक तृण चरता न था। 


>> 


यद्यपि में थी स्वयं बनी परिचारिका ॥६८॥ 

कभी दिखाते वे ऐसे कुछ भाव थे। 
जिनसे उर में उठती दुख की आग बल॥ 
उनकी खग - मृग तक की प्यारी प्रीति को। 
बतलाते थे खरग - शावक के दृग - सजल ॥६९% 


द्रवण - शीलता जैसी थी उनमें भरी। 
चेसा ही अन्तस्तल द्यानिधान था॥ 
अण्डज, पिण्डज जीवों की तो बात क्या। 
म्लान - विटप देखे, सुख बनता म्लान था ॥७०॥ 


दूब कुपुटते भी न उन्हें देखा कभी। 
लता और तृण से भी उनको प्यार था॥ 
प्रेम - परायणता की वे हैं पुत्तली। 
स्नेह सिक्त उनका अद्भुत - संसार था॥७१॥ 


आह्‌ ! वही क्यों प्रेम से प्रवंचित हुई। 
क्यों वियोग - वारिधि - आवर्तो में पड़ी॥ 
जो सतीत्व की लोक - बन्दिता - मूर्ति है। 
उसके सम्मुख क्‍यों आई ऐसी घड़ी ॥७२॥ 


यह कैसी अकृपा ? क्या इसका मम्मे है। 
- परम - व्यथित - हृदया मैं क्‍यों समझे इसे ॥ 
केसे इतना उतर गई वह चित्त से। 
हृदय - वल्लमा आप समझते थे जिसे ॥७१॥ 

आत्रेयी कहती थीं बारह बरस भें। 
नहीं गये थे आप एक दिन भी बहाँ॥ 
कहाँ वह अलौकिक पल पळ का सम्मिलन । 
और लोक - कम्पितकर यह अमिलन कहाँ ॥७४॥ 


७ 


कभी जनकजा जीती रह सकती नहीं। 
जो न सम्मिलन- आशा होती सामने ॥ 
कया न कृपा अब भी होवेगी आपकी। 
लोगो को क्‍यों पड़ें कलेजे थामने ॥७५॥ 


संयत हो यह कहा लोक-अभिराम ने। 
देवि! आप हैं जनकसुता - प्रिय - सहचरी ॥ 
हैं विदुषी हैं कोमल - हृदया आपके - 
अन्तस्तळ में उनकी ममता है भरी ॥७६॥ 


उपालम्भ है उचित और मुझको स्वयं। 
इन बातों की थोड़ी पीड़ा है नहीं॥ 
किन्तु धम्मं की गति है सूक्ष्म कही गई। 
जहाँ सुकृति है शान्ति विलसती है वहीं ॥७७॥ 


लोकाराधन ' राजनीति - सर्वस्व है। 
हैं परार्थ, परमार्थ, पंथ भी अति - गहन ॥ 
पर यदि ए कर्तव्य और सद्धर्म हैं। 
सहन - शक्ति तो क्यों न करे संकट सहन ॥७८॥ 

कुछपति - आश्रम - वास जनक - नन्दिनी का । 
हम दोनों के सद्विचार का सम्मै है॥ 
वेद - विहित बुध - बृन्द - समर्थित पूत - तम । 
भवहित - संगल - मूलक वांछित - कम्मे है ॥७९॥ 

कुछ लोगों का यह विचार है आत्म - सुख। 

है प्रधान है वसुधा में वांछित वही॥ 

तजे विफलता - पथ वाधाओं से बचे। 

मुज को सफलता दे देती है मही॥८०॥ 


वे कहते हैं नरक, स्वर्ग, अपवग की। 
जन्मान्तर या लोकान्तर की कल्पना॥ 
है परोक्ष की वात हुई प्रत्यक्ष कब। 
है परार्थं भी अतः व्यर्थ की जल्पना ॥८१॥ 


यह्‌ विचार है स्वार्थ - भरित भ्रम - आकलित । 
कर इसका अनुसरण ध्वंस होती धरा॥ ९ 


है रे रे न Pe rt 
है परार्थ, ..पस्मक्थ कद ही पुण्यतस। १/२१४९) 


~ 


वह है भवहित के सद्भावो से भरा ॥८२॥ 


स्वार्थं वह तिमिर है जिसमें रहकर मनुज । 
है टटोळता रहता अपनी भूति को॥ 
है परार्थं परमार्थं दिव्य वह ओप जो। 
उद्भासित करता है विश्व - विभूति को ॥८३॥ 

आत्म - सुख - निरत आत्म - सुखों में मन्न हो । 
अवलोकन करता रहता निज - ओक है॥ 
कहलाकर कुछ का, स्वजाति का, देश का। 
लोक - सुख - निरत बनता भव आलोक हे ॥८४॥ 


इसी पंथ की पथिका हैं जनकांगजा। 

उनका आश्रम का निवास सफलित हुआ ॥ 

मिले अलौकिक - लाळ हो गया लोक - हित । 

कलुषित - जन - अपवाद काळ - कवलित हुआ ।८५। 
अश्वमेध का अनुष्ठान हो चुका है। 
नीति की कलिततम कलिकायें खिलेंगी ॥ 
कृपा दिखा उत्सव में आयें आप भी। 
वहाँ जनक - नन्दिनी आपको मिलेंगी ॥८६॥ 

दोहा 


चले गये रघुकुल तिलक कह पुलकित - कर बात । 
वनदेवी अविकच - बदन बना विकच - जळजात ।।८७॥ 

स्वगारोहण 
नामेट 
तिलोकी 
शीत - काल था वाष्पमय वना व्योम.था । 
अवनी - तल में था प्रभूत - कुहरा भरा॥ 


प्रकृति - वधूटी रही मलिन - वसना वनी । 
प्राची सकती थी न खोल मुँह मुसुकुरा॥ १॥ 


आई किन्तु विहँस पाई नहीं। 


- राग - मयी हो बनी विरागमयी रही॥ 
विकस न पाया दिगंगना - वर - बदन भी। 
बात न जाने कौन गई उससे कही॥२॥ 


ठंढी - सांस समीरण भी था भर रहा। 
था प्रभात के वैभव पर पाला पड़ा॥ 
दिन - नायक, भी था न निकलना चाहता। 
उन पर भी था कु - समय का पहरा कड़ा ॥ ३॥ 

हरे - भरे - तरुवर मन सारे थे खड़े। 
पत्ते कॅप कँप कर थे आँसू डाछते॥ 
कलरब करते आज नहीं खग - वृन्द थे। 
खोतों से वे मुँह भी थे न निकाळते॥ ४॥ 


कुछ उँजियाला होता फिर घिरता तिमिर। 
यही दशा लगभग दो घंटे तक रही॥ 
तडुपरान्त . रवि - किरणावलि ने बन सबल । 
सानीं बातें दिवस - स्वच्छता की कही ॥५॥ 


कुहरा टला दमकने अवधपुरी लगी! 
दिवनायक ने दिखलाई निज - दिव्यता ॥ 
जन - कल - कल से हुआ आकलित कुछ - नगर | 
भवन भवन में भूरि - भर - गई - भव्यता ॥ ६॥ 


अवध - वर - नगर्‌ अश्वमेध - उपलक्ष्‌ से। 
समधिक - सुन्दरता से था सञ्चित हुआ॥ 
जन - समूह सुन जनक - नन्दिनी > आगमन । 
था प्रमोद - पाथोधि में निमञ्जित हुआ ॥७॥ 


ऋषि, महर्षि, विबुधों, भूपालो, दशकों । 
संत - महंतों, शुणियां से था पुर भरा॥ 
विविध - जनपदों के. बहु - विध - नर वृन्द से । 
. नगर बन गया देव - नगर था दूसरा ॥ ८॥ 

आज यही चचां थी घर घर हो रही। 
जन जन चित की उत्कण्ठा थी चौगुनी॥ 
उत्सुकता थी मूर्त्तिमन्त बन नाचती। 
दशन की लालसा हुई थी सौगुनी॥९॥ 


यदि प्रफुल्ल थी धवल - धाम की धवळता। 
पहन कलित - कुसुमावलि - मंजुळ - मालिका ॥ 
बहु - वाद्यों की ध्वनियां से हो हो ध्वनित | 
अट्टहास तो करती थी अट्टालिका ॥१०॥ 


यदि विलोकते पथ थे वातायन - नयन। 
सजे - सदन स्वागत - निमित्त तो थे लसे॥ 
थे समस्त - मन्दिर बहु - मुखरित कीर्ति से। 
कनक के कलस उनके थे उल्लसित से॥११॥ 


कल - कोलाहल से गलियाँ भी थीं भरी। 
ललक - भरे - जन जहाँ तहाँ समवेत थे॥ न ९ 
स्वच्छ हुई सड़कें ,थीछन्सुक्क््छुहभि से- था उतर का ते - 
चने चौरहे भी ` चारुता - निकेत थे॥१२॥ ४ ७१ 
राजमार्ग पर जो बहु-फाटक थे बने। 
कार - कार्य्यं उनके अतीव - रमणीय थे॥ 


थीं झालरें लटकती सुक्ता- दाम की। 
कनक - तार के काम परम - कमनीय थे ॥१३॥ 

लगी जो ध्वजायें थीं परम - अलंकृता । 
विविध - स्थलों सन्दिरों पर तरुवरो पर॥ 
कर नत्तैन कर शुभागमन - संकेत - वहु । 
दिखा रही थीं दृश्य बड़े ही सुग्धकर ॥१७॥ 


सलिल - पूणे नव - आम्र - पज्ञवों से सजे। 

पुर - द्वारां पर कान्त - कछस जो थे लसे॥ 

वे यह व्यंजित करते थे मुझमें, मधुर - 

मंगळ - मूलक - भाव सनाँ के हैं बसे ॥१५॥ 
राजभवन के तोरण पर्‌ कमनीयतम। 
नोबत बड़े मधुर - स्वर से थी बज रही॥ 
उसके सम्मुख जो अति - विस्तृत - भूमि थी। 
सनोहारिता - हाथों से थी सज रही ॥१६॥ 


जो विशालतम - मण्डप उसपर था बना। 
धीरे धीरे वह सशान्ति था भर रहा॥ 
अपने सञ्चित - रूप अलौकिक - विभव से। 
दर्शक - गण को बहु - विमुग्ध था कर रहा ॥१७॥ 


सुनकर शुभ - आगमन जनक - नन्दिनी का। 
अभिनन्दन के लिए रहे उत्कण्ठ . सब ॥ 
कितना की थी यह अति - पावन - कामना । 
अवलोकेंगे पतिव्रता - पद्‌ - कंज कब ॥१८॥ 

स्थान वने थे भिन्न भिन्न सबके लियै। 
ऋषि, महर्षि, नुप - वन्द, विबुध - गण-मण्डली || 
यथास्थान थी बैठी अन्य - जनों सहित | 
चित्त - वृत्ति थी बनी विकच - कुसुमावली ॥१९॥ 


एक भाग था बडा - भव्य मञ्जुल - महा। 
उसमें राजभवन की सारी - देवियाँ॥ 
थीं विराजती कुछ - वालाआं के सहित। 
वे थीं वसुधातळ की दिव्य - विभूतियाँ ॥२०॥ 


जितने आयोजन थे सञ्जित- करण के। 
नगर में हुए जो मंगल - सामान थे॥ 
विधि - विडम्बना - विवश तुषार - प्रपात से। 
सभी कुछ न कुछ अहह हो गये म्लान. थे ॥२१॥ 


गगन - विभेदी जयजयकारों के जनक। 
बिपुल - उल्लसित जनता के आह्वाद ने॥ 
जनक - नन्दिनी पुर - प्रवेश की सूचना । 
दी अगणित - वाद्यो के तुमुल - निनाद ने ॥२२॥ 


सबसे आगे वे सैकड़ों सवार थे। 
जो हाथों में दिव्य - ध्वजाये थे छिये॥ 
जो उड़ उड़ कर यह सूचित कर रही थीं। 
कीर्ति - धरा में होती है सत्कृति किये ॥२१॥ 

इनके पीछे एक दिव्यतम - यान था। 
जिसपर बेठे हुए थे भरत रिपुद्मन ॥ 
देख आज का स्वागत महि - नन्दिनी का। 
था प्रफुल्ल शतदळ जैसा उनका बदन ॥२४॥ 


इसके पीछे कुलपति का था रुचिर - रथ । 
जिसपर वे हो ससुत्फुलल आसीन थे॥ 
बन विमुग्ध थे अवध - छटा अवलोकते । 


००७ 


राम - चरित की ललामता में लीन थे ॥२५॥ 


जनक - सुता - स्यंदन इसके उपरान्त था। 
जिसपर थी कुसुमां की वर्षा हो रही ॥ 
वे थीं उसपर पुत्रा - सहित विराजती। 
दिव्य - ज्योति मुख की थी भव - तम खो रही ॥२६॥ 


'कुश मणि - मण्डित - छत्र हाथ में थे लिये । 
-चासीकर का चमर लिये लव थे खडे ॥ 
एक ओर सादर बैठे सोमित्र थे। 
देखे जनता - भक्ति थे प्रफुल्लित - बड़े ॥२७॥ 


सवके पीछे बहुशः - विशद - विमान थे। 
जिनपर थी आश्रम - छात्रों की मण्डली ॥ 
छात्राओं की संख्या भी थोड़ी न थी। 
बनी हुई थीं जो वसंत - विटपावली ॥२८॥ 

धीरे धीरे थे समस्त - रथ चल रहे! 
विविध - वाद्य - वादन - रत वादक - बन्द था ॥ 
चारों ओर विपुल - जनता का यूथ था। 
जो प्रभात का बना हुआ अरविन्द था ॥२९॥| 


बरस रही थी लगातार सुमनावली । 
जय - जय - ध्वनि से दिशा ध्वनित थी हो रही ॥ 
उमड़ा हुआ प्रमोद - पयोधि - प्रवाह था। 
“प्रकृति, उरो में 'सुकृति, बीज थी बो रही ॥३०॥ 


कुश - लव का य्यामावदात सुन्दर - बदन । 
रघुकुल - पुंगव सी उनकी - कमनीयता ॥ 
माठ - भक्ति - रुचि वेश - वसन की विशदृता । 
परम - सरलता मनोभाव - रमणीयता ॥३१॥ 


मधुर - हसी मोहिनी - मूर्ति मृदुतामयी। 
कान्ति - इन्दु सी दिन - मणि सी तेजस्विता ॥ 
अवलोके द्विगुणित होती अनुरक्ति थी। 
बनती थी जनता विशेष - उत्फुल्लिता॥३२॥ 


जब मुनि - पुंगव रथ समेत महि - नन्दिनी । 
रथ पहुँचा सञ्जित - मंडप के सामने॥ 
तब सिंहासन से उठ सादर यह कहा। 
मण्डप के सब महज्जनां से राम ने॥३३॥ 

आप लोग कर कृपा यहीँ बैठे रहें। 
जाता हुँ मुनिवर को छाऊँगा यहीं॥ 
साथ लिये मिथिलाधिप की नन्दिनी को। 


>> 


यथा शीघ्र मैं फिर आ जाउँगा यहीं ॥३४/ 


रथ पहुँचा ही था कि कहा सौमित्र ने। 
आप सामने देखें प्रभु हैं आ रहे॥ 
श्रवण - रसायन के समान यह कथन सुन । 
स्रोत - सुधा के सिय अन्तस्तळ में बहे ॥३५॥ 


उसी ओर अति - आकुल - आँखें लग गई । 
लगीं निछावर करने वे मुक्तावली ॥ 
बहुत समय से कुम्हलाई आशा - लता। 
कल्पवेलि सी कामद बन फूली फली ॥३६॥ 


रोम रोम अनुपम - रस से सिञ्चित हुआ। 
पळी अलोकिकता - कर से पुलकावली॥ 
तुरत खिली खिळने में देर हुई नहीं। 
बिना खिले खिळती है जो जी की कली ॥३७॥ 
घन - तन देखे वह वासना सरस बनी। 
जो वियोग - तप - ऋतु - आतप से. थी जली ॥ 
विधु - मुख देखे तुरत जगमगा वह उठी । 
तम - भरिता थी जो दुश्चिन्ता की गली ॥३८॥ 


CC-0. In Public Domain. An eGangotri Initiative 


i i same 


। 4 ¢ 


अष्टादश सर्ग ३०३ 


जब रथ से थीं उतर रही जनकांगजा। 
उसी समय मुनिवर की करके बन्दना ॥ 
पहुँचे रघुकुळ - तिलक वल्लभा के निकट | 
लोकोत्तर था पति-पत्नी का सामना ॥३९॥ 


ज्योंही पति प्राणा ने पति - पद - पद्म का। 
स्परे किया निर्जीव - मूर्ति सी बन गई॥ 
और हुए अतिरेक चित्त - उल्लास का। 
दिव्य - ज्योति में परिणत वे पल में हुई ॥४०॥ 


लगे बृष्टि करने सुमनावलि की त्रिद्श। 
तुरत दुंदुभी - नभतळ में वजने छगी॥ 
दिव्य - दृष्टि ने देखा, है दिव - गामिनी। 
वह लोकोत्तर - ज्योति जो धरा में जगी॥४१॥ 


वह थी पातित्रत - विमान पर विल्सती | 
सुकृति, सत्यता, सात्विकता की मूर्तियाँ ॥ 
चमर डुलाती थीं करती जयनाद थीं। 
सुर - वाळायें करती थीं कृति - पूर्तियाँ ॥४२॥ 


क्या महर्षि क्या विबुध-वृन्द क्या नृपति-गण । 
क्या साधारण जनता क्या सब जानपद ॥ 
सभी प्रभावित दिव्य - ज्योति से हो गये। 
मान लोक के लिये उसे ' आलोक प्रद ॥४१॥ 

मुनि - पुंगव - रामायण की बहु - पंक्तियाँ। 
पाकर उसकी विभा जगमगाई अधिक ॥ 
कृति - अनुकूल छलिततम उसके ओप से। 
लौकिक बातें भी बन पाई अलौकिक ॥४४॥ 


कुलपति - आश्रम के छात्रों ने लौटकर। 
दिव्य - ज्योति - अवलम्बन से गौरव - सहित ॥ 
.वह आभा फैलाई निज निज प्रान्त में। 
जिसके द्वारा हुआ लोक का परम - हित ॥४५॥ 


तपस्विनी - छात्राओं के उट्टोथघ से। 
दिव्य ज्योति - बळ से बल सका प्रदीप वह॥ 
जिससे तिमिर - विदूरित बहु - घर के हुए। 
लाख लाख सुखड़ों की लाळी सकी रह ॥४६।} 

ऋषि, महर्षियों, विबुधां, कवियों, सञ्जनों । 

हृदया भें बस दिव्य - ज्योति की दिव्यता॥ 

भवहित - कारक सद्भावो में सर्वदा। 

भूरि भूरिं भरती रहती थी भव्यता ॥४७॥ 


जनपदाधि - पतियों नरनाथों -उराॉ में। 


दिव्य - ज्योति की कान्ति बनी राका - सिता ॥ 
रंजन - रत रह थी जन जन की रंजिनी। 


सुधामयी रह थी वसुधा में विळसिता॥४८॥ 

साधिकार - पुरुषों साधारण - जनों के। 
उराँ में रमी दिव्य - ज्योति की रम्यता॥ 
शान्तिदायिनी वन थी भूति - विधायिनी | 
कहलाकर कमनीय - कल्पतरु की छता ॥४९॥ 


यथाकाल यह्‌ दिव्य - ज्योति भव - हित - रता । 
आय्ये - सभ्यता की अमूल्य - निधि सी बनी॥ 
वह भारत - सुत - सुख - साधन वर - व्योम में । 
है लोकोत्तर ललित चाँदनी सी तनी ॥५०॥ 


उसके सारे - भाव भव्य हैं बन गये। 
पाया उसमें लोकोत्तर - लालित्य है॥ 
इन्डु कला सी है उसमे कमनीयता। 
रचा गया उस पर जितना साहित्य है॥४५१॥ 


उसकी परम - अलौकिक आभा के मिले। 
दिव्य बन गई हैं कितनी ही उक्तियाँ॥ 
स्वणौक्षर हैं मसि- अंकित - अक्षर वने। 
मणिमय हैं कितने ग्रंथों की पंक्तियाँ॥५२॥। 


आज भी अमित - नयनों की वह दीप्ति है। 
आज भी अमित - हृद्यां की वह शान्ति है॥ 
आज भी अमित तम - भरितों की है विभा। 
आज भी अमित - मुखड़ों की बह कान्ति है ॥५३॥ 

३०६, वैदेही-वनवास 


आज भी कलित उसकी कीर्ति - कलाप से। 
मंजुळ - मुखरित उसका अनुपम - ओक हे 
आज भी परम - पूता भारत की धरा। 
आलोकित है उसके शुचि आलोक से॥५४॥ 


उठकर इतना उच्च ठहरती क्‍यों यहाँ। 
इस ध्वनि से हीं उस दिन थी ध्वनिता - मही ॥ 
अपने दिव्य गुणों की दिखला दिंव्यता। 
वह तो स्वर्गीया ही जाती थी कही ॥५०॥ 


दाहा 


अधिक-उच्च उठ जनकजा क्यों धरती तजतों न । 
बने दिव्य से दिव्य क्‍यों दिव देवी वनतीं न ॥५६॥ 


